
Evanghelia şi Apostolul zilei 


Evanghelia 


În vremea aceea 

21. Și ieşind de acolo, a plecat lisus în părţile Tirului şi ale Sidonului. 

22. Și iată o femeie cananeiancă, din acele ţinuturi, ieşind striga, zicând: Milu- 
ieşte-mă, Doamne, Fiul lui David! Fiica mea este rău chinuită de demon. 

23. EI însă nu i-a răspuns nici un cuvânt; şi apropiindu-se, ucenicii Lui Îl ru- 
gau, zicând: Slobozeşte-o, că strigă în urma noastră. 

24. Iar EL răspunzând, a zis: Nu Sunt trimis decât către oile cele pierdute ale ca- 
sei lui Israel. 

25. Iar ea, venind, s-a închinat Lui, zicând: Doamne, ajută-mă. 

26. EI însă, răspunzând, i-a zis: Nu este bine să iei pâinea copiilor şi s-o arunci 
câinilor. 

27. Dar ea a zis: Da, Doamne, dar şi câinii mănâncă din fărâmiturile care cad 
de la masa stăpânilor lor. 

28. Atunci, răspunzând, lisus i-a zis: O, femeie, mare este credinţa ta; fie ţie du- 
pă cum voieşti. Şi s-a tămăduit fiica ei în ceasul acela. 


Apostol 





16.Sau ce înţelegere este între templul lui Dumnezeu şi idoli? Căci noi suntem 
templu al Dumnezeului celui viu, precum Dumnezeu a zis că: "Voi locui în ei şi 
voi umbla şi voi fi Dumnezeul lor şi ei vor fi poporul Meu”. 

17.De aceea: "leşiţi din mijlocul lor şi vă osebiţi, zice Domnul, şi de ce este 
necurat să nu vă atingeți şi Eu vă voi primi pe voi. 

18.$Şi voi fi vouă tată, şi veţi fi Mie fii şi fiice”, zice Domnul Atotţiitorul. 


1. Având deci aceste făgăduinţe, iubiţilor, să ne curăţim pe noi de toată întinarea 
trupului şi a duhului, desăvârşind sfinţenia în frica lui Dumnezeu. 





Comentarii patristice - Evanghelia despre femeia cananeancă 


Duminica a 17-a după Rusalii (Ev. Matei 15, 21-28) 
(Mt. 15, 21) Și ieşind de acolo, a plecat lisus în părţile Tirului şi ale Sidonului. 


După ce a plecat dintre iudei, Domnul a venit în părțile Tirului şi ale Sionului, 
lăsând în urmă pe iudei și venind la neamuri. Cei pe care i-a lăsat în urma Sa au 
rămas zadarnici; cei la care a venit au primit mântuire. lar o femeie din acele 
tinuturi a ieşit şi striga Miluieşte-mă, Doamne, Fiul lui David! O, mare taină! 
Domnul ieşise de la iudei, iar femeia ieşise din ținutul neamurilor. El a lăsat în 
urmă pe iudei, iar ea a lăsat în urmă idolatria şi viață păcătoasă. Ceea ce pierduseră 
iudeii, a câştigat ea. Pe Cel de care ei se lepădaseră prin lege ea l-a mărturisit prin 
credinţă. Astfel, pentru fiica sa (neamuri) a venit să-l roage pe Domnul. Pe fiica sa, 
păcatul şi idolatria o făcuse să rătăcească pe căi pătimaşe și devenise chinuită de 
demon. 


(Epifanie Latinul, Interpretări la evanghelii 58, traducere pentru Doxolozia.ro 
de Lucian Filip) 


(Mt. 15, 21) Și ieşind de acolo, a plecat lisus în părţile Tirului şi ale Sidonului. 





Se pare că femeia nu era din seminția lui Israel, din care s-au născut patriarhii, 
proorocii şi părinții după trup ai Domnului lisus Hristos; din care s-a născut 
Fecioara Maria, care a născut, la rândul ei, pe Hristos. În mod clar această femeie 
nu era dintre aceşti oameni, ci dintre neamuri. 


Din ceea ce citim, Domnul a trecut în părțile Tirului şi ale Sidonului, iar femeia 
cananeancă, trecută fiind de aceste hotare, căuta cu stăruinţă ajutor ca să-şi scape 
fiica de sub stăpânirea diavolului. Tirul şi Sidonul nu erau cetăți locuit, de 
israeliteni, ci de către neamuri, deşi se aflau destul de aproape de aceştia. Striga cu 
stăruință, dorind să găsească ajutor şi scăpare, însă era trecută cu vederea. Nu 
pentru că nu ar fi putut avea şi ea parte de milă, ci pentru ca să se aprindă dorinţa 
ŞI, precum am mai spus şi înainte, ca smerenia să fie lăudată. 


(Fericitul Augustin,Predica 77.1,traducere pentru Doxologia.ro de Lucian Filip) 


(Mt. 15, 22) Și iată o femeie cananeancă, din acele ţinuturi, ieşind striga, 
zicând: Miluieşte-mă, Doamne, Fiul lui David! Fiica mea este rău chinuită de 
demon. 


Pentru a zări motivul din sufletul ei, de a obţine ceea ce dorea, trebuie să medităm 
câteva clipe asupra impactului avut de cuvintele ei. Există o credinţă puternică, 
potrivit căreia în Israel existau şi încă mai există şi astăzi o comunitate de prozeliți 
care au trecut de la neamuri la faptele legii, părăsindu-şi viața cea veche și 
legându-se de religia unei legi străine și dominante. Canaaniţii locuiau pe teritoriul 
Iudeii de astăzi. Fie că au fost aduși în timpul unui război, fie împrăștiați prin 
ținuturile vecine, fie aduși să slujească ca popor supus în bătălie, şi-au purtat 
numele cu ei, dar le-a lipsit un ţinut propriu lor. Amestecaţi cu iudeii, făceau parte 
dintre neamuri. Și pentru că o parte dintre aceştia erau numiţi prozeliți, se prea 
poate ca această femeie canaaneancă să-și fi părăsit ținutul, preferând poziţia de 
prozelit, adică de om plecat dintre neamuri, care a intrat într-una dintre comu- 
nitățile vecine. Venise în numele fiice sale, care reprezintă un simbol pentru toate 
neamurile. Și pentru că din lege cunoștea pe Domnul, 1 s-a adresat ca Fiu lui David 
pentru că în Isaia, se vorbeşte despre stăpânul regatului ceresc şi veşnic ca despre o 
Mlădiţă care va ieşi din tulpina lui lesei (Is. 11, 1). Această femeie, care a proorocit 
pe lisus atât ca Fiul al lui David cât, şi ca Domn, nu avea nevoie de nici o 
vindecare, ci căuta ajutor pentru fiica sa, adică pentru neamuri, pentru cei prinşi în 
ghearele duhurilor necurate. 


(Ilarie de Poitiers, La Matei 15.3, traducere pentru Doxologia.ro de Lucian 
Filip) 





(Mt. 15, 22) Și iată o femeie cananeancă, din acele ţinuturi, ieşind striga, zicând: 
Miluieşte-mă, Doamne, Fiul lui David! Fiica mea este rău chinuită de demon. 


Marcu spune că după ce intrase într-o casă, voia să rămână tăinuit, dar nu a putut 
(Mc. 7, 4). De ce a plecat în aceste ținuturi? Pentru că atunci când i-a slobozit de 
sub stăpânirea legii mâncării, atunci a deschis o uşă de intrare pentru neamuri, fiind 
o anticipare pentru fapta lui Petru, care mai întâi a primit poruncă să nu se mai 
supună legii sub care se afla şi apoi a fost trimis la Corneliu (Fap. 10, 1-48). 


Dar dacă cineva va spune, De ce lasă pe această femeie să se apropie de EI când EI 
însuși porunceşte „In calea păgânilor să nu mergeţi” (Mt. 10, 5)? 


Vedem în primul rând că EI, fiind Cine este, nu era obligat (în sensul strict al 
cuvântului) să se supună poruncii date ucenicilor Săi. 


În al doilea rând, vedem că lisus nu mergea acolo ca să propovăduiască. Chiar la 
lucrul acesta se referă Marcu când spune atât că lisus a vrut să rămână neștiut, cât 
şi că nu a putut rămâne tăinuit. Faptul că nu au fost primii la care a mers lisus să 
propovăduiască era datorat misiunii Sale pe acest pământ în același fel în care nu 
era propriu dragostei sale pentru oameni să alunge pe cei care veneau la El. Căci 
dacă Hristos ar fi trebuit să meargă după cei ce fugeau de EI, cu atât mai mult nu ar 
fi trebuit să refuze pe cei ce veneau la EI. 


(Sfântul loan Gură de Aur, Evanghelia după Matei, Omilia 52.1, traducere 
pentru Doxologia.ro de Lucian Filip) 


(Mt. 5, 23) EI însă nu i-a răspuns nici un cuvânt; şi apropiindu-se, ucenicii Lui 
Il rugau, zicând: „Slobozeşte-o, că strigă în urma noastră”. 


Aşadar, femeia aceasta se ruga Domnului pentru fiica sa, adică pentru Biserica 
neamurilor. El însă nu i-a răspuns nici un cuvânt, nu pentru că nu ar fi vrut să o 
vindece, ci pentru a-i descoperi marea sa credință şi smerenia pe care o avea. 


Apoi ucenicii, cuprinși fiind de milă pentru ea, Îl roagă pe Mântuitor, spunând Slo- 
bozeşte-o, că strigă în urma noastră. Dar Domnul le răspunde Nu sunt trimis decât 
către oile cele pierdute ale casei lui Israel. Spune acum asta mulțimii iudeilor ca să 
nu rămână fără scuză în ziua judecății când ar putea spune că Domnul a vrut să 
meargă mai degrabă la iudei decât la noi. 





(Epifanie Latinul, Interpretări la evanghelii 57, traducere pentru Doxolozgia.ro 
de Lucian Filip) 


MI. 5, 24) lar EL, răspunzând, a zis: „Nu Sunt trimis decât către oile cele 
p 
pierdute ale casei lui Israel”. 


Domnul rămâne răbdător în tăcere, ţinând şansa mântuirii doar pentru Israel, iar 
ucenicii vin să-L roage altceva. Însă EI, având în mâinile Sale taina voinţei Tatălui, 
răspunde că a fost trimis doar către oile pierdute ale casei lui Israel. Devine 
limpede că fiica femeii canaanence este un simbol al Bisericii atunci când mama ei 
cerea şi ea din ceea ce se revărsa peste alții. Nu spun că mântuirea nu ar fi fost 
destinată şi altora, ci că Domnul vine dintre ai Săi şi la ai Săi, așteptând ca primele 
roade ale credinţei să vină de la oamenii din a căror seminție vine şi El. Mai apoi, 
şi ceilalți aveau să fie mântuiţi prin predica apostolilor, de aceea spune nu este bine 
să iei pâinea copiilor şi s-o arunci câinilor. Neamurile sunt numiţi câini însă 
canaaneanca este ajutată datorită credinţei ei, prin care răspunde că firimiturile 
care cad de la masă sunt mâncate de câini. 


(Ilarie de Poitiers, La Matei 15.4, traducere pentru Doxologia.ro de Lucian 
Filip) 


(Mt. 5, 24) lar EL, răspunzând, a zis: „Nu Sunt trimis decât către oile cele 
pierdute ale casei lui Israel”. 


lisus nu a spus asta ca să-i facă pe farisei să se mândrească, ci ca nu cumva să se 
contrazică cu învățătura pe care o dăduse mai devreme în calea păgânilor să nu 
mergeţi, şi în vreo cetate de samarineni să nu intraţi (Mt. 10, 5). Aceasta pentru că 
nu voia să dea clevetitorilor Săi o şansă ca să-L osândească din nou și pentru că 
păstrase deoparte mântuirea neamurilor pentru vremea Patimilor şi a Învierii Sale. 
Ucenicii, neștiind încă tainele Domnului sau fiind cuprinşi de milă, au intervenit la 
Domnul pentru femeia canaaneancă (pe care celălalt evanghelist o numeşte siro- 
feniciancă). Sau poate voiau să scape de această femeie stăruitoare pentru că striga 
continuu după EI, nu ca şi cum era un doctor îngăduitor ci unul aspru. 


(Fericitul Ieronim, Comentariu la Matei 2.15.23, traducere pentru Doxologia.ro 
de Lucian Filip) 


(Mt. 5, 24) lar EI, răspunzând, a zis: „Nu Sunt trimis decât către oile cele 
pierdute ale casei lui Israel”. 





În acest punct, se naşte o întrebare: Cum am venit noi dintre neamuri sub 
acoperişul Domnului, dacă EI a fost trimis doar pentru oile pierdute ale casei lui 
Israel? Care este înţelesul acestei împărțiri? Domnul ştia motivul pentru care 
venise, ca să aibă o Biserică din toate neamurile, şi totuși, El spune că a fost trimis 
doar pentru oile pierdute ale casei lui Israel? Prin urmare, înțelegem că trebuia să 
se arate acestor oameni în trup, că S-a născut, să arate minunile Sale şi mai apoi 
puterea de a învia. 


Aşadar era hotărât dintru începuturi, proorocindu-se şi împlinindu-se, că Hristos va 
veni la iudei, va fi văzut şi ucis, şi astfel, va câştiga pentru Sine pe cei pe care-i 
cunoscuse mai înainte. Neamurile nu aveau să fie osândite ci vânturate precum 
grâul pentru că aveau multă pleavă în el, ascunzând cinstea lui şi pentru că un foc 
avea să ardă şi un hambar să fie umplut. De fapt, unde erau apostolii dacă nu acolo, 
unde era Petru, unde erau ceilalți? 


(Fericitul Augustin, Predica 77.2,traducere pentru Doxologia.ro de Lucian Filip) 


(Mt. 15, 25) lar ea, venind, s-a închinat Lui, zicând: Doamne, ajută-mă. 


Apoi, în faţa iudeilor care-L defăimau, această femeie dintre neamuri Îi cere să-i 


vindece fiica, însă Domnul se făcea că nu o aude. Fa a căzut la picioarele Lui şi 
închinându-se, I-a spus Doamne, ajută-mă. lar El i-a spus nu este bine să iei pâinea 
copiilor şi s-o arunci câinilor. 


Cu ce mai răspund iudeii la asta? Pe înţelesul tuturor iudeii, erau copiii iar nea- 
murile erau câinii. Femeia a fost de acord cu Mântuitorul, spunând da Doamne, 
adică, ştiu Doamne că neamurile sunt câini pentru că se închină idolilor şi pentru 
că latră pe Dumnezeu; dar şi câinii mănâncă din firimiturile care cad de la masa 
stăpânilor lor. Cu alte cuvinte, ai venit la iudei şi li Te-ai arătat şi ei nu vor ca Tu să 
faci excepții, dar ceea ce ei au lepădat, dă-ne nouă, celor care Ţi-o cerem. 


lar Domnul, cunoscând credinţa stăruitoare care se afla în această femeie, spune o, 
femeie, mare este credinţa ta; fie ție după cum voieşti. Credinţa primește ceea ce 
fapta nu merită și prin credință, neamurile au fost făcute, din câini, copii. Precum 
Domnul grăise prin prorocul, zicând: Şi în loc să vă zică vouă: Voi nu sunteţi 
poporul Meu, vi se spune: „Voi sunteţi fiii Dumnezeului celui viu!” (Osea 2, 1-2). 
Pe de altă parte, împietriți iudei au fost schimbaţi din copii în câini dezgustători, 
precum însuşi Domnul a spus despre vremea pătimirilor Sale, prin proorocul care 
zice: că m-au înconjurat câini mulți, adunarea celor vicleni m-a împresurat (Ps. 21, 
17). 





(Epifanie Latinul, Interpretări la evanghelii 58, traducere pentru Doxolozgia.ro 
de Lucian Filip) 


(Mt. 15, 27) Dar ea a zis: „Da, Doamne, dar şi câinii mănâncă din fărâmiturile 
care cad de la masa stăpânilor lor.” 


Să luăm seama la credinţa și la smerenia ei. Căci Hristos a numit pe evrei copii, iar 
ea nu s-a mulțumit cu atât, ci chiar i-a numit stăpâni, arătând cât de departe era de a 
se fi supărat pentru laudele aduse altora. Ea a spus: Da, Doamne, dar şi câinii 
mănâncă din fărâmiturile care cad de la masa stăpânilor lor. Priveşte înțelepciunea 
femeii! Nu a îndrăznit să spună nici măcar un cuvânt împotriva altcuiva, căci nu o 
durea dacă altul era lăudat şi nici s-a revoltat dacă a fost mustrată. Priveşte 
statornicia sa! Când Domnul i-a răspuns: Nu este bine să iei pâinea copiilor şi s-o 
arunci câinilor, ea zis da, Doamne. EI i-a numit copii, iar ea i-a numit stăpâni. 
Hristos a rostit numele de câine, iar ea a vorbit despre ceea ce face câinele, (se 
hrăneşte din fărâmituri - n.tr.). Vedeţi smerenia acestei femei? 


Acum puneţi smerenia femeii alături de cuvintele mândre ale iudeilor: Noi suntem 
sămânţa lui Avraam şi nimănui niciodată n-am fost robi (In. 8, 33) şi Un tată avem: 
pe Dumnezeu (In. 8, 41). Insă femeia aceasta nu era la fel, ci se numără pe sine în 


rândul câinilor și pe ei îi numeşte stăpâni iar pentru acesta a deveni şi ea unul 
dintre copii. Căci ce spune Hristos? Spune: O, femeie, mare este credinţa ta. 


Aşadar, putem presupune că pentru aceasta a trecut-o cu vederea, ca să poată spune 
aceste cuvinte în auzul tuturor şi să o încununeze cu: fie ție după cum voieşti. Cu 
alte cuvinte, cu adevărat, credinţa ta poate să săvârşească lucruri chiar mai mari 
decât acestea, dar fie ție după cum doreşti. Gura care a rostit aceste cuvinte este 
aceeași cu care a zis: „Să fie o tărie prin mijlocul apelor şi să despartă ape de ape!” 
(Fac. 1, 6). 


Şi s-a tămăduit fiica ei în ceasul acela. 


Vezi cât de mult a ajutat această femeie la tămăduirea fiicei sale? Pentru că vezi că 
Hristos nu a spus: Fiica ta să se tămăduiască, ci, mare este credinţa ta; fie ţie după 
cum volieşti. N-a spus aceste cuvinte la întâmplare şi nu au fost menite să măgu- 
lească pe cineva, ci au fost spuse pentru învăţătura noastră și pentru că credința sa 
era mare cu adevărat. 


Cele ce se petrecuseră au fost (prin credință - n.tr.) dovada şi încredințarea că fiica 
ei s-a tămăduit imediat precum spusese Mântuitorul. 





(Sfântul loan Gură de Aur, Evanghelia după Matei, Omilia 52.3, traducere 
pentru Doxologia.ro de Lucian Filip) 


Mt. 15, 28) Atunci, răspunzând, lisus i-a zis: „O, femeie, mare este credinţa ta; 
p 
fie ţie după cum voieşti”. Şi s-a tămăduit fiica ei în ceasul acela. 


Văzând că mijlocitorii săi nu au reuşit nimic, femeia cere singură ceea ce avea 
nevoie şi spune; Ajută-mă pentru că nu cer asta pentru mine. Dar Mântuitorul îi 
spune: Nu este bine să iei pâinea copiilor şi s-o arunci câinilor. Foloseşte cuvântul 
câine din pricina vieţii necurate și a înclinaţiei spre idolatrie a neamurilor, în timp 
ce pe evrei îi numeşte copii pentru că ei păreau a fi devotați lui Dumnezeu. Însă 
foloseşte cuvântul pâine nu numai pentru a vorbi despre învăţătura Sa, care era 
împărtăşită prin cuvinte, dar şi de acea hrană alcătuită din minuni, care îi hrăneşte 
pe credincioşi. În acest caz, cuvântul s-a aflat înaintea osândirii iudeilor din cauză 
că atunci când li s-a dat viaţa în Hristos, ei nu au acceptat-o. Femeia nu se supără 
nici chiar atunci când este jignită. 


Ce face Mântuitorul? Prin răspunsul pe care-l dă, arată că El cunoştea de la început 
toate câte se vor întâmpla și astfel, ne arată pe femeie ca fiind vrednică de mii de 
cununi. A amânat-o nu pentru că n-ar fi vrut să-i dea darul pe care ea îl ceruse, ci 


pentru că a căutat și s-a îngrijit de dinainte să descopere tuturor credinţa sa. Prin 
răsplata care i-o oferă, o cinstește, arătându-o ca un simbol al Bisericii dintre 
neamuri. 


Luaţi seama că nu i-a spus: Fiica ta să se tămăduiască, ci fie ție după cum voieşti, 
ca să arate că puterea credinţei ei a provocat vindecarea. Cu toate că era vrednică 
de lucruri şi mai mari, ea a primit întocmai ceea ce voise. 


(Teodor de Mopsuestia, Fragmentul 83, traducere pentru Doxologia.ro de 
Lucian Filip) 


MI. 15, 28) Atunci, răspunzând, lisus i-a zis: „O, femeie, mare este credinţa ta; 
p 
fie ţie după cum voieşti”. Şi s-a tămăduit fiica ei în ceasul acela. 


Vedeţi, fraților, cum este prea slăvită smerenia acestei femei care venea dintre 
neamuri, fiind canaaneancă, şi care a reprezentat un simbol (adică, o prefigurare a 
Bisericii). ludeii cu adevărat, precum sunt mustraţi şi în Scriptură, se umflaseră de 
mândria că au fost aleşi să primească legea, pentru că patriarhii au venit din acel 
neam la care s-au arătat proorocii şi pentru care slujitorul lui Dumnezeu, Moise, a 
săvârşit multe minuni despre care se vorbeşte în psalmi (Ps. 105). Moise a condus 





pe oameni prin Marea Roşie cu apele sale despărțite şi a primit legea pe care a dat- 
o aceloraşi oameni. Acestea erau motivele pentru care se mândreau iudeii, iar 
pentru această mândrie, nu voiau să răspundă lui Hristos, creatorul smerenii, 
alinătorul bolilor, Dumnezeu doctorul care, Dumnezeu fiind, s-a făcut om ca prin 
aceasta să se facă cunoscut și ca om. 


Ce măreț medicament! Dumnezeu S-a făcut om. Dacă acest medicament nu vin- 
decă mândria, nu ştiu care altul ar putea-o face. A pus deoparte dumnezeirea Sa, 
adică, într-o anumită măsură, a ascuns-o, dar făcând evident ceea ce luase asupra 
Sa. A devenit om, deşi este Dumnezeu şi totuşi, omul nu recunoaşte că este om, că 
este muritor; nu recunoaşte că este slab, păcătos, bolnav şi că bolnav fiind ar trebui 
să caute un doctor! Ceea ce este şi mai grav este că se vede pe sine a fi sănătos. 


Din cauza aceasta, adică din cauza mândriei lor, acei oameni nu s-au apropiat. Și ei 
au fost chemaţi din măslini, adică din acel neam care a născut pe patriarhi, ramuri 
naturale rupte dintre măslin (adică, iudeii, după dreptate săraci în duhul mândriei). 
În acel măslin a fost altoită o mlădiţa a măslinului, una sălbatică care a reprezentat 
pe neamuri. Apostolul spune că mlădiţa sălbatică a fost altoită în măslin, iar 
ramurile naturale au fost tăiate (Rom. 1l, 17-24). Ramurile au fost tăiate din 
pricina mândriei iar mlădiţa sălbatică a fost altoită datorită smereniei. 


Femeia a şi arătat această smerenie spunând: Da, Doamne, câine sunt, care doresc 
să mănânc fărâmituri. 


Lauda Domnului a fost câştigată şi de către sutaş, care avea şi el această smerenie 
ca a femeii. După ce acesta 1-a cerut Domnului să-i vindece sluga, lisus i-a zis: 
Venind, îl voi vindeca. Dar el răspunde: Doamne, nu sunt vrednic să intri sub 
acoperişul meu, ci numai zi cu cuvântul şi se va vindeca sluga mea (Mt. 8, 7-8). 
Sutașul nu L-a primit pe Domnul sub acoperișul său, dar L-a primit în inima sa. Cu 
cât omul este mai smerit, cu atât devine mai primitor. Dealurile alungă apa şi văile 
sunt umplute. Ce a răspuns Domnul după ce sutaşul a spus: Doamne, nu sunt 
vrednic să intri sub acoperişul meu ? Domnul răspunde: Adevărat grăiesc vouă: la 
nimeni, în Israel, n-am găsit atâta credinţă (Mt. 8, 10), cu alte cuvinte, n-am găsit 
atâta credinţă printre oamenii la care am venit. Ce înseamnă cuvântul atâta? 
Înseamnă aşa de mare. Şi în cel fel e mare? Pentru a nu spune mai mult decât atât, 
mare în smerenie. N-am găsit atâta credinţă: precum grăuntele de muştar care cu 
cât este mai mic cu atât poate rodi mai mult. Domnul a altoit mlădiţa sălbatică în 
măslin când a spus: Adevărat grăiesc vouă: la nimeni, în Israel, n-am găsit atâta 
credinţă. 





(Fericitul Augustin,Predica 77. 2- 12,traducere pentru Doxologia.ro de Lucian 
Filip) 





Părintele Cleopa Ilie - Predică la Duminica a XVII-a după Rusalii - Duminica 
femeii cananeence - Despre credinţa cea mare şi statornică 


O, femeie, mare este credinţa ta! Fie ţie după cum voieşti (Matei 15, 28) 


Iubiţi credincioşi, credința cea mare şi stăruitoare a femeii cananeence a fost 
arătată şi lăudată nu de un prooroc, apostol, ierarh sau dascăl al Bisericii lui 
Hristos, ci de Însuşi Domnul şi Mântuitorul nostru lisus Hristos, ştiutorul 
inimilor omeneşti (Matei 9, 2-4; Marcu 2, 6-8). EI laudă în faţa poporului credinţa 
cea mare a femeii cananeence. O, înţelepciune fără de margini a Mântuitorului! O, 
adâncul îndurărilor Lui! Vine o femeie păgână, necăjită şi străină tocmai din 
Fenicia Siriei - după cum arată dumnezeiescul evanghelist Marcu - şi î] roagă pe 
Domnul cu lacrimi din durerea inimii să alunge demonul din fiica ei (Marcu 7, 
30). 


Nu ştia cine este Hristos. Auzise şi ea de la alţi credincioşi iudei, că lisus Hristos 
este din neamul lui David, împăratul şi proorocul. Auzise de sfintele Sale minuni 
care le făcea în poporul lui Israel şi credea cu toată tăria inimii sale că va face 
Hristos milă şi cu dânsa. Această femeie străină de poporul ales, văzând mulțimea 
ce urma pe Mântuitorul, nu îndrăzneşte să se apropie prea mult de EI, ci de departe 
strigă: Miluieşte-mă, Doamne, Fiul lui David, fiica mea rău se chinuieşte de 
diavol! (Matei 15, 22). 


Trei gânduri mari Stăpâneau mintea şi inima ei. 





Y Întâi, 
Y al doilea, 


Y iaral treilea, 


Pe toate aceste trei gânduri le-a scos la lumină din inimă sa, când a zis: 
Miluieşte-mă, Doamne, Fiul lui David! (Matei 15, 22). Apoi, cerând milă de la 
Domnul pentru ea, zice: Fiica mea rău se chinuieşte de diavolul! Adică: 
“Doamne, dacă miluieşti pe fiica mea, pe mine mă miluieşti. Aceasta este durerea 
inimii mele şi pentru aceasta strig către Tine, să faci milă cu fiica mea şi să 
izgoneşti duhul cel rău din ea, care o chinuieşte cumplit”. 


Auzind şi ea de minunile Fiului lui Dumnezeu, credea, fără îndoială, că şi pe fiica 
ei o va vindeca. Dar cu toată strigarea ei din inimă, Mântuitorul nu i-a răspuns un 
cuvânt (Matei 15, 23). Oare nu-i era Lui milă de ea şi de fiica ei? Oare n-a venit 
EI să caute şi să mântuiască pe cel pierdut? (Matei 18, 11; Luca 9, 55). Dar de ce 
tăcea la strigarea îndureratei mame şi nu răspundea nici un cuvânt? lată de ce 
tăcea: ca să scoată la lumină un lucru mare, care era în sufletul acelei femei 
necăjite şi străine, adică credinţa ei Statornică şi mare în Dumnezeu. Ba mai 
mult! Ucenicilor Mântuitorului, auzind strigarea ei, li s-a făcut milă de ea şi L-au 
rugat pe Domnul, zicând: Slobozeşte-o, că strigă în urma noastră... 


Dar Mântuitorul, ca şi când n-ar fi băgat de seamă nici strigarea ei şi nici 
rugăminţile sfinţilor Săi ucenici, răspunde negativ, zicând: Nu sunt trimis decât 
către oile cele pierdute ale casei lui Israel (Matei 15, 24). Auzind aceste cuvinte 
ale Mântuitorului, biata mamă îndurerată, nu se deznădăjduieşte de mila Lui, ci 
vine şi se închină cu şi mai mare smerenie înaintea Mântuitorului, zicând: 
Doamne, ajută-mă! (Matei 15, 25). Adică: “Doamne, nu mă lăsa, că singura 
mea nădejde numai spre milă şi puterea Ta fără de margini mi-am pus şi cred că 
vei face milă şi cu mine, cea străină şi nevrednică de îndurarea Ta. Căci numai 
Tu Ştii cu adevărat durerile inimii mele!” 


Dar şi după această stăruință din inimă, biata femeie este respinsă de Mântuitorul 
care zice: “Nu este bine a lua pâinea fiilor şi a o arunca la câini” (Matei 15, 26). 


Prin câini înţelegem aici pe păgâni, pentru viaţa lor necurată şi pentru 
închinarea lor la idoli, iar pe iudei îi numeşte fiii lui Avraam. UAZ IE 
facerile de bine făcute de Mântuitorul. Dar ce face îndurerata mamă, auzind că 
este socotită în rândul câinilor? Oare se supără? Oare huleşte? Oare se 
deznădăjduieşte de milă şi de ajutorul ce-l aşteaptă de la Preabunul nostru 
Mântuitor? Nu, nicidecum. Ci se smereşte foarte în inima Sa şi se socoteşte cu 
adevărat în rândul câinilor, având în continuare nădejdea unui câine către 





Stăpânul său, că până la urmă îi va arunca şi ei o fărâmitură de pâine, adică nu 
o va lăsa nemiluită cu totul. Apoi, în marea smerenie a inimii sale, îndrăzneşte a 
zice către Mântuitorul: Da, Doamne (adică sunt câine), dar şi câinii mănâncă din 
fărâmiturile care cad de la masa stăpânilor lor (Matei 15, 27). 


Vedeţi, fraţilor, credinţa cea tare şi fără îndoială a acestei necăjite mame? Vedeţi 
smerenia inimii ei? Este alungată ca un câine, dar nu se deznădăjduieşte de cererea 
ei şi crede cu mare tărie, că până la urmă va căpăta o fărâmitură din pâinea 
îndurărilor lui Dumnezeu şi Stăpânului ei. Vedeţi că smerenia şi credința acestei 
femei păgâne este mai mare decât a multor creştini din zilele noastre. Care dintre 
credincioşii noştri se mai roagă lui Dumnezeu cu credinţa, cu smerenia şi cu 
Stăruința acestei femei cananeence? Nu se supără, văzându-se asemănată cu 
câinele, şi aşteaptă să fie miluită, măcar ca un câine. lar Preamilostivul nostru 
Mântuitor, văzând smerenia şi credinţa ei cea mare şi Statornică, ca un 
Atotştiutor al inimilor, văzând inima ei de mamă îndurerată pentru Suferinţa 
fiicei sale, văzând că acest suflet necăjit nu şi-a pierdut credinţa şi nădejdea în 
mila Lui, îi răspunde: O, femeie, mare este credinţa ta! Facă-se ţie precum 
voieşti! Și s-a tămăduit fiica ei din ceasul acela (Matei 15, 28). 


Aţi auzit de minunile credinţei celei tari şi statornice ale femeii cananeence? Aţi 
văzut că mila şi îndurarea Domnului nostru lisus Hristos, a tămăduit pe fiica 
acesteia de duhul cel necurat pentru credinţa mamei sale, iar credinţa ei cea 
statornică şi stăruitoare a lăudat-o, zicând: 0, femeie, mare este credinţa ta! 


Să ne punem o întrebare: prin ce mijloace a ajuns această femeie la o credinţă 
atât de mare şi Statornică? Cum a ajuns ea să cunoască pe Mântuitorul, 
deoarece nici o revelaţie nu a avut, nici Sfânta Scriptură nu o citise spre a fi 
învățat credinţa cea dreaptă în Dumnezeu? Femeia cananeeancă a primit 
credinţa în Dumnezeu prin auz. Că deşi nu avusese descoperire despre Hristos, 
nici Sfânta Scriptură nu o cunoştea, dar auzind ea de la mulţi oameni despre 
minunile cele preaslăvite ale Domnului, a crezut cu tărie în inima ei că acest fiu al 
lui David este un trimis al lui Dumnezeu pentru îndreptarea şi mântuirea oamenilor 
şi că va face milă şi cu fiica sa cea chinuită de duhul cel rău. DI ne-a 
învăţat, zicând: Credinţa vine prin auz, iar auzul din cuvântul lui Dumnezeu 
(Romani 10, 17). 


lată cât de mare adevăr arată aceste cuvinte ale Sfântului Apostol Pavel. A auzit 
femeia cananeeancă şi a crezut cu tărie în inima Sa, şi prin credinţa ei cea mare 
şi Statornică a dobândit cele ce dorea: adică vindecarea fiicei sale. Tocmai 
aceasta a fost pricina pentru care Mântuitorul a tăcut la strigarea ei cea dintâi, 





şi apoi încă de două ori a fost respinsă, cererea sa, ca să se vadă prea luminat 
credinţa ei cea mare şi statornică. 


Altă pricină pentru care lisus Hristos nu a tămăduit îndată pe fiica cananeencei, a 
fost şi aceasta ca să arate evreilor câtă credinţă stăruitoare are o femeie păgână şi 
câtă împietrire şi necredinţă aveau cărturarii, arhiereii şi fariseii, care nu numai 
că nu credeau în EI, dar căutau în tot chipul să-L piardă (loan 12, 19; Luca 19, 
47). 


Iubiţi credincioşi, mulți dintre sfinții şi aleşii lui Dumnezeu au arătat marea şi 
statornica credință în EI, precum: Noe, Avraam, Moise, sfinţii prooroci, 
dumnezeieştii Apostoli şi toți mucenicii care L-au mărturisit şi şi-au pus sufletul 
pentru El. Unii dintre aceştia au fost călăuziți direct de Dumnezeu, iar cei mai 
mulți de Sfânta Scriptură, care 1-a condus la cunoaşterea şi credinţa în Dumnezeu, 
căci prin citirea Sfintei Scripturi se naşte credinţa în Dumnezeu (loan 2, 3; Fapte 
13, 48; 17, 11; Romani 10, 17; 16, 26; II Timotei 3, 15 ş.a.) 


lată în Evanghelia de astăzi o femeie păcătoasă, străină de neamul lui Israel, de 
credinţa cea adevărată şi de citirea Sfintelor Scripturi care, numai din cele auzite de 
la unii oameni, crede cu atâta tărie în Mântuitorul şi în puterea minunilor Lui, încât 
este vrednică de laudă şi de mila Preabunului Dumnezeu. Mântuitorul nostru lisus 


Hristos, ca Dumnezeu Atotştiutor, a arătat mai înainte că mulți din păgâni vor 
ajunge la cunoştinţa de Dumnezeu şi la credinţa cea dreaptă în EI, zicând: Și vor 
veni de la răsărit şi de la apus, de la miazănoapte şi de la miazăzi şi vor şedea la 
masă întru Împărăţia lui Dumnezeu (Luca 13, 29). 


Care a fost pricina că această femeie cananeeancă a alergat cu atâta sârguinţă 
în urma Domnului şi a cerut cu atâta Stăruinţă ajutorul şi mila Lui în nevoia ei? 
Negreşit că era o mamă necăjită şi îndurerată cu inima, din cauza suferinţei celei 
mari a fiicei sale care era rău chinuită de diavol. Oricine îşi poate închipui câtă 
durere şi mâhnire avea biata mamă, când vedea pe fiica sa de atâtea ori căzând Jos, 
răcnind, lovindu-se cu capul de pământ, scrâşnind din dinţi şi tremurând cu tot 
trupul când duhul cel rău o chinuia. Numai acela îşi poate da seama de acest lucru, 
care a văzut pe viu pe un om îndrăcit, când îl apucă duhul cel rău şi îl munceşte. 
Orice om cu suflet bun şi o inimă miloasă, compătimeşte pe asemenea oameni 
care, prin îngăduinţa lui Dumnezeu, sau din cauza păcatelor părinților sunt 
stăpâniţi de diavoli, cu atât mai mult o mamă bună, când vede în asemenea chinuri 
pe fiica ei. Pentru că nimic în lume nu este mai bun, mai milostiv ca inima unei 
mame adevărate. Pentru a vă da seama de acest lucru, în cele ce urmează vom arăta 
din nou câteva înfățişări ale credinţei acestei femei cananeence. 





Care a fost, deci, fapta bună principală care a contribuit cel mai mult la 


vindecarea copilei stăpânite de diavolul din Evanghelia de astăzi? A fost credinţa 
PRIZE N AI TEI Credinţa ei în Fiul lui Dumnezeu era mai 
mare ca a noastră, ca a multor creştini de azi. Credinţa ei statornică, vie, 

a izgonit pe diavolul din fiica ei. Încă nici n-a fost 
nevoie s-o aducă înaintea Domnului. Prin credința mamei i-a vindecat 
Mântuitorul fiica de la distanţă, în clipa când a rostit cuvintele: O, femeie, mare 
este credinţa ta! Fie ţie după cum voieşti (Matei 15, 28). 


Credinţa vine din auz, spune Sfântul Apostol Pavel, adică auzirea cuvântului lui 
Dumnezeu. Numai că cei care seamănă cuvântul vieţii şi învaţă poruncile Sfintei 
Evanghelii trebuie să fie preoţi ortodocşi şi să aibă viaţă creştină exemplară. 


Femeia cananeeancă avea şi credinţă tare, dar şi rugăciune stăruitoare, căci 
mereu striga în urma lui Hristos: * la 
Nu se descuraja, deşi Domnul o trecea cu vederea; nu slăbea în credinţă, nici nu 
cârtea că este asemănată cu câinii, nici nu înceta a se ruga şi a Strisa în urma 


Aşa şi noi să ne rugăm lui Dumnezeu: 


Iubiţi credincioşi, 





Acestea trebuie să fie cunună de mărgăritare care se cere să împodobească pe 
creştinii noştri, inima noastră, casele noastre, copiii şi viaţa noastră. 


Credinţa şi rugăciunea cu lacrimi au făcut cele mai mari minuni în Biserica lui 
Hristos şi în viaţa creştinilor. 


Y. Prin acestea se săvârşeşte jertfa Sfintei Liturghii şi cele şapte Sfinte Taine. 

Y Prin acestea se izgonesc şi astăzi diavolii din oameni, se fac minuni de 
vindecare la sfintele moaşte şi la multe icoane din țara noastră. 

Y Prin acestea dobândim iertare de păcate şi mântuire. 


Copiii lăsaţi de 


capul lor, neduşi la biserică, nespovediţi regulat şi nehrăniţi cu rugăciunea şi 
cuvântul lui Dumnezeu, ajung răi, beţivi, desfrânaţi, necredincioşi şi chiar ucigaşi 
de oameni. Căci dacă se depărtează de Dumnezeu, de biserică, de părinți, de 
rugăciune şi de cele sfinte, patimile îi robesc şi diavolii îi aruncă în necredinţă, în 
deznădejde şi în osânda iadului. 


Să aveţi grijă de copii ca de lumina ochilor! Învăţaţi-i, educaţi-i, mângâiaţi-i, 
duceţi-i la biserică, hrăniţi-i cu Trupul lui Hristos şi cu cuvintele Sfintei 
Evanshelii, căci vom da greu răs 





Sfântul loan Gură de Aur - Cuvânt la Duminica a XVII-a după Pogorârea 
Sfântului Duh - Femeia Cananeeancă 


Omilia LII 


„Și ieşind lisus de acolo, S-a dus în părţile Tirului şi ale Sidonului. Și iată o 
femeie cananeancă, ieşind din hotarele acelea, a strigat către EI, zicând: 
 Miluieşte-mă, Doamne, Fiul lui David, fiica mea rău se îndrăceşte” 


Evanghelistul Marcu spune că lisus a intrat într-o casă, dar n-a putut să rămână 
tăinuit. 


- Dar pentru ce S-a dus lisus în părţile acelea? 

- După ce Hristos a desfiinţat porunca Vechiului Testament cu privire la mâncăruri, 
mergând pe aceeaşi cale, a deschis şi neamurilor uşa. Aşa şi Petru a fost trimis la 
Corneliu sutaşul, după ce mai întâi primise porunca de a desfiinţa legea cu privire 
la mâncăruri. 


Dar poate că cineva m-ar întreba: 
- Pentru ce Hristos S-a dus la păgâni, când EI a spus ucenicilor Săi: „în calea 
păgânilor să nu mergeţi”? 





> Mai întâi, aceasta îţi răspund, că Hristos nu era obligat să îndeplinească 
ceea ce poruncise ucenicilor Săi; 

> în al doilea rând, că nu S-a dus în părţile acelea ca să predice, lucru pe care 
şi Marcu îl lasă să se înțeleagă, când spune că S-a ascuns, dar nu S-a putut 
tăinui. 


După cum nu era în ordinea firească a lucrurilor ca Domnul să nu Se ducă să 
propovăduiască mai întâi păgânilor, tot aşa nu era vrednic de iubirea Sa de oameni, 
ca să alunge pe cei care se apropiau de El. Dacă trebuia să Se ducă după cei care 
fugeau de EI, cu atât mai mult nu trebuia să fugă de cei care se ţineau după EI. 


Uită-te cât de mult merită această femeie canancancă să i se facă bine! N-a 
îndrăznit să se ducă la Ierusalim, că se temea şi se socotea nevrednică. Dacă n-ar fi 
fost aceasta socotinţa, s-ar fi dus şi la Ierusalim; aceasta se vede şi din tăria 
rugăminţii ei şi din aceea că a ieşit din hotarele ei. 


Unii interpretează alegoric acest text şi spun: Când a ieşit Hristos din Iudeea, 
atunci a îndrăznit şi Biserica — simbolizată prin această femeie - să se apropie de 
Hristos, ieşind din hotarele ei. „Uită, spune profetul, poporul tău şi casa 
părintelui tău”. Hristos a ieşit din hotarele Lui, iar femeia din hotarele ei; şi aşa au 


putut să se întâlnească. Că spune evanghelistul: „Jară, o femeie cananeancă, 
ieşind din hotarele ei”. 


Evanghelistul o învinuieşte pe femeie, ca să pună în lumină minunea şi ca să o 
laude mai mult. Când auzi de cananeancă, gândeşte-te la popoarele acelea pline de 
fărădelegi, care au răsturnat din temelii legile firii. Aducându-ţi aminte de ele, 
gândeşte-te şi la puterea venirii lui Hristos. 


Cananeenii au fost scoşi din mijlocul iudeilor ca să nu strice pe iudei; dar ei s-au 
arătat mai înţelepţi decât iudeii, că au ieşit din hotarele lor şi s-au apropiat de 
Hristos, pe când iudeii L-au alungat, deşi venise la ei. 


Apropiindu-se, dar, femeia de Hristos n-a rostit alte cuvinte decât: „Miluieşte- 
mă!”; şi la strigătul ei s-a strâns în jur o mulțime de lume. Şi era o privelişte de-ţi 
storcea lacrimi: să vezi o femeie strigând cu atâta sfâşiere de inimă, să vezi o 
mamă rugându-se pentru fiica ei, şi fiica ei atât de greu bolnavă! Mama nici n-a 
îndrăznit să aducă pe îndrăcită înaintea învățătorului, ci a lăsat-o acasă zăcând, şi 


ea însăşi a venit să se roage, îi spune numai boala, fără să mai adauge ceva! 





Nu-L trage pe doctor la casa ei, ca omul acela împărătesc, care-l spusese: „Vino şi 
pune mâna Ta!”; şi: „Coboară înainte de a muri copilul meu!” Nu, ci povestindu-l 
nenorocirea sa şi grozăvia bolii, cere milă Stăpânului dând drumul la mari strigăte. 
Nu spune: „Miluieşte pe fiica mea!”, ci: „Miluieşte-mă! Ai milă, Doamne, de 
mine! Fata mea nu-şi dă seama de grozăvia bolii! Eu sunt cea care sufăr mii şi 
mii de dureri, că îmi dau seama de grozăvia bolii; şi ştiind-o mă cuprind 
nebuniile!” 


„Jar EL nu i-a răspuns nici un cuvânt” Cât de neobişnuită şi de ciudată e purtarea 
Domnului! Pe iudeii cei nerecunoscători îi miluieşte necontenit, pe cei care-L 
hulesc îi roagă, pe cei care-L ispitesc nu-i părăseşte, iar pe această femeie, care 
aleargă la EI, care se roagă de EI, care 1 se închină, care arată atâta credinţă, deşi nu 
fusese crescută nici în lege, nici în profeţi, pe aceasta n-o învredniceşte nici cu un 
răspuns! Pe care om nu l-ar fi scandalizat când ar fi văzut că Hristos Se poartă 
cu 0 femeie cu totul altfel decât 1 se dusese vestea? Se zvonise, doar, că străbătea 
satele şi vindeca pe bolnavi! Pe cananeancă însă o respinge, deşi ea venise la 
Dânsul! Pe care om nu l-ar fi înduioşat boala fetei, rugămintea mamei făcută 
pentru fiica ei atât de greu bolnavă? Nu s-a apropiat de Domnul ca una ce, era 
vrednică sau ca una care cerea ce i se cuvenea, ci se ruga să fie miluită, îşi istorisea 
numai nenorocirea ei; şi nici aşa Hristos n-a învrednicit-o cu un răspuns! 


Poate că mulți din cei ce au auzit-o s-au scandalizat! Cananeanca nu s-a 
scandalizat. Dar pentru ce vorbesc de cei care au auzit-o? Cred că chiar ucenicii 
au Suferit pentru nenorocirea femeii, că S-au întristat. Dar cu toate că s-au 
tulburat, totuşi n-au îndrăznit sa-l spună: „Miluieşte-o”, ci „Apropiindu-se 
ucenicii Lui îl rugau, zicând: „Slobozeşte-o că strigă în urma noastră” 


De multe ori şi noi spunem contrariul ca să convingem pe cineva. Hristos însă le-a 
răspuns: „Nu sunt trimis decât către oile cele pierdute ale casei lui Israel”. 


II 


Ce-a făcut femeia când a auzit aceste cuvinte? A tăcut şi a plecat? A renunţat de 
a mai Stărui cu atâta râvnă? Deloc! Ci a stăruit mai mult! Noi nu facem aşa, ci, 
când nu dobândim ce cerem, încetăm de a ne ruga, când ar trebui tocmai pentru 
aceasta să stăruim mai mult! Și totuşi pe care om nu l-ar fi descurajat cuvintele 
rostite atunci de Hristos? Ar fi fost de ajuns să ducă la deznădejde pe 
cananeancă numai tăcerea Domnului, cu atât mai mult un astfel de răspuns! 





A dus-o la o deznădejde nespus de mare şi faptul că a văzut că o dată cu ea sunt 
refuzaţi şi mijlocitorii ei, dar şi aceea că a auzit că nu 1 se poate împlini cererea. 
Totuşi femeia n-a deznădăjduit; şi când a văzut că mijlocitorii ei n-au nici O 
putere, s-a folosit de o neruşinare vrednică de laudă. Mai înainte nici nu 
îndrăznea Să vină în faţa lui lisus, că ucenicii spuseseră despre ea: „Strigă în 
urma noastră!” Şi tocmai când ar fi trebuit să plece, deznădăjduită, tocmai 
atunci femeia vine mai aproape şi I se închină zicând: „Doamne, ajută-mi!” 


- Ce înseamnă asta, femeie? Ai mai multă îndrăznire decât apostolii? Ai, oare, 
mai multă putere? 

- N-am deloc nici îndrăznire, nici putere, ci chiar sunt plină de ruşine! Dar 
îndrăznirea aceasta neruşinată I-o pun în faţă în loc de rugăciune. Poate va avea 
milă de îndrăznirea mea! 


- Pentru ce faci asta? N-ai auzit că a spus: „Nu sunt trimis decât pentru oile cele 
pierdute ale casei lui Israel?” 

- Am auzit, răspunde femeia. Dar EI este Domn. De aceea nu i-am spus: „Roagă- 
Te pentru mine! Cere pentru mine ajutor de la Dumnzeu!, ci: „Ajută-mă!” 


- Ce-a făcut Hristos? 
- Nu S-a mulţumit cu ce a spus, ci îşi prelungeşte mai departe refuzul, spunând: 
» Nu este bine să iei pâinea copiilor şi să o dai căţeilor!” 


Când a învrednicit-o cu un răspuns, atunci a rănit-o mai mult decât cu tăcerea. 
Acum Domnul nu mai aruncă vina pe altcineva, nici nu mai spune: „Nu sunt 
trimis”, ci cu cât femeia îşi întărea rugăciunea, cu atât şi Hristos îşi întăreşte 
refuzul. Pe iudei nu-i mai numeşte oi, ci copii, iar pe ea căţeluş. 


- Ce face femeia? 
- Îşi tocmeşte apărarea, slujindu-se tocmai de cuvintele Domnului. „Chiar dacă 
sunt un căţeluş, spune cananeancă, nu sunt o străină!” 


Pe bună dreptate spunea Hristos: „Spre judecată am venit!” Cananeanca 
filozofează; rabdă şi crede, deşi e ocărită; iudeii, deşi sunt tămăduiţi şi cinstiţi, îl 
răsplătesc cu cele potrivnice. 


„Stiu şi eu, Doamne, spune femeia, ştiu că hrana este trebuincioasă copiilor; dar 
nici eu nu Sunt oprită, deşi sunt un căţeluş. Dacă nu mi-i îngăduit să mănânc, 
atunci nu mi-i îngăduit să mănânc nici firimiturile. Dar dacă trebuie să mănânc 





şi eu cât de puţin, atunci nici nu pot fi oprită chiar dacă sunt un căţeluş. Da, 
sunt un căţeluş! Dar tocmai aceasta mă face să am parte şi eu de mâncare!”. 


Pentru aceasta o tot amână Hristos! Ştia că are să grăiască aşa! Pentru aceasta 
i-a refuzat darul, ca să-şi arate filozofia ei. Dacă n-ar fi voit s-o ajute, n-ar fi 
ajutat-o nici mai târziu şi nici n-ar fi refuzat-o iarăşi. 


Hristos a făcut acum ceea ce făcuse mai înainte cu sutaşul când 1-a spus: „Venind 
îl voi vindeca”, ca să aflăm credinţa sutaşului şi să-l auzim spunând: „Nu sunt 
vrednic să intri sub acoperământul meu”; ceea ce făcuse cu femeia cu scurgere de 
sânge când i-a spus: „Am simţit puterea ce a ieşit din Mine”, ca să-i facă 
cunoscută credinţa ei; ceea ce făcuse cu samarineanca, pentru a arăta că nu se 
depărtează de EI, deşi o mustră. 


Tot aşa şi acum. Hristos nu voia să rămână ascunsă virtutea femeii. Deci n-a 
spus cuvintele acelea ca s-o ocărască, ci ca s-o atragă şi să descopere comoara 
ascunsă în ea. 


Tu vezi-mi şi smerenia cananeencii, pe lângă credinţa ei! Hristos i-a numit pe iudei 
„Copir”; cananeanca nu s-a mulțumit cu atâta, ci i-a numit „domni”. 


Atât de puţin s-a supărat de laudele aduse altora, că a spus: 
» Că şi căţeii mănâncă din firimiturile ce cad de la masa domnilor lor”. 


Ai văzut înţelepciunea femeii, că nici n-a îndrăznit Să-L contrazică, nici n-au 
durut-o laudele aduse altora şi nici n-a revoltat-o ocara? Ai văzut ce suflet tare? 


Y Hristos îi spune: „Nu este bine”, iar ea răspunde: „, Da, Doamne!” 
2 


Y Hristos îi numeşte pe iudei „copii ”, iar ea „domni ”; 
Y Hristos a numit-o cățeluş, iar ea şi-a adăugat şi ce fac căţeluşii. 


Ai văzut smerenia ei? 

Ascultă acum şi lăudăroşenia iudeilor! „Suntem sămânța lui Avraam şi n-am fost 
robi nimănui niciodată”; şi: „Din Dumnezeu suntem născuţi”. Cananeanca nu 
grăieşte aşa, ci se numeşte pe ea însăşi căţeluş, iar pe aceia domni. De aceea a şi 
ajuns printre fu. 


- Ce face Hristos? 
- Îi răspunde: „O, femeie, mare este credinţa ta!” 





Aceasta a fost pricina că Hristos a tot amânat-o, ca să-i dea prilejul să rostească 
aceste cuvinte, ca să încununeze pe femeie. „Fie ţie precum voieşti! * 


Cu alte cuvinte Hristos îi spune aşa: „Credinţa ta, femeie, poate săvârşi lucruri mai 
mari decât acestea! Dar fie ție precum voieşti!”. Cuvintele acestea ale lui Hristos 
sunt înrudite cu cuvintele acelea prin care a a spus: „Să se facă cerul şi s-a făcut”. 


Și S-a tămăduit fiica ei din ceasul acela”. 


Ai văzut că şi cananeanca a contribuit nu puţin la vindecarea fiicei sale? De 
aceea nici Hristos n-a spus: „Să se vindece fiica ta”! ci: „Mare este credinţa ta! 
Fie ţie precum voieşti!”, ca să afli că aceste cuvinte nu s-au spus la întâmplare, 
nici nu Sunt o linguşeală, ci că mare era puterea credinţei ei. Hristos i-a dat 
încredințarea şi proba învederată a spuselor Lui prin desfăşurarea lucrurilor; că 


fiica ei s-a tămăduit îndată. 
III 


Uită-mi-te însă că apostolii au fost biruiţi, n-au reuşit nimic, iar femeia a reuşit! 
Atât de puternică este rugăciunea stăruitoarei! Hristos vrea ca pentru nevoile 
noastre să ne rugăm mai degrabă noi înşine decât alţii pentru noi. Da, apostolii 
aveau mare îndrăznire, dar cananeanca a arătat mare stăruinţă. Prin cele făcute, 
Hristos a justificat față de ucenicii Săi pricina amânării şi a arătat că pe bună 
dreptate n-a îndeplinit rugămintea lor. 


„Si plecând lisus de acolo, a venit lângă Marea Galileii; şi suindu-Se în munte a 
şezut acolo. Și au venit la El mulțimi multe, având cu ei şchiopi, orbi, ciungi, 
muţi. Și i-au aruncat pe ei la picioarele Lui; şi i-a vindecat pe ei, încât mulțimile 
se mirau văzând pe muţi grăind, pe ciungi sănătoşi, pe şchiopi umblând şi pe 
orbi văzând şi Slăveau pe Dumnezeul lui Israel”, 


Uneori Hristos merge EI la bolnavi; alteori stă şi aşteaptă pe bolnavi şi lasă ca 
şchiopii să se urce pe munte. Acum bolnavii nu se mai ating de hainele Lui; îşi 
făcuseră o idee mai mare despre EI şi de aceea se aruncă la picioarele Lui. Bolnavii 
îşi arată în două chipuri credinţa: şi prin aceea că se urcă în munte, cu toate că sunt 
şchIopi, ŞI prin aceea că nu mai au nevoie de altceva decât numai să se arunce la 
picioarele Lui. Şi era minune mare şi ne mai întâlnită să vezi pe cei purtaţi pe tărgi 
umblând pe picioarele lor şi pe cei orbi că nu mai au nevoie de călăuze! Pe toți 1-a 
uimit şi mulțimea celor vindecaţi şi uşurinţa vindecării. 





Ai văzut că pe fiica cananeencii a vindecat-o cu atâta zăbavă, pe când pe aceştia 
îndată? Nu pentru că aceştia erau mai buni decât cananeanca, ci pentru că 
femeia aceea era mai credincioasă decât aceştia. Pe femeie o amână, zăboveşte, 
ca să scoată la lumină tăria credinţei ei; pe aceştia însă îi vindecă îndată, ca să 
închidă gura necredincioşilor iudei şi ca să le curme orice cuvânt de apărare. 


Cu cât cineva primeşte mai multe binefaceri, cu atât merită mai mult pedepsit dacă 
se poartă cu nerecunoştinţă, că nu s-a făcut mai bun, deşi a fost cinstit. 


De aceea şi bogaţii, pentru că sunt răi sunt pedepsiţi mai mult decât cei săraci, 
pentru că sunt mai răi, că n-au ajuns blânzi şi miloşi, deşi au avut totul din belşug. 
Să nu-mi spui că bogaţii au făcut milostenie! Nu vor scăpa de pedeapsă dacă nu 
vor face milostenie pe măsura avuţiei lor. 


Milostenia nu trebuie judecată cu măsura datului, 
ci cu slobozenia inimii 


Dacă sunt pedepsiţi chiar cei care n-au făcut milostenie pe măsura avuţiei lor, apoi 
cu mult mai mult vor fi pedepsiţi cei care se dau în vânt după cele de prisos, cei 
care-şi clădesc case cu trei şi patru etaje dar dispreţuiesc pe cei flămânzi, cei care 
se îngrijesc de adunatul banilor, dar nu se îngrijesc deloc de milostenie. 


Dar, pentru că a venit vorba de milostenie, haide să reluăm astăzi cuvântul acela 
despre milostenie început acum trei zile, pe care l-am lăsat neterminat. 


Vă amintiţi că atunci când am vorbit despre luxul încălțămintelor, despre truda 
aceea zadarnică şi despre ticăloşenia tinerilor, pornisem de la milostenie şi am 
ajuns să vorbesc de păcatele legate de lux. 


Ce spuneam atunci? Vă spuneam că 
Apoi, căutând să 


arăt ce însuşiri trebuie să îndeplinească o meserie ca sa fie numită meserie, am 
ajuns să vorbesc de acele meserii care nu-s: meserii, ci trudă zadarnică; sunt 
meserii rele, între care am amintit seria aceasta a facerii încălțămintelor de lux. 


Vă aduceţi aminte? Fi să reluăm azi cele spuse atunci şi să arătăm că milostenia 
este o meserie, şi cea mai bună din toate meseriile. Dacă rostul unei meserii este 
de a folosi la ceva şi dacă nimic nu-i mai folositor decât milostenia, atunci e 
vădit că milostenia este o meserie şi cea mai bună din toate. 





Y Milostenia nu ne face încălțăminte, nu ne ţese haine, nu ne zideşte case de 
lut, ci ne prilejuieşte viaţa veşnică, ne smulge din mâinile morţii, ne face 
străluciți şi în viaţa aceasta şi în cealaltă, ne zideşte case în acele locuinţe 
veşnice. 

Y Milostenia nu lasă să ni se stingă candelele, nici nu ne lasă să ne arătăm 
la nuntă cu haine murdare, ci le spală şi le face mai curate ca zăpada. „De 
vor fi păcatele voastre roşii ca purpura, ca zăpada le voi înălbi”. 

Y Milostenia nu ne lasă să cădem acolo unde a căzut bogatul cel nemilostiv, 
nici Să auzim acele înfricoşătoare iţe, ci ne călăuzeşte în sânul lui Avraam. 


Fiecare din meseriile de pe lumea aceasta are un scop. De pildă plugăria are scopul 
de a ne hrăni; ţesătoria, de a ne îmbrăca; dar, mai bine spus, nici aceasta, că nici o 
meserie nu-şi poate îndeplini scopul său. 


IV 
Și dacă vreţi, să cercetăm întâi plugăria. 


Y N-ar exista meseria de plugar dacă n-ar exista meseria de fierar, ca să 
împrumute de la ea târnăcopul, fierul de plug, secera, securea şi altele multe; 

Y dacă n-ar exista meseria de tâmplar, ca să facă carul de plug, să facă 
jugul, să facă carul pentru treieratul spicelor; 

Y dacă n-ar exista meseria de curelar, ca să facă curele; 

Y dacă n-ar exista meseria de zidar, ca să zidească grajd pentru boii care ară 
şi case pentru muncitorii câmpului; 

Y dacă n-ar exista meseria de tăietor de lemne, ca să taie lemnele; şi, în 
sfârşit, 

Y dacă n-ar exista meseria de brutar. 


Tot aşa şi cu meseria de ţesător; când vrea să facă ceva cheamă şi multe alte 
meserii lângă ea, ca s-o ajute în ce are de lucru; dacă celelalte meserii nu-i vin în 


ajutor şi nu-i întind mâna, stă şi nu face nimic. Pa ama 


Dacă-mi spui că are nevoie de bani, de case, de haine, de încălțăminte, îţi spun şi 
eu: citeşte cuvintele lui Hristos pe care le-a spus despre văduvă şi pune capăt 
neliniştii tale! Eşti foarte sărac? Dacă arunci doi bani ca şi văduva aceea, ai 
săvârşit totul! Dacă dai celui flămând o bucată de pâine neagră, singura pe care 
o ai, ai împlinit scopul acestei meserii. Să îmbrăţişăm, dar, această ştiinţă şi s-o 





punem în practică ! E mai bine să ştim această meserie decât să fim împărați, 
decât să purtăm pe cap coroană. 


Meseria aceasta nu are numai însuşirea de a nu avea nevoie de alte meserii, ci 
mai are şi o altă calitate: 


Y săvârşeşte multe şi felurite lucruri: zideşte case, care rămân veşnic în 
ceruri; 

“îi învaţă pe cei care o săvârşesc cum să scape de moartea cea nemuritoare; 

Y dăruieşte comori, care nu se termină niciodată, pe care nu i le atinge nici o 
pagubă, nici furii, nici moliile, nici rugina, nici timpul. 


Dacă cineva te-ar învăţa numai atâta, ca să-ţi fereşti grâul de pagubă, ce n-ai da ca 
să-ți poţi păstra grâul nevătămat ani îndelungaţi? Dar iată că meseria; aceasta, 
milostenia, nu te învaţă numai despre păstrarea grâului, ci despre păstrarea tuturor 
avuţiilor tale. Te învaţă cum pot rămâne neluate şi averile tale şi sufletul tău şi 
trupul tău. 


Dar pentru ce e nevoie să-ţi spun cu de-amănuntul toate faptele mari ale acestei 
meserii? Ea te învaţă cum Să fii asemenea cu Dumnezeu, capul tuturor 
bunătăţilor. Vezi, dar, că meseria aceasta nu săvârşeşte numai un singur lucru, 
ci multe? Fără să aibă nevoie de ajutorul altei meserii, ne zideşte case, ne ţese 
haine, ne adună comori nejefuite, ne face biruitori asupra morţii, ne face stăpâni 
pe diavoli, ne face asemenea lui Dumnezeu! Care meserie poate fi mai 
folositoare ca această meserie? 


Celelalte meserii, în afară de cele spuse, mărginesc la viaţa de aici; când se 
îmbolnăvesc meseriaşi, meseriile încetează de a mai fi; lucrurile pe care le fac 
meseriile nu pot dura vreme; apoi au nevoie de osteneală, de mult timp şi de altele 
nenumărate; milostenia însă se arăta mai ales atunci când lumea aceasta a 
trecut; când murim, atunci mai ales străluceşte şi arată lucrurile făcute de ea; n- 
are nevoie nici de timp, nici de oboseală, nici de vreo altă muncă grea, ce va să 
fie şi niciodată nu te părăseşte. Meseria aceasta te face mai puternic decât 
sofiştii şi retorii; cei care strălucesc în aceste meserii au o mulţime de oameni 
care îi invidiază; dar cei care strălucesc în meseria asta au o mulțime de oameni 
care se roagă pentru ei. 


Sofiştii şi retorii stau înaintea scaunului de judecată omenesc şi iau apărarea celor 
nedreptățiţi, iar adeseori apără chiar pe făcătorii de rele; meseria aceasta stă însă 





înaintea scaunului de judecată al lui Hristos; şi nu face numai meseria de apărător, 
ci înduplecă chiar pe Judecător să fie de partea celui judecat şi să-l achite. 


Să fi făcut mii de păcate, te încununează şi te laudă. Că spune Hristos: „Daţi 
milostenie şi toate vor fi curate”. Dar pentru ce vorbesc eu de cele de pe lumea 
cealaltă? Acum, pe lumea aceasta, dacă am întreba pe oameni ce preferă să fie pe 
pământ: mulți sofişti şi retori sau mulți oameni milostivi şi filantropi, am vedea că 
toţi ar prefera să fie mulţi oameni milostivi şi filantropi. Şi pe bună dreptate. 


Desfiinţează oratoria de pe pământ, şi viaţa nu se va vătăma cu nimic.Viaţa a 
existat multă vreme înainte de a fi oratoria; dar dacă desfiinţezi milostenia, toate se 
duc şi pier. Şi după cum n-ar mai fi cu putinţă să meargă corăbiile pe mare dacă s- 
ar dărâma porturile şi locurile de ancorat, tot aşa nici viaţa aceasta n-ar mai fi cu 
putinţă să se menţină dacă ai desfiinţa milostenia, iertarea, iubirea de oameni. 


V 


Din pricina aceasta Dumnezeu n-a lăsat milostenia numai pe seama rațiunii, ci 
multe părți ale ei le-a pus sub tirania legilor naturii. Potrivit acestor legi, părinţii 
miluiesc pe copii, copiii, pe părinţi. Legile acestea stăpânesc nu numai pe oameni, 


ci şi pe animalele necuvântătoare. Potrivit acestor legi se fac legăturile între fraţi, 
între rude, între necunoscuţi, în sfârşit legăturile de la om la om. Srem înclinați 
din fire spre milostenie. 


Aceasta ne face să ne revoltăm când oamenilor li se face nedreptate, să ni se zbată 
inima când vedem că cineva este ucis; şi plângem când vedem pe cineva îndurerat. 


Pentru că Dumnezeu vrea tare mult să se facă lucrul acesta, a poruncit naturii să 
contribuie şi ea mult la săvârşirea milosteniei. Pentru aceasta Dumnezeu ne arată 
că ţine nespus de mult la milostenie. 


Gândindu-ne, dar, la toate acestea să ne ducem noi înşine la şcoala milosteniei şi 


Să ducem şi pe copiii şi cunoscuţii noştri, înainte de alte lucruri omul să înveţe să 
miluiască. II IEI RE CERERI Mare şi cinstit lucru este omul 
milostiv. Dacă nu eşti milostiv, ai încetat de a fi om! Milostenia ne face înţelepţi. 

Pentru ce te minunezi când spun că a milui înseamnă a fi om? Spun încă ceva 


mai mult: A milui înseamnă a fi Dumnezeu. „Fiţi milostivi, spune Hristos, ca şi 
Tatăl vostru”, 





Să învăţăm, dar, Să fim milostivi pentru toate aceste pricini, dar mai cu seamă 
pentru că şi noi avem nevoie de multă milă. Să nu socotim că trăim, atâta vreme 
cât nu facem milostenie. lar când spun milostenie mă gândesc la milostenia aceea 
făcută din averi nepătate de jaf şi nedreptate. Dacă cel care se îngrijeşte numai de 
el din averile lui şi nu dă altuia nimic, nu-i milostiv, cum poate fi milostiv acela 
care ia averile şi drepturile altora, chiar dacă ar face cu ele mii de milostenii? 


Dacă e o neomenie să te foloseşti numai tu din averile tale, apoi cu mult mai mare 
neomenie este să le iei pe ale altora. Dacă Dumnezeu pedepseşte chiar pe cei care 
nu Şi-au agonisit averile prin jaf şi nedreptate, pentru că n-au făcut milostenie, apoi 
cu mult mai mult pe cei care au luat averile altora. 


Să nu-mi spui că a nedreptăţit pe unul, dar a miluit pe altul! Asta e grozăvia. Ar 
trebui ca nedreptățitul să fie şi cel miluit. Aşa însă răneşti pe unii şi-i vindeci pe 
alții pe care nu i-ai rănit, când ar trebui să vindeci pe cei pe care i-ai rănit; dar, mai 
bine spus, nici n-ar fi trebuit să răneşti. 


Filantrop nu-i acela care răneşte întâi, şi apoi vindecă, ci cel care vindecă pe cei 
răniţi. Vindecă, dar, mai întâi rănile făcute de tine şi apoi pe cele făcute de alții. 
Dar, mai bine spus, nici nu răni, nici nu dobori pe nimeni la pământ - asta este 
treaba jucătorilor de la întrecerile atletice - ci ridică pe cei doborâţi la pământ. 


Nu este cu putinţă să vindeci răul săvârşit de jaf şi nedreptate cu aceeaşi măsură de 
milostenie. Dacă ai răpit unuia un obol, nu trebuie să faci milostenie cu un obol ca 
să stârpeşti rana jafului, ci cu un talant. De aceea hoţul trebuie să dea împătrit de 
cât a luat; răpitorul însă e mai rău decât hoţul. Dacă hoţul trebuie să dea împătrit 
decât a luat, apoi răpitorul trebuie să dea înzecit şi chiar cu mult mai mult. 


Ce bine ar fi dacă chiar aşa ar putea căpăta iertare pentru nedreptatea săvârşită; dar 
nici atunci nu va primi plata pentru milostenia sa. De aceea Zaheu spunea: „De am 
năpăstuit pe cineva, întorc împătrit şi voi da săracilor jumătate din averile mele”. 


Dacă în timpul legii vechi trebuia să întorci împătrit, apoi cu mult mai mult pe 
timpul harului; dacă hoţul trebuie să întoarcă, apoi cu mult mai mult răpitorul. 
Răpitorul în afară de pagubă mai aduce şi ocară celui jefuit. Deci dacă ai întoarce 
de o sută de ori cât ai răpit, tot n-ai întors tot. Vezi, dar, că nu în zadar spuneam: 
Dacă ai răpit unuia un obol şi-i întorci un talant, abia dacă poţi tămădui rana făcută. 
Dacă aşa abia poţi tămădui rana, cum te vei apăra înaintea lui Dumnezeu când 
strici rânduiala, când răpeşti averi întregi şi dai puţin, şi nici acelora pe care i-ai 
jefuit, ci altora în locul acelora? Ce iertare mai poţi avea? Ce nădejde de mântuire? 





Vrei să ştii cât de mare rău faci când miluieşti aşa? Ascultă ce Scriptura: „Cel care 
aduce jertfă din averea săracilor este ca acela ce omoară pe fiu înaintea tatălui 
lui”, 


Să plecăm, dar, de la biserică scriind în mintea noastră această ameninţare; s-o 
scriem pe ziduri, pe mâini; s-o scriem în conştiinţa noastră; s-o scriem 
pretutindenea, pentru ca teamă să ne crească în aşa măsură în sufletul nostru încât 
să ne împiedice mâinile de a înfige în fiecare zi cuțitul în semenii noştri. Că răpirea 
bunurilor şi drepturilor altora este mai grozavă decât uciderea, pentru că răpirea ia 
viaţa celui sărac încetul cu încetul. 


Ca să ne curăţim deci de miasma aceasta, să ne gândim şi noi la toate acestea şi să 
le spunem şi altora. Aşa vom avea mai multă tragere de inimă spre milostenie, vom 
primi pentru milostenia noastră răsplățile cuvenite şi ne vom bucura şi de 
bunătăţile cele veşnice, cu harul şi cu iubirea de oameni a Domnului nostru Iisus 
Hristos, căruia slavă şi puterea împreună cu Tatăl şi cu Sfântul Duh, acum şi 
pururea şi în vecii vecilor. 


Amin. 


(Din PSB 23 — Omilii la Matei , Sfântul loan Gură de Aur, Ed. IBMBOR) 





Sfântul Nicolae Velimirovici - Predică la Duminica a 17-a după Rusalii — A 
Cananeencei - Evanghelia stăruinţei în rugăciune 


Nimeni nu poate gusta din dulceaţa binelui dacă nu stăruieşte în bine, pentru că pe 
calea binelui gustăm la început amărăciune şi abia după aceea dulceaţă. 


Întreaga fire ne învaţă stăruința. Ar mai ajunge puieţii de brad pădure, dacă s-ar 
înspăimânta de ameninţarea furtunii şi a zăpezii? Ar mai ajunge râurile râuri dacă 
nu şi-ar săpa albii adânci? Aleargă cumva furnicile să-şi ia viaţa când căsuţele lor 
sunt strivite de roţi în drum? Nu, ci îndată, cu stăruinţă, încep să-şi facă altele. 
Dacă vreun om fără suflet strică un cuib de rândunică de la casa sa, rândunica se 
duce, fără să cârtească, la altă casă şi îşi face acolo alt cuib. Orice dezastru ar 
aduce natura sau omul asupra plantelor şi animalelor, ele ne vor uimi 
întotdeauna prin perseverenţa cu care duc la bun sfârşit sarcina pe care le-a dat- 
o Dumnezeu. Câtă vreme planta retezată are putere să crească din nou, creşte. Câtă 
vreme animalul rănit are o cât de mică scânteie de viaţă, trăieşte. 


Viaţa de zi cu zi ne învaţă stăruința. 


Y Soldatul stăruitor câştigă bătălia; 

Y meşteşugarul stăruitor își desăvârşeşte iscusinţa; 

Y negustorul stăruitor se îmbosgăţeşte; 

Y unpreot stăruitor îşi aduce pe calea cea dreaptă enoriașii; 





Y un rugător ajunge, prin stăruinţă, la sfinţenie; 
Y un artist stăruitor arată frumusețea lumii; 
Y un savant Stăruitor descoperă legile firii. 


Nici cel mai isteț copil n-are să înveţe vreodată să scrie dacă nu deprinde scrisul 
prin stăruință; şi poate să aibă cineva cea mai frumoasă voce din lume, n-are să 
ajungă un bun cântăreţ dacă nu exersează. Nu este zi în care să nu ni se aducă 
aminte, şi să nu amintim şi noi altora, câta nevoie este de perseverenţă în orice 
lucru. Perseverenţa este, am putea spune, singura faptă bună de care nu se 
îndoieşte nimeni, pe care o recomandă oricine. Dar stăruința aceasta în lucrare, 
atât de lăudată şi de pomenită, e doar o şcoală a stăruinţei pe tărâm duhovnicesc. 
Toată stăruința dinafară întru a înfrumuseţa şi cultiva lucruri, întru a strânge avere, 
ştiinţă şi iscusinţă, e doar o icoană a minunatei stăruinţe pe care trebuie să o avem 
în a ne înfrumuseţa şi cultiva inima, în a ne îmbogăţi sufletul, fiinţa noastră 
lăuntrică, nemuritoare. 


Sfânta Scriptură ne învaţă, cu fiecare pagină, stăruința pe tărâmul duhovnicesc; 
ne învaţă şi cu cuvântul şi cu pilda Stăruinţei şi nestăruinţei omeneşti. Două 
preaînfricoşate pilde de nestăruire în bine le avem în Adam, strămoşul neamului 
omenesc, şi în luda, care din apostol a ajuns vânzătorul lui Hristos. Amândoi 
fuseseră aşezaţi, din purtarea de grijă a lui Dumnezeu, în cea mai strânsă apropiere 
de EI; Adam era cu Dumnezeu în Rai, luda cu Hristos pe pământ. Amândoi au 
început cu ascultare şi au sfârşit cu necredinţă, însă starea lui luda a fost cu mult 
mai rea decât a celuilalt, pentru că luda avusese în faţă pilda lui Adam şi a 
nesocotit-o. Saul nu a stăruit şi şi-a pierdut minţile; Solomon nu a stăruit şi regatul 
s-a frânt în două. Dar ce stăruinţă la Avraam în credinţă! Ce stăruinţă la lacov în 
smerenie, la Iosif în castitate, la David în pocăință, la dreptul lov în răbdare! Ce 
pildă preaminunată la preacurata Fecioară în feciorie, la dreptul Iosif în ascultare, 
la apostoli şi la următorii lui Hristos în dragostea de Domnul! Sfânta Scriptură 
este plină de atâtea pilde care ne arată că Stăruința e biruitoare şi se 
încununează, încât nimeni din cei ce o citesc n-are să poată spune că nu a ştiut, 
că nu i S-a spus. Cum de au ştiut atâta mulțime de sfinţi şi mucenici, de la 
întruparea lui Hristos şi până astăzi, iar noi nu? Dar nu ştiinţa ne lipseşte, ci 
îndrăzneala. Să cunoşti ce este stăruința în bine şi să fii lăsător aduce după sine 
îndoită osândă. Cine nu a urmat calea aceasta pentru că nu a auzit de ea, puţin va fi 
bătut, dar cine o cunoaşte şi nu o urmează va primi bice multe. 


Cărarea binelui duce în sus, de aceea e foarte anevoioasă la început pentru cel 
obişnuit să meargă pe drum neted sau să coboare. Cine o ia pe calea binelui şi se 
întoarce apoi din drum, nici măcar nu rămâne în locul de unde a pornit la început, 





ci se prăbuşeşte tot mai adânc în întuneric şi pierzanie. De aceea spune Domnul: 
Nimeni care pune mâna pe plug şi se uită îndărăt nu este potrivit pentru 
împărăţia lui Dumnezeu (Luca 9, 62). 


Evanghelia de astăzi vorbeşte despre uimitoarea pildă de stăruinţă pe care a dat-o o 
femeie de rând, şi aceea dintre păgâni. Fie această pildă foc viu în cugetul tuturor 
celor ce zic că sunt credincioşi, dar sunt învârtoşaţi şi reci la inimă ca piatra. 


Şi ieşind de acolo, a plecat lisus în părţile Tirului şi ale Sidonului. Și iată o 
femeie cananeiancă din acele ţinuturi, ieşind striga, zicând: Miluieşte-mă, 
Doamne, Fiul lui David! Fiica mea este rău chinuită de demon. 


De unde venea lisus? Din Galileea, din ţinutul locuit de israeliţii coborâtori din 
binecuvântatul Sem. Și unde se ducea? Se ducea în ţinuturile locuite de canancenii 
coborâtori din Ham, cel blestemat. Domnul, aşadar, pleca de la cei binecuvântaţi şi 
Se îndrepta către cei blestemaţi. De ce? Pentru că cei binecuvântaţi uitaseră de 
Dumnezeu şi astfel ajunseseră blestemaţi, iar dintre cei blestemaţi unii 
mărturisiseră pe Dumnezeu şi ajunseseră binecuvântaţi. După ce i-a certat pe 
cărturari şi farisei pentru că ţineau obiceiurile dinafară încălcând poruncile lui 
Dumnezeu privitoare la milostenie şi la cinstirea părinţilor, Domnul împreună 
cu ucenicii săi a trecut în părţile acestea păgâne. 


De ce S-a dus între păgâni de vreme ce abia mai înainte le poruncise ucenicilor 
să meargă mai degrabă către oile cele pierdute ale casei lui Israel (Matei 10, 6)? 

Y. Mai întâi pentru că, precum zice UI, Ei nu este legat 
de nici o poruncă pe care le-o dă ucenicilor. 

Y Apoi, fiindcă a văzut că iudeii îşi întorc fața de la EI şi a ştiut că până la 
sfârşit se vor lepăda de Dânsul. Dumnezeu e credincios făgăduinţei Sale. A 
făgăduit că va trimite poporului iudeu pe Mântuitorul şi L-a trimis. Dar 
poporul iudeu, prin capii săi, S-a lepădat de Mântuitorul. Însă Dumnezeu e 
bogat în căile Proniei Sale; lucrarea mântuirii nu S-a zădărnicit prin 
lepădarea iudeilor de Mântuitorul. Mântuitorul a trecut hotarele iudeilor şi 
s-a dus la alte neamuri. Credincios făgăduinţei Sale, Domnul a trimis pe 
apostoli mai întâi la iudei însă, după Răstignire, Domnul înviat i-a trimis 
la toate neamurile (Matei 28, 19). 

Y Înal treilea şi ultimul rând, Domnul a vrut să-i ruşineze încă o dată pe iudei 
prin credința păgânilor, ca să-i aducă astfel la pocăință şi la întoarcerea 
către Dumnezeu. 





Mai întâi a căutat să facă acest lucru prin sutaşul roman din Capernaum, care, fiind 
roman, ţinea de seminţia iafetiților, şi a cărui credinţă în Hristos a fost cu adevărat 
pilduitoare. lafetiţii şi hamiţii vor fi aşadar chemaţi la masa împăratului, pe când 
semiţii, aleşii, întâii-chemaţi, nu vor să vină. Domnul a căutat să-i mustre şi să-i 
întoarcă pe iudei dar, pentru că au rămas de piatră, au fost lepădaţi de Cel de care 
S-au lepădat. 


Priviţi acum la credinţa cea mare a femeii cananeence. A ieşit în întâmpinarea 
Domnului; L-a chemat: Doamne! şi: Fiul lui David! Auzise, fără îndoială, despre 
acest Hristos Făcător de minuni, pentru că faima Lui se răspândise până departe, la 
popoarele învecinate. Auzind că trece prin ţinuturile lor, a alergat la El cu mare 
credință şi bucurie. După Evanghelistul Marcu, Domnul a intrat într-o casă, 
pentru că voia ca nimeni să nu ştie (Marcu 7, 24). E lhmpede că prin aceasta 
urmărea să se vadă şi mai bine cât de mare este credinţa între păgâni. El nu li S-a 
arătat, dar ei L-au descoperit. El S-a ascuns, dar n-a putut să rămână tăinuit. l-a 
găsit credinţa cea tare a femeii cananeience. Poporul chemat nu a venit, pe când 
poporul care locuia întru întuneric... şi... în latura umbrei morţii (Isaia 9, 1) a 
ieşit să-L caute. A fost găsit de către cei de care S-a ascuns. 


Vedeţi că femeia nu-i spune Domnului: “Ai milă de fiica mea”, ci “Ai milă de 


jo 


mine!” Fiica acestei femei era nebună; era chinuită de diavol; mama însă a cerut 
milă pentru ea însăşi. De ce? Pentru că fiica, în nebunia ei, nici nu mai ştia de sine; 
nici nu-şi mai dădea seama de grozăvia chinurilor pe care le încerca, precum îşi 
dădea seama mama. De aici se vede şi dragostea cea mare a acestei femei pentru 
copilul ei. Mama suferea de răul fiicei de parcă ar fi fost al ei. Cel care are milă de 
fiica ei, de ea are milă, de nefericita mamă. Cum să ai milă de ea fără să ai milă de 
fiica ei? Fără îndoială că nebunia fetei îndurera întreaga casă, pe toate rudele, pe 
toţi prietenii. Vecinii îi ocoleau, duşmanii se bucurau. Mormânt era acolo, nu casă. 
Nu răsuna dintrînsa decât plânset şi hohotele nebuneşti ale fetei bolnave. Putea 
mama să vorbească despre altceva, să ceară altceva? Se poate să fi avut pe suflet şi 
vreun păcat pentru care să se fi abătut asupra fetei asemenea nenorocire. De aceea 
a spus: Miluieşte-mă! 


EI însă nu i-a spus nici un cuvânt. Nu obişnuia Hristos să nu răspundă la 
întrebările şi cererile oamenilor. l-a răspuns până şi Satanei, ispititorului din 
pustie. A tăcut numai la întrebările nedrepților Săi judecători, Caiafa şi Pilat. 
Atunci de ce n-o ia în seamă pe această biată femeie? Pentru ca ochii celor care 
nu văd nici să nu se deschidă; pentru ca femeia să dea şi mai mult glas credinţei 
sale, şi toţi cei dimpreună cu Hristos să vadă şi să înţeleagă. 





Şi apropiindu-se, ucenicii Lui îl rugau, zicând: Slobozeşte-o, că strigă în urma 
noastră. lar EL, răspunzând, a zis: Nu Sunt trimis decât numai către oile cele 
pierdute ale casei lui Israel. Vedeţi cu câtă înţelepciune lucrează Domnul 
neîmplinind dintr-o dată ruga femeii, rămânând tăcut în faţa cererii ei? 
Ucenicilor li s-a şi făcut milă de ea. “Slobozeşte-o” poate să însemne fie “dă-i ce 
cere”, fie “scapă de ea”, numai să nu mai strige atât. La rugămintea ucenicilor, 
Domnul a răspuns că este trimis doar către oile cele pierdute ale casei lui Israel: 
adică la iudei. 


De ce a dat Domnul un răspuns ca acesta? 
Y Mai întâi, ca să arate că Dumnezeu e credincios făgăduinţei Sale; şi 
Y apoi, ca să le dea de gândit ucenicilor asupra faptului că şi păgânii sunt 
copiii lui Dumnezeu, că şi ei au nevoie de mântuire. 


A vrut totodată să le arate ucenicilor, prin această sărmană femeie plină de 
credință, cum să se scuture de ideia îngustă cu care se încântau iudeii, cum că 
Dumnezeu are grijă numai de iudei, ca şi când ar fi numai Dumnezeul iudeilor. 
Anume a vorbit aşa Domnul, pe limba iudeilor, ca să le deschidă ucenicilor mintea 
asupra a cât de greşit e acest fel de a gândi înrădăcinat în minţile acestei naţii, tot 
atât de greşit şi de strâmb ca şi apostazia acestui popor, ca şi lepădarea lui de 
Hristos. Mântuitorul învăţa pe ucenici nu numai prin cuvânt ci şi prin pilde vii, 
luate din viaţă. De astă dată, în loc de cuvinte a lăsat ca însăşi întâlnirea cu 
această femeie să le fie ucenicilor o învăţătură de neuitat. Pentru aceea a şi trecut 
în părţile păgâne, ca să le dea ucenicilor învăţătură prin aceste mari întâmplări. Dar 
vedeţi cum îşi arată cananeianca nezdruncinata ei credinţă în Hristos: 


Iar ea, venind, s-a închinat Lui, zicând: Doamne, ajută-mă. Era încredinţată că 
nimeni pe lume nu poate s-o ajute afară de Hristos. Fără îndoială că trecuse în 
zadar pe la toţi doctorii şi vrăjitorii din păgânitatea aceea. Fata tot nebună 
rămăsese. Acum însă era aici Vindecătorul tuturor chinurilor, tuturor bolilor. 
Auzise de El şi crezuse mai înainte să-L vadă. lar acum, când Îl vedea, creştea 
întrînsa credinţa în puterea Lui dumnezeiască. Acesta putea face ceea ce nimeni nu 
putea să facă; putea să facă orice voia. Cananeianca credea că Hristos poate, şi 
toată strădania ei era să-i câştige lucrarea pe care nimeni altul în întrega lume n-o 
putea săvârşi. Deci, văzând că nu-i răspunde şi că nici la rugămintea însoţitorilor 
Săi nu o bagă în seamă, i-a alergat în faţă, a căzut în genunchi şi a strigat: Doamne, 
ajută-mă! 


EI însă, răspunzând, i-a zis: Nu este bine să iei pâinea copiilor şi s-o arunci 
câinilor. Cumplt cuvânt! Aici Domnul nu vorbeşte de la sine, ci pe limba 





iudaismului din vremea aceea, după care numai iudeii erau copiii lui Dumnezeu iar 
cei de alt neam, câini. Mântuitorul voia ca ucenicii să-şi dea singuri seama cât de 
rea era această exclusivitate şi să apropie mintea lor de gândul pe care-l va rosti 
mai târziu asupra fariseilor şi cărturarilor: Vai vouă, cărturarilor şi fariseilor 
fățarnici! Că închideţi Împărăţia Cerurilor înaintea oamenilor; că voi nu intraţi 
şi nici pe cei ce vor să intre nu-i lăsaţi (Matei 23, 13). Vedeţi că cei numiţi copii s- 
au făcut asemenea câinilor, iar cei socotiți câini au ajuns copiii lui Dumnezeu. 
Acestora din urma iudeii le ziceau câini din răutate, însă lucrul era în mare parte 
adevărat. Păgânu din Tir şi Sidon, la fel cu cei din Egipt şi de prin alte părți, 
trecuseră cu vederea pe Dumnezeul cel viu, punându-se în slujba demonilor care 
erau mai răi decât câinii. Aici Hristos nu o mustră pe femeie ci neamul ei întreg, şi 
cu acesta toate popoarele păgâne care se închinau dracilor în statui şi lucruri 
moarte, cu felurite vrăjitorii şi jertfe necurate. 


Dar iată ce răspunde această femeie, mai tare în credinţă şi decât iudeii cei aleşi şi 
decât păgânii cei dispreţuiți: Da, Doamne, dar şi câinii mănâncă din fărâmiturile 
care cad de la masa stăpânilor lor. Câtă smerenie! Ea nu tăgăduieşte că ar fi 
făcând parte dintr-un neam ce poate fi numit de câini. Nici nu se dă în lături să-i 
numească pe iudei stăpâni — cu toate că era mai bună decât ei. A prins repede 
înţelesul cuvintelor figurative ale Mântuitorului. Credinţa te face înţelept; credinţa 
găseşte cuvântul potrivit. Smerenia faţă de Domnul, dragostea pentru copilul ei o 
face surdă la faptul că i s-a spus câine. Dar cine nu se simte ca un câine necurat 
în faţa preacuratului Domn? Nimeni care are o scânteie de credinţă întrînsul. 
Nu Sunt vrednic ca să intri sub acoperământul meu, I-a spus Domnului sutaşul 
păgân (Luca 7, 6). Nici această femeie păgână nu se ruşinează să fie numită câine 
înaintea Domnului. Câtă vreme omul nu-şi Simte păcătoşenia nu poate face nici 
un singur pas spre mântuire. Mulţime de sfinţi, mai curaţi şi mai luminaţi decât 
milioane de alți oameni, nu s-au dat în lături să se socotească câini. 


Toţi oamenii cu adevărat trezi, care s-au dezmeticit din beţia pământului şi a 
patimilor trupeşti şi şi-au dat seama cât de adânc s-au cufundat în mlaştina 
păcatului, înţeleg lucrul acesta. Până atunci, prins în îmbrăţişarea morţii, omul nu 
numai că nu are credinţă dar nici măcar nu vede trebuinţa de a avea. Câtă vreme 
câinelui nu-i € ruşine că e câine nici nu-şi doreşte să fie leu; câtă vreme broasca nu 
se îngreţoşează de noroiul în care trăieşte nici nu vrea să iasă din el şi să zboare ca 
un vultur. 


Femeia despre care citim astăzi Simţea adânc mizeria lumii păgâne cu 
decăderea, cu ticăloşia şi cu tot noroiul ei respingător. Ea năzuia spre ceva mai 
puternic, mai curat, mai Strălucitor. Şi toate acestea i s-au dezvăluit în Hristos cu 





nemăsurat mai multă Slavă. De aceea nu dă înapoi, îndură a fi socotită între 
câini, şi nu numai că îndură, dar recunoaşte singură că este. Aşa fiind, cerşeşte 
doar o fărâmitură din pâinea cea de viaţă dătătoare trimisă lui Israel de 
Dumnezeu. Pâinea este Hristos, iar fărâmiturile sunt până şi cele mai mărunte 
milostiviri ale Sale. Câinu flămânzi, care nu au nici măcar atât, sunt mulțumiți să 
le primească. 


O, femeie, mare este credinţa ta; fie ţie după cum voieşti. Şi s-a tămăduit fiica ei 
în ceasul acela. Abia după ce lucrurile au ajuns aici vorbeşte Domnul. Nici să fi 
fost această femeie fiică a lui Avraam, n-ar fi putut arăta mai multă credinţă. Cine 
are ochi de văzut şi urechi de auzit, vede şi aude. Acum ajunge. Până şi luda a 
văzut ce credință tare are această cananeiancă. Asemeni şi Petru, puţin 
credinciosul. Şi Toma. Domnul nu a lăudat niciodată atât pe vreun apostol. 


Cui i-a mai spus El: Mare este credinţa ta? Tuturor le-a spus măcar o dată: O, voi 
puţin credincioşilor! Dar numai o dată? Neam necredincios şi îndărătnic! i-a 
mustrat cândva (Matei 17, 17). De aceea îi şi luase în ţinutul Canaan: ca să-i 
înveţe, prin păgânii necunoscători de Lege şi de profeţi, credinţa tare şi puterea 
ei. Îi trecea prin şcoala credinţei. Le dădea învăţătură temeinică tocmai aici, în 
păgânatate. Câtă credinţă la această femeie care nu învățase de la ai săi nimic 
bun! Fusese învățată să se închine la lună şi la soare, la dobitoace şi la pietre. Se 
născuse şi trăise în întuneric, neştiinţă şi ruşine. Mai ţinea şi de neamul nelegiuit al 
cananeienilor, pe care Dumnezeu îi izgonise din Pământul Făgăduinţei ca să le facă 
loc evreilor, aleşii Săi. 


Cu adevărat, multe temeiuri pentru apostoli şi pentru cei din neamul lor ca să 
chibzuiască asupra căilor lui Dumnezeu, să se ruşineze şi Să se căiască. Apostolii 
au înţeles învăţătura şi şi-au însuşit-o, dacă nu chiar pe dată, cu siguranță mai 
târziu. Au semănat credinţa în Hristos pe tot pământul. Şi-au dat viaţa pentru ea. 
S-au Slăvit prin ea. Dar noi oare am înţeles, ne-am însuşit lecţia credinţei? Astăzi 
Biserica lui Hristos este poporul ales al lui Dumnezeu în lume, împărăţia cea 
nouă şi preoţia cea nouă. 


Vedeţi însă ce nesocotit, ce disprețuit este Hristos între popoarele creştine! Vedeţi 
cum cei botezați au ajuns să fie nu numai “puţin credincioşi”, ci cu totul lipsiţi de 
credinţă, un popor stricat. Cred în orice altceva numai în Hristos nu. Caută ajutor 
oriunde în jur, la stihiile şi materiile oarbe şi surde, numai la Hristos Domnul cel 
Atotputernic, nu. De aceea şi-au atras cumplită pedeapsă asupră-le, ajungând 
putrezi, răi, slabi şi ticăloşi precum erau iudeii în vremea venirii lui Hristos pe 
pământ. Au în mână cheia Împărăției Cerurilor, dar mulţi nu intră, nici nu-i lasă 





pe alții să intre. Se arată mai răi, mai ticăloşi, mai iubitori de sine şi mai legaţi de 
pământ decât celelalte popoare. Ei îndepărtează astfel de la Hristos neamurile care 
nu sunt creştine, le împiedică să intre în mult dorita împărăție. De la masa 
împărătească a lui Hristos le cad acelora doar fărâmiturile: le adună şi se hrănesc 
cu ele. Dar cum să se sature aceşti păgâni când europenii şi americanii care se 
lăfăie la masă ca stăpâni, sunt atât de lipsiți duhovniceşte? Oare răbdarea lui 
Dumnezeu nu va ajunge odată la capăt? Nu se va lepăda curând Domnul de cei ce 
se leapădă de EI, precum a mai făcut odinioară? Nu vor fi lepădaţi cei aleşi şi aleşi 
cei lepădaţi? Nu vor fi blestemaţi binecuvântaţii de mai înainte iar cei blestemaţi 
vor primi binecuvântare? 


Ce ne rămâne de făcut nouă în neamul acesta fără Dumnezeu? Nimic altceva 
decât ce a făcut femeia cananeiancă: Să ne rugăm cu Stăruinţă lui Hristos 
Dumnezeu cel viu şi atotputernic, să strizăm către EI cu credinţă: Doamne, 
miluieşte-ne pe noi păcătoşii! Dacă e voia lui Dumnezeu să înlocuiască poporul 
ales cu un altul, dacă e voia Lui cea sfântă să ia împărăția de la neamurile creştine 
ŞI s-o dea altora, dacă pedeapsa pentru păcat este aproape — chiar şi aşa fiind, nu 
toți creştinii vor fi lepădaţi odată cu lepădarea nemurilor lor, după cum nu toţi 
evreii au fost lepădaţi odată cu lepădarea neamului evreiesc. Între evrei s-au 
mântuit cei care, după dărâmarea Ierusalimului, L-au mărturisit pe Hristos, precum 
s-au mântuit şi cei care L-au mărturisit în vremea vieţii Sale pe pământ. Mulţi evrei 
s-au botezat, şi mulţi au ajuns mari sfinţi în Biserica lui Dumnezeu. Se mântuiesc 
şi astăzi toţi cei ce se întorc la EI, cum s-au mântuit strămoşii lor mai înainte de a fi 
încetat să fie poporul ales. Dumnezeu s-a uitat întotdeauna mai puţin la state decât 
la popoare, şi mai puţin la neamuri decât la sufletul fiecărui om. Să nu ne 
înfricoşăm aşadar, să nu spunem: “Statele şi naţiunile creştine de astăzi vor fi 
distruse, şi vom fi nimiciţi cu toţii”. Nu. Fie cu statele şi cu naţiunile ceea ce 
trebuie să fie; nici un om care crede în Domnul nu va pieri. Dumnezeu a găsit în 
Sodoma un singur drept — pe Lot — şi pe acela singur l-a salvat, la nimicirea 
Sodomei. 


Să urmăm şi noi aşadar rugăciunii şi credinţei celei tari a femeii cananeience, să 
nu dăm înapoi nici o clipă. Să avem credinţă Stăruitoare, necontenit Sstrăduindu- 
ne Să nu lăsăm focul credinţei să se răcească. Să înălţăm cu Stăruinţă rugăciune 
la Dumnezeu, 

omenesc. 


Fie ca milostivul şi de oameni 
iubitorul lisus Domnul nostru să ne întărească în credinţă şi să audă 





rugăciunile noastre. A Lui fie Slava şi lauda, împreună cu Tatăl şi cu Duhul 
Sfânt, Treimea cea de o fiinţă şi nedespărţită, acum şi pururea fi în vecii vecilor. 


Amin. 





Sfântul Teofan Zăvorâtul — Tâlcuiri 


Ce a făcut-o pe cananeancă să vină la Domnul şi să stăruie atât în cererea ei? 
Convingerile care se închegau în ea: 


Y era încredinţată că Mântuitorul are puterea să o tămăduiască pe fiica ei şi 
a venit la EI, 

Y era încredinţată că El nu va lăsa neîmplinită cererea ei şi nu a încetat să 
ceară. 


Convingerile sunt rezultatul întregii vieţi: al educaţiei, al gândurilor ce umplu 
mintea de obicei, al impresiilor lăsate de lucrurile din jur, al învățăturilor cercetate 
şi al feluritelor întâmplări şi îndeletniciri din viaţă. Sub înrâurirea tuturor acestora, 
gândirea lucrează şi ajunge la anumite convingeri. (ici trebuie să avem în vedere 
că pretutindeni este şi din toate părţile pătrunde în sufletul omului adevărul lui 
Dumnezeu. Adevărul poate fi aflat în inima omului; adevărul lui Dumnezeu este 
întipărit în toate făpturile; adevărul lui Dumnezeu poate fi aflat în obiceiurile şi 
datinile oamenilor; ba chiar şi în învăţăturile lor poate fi găsit într-o măsură mai 
mică Sau mai mare. 


Pretutindeni însă stă la pândă şi minciuna. Cine este din adevăr, acela adună adevăr 
şi este plin de convingeri adevărate, mântuitoare; iar cine nu este din adevăr adună 
minciuna şi este plin de convingeri mincinoase, de rătăciri pierzătoare. 


Dacă a fi sau a nu fi din adevăr depinde de om, să judece fiecare; însă judecata lui 
Dumnezeu îi aşteaptă pe toți... 





Mitropolitul Augustin Kandiotis de Florina - Predică la Duminica a XVII-a 
după Rusalii - “Doamne, şi eu, nenorocita femeie, un căţel sunt. Cer dragostea 
Ta. Dă-mi o firimitură şi ajunge...” 


“Doamne, şi eu, nenorocita femeie, un căţel sunt. 
Cer dragostea Ta. Dă-mi o firimitură şi ajunge... ” 


„... Hristos, binefăcător. Hristos, marele doctor. Doctor unic. Doctor fără de arginţi, 
care n-a luat nici o răsplată. Singura Lui răsplată era ca oamenii să creadă în 
adevăratul Dumnezeu, să facă voia Lui cea sfântă şi să devină copiii Lui iubiţi. 
În felul acesta, faima Lui s-a întins pretutindeni. Toţi vorbeau despre Hristos. Toţi 
doreau să-L vadă. Toţi doreau să-L audă.Toţi doreau să-i ducă pe bolnavii lor la 
Hristos. Doreau foarte mult să-L întâlnească pe lisus Hristos. Hristoase, suntem 
păcătoşi şi bolnavi. Când vei trece prin satul nostru, ca să ne înveţi, să ne dai 
iertare, să ne mângâi, să ne faci bine bolnavii? 


Și Hristos — neobosit — se ducea pretutindeni. Călătorind, a ajuns şi în părțile 
Tirului şi ale Sidonului, adică a ajuns la marginile Iudeii, la graniţe. Dincolo, 
locuiau cananeii, oameni care nu credeau în adevăratul Dumnezeu. Canancii erau 
idolatri. Trăiau în întuneric. Credeau în vrăjitori. Prin vrăji îi chemau pe demoni. 
Erau demonolatri (închinători la demoni). Necredincioşii sfârşesc în demonolatrie. 
Cine nu crede în adevăratul Dumnezeu, va sfârşi în a-l avea dumnezeu pe diavolul. 
Va ajunge să tremure de vrăjitori şi vrăjitoare şi să-i plătească pentru a-i face vrăţi. 
Ce lume nefericită! 


Aşadar, în părțile Tirului şi ale Sidonului, în aceste părţi în care împărăţea 
vrăjitoria şi idolatria, în această împărăție a satanei, iată că vine lisus Hristos. Ce 





demon, ce vrăjitor poate să stea înaintea lui lisus Hristos? Unde păşeşte lisus 
Hristos cu piciorul Său, diavolul fuge. Şi iată că lisus Hristos Îşi arată puterea. 
Face minunea. O femeie, care locuia în părțile acelea, o cananeancă, cum a aflat că 
lisus Hristos se apropie, aleargă şi începe să strige cu putere: „Miluieşte-mă, 
Doamne, Fiul lui David!” (Matei 15, 22). 


Oare ce avea această femeie de striga „„Miluieşte-mă, Doamne!”? Era bolnavă? Nu. 
Nu era ea însăşi bolnavă. Era bolnavă fata ei. Fata ei avea un demon, care o chinuia 
mult. Fata făcea spume, scrâşnea din dinţi, îşi sfâşia hainele, scotea sunete 
sălbatice, spunea cuvinte ruşinoase şi urâte, se arunca asupra oamenilor să-i 
lovească, făcea toate cele pe care le fac cei posedați de demon. Fata era 
demonizată. 


Cât de mult se întrista mama, cât de mult suspina, câte lacrimi nu vărsa, la câți 
doctori şi vrăjitori nu s-a dus şi câţi bani n-a cheltuit, ca să-şi facă fata bine! Dar, 
mai rău. Nu reuşi nimic. Fata ei continua să sufere şi să fie chinuită de 
diavolul.Mama se uita la ea şi inima-i ardea. Dacă fata suferea o dată, mama 
suferea de zece ori. Ar fi preferat să plece cel rău din fată şi să intre în ea. Ar fi 
preferat ca Dumnezeu să-i taie ei ani din viaţă şi să-i dea fetei ei ani, viaţă şi 
sănătate. Şi parcă o auzim: Ah, fata mea! De ce să suferi atât de mult? Nu se va 
găsi un leac, nu se va găsi un doctor, care să te facă bine?... 


Şi iată, Doctorul a venit... A venit lisus Hristos. A venit fără ca ca să-L aştepte. A 
venit deodată. A venit intenționat. Pentru că lisus Hristos, oricât era de departe, ştia 
ce se întâmplă în casa cananeencei. Ştie ce se întâmplă în fiecare casă, fiecărui om. 
Și este gata să ajute. Strigă-L, şi va veni. 


»„Miluieşte-mă, Doamne, Fiul lui David. Fiica mea rău se îndrăceşte!” (Matei 
15: 22). A strigat o dată, a strigat de două ori, a strigat de multe ori. Vui ţinutul de 
strigăte. Auziră munţii şi văile. Dar ce curios! lisus Hristos pare indiferent. lisus 
Hristos indiferent? lisus Hristos, Care este în întregime iubire, să nu fie emoţionat 
de strigătele sfâşietoare ale unei mame nenorocite? Nu. Şi să gândim aşa ceva e un 
păcat. lisus Hristos şi auzea şi se emoţiona. Dar n-a dat un răspuns imediat, nu a 
făcut minunea imediat, pentru că voia să-i încerce credința cananeencei. Şi 
cananeeanca, stâncă neclintită, continua să strige: Doamne, miluieşte! 


Și când lisus Hristos, răspunzând într-un final, i-a spus că pâinea pe care cineva o 
are pentru copiii lui nu e corect s-o arunce la câini, cananeeanca nu s-a supărat 
pentru aceste cuvinte ale lui lisus Hristos. Nu şi-a pierdut speranța. Nu s-a 
deznădăjduit, ci a răspuns cu smerenie. Ce a răspuns? Auziţi şi vă minunaţi: „Știu, 





Doamne, că nu sunt copilul Tău. Nu Sunt iudee. Nu fac parte din poporul 
binecuvântat. Noi, care ne închinăm la idoli, care credem în vrăji şi vrăjitoare şi 
facem atâtea păcate, suntem ca şi câinii, un popor necurat. Dar, Doamne, şi 
căţeii aşteaptă să mănânce firimiturile, care cad de la masa stăpânului lor. 
Doamne, şi eu, nenorocita femeie, un căţel sunt. Cer dragostea Ta. Dă-mi o 
firimitură şi ajunge. Doamne, fie- Ți milă de mine... 


Cananeeanca a învins. lisus Hristos a făcut minunea. Fata ei s-a făcut bine. „0, 


femeie! — i-a spus, mare este credinţa ta!... Și s-a vindecat fiica ei din ceasul 
acela” (Matei 15: 28). 


Vedeţi, creştinii mei, ce-a reuşit o femeie? Vedeţi ce putere are credinţa, 
stăruința, rugăciunea, această scurtă rugăciune: ,Miluieşte-mă, Doamne”? A 
strigat-o de multe ori, şi L-a făcut pe lisus Hristos să facă minunea. Acest 


„Doamne, miluieşte”, îl spunem şi noi. Il spunem acasă când ne facem rugăciunea. 


ÎI spunem în biserică, când ne adunăm toţi să 1 ne închinăm lui Dumnezeu. Îl 
spunem la Dumnezeiasca Liturghie nu o dată, ci de multe ori. Din momentul în 
care va începe Liturghia până se va încheia, numărați să vedeţi de câte ori îl zic 
psalții. Şi împreună cu psalţii ar trebui să-l spună şi tot poporul, bărbaţi, femei şi 
copii. Să-l spunem toţi, aşa cum îl spuneau şi în Biserica Veche şi se auzea ca un 


A 


tunet. De circa 100 de ori se aude „Doamne, miluieşte” în fiecare duminică, la 
Utrenie şi la Dumnezeiasca Liturghie. Dar şi de câte alte ori nu-l auzim! 


Dar de ce, deşi buzele noastre zic de mii de ori „Doamne, miluieşte”, de ce 
Dumnezeu nu ne ascultă? De ce nu se întâmplă minuni? De ce? Pentru că 
„Doamne, miluieşte”-le noastre diferă mult de „Doamne, miluieşte”-le, pe care le 
zicea femeia din Evanghelia de azi. Aceea îl spunea cu credinţă, cu smerenie, cu 
lacrimi. Dacă şi noi ne vom face rugăciunea ca şi cananeeanca, dacă şi noi zicem 
„Doamne, miluieşte” ca ea, atunci uşile închise se vor deschide; atunci mila lui 
Dumnezeu va alerga îmbelşugat ca o apă curgătoare. Atunci vom vedea minuni şi- 
L vom slăvi pe Iisus Hristos. 


Doamne, fie-Ți milă de noi. Doamne, vindecă puţina credinţă şi necredinţa 
noastră. Doamne, miluieşte-ne pe noi şi ne învredniceşte de cereasca Ta 


Impărăţie. Amin.” 


(traducere: Frăția Ortodoxă Misionară „Sfinţii Trei Noi Ierarhi”) 





Părintele Constantin Galeriu - Predică la Duminica a XVII-a după Rusalii - 
Duminica femeii cananeence 


În numele Tatălui şi al Fiului şi al Sfântului Duh. Amin. 


Vrednicilor de iubire şi dreptmăritorilor creştini în Sfânta Biserică a Domnului 
nostru lisus Hristos. Ne împărtăşim, precum Bunul Dumnezeu ne-a dăruit, din 
dumnezeiescul cuvânt al Evangheliei. Şi cuvântul pentru astăzi dăruit şi rânduit 
este aşa precum l-am ascultat la vremea cuvenită, iar acum îl readucem în inimile 
noastre. Să ascultăm cuvântul dumnezeiesc: 


Mântuitorul lisus Hristos, Domnul nostru, “ieşind de acolo (din locul unde se 
afla, într-o comunicare cu fariserii şi cărturarii, despre care vom spune un 
cuvânt mai pe urmă), a plecat în părţile Tirului şi ale Sidonului (în partea de 
nord a Israelului, pe litoralul Mării Mediterane). Și iată o femeie cananeiancă 
(de alt neam decât cel evreiesc), din acele ţinuturi, ieşind striga, zicând: 
Fiica mea este rău chinuită de demon. EI 
însă nu i-a răspuns nici un cuvânt; şi apropiindu-se, ucenicii Lui Îl rugau, 

zicând: Slobozeşte-o, că strigă în urma noastră. lar EI, răspunzând, a zis: 
Iar ea, venind, s-a 

închinat Lui, zicând: EI însă, răspunzând, i-a zis: 
Dar ea a zis: 

Atunci, 





unzând, lisus i-a zis: 
” (Matei 15, 21-28) 


Iubiţilor, acesta este cuvântul şi momentul de adâncă revelare, descoperire a uneia 
dintre cele mai adânci chemări de la noi, anume a credinţei. Taină a tainelor, 
început al virtuților. 


Mai întâi, când auzim cuvântul: “leşind de acolo” . De unde anume ieşise Iisus? 
De la o întâlnire cu fariseii şi cărturarii, venind din Ierusalim. Şi care îi puseseră o 
întrebare din partea lor răscolitoare. Anume, L-au întrebat: “Pentru ce ucenicii Tăi 
calcă datina bătrânilor? Căci nu-şi spală mâinile când mănâncă pâine. lar EI, 
răspunzând, le-a zis: De ce şi voi călcaţi porunca lui Dumnezeu pentru datina 
voastră? Căci Dumnezeu a zis: Cinsteşte pe tatăl tău şi pe mama ta, iar cine va 
blestema pe tata sau pe mama, cu moarte să se sfârşească. Voi însă spuneţi: Cel 
care va zice tatălui său sau mamei sale: Cu ce te-aş fi putut ajuta este dăruit lui 
Dumnezeu, Acela nu va cinsti pe tatăl său sau pe mama Sa; şi aţi desfiinţat 


y 


cuvântul lui Dumnezeu pentru datina voastră. ” (Matei 15, 2-6). 


În scurt, ei puneau în faţa Mântuitorului o întrebare dintr-un anumit aşezământ al 
vieţii. Deci una era tema pe care o puneau ei: de ce nu-şi spală omul înainte de a 
primi pâinea... era o rânduială firească a Legii, un anumit mod — nu doar că 
Mântuitorul nu ar fi luat seama şi la acest mod de a vieţui, dar ei îl fixau în felul 
lor. Problema lor era aceasta, a unui comportament — i-am zice astăzi — civilizat, 
dar mai propriu zis pentru sănătatea trupească, firească. Afunci Mântuitorul le 
răspunde: luaţi aminte la această datină a bătrânilor (datina după rânduiala 
vieţii, cum îi învățau bătrânii pe copii). Voi aţi călcat porunca lui Dumnezeu de a 
cinsti pe tata şi pe mama şi, mai grav, ca să fie scutiţi de această rânduială sfântă a 
iubirii de părinţi, fundamental, de om, mai ales de părinţi, cum era statornicită prin 
una din poruncile Decalogului şi încercau să se acopere în faţa părinţilor: iată, 
ajutorul pe care trebuia să vi-l dau vouă, tata şi mama, l-am dat la templu. Nu mai 
am de unde. Dar câtă trebuinţă are Dumnezeu de bani? Ca dovadă, Mântuitorul 
nu S-a atins de bani. Atunci când a venit oarecine dintre cei care adunau 
impozitele, birurile, Mântuitorul ştiţi ce a făcut: 


Atunci, tema întrebării adresate Mântuitorului de către farisei şi cărturari era una 
de la suprafaţa existenţei, nu din miezul, din adâncul aşezării şi chemării noastre. 
Căci Lisus zice: “Făţarnicilor, bine a proorocit despre voi Isaia, când a zis: 
«Poporul acesta Mă cinsteşte cu buzele, dar inima lor este departe de Mine. Şi 





zadarnic Mă cinstesc ei, învățând învățături ce sunt porunci ale oamenilor». Şi 
chemând la Sine mulțimile, le-a zis: Ascultaţi şi înţelegeţi: Nu ceea ce intră pe 
gură spurcă pe om, ci ceea ce iese din gură, aceea spurcă pe om. Atunci, 
apropiindu-se, ucenicii l-au zis: Știi că fariseii, auzind cuvântul, s-au 
scandalizat? lar EI, răspunzând, a zis: Orice răsad pe care nu l-a sădit Tatăl 
Meu cel ceresc va fi smuls din rădăcină”. 


Care credeţi că este răsadul acesta? De a fi creat după chipul lui Dumnezeu. 
Răsadul fundamental al omului e în acest binom (după cuvântul lui Newton), adică 
a fi creat după chip. Dumnezeu — Chipul şi tu, omule, după chipul lui Dumnezeu. 
Acesta e răsadul divin al zidirii şi vocației umane. “Lăsaţi-i pe ei, a zis lisus, sunt 
călăuze oarbe orbilor”. 


Ce cuvânt greu! Cei orbi pot să asculte de aceste călăuze. E o mare tragedie nu 
numai să fii călăuză oarbă, ci şi eu, care ascult, să fiu tot orb, să nu desluşesc între 
bine şi rău. Și a zis Domnul şi acest cuvânt, adeseori întrebat de noi: “Dacă orb 
pe orb va călăuzi, amândoi vor cădea în groapă” (Matei 15, 7-14). Înţelegem 
atunci că această dispută este una a mergerii la adânc, ca să te cunoşti pe tine, 
omule, să fii în stare să răspunzi chemării lui Dumnezeu. 

“Nu înţelegeţi că tot ce intră în gură se duce în pântece şi se 
aruncă afară? lar cele ce ies din gură pornesc din inimă şi acelea spurcă pe om. 
Căci din inimă ies: gânduri rele, ucideri, adultere, desfrânări, furtişaguri, 
mărturii mincinoase, hule. Acestea sunt care spurcă pe om, dar a mânca cu 
mâini nespălate nu spurcă pe om ” (Matei 15, 17-20). 


Adică, propriu-zis, cum Psalmistul spusese inspirat, “Dumnezeu a pus în vistierii 
adâncurile” (Ps. 32, 7) şi, iarăşi: “adânc pe adânc cheamă” (Ps. 41, 9). 


atunci, adânc pe adânc cheamă. Sau a te simţi cu adâncul din tine în vistieria lui 
Dumnezeu înseamnă a comunica cu El. Și numai această comunicare din adânc 
te luminează şi te aşază în adevăr, în adevărul lucrurilor, cum zice 
NIINISIII: “indreptător credinţei şi chip blândeţilor, învăţător înfrânării 
te-au arătat pe tine turmei tale adevărul lucrurilor”. 


Atunci, în disputa aceasta, Mântuitorul a ieşit din mijlocul lor cu tristeţe... Era 
aproape de hotarul de nord al Israelului, şi a trecut dincolo, în părțile Tirului şi ale 
Sidonului, două cetăți pe care Mântuitorul le-a mai numit, zicând tot către farisei şi 
cărturari: “Dacă s-ar fi făcut în Tir şi în Sidon minunile din mijlocul vostru, de 
mult s-ar fi pocăit” (Matei 11, 21). Erau două cetăţi din lumea aceea antică, pe 





care nu se cuvine să o numim după graiul nostru obişnuit, păgână, adică despărțită 
de Dumnezeu. Nimic nu cade din braţele lui Dumnezeu. Cazi numai tu, cu cugetul, 
cu conştiinţa ta. Dar “al Domnului este pământul şi plinirea lui” (Ps. 23, 1). 


Și a trecut Mântuitorul în părțile Tirului şi ale Sidonului şi să ascultăm acum cu 
deosebită luare aminte, pentru că ni se descoperă că tocmai de acolo, după ce s-a 
despărțit pentru o clipă, trupeşte, fizic, de farisei şi cărturari, iată, acolo iese în faţa 
Lui o femeie hanaaneeancă. După evanghelia Sfântului Marcu spune păgână. 
Păgâni erau numiţi de către evrei îndeosebi grecii, şi pentru că se închinau la idoli, 
dar şi pentru că de curând fusese pe acolo imperiul elenist, de la Alexandru 
Macedon. Şi întrucât elinii vroiau să introducă un fel de cult al zeităților lor, şi 
evreii îşi păstrau legea lor, ne aducem aminte de frații Macabei, care s-au jertfit 
pentru legea lui Dumnezeu. De aceea, acea femeie hanaaneeancă, spun interpreţii, 
era o grecoaică. În părţile Tirului şi ale Sidonului erau despărțite neamurile — 
Galileea neamurilor. Mai ales, fiind şi la hotar cu Marea Mediterană, călătoreau, 
era o mare plină de corăbii... şi această femeie, siro-feniciană, ca localitate, dar de 
neam grec, a venit în calea Mântuitorului şi a strigat: “Miluieşte-mă, Doamne, 
Fiul lui David! Fiica mea este rău chinuită de demon. EI însă nu i-a răspuns 
nici un cuvânt”. lisus tace. 


Când Mântuitorul, în grădina Ghetsimani, S-a rugat: “Avva Părinte, toate sunt 
Ție cu putinţă. Depărtează paharul acesta de la Mine. Dar nu ce voiesc Eu, ci 
ceea ce voieşti Tu” (Marcu 14, 36), a tăcut Părintele ceresc. 


Acum lisus, la fel, tace. (III spune că 


tăcerea e graiul veşniciei, graiul cerescului, al divinului. Și acolo sunt graiuri, 
auzite în taina aceasta, pe care noi o numim tăcere. N-a răspuns nici un cuvânt 
lisus. Atunci, ucenicii intră ei în această aşezare — o repet: lisus, femeia 
hanaaneeancă în faţa Lui, ucenicii. Femeia s-a rugat: Fiule al lui David, ai milă... 
Încă un gând: Fiule al lui David — această femeie a cărei fiică era chinuită de 
demon, de o suferință înspăimântătoare... Aşezaţi-vă fiecare în clipa aceasta în 
starea unei mame şi a unei copile bolnave, şi ea, deşi păgână, Îl numeşte Fiul lui 
David. 


Înseamnă că ea, de când era bolnavă fiica ei, alerga oriunde — la medici, la 
înţelepţi, cumva, la vreun preot din legea lor; fiind la hotarul lui Israel, şi la evrei. 
Ştia că un descendent din David, Mesia, trimisul lui Dumnezeu, va veni în lume. Şi 
atunci, ea aşa strigă: Fiul lui David, Mesia, Doamne, ai milă de mine. lisus tace. 





Atunci, în această aşezare, intervin ucenicii. Şi ucenicii Îl roagă: Iară, slobozeşte-o, 
strigă în urma noastră. Intervenţia lor, dacă vreţi, nu e cuvenit să spun în predică, 
dar, pentru înţelesul nostru, ca într-o scenă, cum intervin atâtea glasuri, atâtea 
prezenţe, atâtea conştiinţe, fiecare cu aşezarea, cu chemarea, cu dorul, cu ştiinţa, cu 
priceperea, cunoştinţa, virtutea ei. Deci după femeie, Mântuitorul, apoi ucenicii, şi 
când zic ucenicii: slobozeşte-o, strigă în urma noastră, lisus, din nou, intervine.Şi 
ce spune: Nu sunt trimis decât la oile cele pierdute ale casei lui Israel. Rămânem 
uimiţi când privim pe de afară lucrurile, nu pătrunzând înlăuntrul lor. 


Cum, Doamne, puteau spune ucenicii, nu eşti trimis decât la oile pierdute ale casei 
lui Israel? Dar Tu acum unde eşti? Eşti pe alt pământ. Da, noi ştim, când i-ai trimis 
pe cei şaptezeci să vestească, ne-ai spus: “În calea păgânilor să nu merseţi, în 
cetate de samarineni să nu intraţi. Mai curând mergeţi la oile cele pierdute ale 
casei lui Israel” (Matei 10, 5; Luca 10, 1). lar acum, Tu spui: Nu sunt trimis decât 
la oile cele pierdute ale casei lui Israel. Totuşi, acum, eşti în părțile Tirului şi ale 
Sidonului. Cum stau lucrurile, care e tâlcul din toată această aşezare şi reaşezare, 
împletire şi împlinire? Da, pentru că aşa se socotea în sânul lui Israel, că Mesia e 
trimisul lui Dumnezeu pentru Israel. lar acum Mântuitorul — o, Doamne, ce 
pedagogie divină se dezvăluie aici! — pe de o parte le răspunde lor ca şi cum ar fi 
vorbit în numele fariseilor şi al cărturarilor cu care se întâlnise puţin mai înainte, şi 
dintre care plecase. A ieşit de acolo şi a venit aici, în lumea acestora care-s dincolo 
de Israel, dar Îl căutau. 


lată, acea femeie păgână ÎI şi recunoaşte, că e Fiul lui David. Deci în graiul lor, al 
fariseilor şi cărturarilor le răspunde. Îi prinde şi pe ei în acest aşezământ. 
Observaţi? În această arie, în acest loc dumnezeiesc, cu adevărat, atotcuprinzător. 
Încât, cum sesizăm, şi iertaţi că mă repet: vorbeşte hanaaneeanca, vorbeşte EI, 
apoi ucenicii, dar îi pune şi pe farisei şi cărturari, căci vorbele Lui nu erau ale 
Lui: “Nu sunt trimis decât către oile pierdute ale casei lui Israel”. Dar El a fost 
trimis către toată lumea. Însă ei credeau că numai pentru ei. Și atunci, din nou, 
în această confruntare de inimi, de conştiinţe, când femeia aude, permanent vie 
în conştiinţa ei, atât de vie precum vom vedea, ea vine în faţa Mântuitorului, 
cade în genunchi, se prăbuşeşte şi strigă: Doamne, ajută-mă, nu mă lăsa! Şi cu 
tot strisătul ei, atât de răscolitor, sfâşietor în acelaşi timp. 


Femeie, nu se cuvine să iei pâinea fiilor şi s-o arunci câinilor. Textul 
grecesc spune, mai precis: căţeilor. Cu adevărat, uimirea este la culme. Un 
asemenea răspuns... nici nu ştii la ce să te aştepţi. De unde era acest cuvânt 
care, în gura Mântuitorului, în gura Iubirii Supreme, să răspundă unui Suflet 
atât de chinuit, zdrobit. 





Cine, Doamne, sunt stăpânii şi cine sunt câinii? In lumea aceasta, care e una, 
Doamne, a Ta. Oricare din lumea aceasta care se va socoti stăpân şi pe ceilalţi să-i 
facă drept câini... şi din nefericire în istorie de atâtea ori a fost aşa. Să nu mai fie! 


Și răspunsul, iubiţilor, iarăşi, e atât de uimitor. 'Totul, într-o lumină negrăită. 
Atunci, femeia, îngăduiţi... Care din femeile de aici, chiar şi bărbaţi, la o asemenea 
provocare, cine ar fi răspuns aşa? Nu le judecăm. Numai când spunem: dar ce, 
Doamne, eu sunt câine sau căţea? Or, ce-a răspuns ea? Da, Doamne, adevărat, 
Doamne, dar şi câinii mănâncă măcar din fărâmiturile care cad de la masa 
stăpânilor lor. Răspunsul e uluitor; e inspirat din partea celui care, EI cel dintâi, 
dăduse pilda aceasta. EI, care, cum va spune Sfântul Pavel mai pe urmă, 
“Dumnezeu fiind în chip, n-a socotit o ştirbire a fi EI întocmai cu Dumnezeu, ci 
S-a deşertat pe Sine, chip de rob luând, făcându-Se asemenea oamenilor, şi la 
înfăţişare aflându-Se ca un om, S-a smerit pe Sine, ascultător făcându-Se până 
la moarte, şi încă moarte pe cruce (Filipeni 2, 6-8). Pe cruce în vremea aceea 
numai robii, sclavii erau executaţi. 


Deci în starea cea din urmă. Atunci, cu adevărat, femeia avea în faţa ei pe acela 
care, Fiul lui Dumnezeu, Domn al vieţii, luase chipul robului, lăsându-se la puterea 
stăpânilor. Ea, ca să răspundă: lată, şi câinii mănâncă măcar din firimituri. 


Doamne, dă-mi din firmiturile puterii Tale, dăruieşte puterea ta acelor stăpâni, 
tuturor, numai dacă ei vor şti că acea putere este a robului, a sclavului, nu a 
celui ce cu puterea lui nu ştie ce să facă. 


Și răspunsul acesta... Atunci, s-a revelat, iubiţilor, în răspunsul, şi aici să fim iarăşi 
cu luare aminte, nu numai sentimental, ci şi adânc, nu numai la virtute şi la 
cunoştinţă, ci şi mai adânc, că întâi e cunoştinţă de Dumnezeu, spun Părinţii, 
cunoştinţa adevărului, şi care se primeşte prin virtute, prin smerenie, credinţă şi 
dragoste. Atunci, femeia, cu adevărat a revelat în adânc taina credinţei. 


iubiților, maica virtuţilor, adâncul virtuților. E 


logică, ne-a dat Dumnezeu şi aceasta, să cunoaştem lumea 
aceasta. 
Y Ne-a dat prin care, dacă vreţi, o pipăim, o percepem, 
Y ne-a dat rin care o pătrundem, o judecăm, 
dar mai adânc, 





Zicea EINER trei lucruri cere Dumnezeu 


de la om: 
1. credinţă de la suflet, 
2. adevărul de la limbă şi 
3. înfrânarea de la trup — 


Și această femeie avea acest dar, al credinţei. Suferinţa ei pentru copila cei, 
îndelungata suferinţă. larăşi, parcă în sensul negativ, adânc al adâncurilor 
suferinţei. Una e să suferi în trup. Cel puţin, îţi vezi boala, te duci, ţi-o tratezi, 
judeci asupra ei. Dar când e bolnav în suflet, să nu mai fii în stare să-ţi cunoşti 
suferința... “Calea nebunului e dreaptă în ochii lui, spune Înțeleptul (adică nebunul 
nu ştie că-i bolnav), iar înțeleptul cere sfat”. Acea mamă avea tragismul acestei 
dureri a durerilor. Aşa s-a forjat adânc în ea credinţa. 


ŞI, poate, s-o tâlcuim puţin, timp de un minut. Cum dumnezeiescul Maxim 
Mărturisitorul, a cărui zi, iată, de curând am cinstit-o, ce spune el despre credinţă: 
Credinţa, dacă e cunoştinţă ce nu se poate dovedi (Evrei 11, 1), atunci credinţa e o 
legătură mai presus de fire; de firea noastră. Adică firea minţii şi a trupului cu 


puterile dăruite. Trupul cu cele cinci simţuri, mintea cu judecată, cu logica ei. 
Atunci, credinţa e mai presus. 


Cum zice un filosof astăzi: ea decolează mai sus de rațiune. Adică în universul 
infinit. Nu nesocotim rațiunea, Doamne păzeşte! E dumnezeiască. Dar rațiunea 
merge până la un loc; ea judecă cele văzute şi, cum o spunem mereu: uneltele de 
măsură ale raţiunii sunt cele mărginite în timp şi spaţiu; cele zidite, cele care ţin de 
ce a creat Dumnezeu în timp şi spaţiu, în început; nu din veşnicie. Care e 
deosebirea adâncă între Cel nezidit, Cel veşnic, Dumnezeu, şi noi cei zidiţi, 
mărginiţi, vremelnici? E pentru ştiinţa oricui. Or, aşa zice PI II: 
credinţa e legătura mai presus de fire. 


Când zice fire, să nu uităm: sunt două firi — firea lui Dumnezeu, care e nesfârşită, 
ființă nemărginită, veşnică, şi firea noastră zidită. Deci credința mai presus de 
firea noastră, dincolo de ceea ce este mărginit. Credinţa te înalță într-un univers 
mai presus de firea noastră, te uneşte cu firea dumnezeiască. De aceea zice un 
om credincios: 





Atunci, când din acest dar al lui Dumnezeu, eu cred în EL, şi la ce măsură să 
ajung să cred... Se ridică în noi, te înalţă credinţa... 


Și urmărim această suită pe care Sfântul Maxim a trăit-o. Și atunci ajunge omul, 
prin credinţă, la cunoaşterea lui Dumnezeu şi, prin lucrarea virtuţilor, când a 
ajuns Să se izbăvească de patimi, să rabde încercările, să înţeleagă raţiunile 
virtuţilor şi chipurile lucrărilor (când încep lucrările să capete lumina aceasta a 
virtuţilor, a darurilor dumnezeieşti, se vede pe faţa omului, imediat, ca adâncul 
cerului în ochii unui copilaş, în curăţie), când ajungi la dezrădăcinarea 
afecțiunii sufletului faţă de trup. Dezlegarea simţurilor de legătură numai cu 
lucrurile sensibile. 


Şi, scurt vorbind, să scoţi mintea din cele create — din firea aceasta menită 
stricăciunii şi morţii — şi să-ţi uneşti firea, prin credinţă (ca la Sfânta Împărtășanie, 
să ţi-o împărtăşeşti: Fiule al lui Dumnezeu, părtaş mă primeşte!). Când te-ai 
dezlegat de toate acestea, atunci ce se petrece? Zice PRI: credința 
mută legea firii tale întocmai ca pe un munte nemişcat. Mută legea firii. La ce se 
referă? Legea firii trupeşti, care e legată numai de cele trupeşti. Când Mântuitorul 
a căutat în smochinul neroditor rod, n-a găsit şi l-a blestemat: “În veac să nu se 
mai facă rod în tine”. Și a doua zi dimineaţă, când au trecut pe lângă el, ucenicii 
Îi spun: “Smochinul pe care L-ai judecat aseară s-a uscat”. Și ce-a răspuns 
Mântuitorul? Aveţi credinţa lui Dumnezeu! (Marcu 11, 22) Aşa € în original: lui 
Dumnezeu, nu în Dumnezeu, ca şi cum ar pleca de la mine. “Căci adevăr zic vouă: 
de veţi zice muntelui acestuia: Ridică-te şi te aruncă în mare, nimic nu-i va fi cu 
neputinţă celui care crede”. Auziţi. Dar ce fel de credință? Credinţa lui 
Dumnezeu. Adică legea firii tale s-a mutat. Credinţa a mutat legea firii tale din 
stricăcios în nestricăcios. Din puterea lumii acesteia. Un medic, un binefăcător fac 
ce pot. Acolo intervine, atunci, legea firii lui Dumnezeu, puterea lui Dumnezeu, şi, 
cum zice NERRNI, credinta mută legea firii în legea lui Dumnezeu, 
Ziditorul, Atotputernicul. Dar când te-ai dezlegat de orice te slăbănogeşte şi te 
îndoiește. 


Numai când am citit adâncimile acestea mi-am dat seama: omul acesta, Sfântul 
Maxim a trăit aceasta: dezrădăcinarea afecțiunii sufletului faţă de trup. 
Încercarea, necazurile, suferinţa... EI pentru credinţa lui ştiţi unde a ajuns. Şi 
împăratul era împotrivă. EI n-a clintit. Și ca să nu mai vorbească şi să nu mai 
scrie, i S-a spus: dacă tu rămâi în acest crez care spui că e adevărul, vei suferi 
următoarea pedeapsă: ţi se va smulge limba şi ţi se va tăia mâna dreaptă. 





Sfântul Grigorie Teologul, pe care el îl ştia probabil pe din afară, spunea că 
Dumnezeu cere adevărul de la limbă, credinţă de la suflet şi înfrânarea de la 
trup. A fost să aleagă dacă să tacă, să nu mai dea mărturia adevărului sau să i se 
îngăduie şi să suporte această mărturie. Și i S-a tăiat mâna dreaptă, i S-a Scos 
limba, ca să nu mai vorbească. 


Înţelegem atunci ce înseamnă taina credinţei care mută munţii. Mută legea 
firii noastre stricăcioase, creată şi ne împărtăşeşte din lumina divină. Şi atunci 
tu crezi şi mărturiseşti, cu toată fiinţa ta, aşa cum a mărturisit femeia 
hanaaneeancă. Când ea a dat acel răspuns, în loc să se mânie, să socotească că a 
fost batjocorită, dispreţuită: Doamne, dar şi câinii mănâncă măcar o fărâmitură 
de la masa stăpânilor. Dă-mi o fărâmitură, Doamne, Tu, Stăpâne! Şi lisus i-a 
spus: O, femeie, mare este credinţa ta! Fie ţie precum vedeţi. Şi s-a tămăduit 
fiica ei în clipa aceea. 


Dar ce încercare, ce probă, ce mărturisire, ce punere la încercare din partea 
Mântuitorului. Şi le spune, şi ei şi ucenicilor. la mărturie şi a fariseilor. Şi, ca să le 
pună în lumina ucenicilor, după ce avusese disputa cu fariseii şi cărturarii: iată, în 
aceste locuri, dincolo de hotarele unde am fost, iată ce lume veţi întâlni. Pentru că 
îi pregătea pentru toate neamurile de sub cer. lată ce lume veţi întâlni, ca această 
femeie, cu mărturia această sfântă. De oriunde de pe fața pământului, de unde 
scânteiază şi o scânteie care aprinde universul luminos al adevărului. Şi nu ştii pe 
cine întâlneşti. 


Zilele acestea a venit un creştin să mă roage: “Părinte, am primit o sarcină (el e 
tâmplar): să fac catapeteasma unei biserici”. Noi am primit o biserică la Roma, 
unde slujeşte un preot ortodox — părintele luvenalie. La Trei fântâni, locul unde a 
primit martiriul Sfântul Pavel, capul lui a sărit de trei ori. El, care a spus ce 
înseamnă credinţă. Şi a fost dată biserica aceea să slujească un preot ortodox 
român. Deci Biserica romano-catolică într-o comuniune cu noi, românii. Și 
tâmplarul acesta a primit sarcina să facă o catapeteasmă, pentru că, ştiţi, romano- 
catolicii nu au altarul ca noi. “Mă cutremur pentru sarcina pe care mi-a dat-o 
Dumnezeu. Te rog, binecuvântează-mă şi roagă-te, părinte pentru mine”. 


Și eu m-am cutremurat şi m-am minunat, şi mi-am adus aminte cum iconarii noştri 
întâi posteau şi se rugau. Şi, că orice lucru bun, trebuie să-l începi cu Dumnezeu. 
Orice lucru pe care-l fac să-l primesc cu binecuvântare, cu rugăciune şi cu post, cu 
înfrânare de la orice pătimire trupească. 





Să încercăm astăzi, la ochii credinţei canaaneencei, la ochii credinţei acestui smerit 
tâmplar (un om tare cuvios şi smerit), oriunde ne-am afla, aşa să începem a lucra, 
cu ochii credinței, „Să zici: Doamne, ajută- 
mă! Să încercăm să credem. Atunci, ca un răspuns din partea Mântuitorului: 
mare e credinţa ta, fie ţie precum voieşti. Împlinească-se lucrul tău! Oriunde: în 
fabrică, în uzine, în birou, în cabinet medical, la şcoală. Totul să-l faci cu ochiul 
credinţei. Noi aşa credem că se mântuie lumea. 


O, Doamne, în clipa aceasta noi rostim, ca şi canaaneeanca: Doamne, ajută- 
Omule, de oriunde, fă aşa. Și, 
“mare este credinţa ta”. Dacă ai suferințe, boli, necazuri... fie ţie precum voieşti, 


Amin! 





Nicolae Steinhardt (Monahul Nicolae Delarohia) - Dăruind vei dobândi - 
Cuvinte de credinţă — Femeia hananeancă 


N. STEINHARDT 


Etapele teribilului examen căruia Domnul o supune pe femeia hananeancă din 
Ținutul Tirului şi al Sidonului se enumeră precum urmează : 


iu UL cluarea în seamă, ienorarea. 

Ea îi ţine cale, topită de nefericire, strigă şi-L imploră. EI însă nu-i răspunde nici 
un cuvânt (Mat. 15,23). O nesocoteşte, o dispreţuieşte, ba se poate spune că o şi 
batjocoreşte, căci ce jignire e mai cruntă decât a vorbi cuiva şi a nu primi nici un 
răspuns, nici măcar adresându-ţi-se un cuvânt de supărare ori făcându-ţi-se o 
dojană ? Tăcerea aceasta de gheaţă şi depărtări, e mai rea decât sudalma şi ustură 
mai cumplit decât insulta. 


A doua: 

Apostolii Domnului, ucenicii, credincioşii, apropiații Săi, aceia pe care-i asigură că 
lor li s-a dat să cunoască tainele Împărăției Cerurilor (Mat. 15,11); ai căror ochi 
văd şi ale căror urechi aud ceea ce ar fi vrut să vadă şi să audă — şi n-au văzut, 
n-au auzit — mulți drepţi, prooroci şi împărați (Mat. 13, 17); cărora li s-au 
încredinţat cheile Împărăției Cerurilor şi puterea de a lega şi dezlega pe pământ 
(Mat. 16, 19 şi 18, loan 20, 23); care când Fiul Omului va şedea pe tronul slavei 
Sale vor şedea şi ei pe douăsprezece tronuri judecând cele douăsprezece seminţii 
ale lui Israel (Mat. 19, 28); pe care-i numeşte « mama şi fraţii Mei » (Mat. 12, 





49) şi-i încredinţează că vor mânca şi bea la masa împărătească (Luca 22, 30); 
pe care nu şovăie a-i socoti fiii şi prietenii Săi, intervin în zadar pentru hananeancă. 
Ei se roagă, iar Domnul nu-i ascultă, deşi altădată grăise cu a Sa gură: «Pe cel care 
vine la Mine nu-l voi scoate afară ». (loan 6, 37). Intervenţia bătrânilor lui 
Israel în sprijinul Sutaşului roman este luată în considerare (Le. 7, 4-5), dar a 
ucenicilor pentru hananeancă nu! 


A treia: IEIIPOPP PRODI OITA 


Cuvintele «Nu sunt trimis decât către oile pierdute ale casei lui Israel (de altfel 
contrazise de «Mai am şi alte oi care nu sunt din Staulul acesta») (loan 10,16) 
constituie ceea ce în limbaj juridic se numeşte declinare de competenţă şi totodată 
singurul caz din tot cuprinsul Evangheliilor unde Domnul se arată procedurist. El 
care a pus duhul deasupra literei, El care a proclamat şubrezenia formelor şi le-a 
defăimat cu putere, care pe farisei îndeosebi i-a mustrat pentru că acordă 
preeminenţa exteriorului în raport cu interiorul şi nu curăță partea dinăuntru a 
paharului şi blidului ci numai pe cea dinafară, pentru că se aseamănă cu 
mormintele frumos văruite pe dianafară dar înăuntru sunt pline de oase şi 
necurăţie, pentru că aşadar aşează faţa mai presus de conţinut şi gestica mai înainte 
de inimă, El care mereu a învăţat că esenţială e substanţa, El - de data aceasta, 
hananeancăi îi opune o excepţie strict procedurală şi de formă: cazul tău nu intră în 


atribuţiile mele. Ca şi cum ar fi spus: ducă-se petiționara la alt ghişeu, aici nu are 
ce căuta. E în acest legalism, în această interpretare literală a legii, în uscăciunea şi 
asprimea acestui răspuns procedurist ceva nu numai cu totul lipsit de seamăn în 
referatul evanghelic dar şi cu desăvârşire contrar duhului hristic şi reacției 
constante a Domnului în prezenţa relației dintre formă şi fond. 


A patra: ÎI 

După ce — cu vorbe ca de gheaţă — şi-a declinat competenţa, lisus trece la insulte 
directe, la ofense grele şi la cinică zemflemire. EI care stabilise că oricine se mânie 
pe fratele său vrednic va fi de osândă şi cine va zice fratelui său râcă, vrednic va fi 
de judecata sinedriului, iar cine-i va zice nebunule, vrednic va fi de gheena focului 
(Mat. 5, 22); EI o apostrofează pe hananeancă şi-i azvârle proverbul cu pâinea 
ce nu se cuvine a fi dată câinilor, altfel spus făcându-i pe solicitantă şi pe ai săi 
câini, iar pe ea personal — consecvent celei mai elementare logici — o defineşte 
căţea. 


(în total contrast cu spiritul evanghelic) 





Nu Domnul milei care n-a venit să judece ci să mântuiască (loan 12, 47) îi 
vorbeşte hananeancăi ci săvârşitorul unei experienţe de punere la încercare a 
unei credinţe şi a unui caracter. 


Iar candidata cum dovedeşte că a trecut proba, prin ce-şi câştigă excepţionalele 
calificative şi premiul ce i se acordă? 
a) Prin credinţă. Ea, păgână, străină, 

— în toată vremea crescândelor greutăţi ale examenului — 


b) Prin dezinteresare. Nu cere pentru ea, cere pentru fiica ei. 
c) Prin curaj. Curajul de-a revendica, acolo pe pământ cananean, ajutorul unui 
insultelor ce i se aduc în public. În 


Sfârşit 

d) Prin stăruinţă. Pare a cunoaşte 
parabola judecătorului nedrept. (Ba şi mai mult: a şti că judecătorul acesta nu-i 
nedrept ci numai exigent. Ne este poate îngăduit a presupune că hananeanca a 
intuit sfântul « joc » al Domnului). 

e) Prin bună cuviinţă, impecabilă politeţe şi nedezminţită eleganţă. Nu-i /uată 


în seamă, e respinsă, e alungată, e bruftuită, e insultată, e făcută de râs şi ocară 
— şi-şi păstrează totuşi, neîntrerupt calmul, 


I se închină Domnului, I se aruncă la picioarele 
Lui (Marcu 7, 25), zice iar invocării dispreţuitorului, 
atrocelui, nemilosului proverb cu pâinea rezervată copiilor şi tăgăduită câinilor 
ce replică-i dă? Îi neagă cumva ori protestează ori îi denunţă cruzimea ori îl 
discută (cum ar fi putut prea bine — chiar în limitele politeţei —face)? Nu, câtuşi 
de puţin. ÎI confirmă, zice : 
f) Prin smerenie. Încuviințând cu Da, Doamne, afirmaţia Domnului, 
hananeanca dă dovadă şi de mare smerenie, deoarece se recunoaşte a fi nu mai 
puţin nevrednică de mila Sa decât un biet animal (socotit de popoarele orientale 
ca spurcat). 
e) Prin inteligenţă. Printr-o mare şi iscusită inteligenţă şi un răspuns pe cât de 
neaşteptat pe atât de extraordinar şi de abil şi care pe Domnul — iubitor de 
vorbire mintoasă — trebuie să-L fi încântat. 


(A nu se pierde din vedere că Domnul, în repetate rânduri, nu a disprețuit folosirea 
deşteptăciunii şi raţiunii omeneşti: răspunsul dat în problema dajdiei, în cazul 
femeii surprinse în adulter, în al femeii succesiv măritată cu şapte fraţi ori în 
formularea întrebării cu privire la natura botezului practicat de înaintemergătorul 





loan. De fiecare dată Domnul răspunde ori întreabă cu acea superioară iscusinţă a 
minţii care-i pune în derută pe cei ce veniseră să-l ispitească.). 


Aşa şi hananeanca: politicoasă, supusă, Smerită dar şi strălucit de inteligentă, 
pricepându-se a răspunde prompt şi ingenios ! Şi înţelept ! (E în răspunsul ei un 
amestec de sfătoşenie, agerime şi subtilitate care farmecă şi biruie). 


De aceea şi trece examenul cu brio şi ia o notă peste calificarea maximă, ia - cum 
ar veni — zece plus. Se alege — doar ea. Numai ea — din toți şi toate cărora Iisus le- 
a făcut o minune pentru că L-au rugat şi au crezut în EL, se alege, ea singură, cu 
apelativul O, femeie! Vocativul acesta exclamativ e absolut unic în Evanghelii. 
Tot unic este şi adjectivul mare din sintagma mare este credinţa ta. Nimănui 
altcuiva nu-i spune Domnul mare este credinţa ta. Și tot nimeni nu se 
învredniceşte de cinstitoarea, aleasă, supremă învoire: fie după cum voieşti. Nu 
(ca celorlalți) « după credinţa ta », ci « după cum voieşti ». E o nuanţă care nu ne 
poate scăpa. Rezultatul fireşte, e acelaşi în toate cazurile. Aprecierea de asemenea. 
Dar modul de exprimare e diferit — şi nu se cade a nu fi luat aminte. Hananeancăi 
i se acordă har peste har, se vede limpede că Examinatorul după ce a căznit-o 
doreşte acum să o copleşească şi o cinsteşte cum ştie EI, clătinat şi îndesat, din 
belşug şi din prea plin, boiereşte, împărăteşte. 


Hananeanca e răsplătită în conformitate şi proporţional cu greutatea examenului la 
care a fost supusă şi potrivit calității răspunsurilor date. Domnul pare a fi voit să 
spună: Aferim |! aşa te-am vrut ! lar neobişnuita asprime, ba şi încrâncenare a 
Domnului aşa, numai aşa (desigur) se explică: prin hotărârea de a o hărăzi pe 
hananeanca unui examen de grad înalt. 


Fericita hananeancă! A luat premiul întâi cu cunună de la Invăţătorul care pe mulţi 
i-a miluit, pe câţiva 1-a şi lăudat, dar numai ei i S-a descoperit ca un examinator 
mai întâi fără milă iar apoi fără de rezerve în distribuirea elogiilor. 


Bine este a deduce din pildă aceasta că 


Credinţa, dezinteresarea, stăruința, smerenia le 
Ştim îndeobşte ca necesare şi binevenite. Dar cazul hananeanci ne arată şi 
dovedeşte că tot atât de puternice şi de preţioase sunt calităţile accentuate de 
comentatori: curajul, politeţea, intelisenţa. 


Frica, obrăznicia şi prostia nu-s plăcute lui Hristos. Hananeanca — lipsită de 





aceste urâte însuşiri — ne-o spune desluşit. Osebitul ei succes la excepționalul 
examen semnifică biruinţa unor virtuţi creştine de noi nu îndeajuns proslăvite. 
Fie ca răspunsul pe care-l vom da la sfârşitul mai lungului examen ce este viața 
fiecăruia dintre noi să se învrednicească şi el nu desigur de menţiunea « magna 
cum laudae » obţinută de femeia hananeancă însă măcar de notă de trecere sau 
poate chiar, din mila Judecătorului de notă bună! 





Ierodiacon Visarion lugulescu - Predică la Duminica Femeii cananeence 


zi 
Parintele 


Visarion lugulescu 
predici 


O, femeie, mare este credinţa ta, fie ţie după cum voieşti! (Matei XV, 28) 


Fraţi creştini, rugăciunea şi credinţa femeii canaanence din Sfânta Evanghelie de 
astăzi a fost atât de mişcătoare, de stăruitoare şi plină de smerenie că vedem pe 
însuşi Mântuitorul Hristos mirându-se şi zicând: "0, femeie, mare este credinţa 
ta!” Pentru rugăciunea ei fierbinte şi pentru străduința ei, Dumnezeu face 
zadarnică puterea iadului şi vindecă pe fiica ei, alungând pe demonul care chinuia 
biata copilă. 


Această Sfântă Evanghelie ne-o pun înainte Sfinţii părinţi, ca Să învăţăm de la 
această femeie păgână stăruința în rugăciune şi mai ales smerenia şi credinţa 
înaintea lui Dumnezeu şi, mai cu seamă, ca să ne întărească în nădejdea 
izbăvirii. 


Dacă Domnul Hristos a primit şi a ajutat pe această femeie păgână, cu atât mai 
mult vom fi ajutaţi noi, cei care avem pecetea Botezului în numele Sfintei Treimi. 
Să vedem acum cine era femeia canaaneancă şi ce păcate făcuse de intrase diavolul 
în copila ei. 


Fenicienii, de mai multe sute de ani, deveniseră un popor vestit prin comerţul lor şi 
îngrămădiseră cele mai mari bogății în oraşele acestea, Tir şi Sidon, unde vedem că 





locuia această femeie canaaneancă. Locuitorii din aceste oraşe duceau o viaţă de 
lux şi desfrânări. Luxul, ca întotdeauna, a adus după el desfrânarea cea mai 
grozavă. 


Cultul oficial al fenicienilor era păcatul cel mai ruşinos, desfrânarea. Faptele cele 
mai desfrânate şi mai criminale erau faptele preferate ale zeiţei Astarte. Regii şi 
prinții erau primii, iar poporul după ei, întrecându-se cu toții a îndeplini astfel de 
fapte care nu erau altceva decât cele mai necurate urgii. 


Templele acestor zei, de unde pleca religia aceasta şi aceste scârboase păcate, 
făcură din lumea civilizată haznaua tuturor viciilor. Aşa se strică popoarele pe 
calea progresului material fără frâul moral, fără Dumnezeu; numai adevărata 
religie descoperită de Dumnezeu va putea să ţină lumea în frâul moral. 


Prin înrudirea fiilor lui Israel cu regele din Tir, divinităţile şi moravurile 
fenicienilor pătrunseră în Țara Sfântă şi îndată se înălţară, în oraşe şi pe dealuri, 
temple şi arbori sacri, focare de idolatrie şi desfrânare. Şi aşa, încetul cu încetul, 
scârboasele destrăbălări ale cultului siro-fenician au pătruns şi la Ierusalim, putând 
Templul lui Dumnezeu cel prea sfânt. Aşa era ţara unde vedem azi că a intrat lisus 
CU ucenicii să. 


lisus era foarte bine cunoscut acolo, după cum ne spun sfinții evanghelişti, 
deoarece abia apucase să treacă peste hotar, iar vestea sosirii Făcătorului de minuni 
se răspândi în tot ţinutul acela. 


Iată că o femeie plecă să-L întâmpine. O durere mare îi strângea inima. 
Trăsăturile adânci de pe faţa ei, figura ei slăbită de o suferinţă îndelungată, 
ochii ei roşii şi umflaţi de lacrimile vărsate dau să înţeleagă că are o mare 
nenorocire. Ea se grăbeşte, se apropie şi de departe strigă: "Miluieşte-mă, 
Doamne. Fiul lui David, fiica mea este rău chinuită de diavol!” Sărmana mamă, 
toate suferinţele fiicei sale le simte inima ei, iar iubirea ei de mamă îi reînnoieşte 
amărăciunea şi necazul. Căci vedea suferind pe aceea pe care o iubea, iată de ce 
striga mereu: "Fie-ţi milă de mine, Doamne!” Femeia recunoaşte că nu are nici 
un drept să fie ascultată. Numai bunătatea şi milostivirea lui lisus pot s-o ajute. 
Durerea şi nenorocirea ei peste măsură de mari, acestea sunt singurele motive să 
fie ascultată. 


"Doamne, Fiul lui David! ” zise ea. Deci se știa în ţinutul fenicienilor că iudeii 
aşteptau un profet mai mare decât toți profeţii, un liberator, un Mesia, care va fi din 





neamul lui David. Femeia canaaneancă recunoștea în lisus din Nazareth ca fiind 
acest profet trimis de Dumnezeu. "Doamne, fiica mea, singura mea copilă, singura 
mea mângâiere, pentru care mai trăiesc, este rău chinuită de vrăjmaşul cel fără de 


milă, de autorul tuturor relelor satana”. 


Cu toate acestea, lisus nu dă nici o atenţie sărmanei mame: femeia însă fără să 
se descurajeze, striga mereu: "Miluieşte-mă, Doamne” lisus mergea înainte, 
vorbind cu ucenicii Săi. Nenorocita mamă Strisa mereu în urma Lui: 
"Miluieşte-mă, Doamne!” Ucenicii rămân uimiţi; niciodată Învățătorul lor n-a 
respins rugăciunea cea umilită a unui Suflet zdrobit de durere. Totdeauna a fost 
de ajuns un cuvânt, o lacrimă ca să deschidă inima Lui şi să curgă o ploaie de 
har binefăcător. "Doamne, slobozeşte-o pe ea, căci strigă în urma noastră! “, 


ziseră ucenicii, dar lisus răspunde: "Nu Sunt trimis fără numai către oile cele 
pierdute ale casei lui Israel!” 


Misiunea Cuvântului întrupat cuprindea două părți: prima parte, vestirea 
Evangheliei evreilor, iar a doua parte, vestirea Evangheliei păgânilor din lumea 
întreagă. Partea întâi trebuia s-o împlinească El însuşi, iar a doua parte, prin 
apostolii Săi. În acest moment, lisus intră în casă împreună cu ucenicii Săi; intră 
apoi şi femeia, pătrunde până la lisus, cade în genunchi, atinge pământul cu 
fruntea, varsă şiroaie de lacrimi şi zice: "Doamne, ajută-mă!” La aceste cuvinte, 
Iisus răspunde: "Nu este bine a lua pâinea copiilor şi a arunca-o câinilor!" 


Sărmana femeie! Nu putea cunoaşte gândul Mântuitorului. Ea vedea în aceste 
cuvinte disprețul cel mai mare pe care-l au iudeii pentru păgâni şi care se arată prin 
această constatare: evreii sunt fiii lui Dumnezeu, iar păgânii sunt câini. Chiar şi 
acum evreii se consideră doar pe ei fiu şi aleşi ai lui Dumnezeu, ceilalți oameni sunt 
păgâni şi-i numesc pe unii chiar câini şi numai religia lor este cea bună şi 
adevărată. Religia creştină este o rătăcire mare pentru ei, pentru că n-au cunoscut 
pe Fiul lui Dumnezeu, lisus Hristos. 





În Orient, câinii sunt simbolul desfrânării şi, în Fenicia, câini erau numiţi oamenii 
plăcerilor. Curtezanele, desfrânatele, cârduri, cârduri, se duceau la templu sau în 
pădurile sacre ale zeiţei Astarte şi ale lui Baal. Dar cuvântul acesta atât de greu al 
Mântuitorului, care ar fi revoltat pe orice păgân, sărmana mamă l-a primit cu 
smerenie şi a găsit un răspuns plin de cea mai umilitoare credinţă, zicând cu 
inima zdrobită de durere: "Adevărat, Doamne, dar şi câinii mănâncă din 
firimiturile ce cad de la masa stăpânilor lor; 


O umilinţă şi o credinţă mai mare ca acestea, nimeni n-a văzut până atunci. 
"O, femeie, mare este 


p» 


credinţa ta, fie ţie după cum voieşti 


Fericita mamă a crezut şi nu mai Stătu la îndoială se sculă veselă, mulțumi 


binefăcătorului său, i se închină şi plecă la casa ei unde găsi pe fiica ei liniştită, 
veselă şi pe deplin sănătoasă. A 


Să aruncăm acum privirile noastre la mulţimea mamelor creştine din vremea 
noastră şi să vedem de ce s-au îndrăcit şi s-au îmbolnăvit mulți copii tineri şi 
tinere, care suferă de cele mai grozave boli sufleteşti şi trupeşti, iar mamele lor 
plâng şi cer ajutor la Biserica Domnului. Aproape în toate cărțile sfinte se vorbeşte 
despre închinarea la idoli, cum că mai toţi sfinții au suferit pentru că nu s-au supus 
să se închine idolilor la care slujeau păgânii. 


Am văzut la început că popoarele acestea păgâne aveau obiceiuri de care erau 
legate, luxul, crima, minciuna şi toate păcatele. Idolii moderni ai vremurilor 
noastre sunt tot aceia, numai că şi-au schimbat unele forme, dar au îmbrăcat altele 
mai diabolice, mai ascunse de ochii necunoscătorilor. Pentru aceasta sfinții părinți 
condamnă toate viciile şi patimile acestea, fiindcă prin ele satana îşi face loc în 
sufletele oamenilor. 


Sfântul Apostol Pavel spune însă că în vremurile de pe urmă oamenii nu vor mai 
condamna aceste urgii, ci, dimpotrivă, le vor găsi bune, vor prigoni chiar şi pe cei 
ce vor să trăiască în dreapta credinţă. Să se ştie clar că Biserica nu este împotriva 
cântecelor sau chiar jocurilor pe care le-au avut moşii şi strămoşii noştri creştini, 
căci acelea erau plăcute, inspirate chiar din evlavie, şi legau pe creştini mai strâns 
de Biserică, de patrie şi de toate obiceiurile bune şi morale. 





Acele cântece erau scoase din suflet de creştini şi cântate cu lacrimi şi cu bucurii 
neprihănite; acestea erau doinele noastre româneşti şi cântecele cele vechi ale 
strămoşilor noştri. Dar mai târziu au pătruns cântecele şi jocurile străine atât de 
blestemate căci prin ele mulţi creştini au fost prihăniţi. Jocurile acestea scornite de 
necuratul îi fac pe tineri să bâţâie din cap, întorc ochii pe dos, se strâmbă în toate 
chipurile astfel încât nu e nici o deosebire între cei epileptici, îndrăciţi şi aceşti 
dansatori bolnavi. Plăcerile acestea blestemate îi fac pe tineri să fie sălbatici, li se 
îndrăceşte trupul şi diavolii pun stăpânire pe toate simţurile lor, îi fac neascultători 
de părinţi. 


Diavolul îi face să urască sfaturile bune, Biserica şi sfințenia. Sunt o mulțime de 
mame îndurerate cu lacrimi pe obraz, care vin şi ne spun necazurile lor. Fiica mea 
tare mă chinuieşte cu neascultările ei, fiul meu nu mai vrea să ştie de credinţă, nu 
mai vrea să audă de biserică copiii mei s-au rătăcit cu totul, nu vor să mai audă de 
Dumnezeu, iar când preotul vine cu botezul sau să-mi facă vreo slujbă în casă, ei 
pleacă şi nu vor să se întâlnească cu preotul, parcă i-ar ţine cineva şi nu mai vor să 
ştie de credinţă şi de rugăciune. 


"[i ţine cineva”, cineva acesta e diavolul, acela care ţinea şi pe fiica canaaneencei 
legată şi o chinuia. Acela îi ţine şi pe aceştia să nu se întâlnească cu biserica, cu 


preotul, cu credinţa, cu spovedania, cu sfinţenia. Apoi, câți copii pleacă fără să le 
spună părinţilor şi trăiesc în păcatul desfrânării cine ştie unde! După o vreme 
îndelungată îşi dau seama că au greşit, dar pentru mulţi e prea târziu. 


Aşa spunea o femeie creştină plângând că n-a ascultat părinţii. A luat bărbatul pe 
care nu l-au vrut părinţii, bărbatul cel plin de patimi; părinţii îl cunoşteau, dar ea 
a fugit cu el şi după un timp, când s-a întors acasă, tatăl ei a îngenuncheat şi i-a 
spus aşa: "Pentru că nu ne-ai ascultat şi ai făcut de capul tău, să dea Dumnezeu, 
tată, să fii bătută şi chinuită, umblând pe drum plângând, şi aşa să-ţi facă şi ţie 
copiii tăi cum ne-ai făcut tu nouă”. Greu blestem! Plângea femeia cu lacrimi 
amare şi spunea că întocmai aşa i se întâmplă, că de 20 de ani e bătută şi chinuită. 
"Şi acum, băiatul meu „spune ea , a plecat şi el de acasă fără ştirea noastră cu o 
fată şi este într-o mare tulburare şi neînțelegere, iar soțul meu mă bate şi adesea 
mă ameninţă cu moartea, iar eu nu-mi găsesc liniştea nicăieri, pace nu mai am”. 


lată păcat strigător la cer, neascultarea de părinți. lată roadele necredinţei, iată 
minunile satanei, vai de părinţii care au astfel de copii îndrăciţi, vai de copiii 
crescuţi fără Dumnezeu, fără Biserică şi fără credinţă, căci pe aceştia satana îi 
conduce la toate relele şi când vor muri îi va lua cu el în iad. 





Aceşti copii, care au crescut cu ochii în televizor şi pe la cinematografe, caută să 
imite pe sfântul lor din filme, să imite pe sfinţii lor de la jocurile olimpice căci 
poate că seară de seară sunt unii care urmăresc aceste programe, atât de mult le-au 
intrat în sânge aceste ceremonii, atât la copii cât şi la bătrâni, că odată am auzit un 
copil mic în braţele mamei lui prin oraş, zicându-i: "Hai, mamă, repede acasă, că 
pierdem serialul!" 


De aceia ştiu copiii toate prostiile de mici şi mulţi părinţi fără minte se bucură de 
aşa zisa lor isteţime, dar mai târziu vine timpul, cum a venit pentru mulți, să 
plătească cu lacrimi amare aceste grele păcate; iată de ce este vai de astfel de tineri 
care ajung la căsătorie împătimiţi, înrăiți şi îndrăciţi. Ei n-au ştiut altceva până în 
ceasul nunţii decât muzică, dans, băutură, țigări şi tot felul de prostii. Bărbaţii nu 
ştiu nimic din ale gospodăriei, şi nici chiar fetele. Nici o mâncare nu ştiu să facă şi 
de aceea se iau la ceartă, la bătaie, la despărțire. Vai de ei, că se alege praful de 
casa şi de agoniseala lor. Vai şi de părinţii lor, căci vor privi cu durere toată 
prăbuşirea acestor copii nelegiuiți. 


Vedeţi, aceasta e o îndrăcire mai periculoasă decât chinurile fiicei femeii 
canaanence din Evanghelia de astăzi, deoarece satana chinuieşte pe mulți din jurul 
lor. Părinții să aibă mare grijă de copiii lor, căci din cauza necredinţei şi a 
depărtării de sfinţenie se îmbolnăvesc şi trupeşte şi sufleteşte. 


Copiii necredincioşi devin molatici la treabă şi incapabili la serviciu, fiindcă seară 
de seară stau cu ochii în televizor până aproape de miezul nopţii, iar a doua zi nu 
mai sunt buni de treabă, nu mai pot lucra cu capul limpede. Nu mai vorbesc câte 
boli grozave se încuibează în ei, căci devin anemici şi neputincioşi din cauza 
pierderii timpului, a odihnei, a somnului, căci are şi trupul acesta nevoie de odihnă. 


Însuşi Dumnezeu , spune Sfânta Scriptură , după ce a lucrat 6 zile, în a 7-a zi s-a 
odihnit. Desigur că Dumnezeu, care ţine toate cu mâna şi ne-a creat, nu pentru 
că a obosit s-a odihnit, ci ca să dea pildă să ne odihnim şi noi în ziua a 7-a, în 
ziua duminicii, să ne odihnim trupul şi să ne hrănim sufletul. 


Acum să vedem pentru care păcate mai îngăduie Dumnezeu pe satana să intre în 
unii oameni şi chiar în copiii lor. Am văzut până acum că pentru păcatele acestea 
moderne, ale idolatriei, ale plăcerilor vinovate, satana îşi face loc în inima 
oamenilor şi a copiilor lor. Dar să ştiţi că Dumnezeu îngăduie pe diavol să intre în 
unii şi pentru păcatul nedreptăţii, al lăcomiei, al asupririlor, adică cei ce asupresc 
pe văduve şi orfani, neputincioşi şi lipsiţi, cei ce jefuiesc cinstea altora, avutul 
altora, soțiile altora. 





Cei ce mănâncă munca altora, cei ce prin minciuni câştigă procese, cei ce sunt în 
drept să facă dreptate, dar pentru bani se vând, aceştia mănâncă cea mai murdară 
pâine şi sunt urmăriţi de blestemul dumnezeiesc şi curând îi ajunge pedeapsa 
vremelnică şi mai ales cea veşnică. În aceştia îngăduie Dumnezeu să intre diavolul, 
iar în unele cazuri păcatele acestea făcute de părinţi cad pe copiii lor. 


Oamenii care nu au frică de Dumnezeu sunt în stare să facă orice rău, nu se ţin de 
cuvânt şi fac la păcate mari şi grele cu multă uşurinţă. Spre exemplu: o mamă 
văduvă a fost pusă la cale să-şi vândă căsuţa ei şi să dea banii unuia din copii, 
care se obligă s-o ia la el şi s-o îngrijească. După ce cheltui banii, copilul ei o 
dădu afară, trimițând-o printre străini fără nici un rost. lată păcat strigător la cer, 
cum să nu se îndrăcească aceştia şi copiii lor?! 


Altul face acte pe casă unui nepot, iar acela după puţin timp s-a făcut stăpân pe 
toată casa şi a început să-i asuprească pe bieţii bătrâni; acum se judecă el, 
nepotul, cu ei, ca să-i dea afară pe drumuri şi prin martori mincinoşi reuşeşte să 
câştige procesul. lată nedreptate! Cum să nu îngăduie Dumnezeu pe satana ca să 
intre în aceşti nelegiuiţi?! 


Altul împrumută pe cineva cu 30 de mii de lei, iar după ce acela îşi face treburile 


nu mai recunoaşte şi nu mai vrea să dea banii înapoi. Sunt o mulțime de oameni 
lacomi şi nedrepți care înşeală, mint, fură şi trăiesc din astfel de nedreptăţi şi 
asupriri. Păcatele acestea grozave se vor răscula asupra lor şi îi vor chinui nu 
numai în veşnicie, dar chiar şi aici. Să nu li se pară că au înşelat pe cineva, ci s- 
au înşelat pe ei amarnic. 


Aceste păcate se pot asemăna foarte bine cu viperele unui italian pe care le 
prinsese ca să ia bani pe ele; dar să vedeţi ce s-a întâmplat până la urmă. Acest 
om iscusit în prinderea viperelor, după ce a prins vreo sută cincizeci ca să le 
ducă la farmacie, noaptea la culcare a pus vasul cu viperele în dormitorul lui. EI 
învârtindu-se prin casă a ridicat capacul vasului apoi s-a dus să se culce; ele 
trăgându-se spre căldura din pat S-au lipit de trupul omului. Când se deşteptă 
bietul om simţi fiori reci, s-a înspăimântat şi nu ştia cum Să scape, deoarece 
orice mişcare putea Să-i aducă moartea. A chemat însă un copil cu un vas cu 
lapte cald lângă pat şi astfel aburii de la lapte au atras viperele aşa încât omul a 
putut să scape de primejdia mortală. 


Aşa se vor trezi şi aceşti nelegiuiţi, avari, lacomi şi asupritori, când se vor vedea în 
ghearele necuratului şi-i vor chinui îngrozitor ca mulţi îndrăciţi. Unii dintre ei au 





avut fericirea să se tămăduiască, dacă păcatele n-au fost prea grele; dar alţii nu se 
tămăduiesc până la moarte, sunt chinuiţi ca să plătească aici toată nedreptatea. 


Unul din păcatele grele este şi calomnia pentru care intră satana în unii. Cunoaştem 
din vieţile sfinților cum era calomniat câte un sfânt cum că a făcut desfrânare cu 
cineva şi nu era adevărat. Atunci Dumnezeu îngăduia să fie îndrăcită persoana 
aceea care spunea minciuni, şi nu se tămăduia până nu spunea în gura mare că a 
minţit şi că nu este adevărat cele ce a vorbit. Să ne ferim de acest grozav păcat că 
vai de sufletul şi trupul unora ca aceştia. Cei ce fac păcatele acestea negre şi stau 
lipiţi de ele şi nu se spovedesc cu sinceritate se aseamănă exact cu cei din 
întâmplarea pe care vă voi istorisi-o. 


În timpul revoluţiei franceze cei condamnaţi la moarte erau forţaţi să stea gură la 
gură, nas la nas, cu cadavre omeneşti intrate în putrefacție, aproape descompuse. 
Era cumplit şi groaznic de greţos pentru fiecare osândit ca să stea legat, strâns 
lipit de acel cadavru putred. Această cumplită soartă o au toţi cei plini de păcate de 
moarte, toţi cei ce trăiesc necununaţi, căci trăiesc în păcate putrede. Sufletele lor 
înnegrite de răutăți stau în trupuri putrezite de mulțimea păcatelor grele 
nespovedite. 


Să-şi cerceteze fiecare adâncul sufletului şi să vadă dacă nu cumva a făcut unul din 
păcatele acestea amintite până aici sau altele asemenea. Dacă a făcut astfel de 
păcate păgâneşti, dobitoceşti să plece capul la pământ ca femeia din Evanghelia de 
astăzi şi cu smerenie să se închine înaintea lui Dumnezeu, să-i ceară iertare şi să 
recunoască precum ea zicând: "Doamne, am făcut fapte câineşti, am făcut fapte 
porceşti, sunt o păgână despărțită de Dumnezeu, nu Sunt vrednică de mila Ta 
Dumnezeiască Doamne, nu Sunt vrednică să primesc vreun răspuns din partea 
Ta; Doamne, Sunt vrednică de bătaie, de chinuri şi de pedeapsă”. 


Cel care a făcut astfel de păcate să ude pământul cu lacrimi şi să se spovedească cu 
hotărârea de a nu le mai face orice s-ar întâmpla. Văzând Domnul smerenia, 
rugăciunea, şi întoarcerea lui se va înduioşa şi va răspunde cu milă şi îndurări că e 
bun şi milostiv. 


Cea mai mare greşeală o fac unii părinți care nu-i învaţă pe copii sfintele rugăciuni. 
Mulţi copii destul de mari nu ştiu nici rugăciunea "Tatăl nostru”. Ştiu fel de fel de 
poezii, de povestiri destul de lungi, dar această rugăciune nu i-a învăţat nimeni. De 
multe ori am întrebat câte un copil dacă ştie "Tatăl nostru” şi mi-a răspuns că nu 
ştie. De unde să ştie bietul copil, dacă nici mama lui nu ştie. 





Mi-amintesc de o povestire foarte dureroasă a unui bătrân rămas văduv cu un 
copil. Acest copil ajunsese şi el la vârsta de 40 de ani şi încă nu cunoştea pe tatăl 
lui. Copilul era bolnav mintal, nu judeca, iar sărmanul tată l-a îngrijit cu multă 


dragoste; el îi dădea să mănânce, el îl spăla, îl îmbrăca, îl îngrijea, ca un 
adevărat tată. Dar în schimb acest copil nu i-a zis niciodată tată. ” 


Aşa este şi cu lumea aceasta, lumea noastră de astăzi, copii, tineri, bătrâni nu 
cunosc dragostea Tatălui Ceresc. Tatăl Ceresc îngrijeşte cu dragostea lui de 
tată, căci toţi suntem copiii Lui, toţi consumăm aerul. apa şi toate bunătăţile 
Lui. Dar cei mai mulţi nu vor să înţeleagă, să-l aducă mulţumiri, nu vor să-L 
recunoască de tată pe Dumnezeul cel Ceresc şi Creatorul nostru. lată minte 
bolnavă, bolnavă de tot! De ce oare se întâmplă acest lucru grozav?! Pentru că 


mulți au mintea bolnavă cu păcate îngrămădite, păcate de la părinţi, păcate 


adăugate şi de ei, fărădelegi de care am vorbit până acum. 


Cum să mai aibă mintea curată şi nervii la locul lor când le urlă în cap toate 
aparatele şi televizorul ore şi nopţi întregi?! De unde să mai stea nervii la locul lor 
şi mintea curată? De aceea au ajuns şi ei să bâţâie mereu din cap şi din picioare, ca 
epilepticii cei îndrăciţi şi nu se vor vindeca până când nu vor părăsi aceste focare 
de infecţie, aceşti idoli periculoși. 


Cei care aveţi copii să observați la ei simptomele acestor boli; îi veţi vedea 
scuturând din cap şi din picioare, îi veţi vedea că nu vor să vină la biserică, că nu le 
place să se roage, să citească cărți sfinte, că nu suferă candela şi icoana în casă să 
ştiţi că aceştia sunt îndrăciți, stăpâniți de duhurile necurate ca fiica femeii 
canaanence de care ne-a vorbit Sfânta Evanghelie. 


Alergaţi deci cu credinţă la Dumnezeu, alergaţi părinţilor la Domnul Hristos cu 
evlavie, cu lacrimi şi veniţi la biserica Lui, căci aici îl găsiţi şi ziceţi ca femeia 
canaaneancă: "Doamne, fiica mea s-a îndrăcit, Doamne, fiul meu a înnebunit, 
Doamne, copiii mei sunt stăpâniți de duhuri necurate, s-au îmbolnăvit la minte, a 
intrat satana în ei, 





Atunci veţi auzi blândul glas al Mântuitorului nostru lisus Hristos pe care l-a 
auzit şi femeia canaaneancă din Evanghelia de astăzi: "O, femeie, mare este 
credinţa ta, fie ţie cum voieşti”. Şi se vor tămădui copiii ei iar casa se va lumina, 
întunericul se va risipi, pacea şi liniştea vor dăinui acolo, idolii se vor sfărâma, 
necredința va înceta şi Dumnezeu va lucra în inimile acestor suflete tămăduite, 


sfinţite, şi înnoite cu Harul Său cel ceresc. 


Rugăciune 


Dumnezeul milei şi al îndurărilor, care voieşti mântuirea sufletelor noastre, 
primeşte Doamne rugăciunile ucenicilor Tăi şi scapă de toate bolile sufleteşti şi 
trupeşti, alungă toate duhurile cele necurate de la toţi aceia ce s-au adunat aici şi de 
la toţi cei care au primit Sfântul Botez. Fă cu mila Ta cea mare să te cunoască pe 
tine „Tatăl nostru cel Ceresc, toţi cei ce s-au adunat acum aici şi să Te slăvească pe 
tine cel slăvit în Sfânta Treime: Tatăl, Fiul şi Duhul Sfânt, acum şi pururea şi în 
vecii vecilor. Amin. 





Pr. lect univ. dr. Constantin Necula - Iubesc, Doamne, ajută neiubirii mele!...- 
Predică la Duminica a XVII-a după Rusalii - Darul insistenţei duhovniceşti 


După orbul din lerihon şi după Zaheu, găzduitorul lui Dumnezeu, astăzi 
Evanghelia ne pune dinainte o altă întâlnire de forță. Chiar dacă dinaintea lui 
Hristos şade, de astă dată, o femeie. Şi cananeeancă. Chiar întoarcerea aceasta a 
cadranului calendaristic pe care sunt fixate Evangheliile - vă amintiţi că Duminica 
trecută a fost a 32-a după Rusalii, acesteia (care-i a 17-a) urmându-i a 33-a, aceea a 
Vameşului şi fariseului, care consemnează şi începutul Triodului, adică a perioadei 
din anul bisericesc care pregăteşte Taina Postului Paştelui şi bucuria învierii - ne 
obligă să luăm aminte, o dată-n plus, la femeia aceasta, ce-i iese în întâmpinare lui 
Hristos. 


Că este o femeie credincioasă, înţelegem din adresarea către Hristos şi, mai mult, 
din diagnosticarea corectă a patimii fetei sale, căci zice femeia: "Miluieşte-mă, 
Doamne, Fiul lui David, fiica mea este rău chinuită de demon” (Mt 15,22). 
Hristos, Cel atât de aproape de şoapta inimii, de susurul duhului omului, de data 
aceasta pare un Dumnezeu surd. Apostolii-s cei care reacţionează, luând parcă 
asupra lor harul excepţional al Domnului, disponibilitatea la glasul celui care 
suferă. Ei se fac astfel mijlocitori ai cererii femeii către Hristos. Domnul pare 
însă a fi de neînduplecat: "Nu sunt trimis decât numai către oile cele pierdute 
ale casei lui Israel" (Mt 15,24). 





Iar învârtoşarea aceasta în surzenie şi în neînduplecare sporeşte parcă pe măsură ce 
femeia cananeeancă sporeşte în virtuţi. Rugăciunea ei se scurtează, devenind mai 
pătrunzătoare, devenind mai pătrunsă de prezenţa Hristosului Celui viu: "lar 
ea, venind, 1 se închină zicând: Doamne, ajută-mă!” (Mt 15, 25). Dar examenul 
femeii continuă cu dorința Examinatorului de-a dovedi învăţăceilor că nu "toceala" 
textelor şi preceptelor face din ucenic mărturisitor, ci harul şi darul duhovnicesc al 
îndelungii insistenţe dinaintea Slavei lui Dumnezeu, pentru ca EI să dăruiască har 
şi dar peste prăpastia de rană din sufletul nostru. 


Inteligența femeii este testată şi ea. Căci trebuia să fii realmente isteţ ca să înţelegi 
ce-a vrut Domnul să spună când zice: "Nu este bine să iei pâinea copiilor şi s-o 
arunci câinilor" (Mt 15,26). Ba, mai mult, din condiţia de câine (Hristos foloseşte 
cuvântul din tăcerea celor din jur, iudei sadea, care vedeau în păgâni câini în raport 
cu "cei aleşi”, poporul lui Israel) femeia dă răspuns de înţelept cu înţelepciune de 
Sus "Da, Doamne, dar şi câinii mănâncă din fărâmăturile ce cad de la masa 
stăpânilor lor” (Mt 15,27). Într-o bătălie de idei, care pare inegală, câştigă, de 
dragul mântuirii noastre, femeia aceasta. Cum n-ar fi bucuros Examinatorul când 
examinata descoperă, prin atitudine şi gândire, lucruri care duc la împlinirea 
Evangheliei Sale pe pământ, femeia trecând dincolo de cuvinte, în adâncul de 
duh al glasului lui Dumnezeu? Entuziasmat, Hristos dă nota: "0, femeie, mare 
este credinţa ta: fie ţie precum voieşti. Şi s-a tămăduit fiica ei în ceasul acela” 
(Mt 15,28). Putem să ne închipuim mirarea celor din jur. 


În şirul Evangheliilor din anul acesta, cananeeanca se alătură leprosului samarinean 
(Le 17,12-19) şi vameşului Zaheu (Lc 19,1-10), unei galerii de "excluşi" prin Lege 
de la mântuire, de "câini" ce n-aveau a nădăjdui la alta decât la moarte. Domnul îi 
vindecă şi-i onorează, pentru a arăta universalitatea roadelor Venirii Sale în 
mijlocul nostru, între noi. Învăţându-ne să vedem, dincolo de orice, ceea ce textul 
Apostolului de astăzi (II Cor VI, 16-18 şi VII, 1) ne subliniază: '...noi suntem 
templu Dumnezeului Celui Viu, aşa cum Dumnezeu a zis: Între ei voi locui şi voi 
umbla şi voi fi Dumnezeul lor şi ei vor fi poporul Meu” Ul Cor 6, 16). Anume, 
valoarea aceea unică pe care o constituie fiecare om în parte prin crearea sa de 
către Dumnezeu, acel "chip al slavei lui Dumnezeu ” rămas intact în fiecare din 
noi, în ciuda căderilor noastre în toate noroaiele lumii. Acel adagio al 
înmormântării, ce zice "Chipul Slavei Tale Celei negrăite sunt, deşi port ranele 
păcatelor”, rămânând mereu punctul forțe de nădejde în mergerea noastră prin 
lume. 


Dar, ca şi în cazul leprosului şi al vameşului, ca în cazul orbului din Ierihon sau al 
samarineanului ajutător de tâlhăriţi, ca şi în acela al femeii păcătoase, căreia-i sunt 





iertate iubirile sau al celeilalte, ferite de piatră semenilor prin rigoarea pietrei care 
este Hristos, şi femeia cananeeancă dezleagă ochii noştri şi ne vedem harisma, 
rostul pentru care Dumnezeu ne iubeşte, ţinându-ne în viaţă. Lucrul acela 
pentru care Domnul zice: "leşiţi din mijlocul lor şi osebiţi-vă (...) şi de nimic 
necurat Să nu vă atingeţi şi Eu vă voi primi pe voi” (IL Cor 6, 17 cf. Lev 5, 1; 
Isaia 52,1 şi ler 50, 8). 


Cananeencei Hristos îi face primire, o găzduieşte, căci află în ea lucrurile care, 
altădată, făceau din neamul lui Israel popor ales. Râvnă şi dragoste, rană şi 
inteligenţă, putere şi voinţă. Şi harisma ei specială, insistenţă duhovnicească. 


O, cât de departe este modul acesta de insistare din dor de Dumnezeu, față de 
insistența obraznică prin care duhul iadului ne cotrobăie prin toate colţurile inimii, 
ne fură soţii sau soțiile, ne batjocoreşte copiii, îndepărtându-i de la Dumnezeu! La 
diavol se vădeşte insistența prostului, a aceluia care ştie una şi bună: că el este cel 
mai tare şi că dacă o face el, cu forţa lui, înseamnă că este bine deplin. Chiar dacă 
gândul dintâi nu-i de la Dumnezeu, iar calea pe care aleargă duce mereu în bălăriile 
pline de mizerie ale iadului. 


Y Insistenţa duhovnicească, pe care femeia cananeeancă o are din prea plin, 


este cu totul altfel şi pare transferată în smerita cerere a Liturghiei Bisericii, 
Biserică, această cananeeancă, ea care, mereu, cu insistenţă de mamă 
rănită, cere ajutor de la Domnul pentru desdrăcirea pruncilor ei. 

Y Insistenţă duhovnicească, aceea hotărâtă în arşița păcatului celui mai 
dogoritor, care, pe măsură ce-l eliberează pe om din păcat, îl reaşează în 
răcoarea Raiului celui plinitor de viaţă. 

Y Insistenţă duhovnicească prin care mame ca aceea a Fericitului Augustin au 
aşteptat în post şi rugăciune întoarcerea fiului din moarte la viaţă, sau ca 
aceea a marelui Andrei Șaguna - Anastasia Șaguna - care-au sprijinit 
demersul fiilor lor intru zidirea duhovnicească a Bisericii celei luptătoare. 


Toate Duminicile de până acum, din acest an calendaristic, ne-au dat ocazia să 
zidim, laolaltă cu lecţiile izvorâte din ele, fundamentul de lucru pentru aşezarea 
scării duhovniceşti a Postului Mare, care se va începe din duminica ce vine. Am 
văzut, cu ochi duhovniceşti, minunile cele mari ale lucrării lui Dumnezeu puse în 
lucru, pentru dezvăţarea de superficialitate a neamului lui Israel şi implicarea în 
depăşirea omului vechi, prin har reaşezat în omul cel nou, omul care îl întâlneşte 
pe Cale pe Hristos. 





În Cananeeanca se descoperă astfel izvorul curajului pentru multe spirite alese, 
chemate să-şi vădească lucrarea folositoare prin izbăvirea din demonic a 
aproapelui. Ea arată, totodată, lumii întregi dimensiunea taumaturgică a 
Dumnezeului Celui întrupat, puterea Lui de a exorciza pe cei care, în vântul 
furtunilor, se rănesc de către diavolul. Și mai arată că Dumnezeu nu are a pierde pe 
nimeni. 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 





Pr. conf. univ. dr. Constantin Necula: Examenul cananeiencei 


DUMINICI ÎN DAR 


— Predici şi gânduri — 


. ...... . ci 


(Matei 15. 21-28) 


Icoana întâlnirii dintre Hristos şi femeia cananeiancă, a cărei fiică este „greu chi- 
nuită de un diavol”, este atât de firească, încât uneori nici n-o mai băgăm în seamă 
în momentele noastre de descumpănire. 


Când copiii noştri ies oarecum din tiparul moral pe care-l socotim moral, dăm 
vina, nu-l aşa, pe anturaj, pe educaţia insuficientă sau defectuoasă primită în 
şcoală, pe influenţa nefastă a televiziunii etc. Rar ne aducem aminte de nelucrarea 
noastră cu pruncii noştri şi, din păcate, şi mai rar avem conştiinţa că în spatele 
actelor lor - ce le depreciază „chipul Slavei”, îndepărtându-l tot mai mult de 
„asemănare” - şade răul. 


Spunem că s-au stricat de la băutură, de la desfrânare, de la lene şi alte câteva 
„surse” de pierzanie. Şi când vorbim despre ei spunem că au „unele probleme”. Ca 
şi cum Hristos ar fi murit pe Cruce pentru problemele noastre, iar nu pentru 
păcatele noastre. 


Să nu ne minţim! Cananeianca de azi este impresionantă. Femeie singură şi 
amărâtă - credeţi că are alt gust însătănirea celui mai drag om al tău? - 


Aproape că le întrupează pe toate mamele ce aleargă în întâmpinarea lui Dumnezeu 
pentru a le ajuta în redresarea morală, familială şi, nu rareori, materială a copiilor. 
Taţii stau deoparte - nici pe soţul cananeiencei nu-l zărim - nu pentru că nu i-ar 





interesa soarta copiilor lor, ci pentru că, cel puţin în familia românească, mama e 
chemată să iasă în întâmpinarea lui Dumnezeu şi să-i ceară restaurarea familiei 
sale. Aceea care aduce pe lume, în singurătate şi suferinţă, oricât de mulţi ar asista- 
O, Şi oricâte medicamente ar anestezia-o, este chemată şi să ducă prin lume, 
ridicând deasupra lumescului, pruncul ce-i încununează căsnicia. 


Indiferenţa, vădit pedagogică, prin care Hristos încearcă pe femeia cananeiancă, ne 
atinge uneori - tot ca un examen al profunzimilor noastre într-ale credinţei şi 
mărturiei creştine - pe fiecare dintre noi, atunci când ni se pare că ajutorul de la 
Dumnezeu este un Drept al nostru, dobândit prin cine ştie ce „aclimatizări” cu 
morala creştină sau socială. 


Pedagogia lui Hristos ne învaţă altceva. Că privirea lui Dumnezeu se întoarce către 
noi ca un Dar, un Dar nepreţuit de la un Dăruitor nepreţuit în a Cărui grijă toți ne 
încadrăm, indiferent de zona spirituală din care ieşim în întâmpinarea Lui. „Fie ţie 
cum voieşti” - în funcție de credinţa ta! 


Aproape că nouă ni s-ar întâmpla numai lucruri nedorite. Căci dorim moartea 
păcătosului şi suntem cu glas de răzbunare în toată vremea. 


Dar lumina icoanei cananeiencei ne învaţă că a intra în vorbă cu Hristos nu este 
greu. Dar este greu să vorbeşti cinstit şi cu toată credinţa. Altfel te prinde. Şi cu 
Dumnezeu nu se glumeşte stupid. 


„Fie ţie. ” Ca o ameninţare? Ca o binecuvântare? De noi, de modul în care cerem, 
depinde şi roada ce va să fie! 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 





Pr. Constantin Necula - A vedea pe Hristosul Domnului (Luca 2, 22-40) 


| 


Pare că suntem mereu într-o incredibilă întoarcere înainte. L-am lăsat pe Zaheu în 
Ierihon în Duminica trecută şi acum ne întoarcem în Ierusalimul Pruncului lisus, 
să-l punem înaintea Domnului pe Domnul (Luca 2, 22) şi în Canaanul Mân- 
tuitorului, la întâlnirea cu femeia cananeeancă (Matei 15, 21-28). 


Îndrăznesc să spun că este firească pentru pedagogia izvorâtă din liturgicul Bise- 
ricii această împletire de timp şi spaţiu prin care se dovedește nevoia cunoașterii 
vârstelor spirituale ale celor după trup şi nevoia construirii permanente a infor- 
mației despre Hristos. 


În tradiţia noastră, gestul săvârşit de Iosif şi Maria, de a-şi duce Pruncul la Templu, 
a rămas. Nu. Nu e vorba de Tăierea Împrejur, săvârşită îndată după Nașterea Sa, la 
opt zile ca semn al Legământului dintre Dumnezeu şi cei din neamul lui Avraam - 
inclusiv cei izvodiți din Ismael, fiul slujnicei. Ci despre obiceiul aducerii unei jer- 
tfe pentru a închina Pruncul lui Dumnezeu. 


În Templul din Ierusalim, Iosif e cu Domnul. Încă tată-logodnic, pentru a întări 
imaginea de siguranţă a Copilului ceresc. Sărac, losif aduce jertfă doi pui de 
porumbel ori de turturele, semn al curăţiei Pruncului. Semn al unei curății ce se 
înalță dinaintea lui Dumnezeu ca o speranţă, ca o promisiune deopotrivă. 


La acest moment ne sunt aduse dinaintea ochilor două personaje. Dreptul Simeon 
şi prorociţa Ana, fiica lui Fanuel - cunoscut cu numele pentru că, foarte probabil, 





era un chip duhovnicesc al Templului, om de credință în Dumnezeu şi încredere 
între oameni. Pentru cei doi, după tradiție, oameni ce o crescuseră pe Maica 
Domnului la Templu, vederea lui Dumnezeu le apropia moartea. Le apropia pli- 
nirea misiunii pentru care fuseseră îngăduiți îndelung în viaţă. Simeon devine, în 
timp, simbolul celui care ştie să întâmpine pe Hristos. Drept şi temător de Dumne- 
zeu, așteptând mângâierea lui Israel - adică venirea lui Mesia - Sfântul Luca ne 
spune că „Duhul lui Dumnezeu era asupra lui” (Luca 2, 25). 


Nu. Nu e vorba de simplă inspiraţie, ci de un soi de rodire a virtuţilor sale în harul 
Duhului Sfânt. Un Duh care înmulțește râvna omului drept şi îl transformă în sfânt. 
Lui Îi cântăm cuvintele Vecernie de Vecernie în Biserica Ortodoxă atunci când Îi 
spunem - comunitate şi persoană cu persoană - lui Dumnezeu: „Acum slobozeşte 
pe robul Tău, Stăpâne, după cuvântul Tău în pace; Că văzură ochii mei 
mântuirea Ta, pe care ai gătit-o înaintea feţei tuturor popoarelor, Lumină spre 
descoperirea neamurilor şi slavă poporului Tău Israel” (Luca 2, 29-32). E imnul 
aducerii aminte de bucuria deschiderii Vestirii celei Bune către popoare, către acele 
neamuri care altfel nu ar fi putut primi niciodată nădejdea că Dumnezeu le iubește. 


Abia în contextul acesta, al deschiderii către neamuri a mesajului de iubire al 
Mântuitorului Hristos, ni se deschid ochii pe Evanghelia cananeencii - al doilea 
text major al Duminicii acesteia. 


Cananeeanca se simte asemeni unui examinat dinaintea Învăţătorului lisus și nu se 
pierde cu firea. E mamă. ŞI, ca orice mamă care are un copil în nevoie, nu are frică. 
Identifică în Hristos un posibil şi credibil făcător de minuni în ce priveşte starea 
fiicei sale. Un demon chinuia fata şi femeia nu accepta robia fetei sale. Cere şi ea 
slobozire, asemeni lui Simeon, dintr-o stare ce părea fără sfârşit. Fără posibilitate 
de izbăvire. Insistentă și inteligentă - ce răspuns dă ea Învăţătorului Hristos: „Da, 
Doamne, dar şi câinii mănâncă din fărâmiturile care cad de la masa stăpânilor lor” 
(Matei 15, 27) - femeia se vădeşte om credincios. Nu. Nu de soiul credincioșşiei 
snoabe care ne încearcă pe noi şi nici a credulităţii în care ne scăldăm. 


O femeie singură care deschide lui Dumnezeu inima și face ca fiica ei să se 
vindece nu-i de ici de colo. Face parte, duhovnicește, din soiul de femei care 
schimbă istoria oamenilor din jur. Pare din neamul Maicii Domnului, Anei lui 
Fanuel ori din al femeilor mironosiţe. Ne învaţă că după ce ai înfruntat moartea 
zilnică a copilului tău în manifestările unei boli incurabile ori unei posedări 
drăceşti, moartea nu te mai sperie. 





Ruşinea insistenţei după ajutor nu umilește. Inteligența nu ţine loc de soluţie, ci 
este doar mijlocul provocării unei minuni. Domnul Hristos testează, cu hârtia de 
turnesol a cuvântului făcător de minuni în gura Sa, credinţa femeii. Îi spune: O, 
femeie, mare este credinţa ta; fie ţie după cum voieşti! Şi se vădeşte că femeia voia 
bine de vreme ce fata sa s-a tămăduit „chiar în ceasul acela” (Matei 15, 28). Semn 
că Pruncul, a cărui Întâmpinare la templu o sărbătorim, chema deja pe fiecare 
dintre semeni la transformarea trupului său în arcă a mântuirii, templu al Duhului 
Sfânt. Ori, în astfel de locuri, dracii nu stau să mai chinuie. Împlinirea aşteptării lui 
Simeon, dreptul, pare să fie apropierea sa de moarte. Nu-l înspăimântă aceasta. EI 
ştie că Mesia ce-l ţine în braţe este biruitorul morții. 


Împlinirea cananeencii este slobozirea din agonia zilnică a îndrăcirii fiicei sale. Din 
dialogul ei cu Hristos, înţelegem că acceptă cu smerenie starea ei de nedesăvârşită, 
dar ştie și că are dinaintea sa pe Unul care nu va mai îngădui false desăvârşiri. 
Simeon, prin răbdare şi credință, femeia cananeeancă prin nădejde şi curaj, Ana lui 
Fanuel prin dragoste şi bucurie ne dovedesc, o dată în plus, cum poate fi întâm- 
pinat Hristos. Să încercăm, asemeni lor, să fim Domnului Întâmpinare! 


Sursa: tribuna.ro 





Pr. Constantin Necula - Voi locui în ei şi voi umbla şi voi fi Dumnezeul lor și ei 
vor fi poporul Meu 


HRISTOS VINDECANID FIICA CAMANEENCEI 


Mai înainte de a fi citită Evanghelia zilei, aceea numită a Cananeencei (Matei 15, 
21-28), în rânduiala acestei zile ascultăm citirea Apostolului (2 Corinteni 6, 16-18; 
7, 1). Aici, în textul lui Pavel, descoperim aceste cuvinte ale Vechiului Testament 
reactivate de către apostol comunităţii de crez creștin: „Voi locui în ei şi voi umbla 
şi voi fi Dumnezeul lor şi ei vor fi poporul Meu” 2 Corinteni 6,16 b) întărind prin 
aceste cuvinte că „noi suntem templu al Dumnezeului Celui Viu”. Semn al 
mesianităţii. 


Cartea Levitic (26, 12) scrie aceasta ca o promisiune, ca un semn al Venirii lui Me- 
sia: „Voi umbla printre voi, Eu vă voi fi vouă Dumnezeu și voi Îmi veţi fi Mie 
popor”. Or, Evanghelia aceasta, a Întâlnirii dintre o femeie şi Hristos, este semn al 
împlinirii unei Întâlniri mai ample, mai adânci: între Mesia şi Poporul Său ales. 
Pentru aceasta este şi aşezată aici povestea femeii cananeence. 


Înainte de Duminica Vameşului și Fariseului (Luca 18, 10-14) care consemnează 
trecerea Bisericii într-o nouă ordine duhovnicească, aceea a Triodului, care pre- 
faţează şi conţine apoi întreaga „poveste” a postirii în Aşteptarea Întâlnirii celei 
mari dintre Mesia şi Poporul Său: Învierea din morţi! 


Aşadar, deși pare o simplă întâlnire pe străzile Tirului ori ale Sidonului, realitatea 
este mult mai amplă. In primul rând, prin prezența Sa acolo, printre oameni, 





Dumnezeu Intrupat se vădește plinitor al prorociei mesianice de a se face vizibil, la 
îndemâna și ochiul omului. 


Părintele Sofronie de la Essex spunea că dacă popoarele care aşteaptă pe Mesia nu 
L-au recunoscut pe lisus Hristos de Domn și Dumnezeu atunci, după care semne 
anume îl vor recunoaşte pe acela pe care încă îl aşteaptă? Grea întrebare şi 
imposibil răspuns. Semnul profetic al aşezării în mijlocul poporului este urmat și 
de semnul adoptării poporului în mijlocul căruia stă, drept popor al Său. Arătând 
prin aceasta că numai aceia care-L recunosc sunt poporul Său. De unde şi riscul 
logic al celor care, apăsând mereu doar pe pedala dragostei și îngăduinţei lui Dum- 
nezeu, uită de frâna exigenţelor Sale duhovnicești. De faptul că pentru a fi al Lui, 
deci pentru a te bucura de iubirea şi suportul Lui, trebuie să împlinești poruncile 
Sale. Dintre care cea dintâi te obligă la renunţarea la idolii din viaţa și mintea ta, la 
idolatrizarea structurilor umane, de funcționar al templului şi reîncadrarea în 
realismul templului Dumnezeului Celui viu care înseamnă acordarea vieţii tale 
tocmai la exigenţa de a nu idolatriza şi de a nu te lăsa idolatrizat. Ne-o spune textul 
apostolului de astăzi în primul său verset ( 2 Corinteni 6.16 a: „sau ce înţelegere 
este între templul lui Dumnezeu şi idoli?””). 


Or, femeia cananeancă vizibil e ruptă de templul ierusalimitean. Aşezaţi între Gali- 
leea şi Iudeea, samarinenii erau mereu situați într-un interland spiritual, geografic 
şi economic deopotrivă. Din acest motiv, pare că simbolul duhovnicesc al Samariei 
sunt două femei - aceasta și cea de la fântâna lui Iacov - şi două personaje, un 
lepros vindecat şi un posibil neguţător ce ridică din praful însângerat al drumului 
pe călătorul jecmănit de avere şi viață de către tâlhari. 


Bănuim că dacă istoric se vădeşte că fii sunt moștenitorii tatălui - cei numiţi cu 
numele tatălui lor, nume generic oferit fiilor în texte multe ale Scripturii - Domnul 
Hristos aduce la lumină adevărul unei geneze duhovniceşti şi prin mamă, prin 
femeie. Vorbim aici de Naşterea Sa din Fecioară, de chipul luminos al Elisabetei - 
mama lui loan Botezătorul - şi de femeile mironosiţe, de Marta şi Maria, de văduva 
din Nain, de fiica lui lair, de amintita femeie cananeancă din întâlnirea de la 
izvorul lui lacov ori de femeia ce-i laudă Mama, vorbim aici de femeia-simbol 
întrupată în mama aceasta remarcabilă din întâlnirea Evangheliei de azi. O mamă 
care strigă este o mamă disperată. 


Nu poți cere de la un Trecător în care intuiești ceva dumnezeiesc ca de la un vân- 
zător de năut ori boabe de muștar, dispusă la negociere. Mama aceasta nu 
negociază, ci cere. Vede grozăvia din viaţa fiicei sale şi nu se fereşte să o spună: e 
greu chinuită de un diavol! Domnul Hristos pare că priveşte în altă parte. Insistenţa 





femeii agită apostolii. Nu în multe rânduri aceştia intervin - semn că uneori pot 
media la Dumnezeu, nu-i așa? - să fie făcută câte o minune. Acum par sâcâiţi, 
speriaţi. E posibil ca vocea femeii să se audă altfel decât a mulțimii, peste mulțime, 
aşa cum şi durerea ei era peste durerile din jur. Nu pare să aibă ajutor. Aici 
seamănă mult cu ceilalți din Evanghelie, mai mereu singuri, şi ajutorul apostolilor 
nu pare să-l aştepte. Ea vede bine. Miezul Întâlnirii salvatoare pentru fiica ei este 
Hristos. Care pare că joacă un joc necunoscut atunci, dar cunoscut nouă din toate 
întâlnirile Sale. 


După ce leagă venirea Sa numai de poporul lui Israel - cum credeau toţi, pe un soi 
de exclusivitate mesianică, „nu sunt trimis decât numai către oile cele pierdute ale 
casei lui Israel” presupune discriminare în sens („nu este bine să iei pâinea copiilor 
şi s-o arunci câinilor” e o replică mult mai mult decât dură, pare una ofensator- 
alungătoare) - primeşte un răspuns incredibil, neluat din Revelaţie, cum luau toţi, 
încercând să-şi arate ştiinţa şi credinţa (până şi diavolul, ispitindu-L pe Domnul în 
pustie, îi spune: că scris este!), dar plin de inteligența născută din disperare și 
nădejde deopotrivă: „Da, Doamne, dar şi câinii mănâncă din fărâmiturile ce cad de 
la masa stăpânilor lor”! (Matei 15.27). Vorbeşte inima ei. Adâncul ei de inimă. 
Cuvintele Domnului par o explozie de bucurie: „O, femeie, mare este credinţa ta; 
fie ție după cum voieşti!” (Matei 15.28). Și înţelegem că voia şi credea bine: s-a 
tămăduit fiica ei în ceasul acela! 


Nu pare că fiica este la faţa locului. Ne putem imagina întoarcerea la casa sa a 
femeii acesteia şi uluitoarea descoperire că, în timp ce dialoga cu Dumnezeu - în 
ceasul acela arată o aproximare dată de oamenii ce-i povestesc femeii liniștirea 
fetei - fata ei este izbăvită de demonul ce o chinuia. 


Ce vădeşte credinţa femeii? Nu este din neamul lui Israel, deci nu merge la 
Templul de la Ierusalim. Nu are același ritual şi aceeaşi Carte cu cei care îl aşteaptă 
pe Mesia. Nu citează din Scriptură - recitiţi modul în care cunoscătorii îl ispitesc pe 
Dumnezeu Întrupat, să vadă dacă Acesta ştie propria teologie, devenind penibili. 
Nu are o atitudine tocmai evlavioasă. Dar strigătul ei - Miluieşte-mă Doamne, Fiul 
lui David! - arată că ştie, că identifică ideal Dumnezeu-Omul dinaintea ei. 


Povestea acesta vine scrisă de Matei tocmai după un conflict între lisus, farisei și 
cărturari pe seama supra-ritualizării ce-i transformase în fățarnici. Ultimul verset, 
concluzia dialogului cu ei este aceasta: „Căci din inimă ies: gânduri rele, ucideri, 
adultere, desfrânări, furtișaguri, mărturii mincinoase, hule. Acestea sunt cele care 
spurcă pe om, dar a mânca cu mâini nespălate nu spurcă pe om” (Matei 15. 19-20). 





Or întâlnirea cu femeia cananeancă tocmai aceasta dovedeşte realitatea din aceste 
cuvinte. 


Răspunsul inteligent al femeii ne obligă să înțelegem că în sine credința nu este 
suma părerilor şi ritualurilor pe care le îngrămădim ca să avem mereu şi mereu 
dreptate. Ci inteligenţa de a provoca reacţia lui Dumnezeu în raport cu un caz de 
viață punându-ne viața, prin smerenie, zălog. Nu. Vindecarea fetei femeii acesteia 
nu este urmarea unui contract mesianic între Dumnezeu şi poporul Său. Ci este 
aşezarea unei jertfe - smerenia inteligentă a mamei - la îndemâna lui Dumnezeu ce 
se va face Jertfă pentru noi în culmea Golgotei. Acolo unde adâncul inimii atot- 
cunoscătorilor va izvodi huli, acuze prin mărturie mincinoasă, uciderea Lui. 


Dumnezeu aşezat în mijlocul poporului. Locuieşte, umblă şi vindecă. Cuvântul din 
urmă al apostolului de astăzi ne zice: „Având, deci, aceste făgăduinţe, iubiților, să 
ne curățim pe noi de toată întinarea trupului şi a duhului, săvârşind sfinţenia întru 
frica lui Dumnezeu! (2 Corinteni 7, 1). Faceţi dar loc lui Dumnezeu în inimile 
voastre. Şi credeţi cu inteligenţă! 


Sursa: tribuna.ro 





Pr. dr. Dorin Octavian Picioruş - Predică la Duminica a 17-a după Rusalii 


Iubiţi frați şi surori întru Domnul, după întâmpinarea duhovnicească a Domnului 
de pe 2 februarie, ca o consecinţă a vederii duhovniceşti a persoanei Lui divino- 
umane, astăzi, pe 6 februarie 2011, în Evanghelia zilei (Mt. 15, 21-28) avem de-a 
face cu stăruinţă în rugăciune... Pentru că stăruința în rugăciune e tocmai aceea 
care ne face să întâmpinăm în mod propriu, cuviincios, pe Dumnezeu în fiecare 
clipă a vieţii noastre şi să cinstim în persoana fiecărui semen al nostru prezenţa 
Lui, creaţia Lui, iubirea Lui nemărginită pentru noi... 


Iar stăruința despre care vorbim, stăruința în rugăciune, nu o găsim la o femeie din 
Israel, ci la o femeie păgână, pentru că era „ghini Hananea” [GNT, v. 22], adică o 
femeie hananeiancă. Şi aceasta a început să strige după ajutor la Domnul, atunci 
când EI era în părțile Tirosului şi ale Sidonului [v. 21]. 


Tirosul/Tirul este o cetate libaneză, ca şi Sidonul. Ambele sunt cetăți maritime, 
pentru că sunt riverane Mării Mediterane. lar prin faptul că Domnul a ieşit din 
Israel spre Liban aceasta e o prefigurare a ieşirii Sfinţilor Apostoli şi a Evangheliei 
Sale către neamuri, pentru ca să aprindă întreaga lume cu focul harului şi al iubirii 
de Dumnezeu şi de aproapele. 


Motivul strigării ei către Domnul însă nu o viza personal ci era o rugăciune pentru 
fiica ei, care era „cacos demonizete” | GNT, v. 22], adică „demonizată rău”. Pentru 





că demonii pe care îi pomenim toată ziua prin drăcuituri, care sunt fiinţe personale, 
pe care ni-i apropiem prin pomenirea lor şi prin tot felul de păcate nu ne aduc 
fericire, pace, bucurie...ci multă durere, multe chinuri, multă nefericire. 


Intr-o înţelegere duhovnicească a substantivului „i tigatir” /„fiică” [Ibidem], 
spunea că fiica aceasta care este chinuită de către 
demoni e sufletul nostru. Adică: Doamne, am o fiică/un suflet plin de 


demonizare, plin de chinuri, ca urmare a păcatelor mele şi Te rog să mă eliberezi 
de demonii aceştia care mă epuizează în chip şi fel! 


Și avem conştiinţa că demonii sunt altceva decât propria noastră persoană...şi că 
prezenţa lor în noi sau în jurul nostru nu e deloc benefică ci un chin continuu. 


Când citim cărțile Sfinților noştri, la tot pasul, întâlnim lupta cu aceşti demoni, pe 
care nu îi vedem cel mai adesea dar îi simțim la modul violent...Le simţim 
răutatea, invidia, dorinţa de a ne determina spre rău. Şi această luptă cu ei, începută 
odată cu căderea Protopărinţilor noştri din cauza înşelării lor de către ei, nu se va 
termina decât odată cu venirea Domnului întru slavă...când lumina Sa va inunda 
toate şi se vor departaja, la Judecata Sa cea prea înfricoşătoare, cei ai Împărăției de 
cei ai întunericului păgânătăţii şi ai ereziei. 


O continuă luptă perfidă cu noi, secundă de secundă, în faţa căreia ne trebuie multă 
răbdare, multă maturizare a minţii şi a sentimentelor pentru ca să stăm treji, atenţi 
la ceea ce vrea să intre în noi şi la ceea ce se petrece cu noi şi în jurul nostru. 


Nu e zi de la Dumnezeu în care să nu le simt prezenţa şi lucrarea prin care vor să 
mă împiedice să mă bucur sau să îmi strice bucuria şi odihna interioară. Ori de câte 
ori sporeşte harul lui Dumnezeu în noi şi atacurile lor devin mai violente, mai 
răutăcioase, mai turbate. 


Și demonii se bucură când greşim, când cădem în vreun păcat mare, care ne doare, 
care ne întristează amarnic...Când ne umilesc prin căderile noastre, prin reacţiile 
noastre necontrolate, prin întăriturile mândriei şi ale nemilostivirii din noi. 


O continuă sâcâire a nervilor noştri. O continuă punere de bețe în roate pentru ca să 
nu fim înţeleşi cum trebuie, pentru ca să nu fim ajutaţi, pentru ca să ni se strice 
obiectul cu care muncim, pentru ca să nu ne tihnească de ceea ce facem. 


Iar când suntem plini de aceste dureri, de aceste enervări continue... .strigăm ca şi 
hananeianca, strigăm către Domnul. Pentru că mila este numai la EI şi El ne scoate 





din toată înşelătoria, din toată minţirea de sine, din toată falsa garderobă a vieţii 
sociale. 


Cine nu cunoaşte epuizarea fizică şi, mai ales, mentală pe care ne-o produce lupta 
cu demonii (nu mai vorbesc de demonizare...) nu cunoaşte nimic din lupta şi 
experienţa duhovnicească. Pentru că toate cărțile ascetice ale Bisericii s-au scris ca 
urmare a acestei lupte, cu victorii şi înfrângeri, şi fiecare Sfânt al lui Dumnezeu s-a 
înţelepţit, cu harul lui Dumnezeu, tocmai din experienţa brută, de zi cu zi, din 
această arenă a luptei duhovniceşti. 


Femeia strigă către Domnul în mod profetic, cu vorbele Scripturii, chiar dacă era 
păgână (Miluieşte-mă, Doamne, Fiul lui David!) şi mijloceşte pentru fiica ei (Fiica 
mea este demonizată rău) [v. 22]. lar Domnul „uc apecriti afti logon”: „nu îi 
răspunde ei cuvânt” [GNT, v. 23], nu îi spune nimic...la început, la începutul 
rugăciunii ei. 


Adică o lasă să strige... 


Și astfel de pasaje, cu siguranţă, sunt pe placul acelora care cred că nu există 
nimeni care să îi ajute...care să îi vadă...pentru că nu cred că există 
Dumnezeu...lar scoaterea lui Dumnezeu din ecuaţie înseamnă a lăsa universul şi 
întreaga umanitate în haos, în neştiinţa totală, în orbecăială, pentru că nu ştim ai cui 
suntem...şi nici unde mergem...ŞIi de aceea credem că putem face orice cu noi...şi 
cu alții...şi cu cosmosul în care locuim. 


Însă comportamentul anarhic este unul asocial şi e descurajat de către stat. 


Dar dacă Dumnezeu nu există, ci noi ne facem legile după cum vrem. ..şi încercăm 
să reprimăm instinctele oamenilor, atunci civilizaţia, cultura, statul, raportarea 
noastră la istorie şi tot ceea ce creăm noi nu are nici un alt sens decât să ne elogieze 
inutilitatea. 


Şi, cu adevărat, suntem extrem de inutili dacă nimic nu rămâne în urma noastră... 
Mentalitatea seculară aşteaptă o extincție, o dispariţie totală a lumii. Adică se 


îndreaptă spre...nefiinţă. Pentru că civilizația spontanee şi autonomă nu are ideea 
de continuitate veşnică. 





Credinţa ortodoxă însă vorbeşte despre Dumnezeul cel veşnic, Care a creat cerul şi 
pământul, adică tot ceea ce există...din iubire fată de creația Sa şi pentru ca să 
umple toate de bucurie şi de sfinţenie într-o comuniune veşnică cu Sine. 


Pentru noi lumea are un început, un început din voia lui Dumnezeu dar nu are un 
sfârşit. Sfârşitul nostru e fără sfârşit, pentru că lumea se va transfigura prin harul 
Său pentru o existenţă veşnică. 


Conştiinţa că Suntem creaţia lui Dumnezeu, că suntem din iubire şi pentru 
iubire, pentru comuniune, pentru fericire dumnezeiască veşnică e conştiinţa care 
ne fundamentează ca oameni echilibraţi, profunzi, răbdători, omenoşi, iubitori, 
iertători...pentru că ştim că nu se termină totul odată cu moartea, ci moartea ne 
duce în alt plan de existenţă. 


Insă Domnul nu o lasă să strige după EI pentru că...îi era indiferentă...ci pentru ca 
Apostolii, cei din Jur, noi, noi toţi să vedem urmările prea fericite ale rugăciunii 


stăruitoare. 


A lăsat-o să strige...pentru ca să ne impresioneze. Să ne dea o lecţie de neuitat... 


Și femeia îndură lipsa de înţelegere a Apostolilor vizavi de ea [v. 23], cât şi 
indiferența aparentă a Domnului |v. 24, 26] faţă de drama din familia ei, care o 
atingea în iubirea ei de mamă... 


Ea stăruie la modul enervant...fără ca să fie considerată şi de Dumnezeu ca fiind 
enervantă... 


Tocmai de aceea, dacă oamenii nu vor să ne ajute...dacă stăruinţele noastre se 
dovedesc inutile, Dumnezeu transformă indiferența sau nesimţirea oamenilor faţă 
de noi...într-un motiv de bucurie imensă, pentru că EI Însuşi ne ajută într-un mod 
uluitor, dându-ne astfel mai mult decât ne-am fi aşteptat de la...oameni... 


Și Evanghelia zilei de aceea e plină de o cutremurătoare nădejde şi e o invitaţie la o 
nădejde nebiruită în EI şi la rugăciune continuu, pentru că ceea ce pare de netrecut, 
de neatins, de neajuns. ..se dobândeşte de la EI...şi mai mult decât atât... 


Fapt pentru care mărturisesc adevărul, că atunci când L-am lăsat pe Dumnezeu să 
rânduiască pe cele ale mele...rezultatele au fost uluitor de neaşteptate, pentru că EI 
mi-a dat lucruri mult mai profunde şi stabile...decât cele pe care le doream în mod 
inițial... 





Da, Domnul a venit în primul rând pentru „ta provata ta apololota icu Israil”, 
pentru „oile cele pierdute ale casei lui Israil” [GNT, v. 24], după cum le promisese 
Profeţilor Lui. Însă şi cei din Liban, şi cei din România, şi cei din Grecia, şi cei din 
America şi cei de oriunde, care cred ca şi Israil în făgăduinţele lui Dumnezeu devin 
casnici ai lui Dumnezeu. 


Aserţiunea cum că a venit pentru oile cele pierdute ale lui Israil era o palmă peste 
faţa nesimţirii evreilor, care se credeau credincioşii Domnului...dar nu Îl vedeau 
pe Domnul întrupat ca lisus din Nazaret. Şi pentru asta ne întoarcem din nou la 
cele pe care le-am spus în predica praznicului Întâmpinării Domnului: că nu poţi să 
ÎI sesizezi pe Dumnezeu fără să te curăţeşti de patimi, fără să trăieşti sfânt. 


De aceea erau oi pierdute şi de aceea nu L-au văzut, nu L-au recunoscut pe Fiul lui 
Dumnezeu întrupat: pentru că nu erau curaţi la inimă. 


Hananeianca, o păgână şi nu o evreică, Îl recunoaşte pe Fiul lui Dumnezeu 
întrupat, Îi cere ajutorul, nu se consideră vrednică de laude, tocmai de aceea 
suportă toate cuvintele grele ale Domnului cu inimă smerită...şi nu îşi termină 
rugăciunea, până când Domnul nu îi laudă credinţa, încrederea, neabdicarea din 
lucrul cel bun al rugăciunii stăruitoare. 


Și v. 24, acela în care Domnul spune că propovăduieşte numai pentru evrei şi 
numai de ei are grijă, cât şi v. 26, în care copiii sunt evreii iar păgânii sunt 
chinariis/câinii de casă, câini de talie mică conţin mentalitatea, raportarea evreilor 
la neamuri. 


Evreii îi excludeau de la credință pe păgâni, îi considerau sub oameni, se 
comportau inuman faţă de e1...fapt pentru care Domnul ne spune, dimpotrivă: că 
nu trebuie să excludem pe nimeni de la credinţă şi mântuire, că nu trebuie să 
jienim pe nimeni, că față de toți trebuie să fim afabili, cu inimă iertătoare, 
înţelegătoare, atentă... 


Femeia înţelege că e făcută câine [v. 27], recunoaşte, în consecinţă, că nu e evreică 
ŞI că evreii aşa se raportau la una ca ea, dar subliniază faptul că şi câinii au nevoie 
de mâncare, că şi ei sunt hrăniţi de la trapeza Stăpânului, de la masa iubirii Lui şi 
că de aceea trebuie şi ea considerată vrednică de atenţie. 


Adică vizibilitatea în faţa lui Dumnezeu o căpătăm când stăruim în rugăciune, 
adică atunci când ne punem cu totul nădejdea în mila Lui şi nu în faptele şi virtuțile 
noastre. 





Pentru că pericolul deznădejdii e abjurarea credinţei şi sinuciderea, pe când 
pericolul religiozităţii e acela de a vedea împlinirea ta nu în relația cu Dumnezeu ci 
în propria-ţi imagine de om religios. 


Și atunci când e mai important cum arătăm în faţa oamenilor decât cum arătăm în 
faţa lui Dumnezeu înseamnă că ne-am centrat pe persoana şi viaţa noastră, că ne 
gândim la cum să ne meargă bine...şi nu la cum să fim proprii relației cu EI şi, în 
consecinţă, toată viaţa noastră religioasă e un paravan al împlinirii sociale şi nu al 
împlinirii ontologice, al înduhovnicirii personale. 


Domnul o laudă pe femeie pentru că nu s-a uitat la statul ei social, nu s-a ofuscat 
pentru că a fost umilită public şi pentru că nu a abdicat din nădejdea ei în EI. 


Femeia a considerat mai importantă întrajutorarea fiicei sale decât imaginea 
publică. 


Nu i-a păsat de ce spune lumea...ci de ce spune Domnul. 


Și Domnul 1-a spus: „O ghine, megali su i pistis! Ghenitito şi os telis” / „O, femeie, 
mare este credinţa ta! Să ţi se facă ţie după cum voieşti”, primind astfel, în 
dar,vindecarea fiicei sale de posesie demonică. 


Sfântul Apostol Matei foloseşte aoristul pasiv iati de la verbul iaome, adică de la 
verbul a vindeca în v. 28. Şi o face pentru a exprima realitatea exorcizării: 
vindecarea de demoni se face prin sălăşluirea în noi a harului Său. les demonii, 
alungaţi de puterea/de harul Său, şi vine în noi harul Său, pentru ca harul Său să ne 
vindece interiorul, să ne ajute să ne vindecăm interior de ravagiile produse de către 
demoni... Vindecare, care este un proces foarte tainic şi profund... 


Iar Stăruinţa în rugăciune înseamnă tocmai întreaga concentrare a persoanei 
noastre pe relaţia cu Dumnezeu. În această concentrare pe relaţia cu EI se 
produce vindecarea continuă a persoanei noastre, care suferă tocmai din cauza 
consecințelor ieşirii din comuniunea, din acapararea noastră de către El. 


În concluzie suntem chemaţi de Domnul spre statornicia în lucrul bun, în viaţa 
virtuoasă, în conduita frumoasă. Nimic trainic nu iese din frivolitate, din lucruri 
începute şi abandonate, din lucruri care contravin traiectoriei noastre veşnice. 
Numai concentrarea pe lucrurile esenţiale ne fac atenţi şi la amănuntele de tot felul 
ale vieţii noastre, pentru că viaţa cu EI e o continuă atenţie la tot ceea ce ţine de 
noi. 





Domnul să ne întărească în nădejdea în El, să ne înmulțească credinţa în EI şi 
să ne umple de iubirea Lui, de iubirea Lui cea dumnezeiască, de cea care ne face 
mintea beată de dorirea Lui, dorire care ne iveşte în minte vederea Sa negrăită, 
de care să ne învrednicim cu toții, acum şi pururea şi în vecii vecilor. 


Amin! 





Părintele Ion Cârciuleanu - Duminica Canaanencei - Puterea rugăciunii 


Sfinţenia, învăţătura şi faptele dumnezeieşti ale Mântuitorului nostru Iisus 
Hristos au atras în jurul său Suflete împovărate de păcate, cerând iertare, şi 
fiinţe căzute sub povara urmărilor păcatului, cerând izbăvire. Nenumărate sunt 
exemplele transmise nouă de Sfintele Evanghelii în care vedem săraci şi bogaţi, 
bolnavi şi păcătoşi, iudei şi păgâni plecându-şi genunchii la pământ, bătându-şi 
piepturile şi strigând: “Iisuse, Fiul lui David, miluieşte-mă! ” (Marcu 10, 47). 


În afară de Palestina, spre nord-vest, pe malul Mării Mediterane, prin urmare 
dincolo de ţinutul unde lisus avea să-şi îndeplinească chemarea, se găseau două 
cetăţi — Tirul şi Sidonul. 


În această parte a pământului făgăduinţei s-a dus Mântuitorul, într-o zi, împreună 
cu ucenicii, şi acolo l-a întâmpinat pe drum o femeie localnică, o cananeancă, care 
se apropie de Iisus, strigând: “Miluieşte-mă, Doamne, Fiul lui David! Fiica mea 
este chinuită de un demon!” (Mat. 15, 22). Aceste vorbe, într-un ţinut păgân, 
nedumeresc. Ştiau, oare, şi ei că din neamul lui David se va naşte un izbăvitor de 
păcate şi de dureri? lisus tăcu. Poporul ales nu dăduse dovadă deplină că respinge 
mâna Providenţei, astfel încât, chemarea celorlalte neamuri spre a se împărtăşi şi 
ele de binefacerile mântuirii era lucru pentru mai târziu. De aceea, la rugămintea 
ucenicilor de a asculta pe această femeie îndurerată, lisus răspunde: “Nu sunt 
trimis decât către oile cele pierdute ale Casei lui Israel”. Dar cananeanca a 





stăruit: “Doamne, ajută-mă”, a spus din nou, închinându-se. Acum lisus a dat un 
răspuns hotărât: “Nu este bine a lua pâinea copiilor şi a o da câinilor”. 


Răspunsul pare aspru, dar este adevărat. Învățătura evanghelică este, într- 
Şi ca să înţelegem acest răspuns, trebuie să 


ne plasăm în contextul vieţii contemporane lui lisus. Pentru evrei, toţi cei care nu 
erau evrei şi nu erau de religie mozaică, erau socotiți câini, neoameni. 

Cananeanca ştia acest lucru, de aceea nu s-a supărat de aceste vorbe. O înţelegere 
deosebită a lucrurilor omeneşti o făcea să nu se simtă jignită de această asemănare 
dintre ea şi animalul care trece în ochii omului drept cel mai lipsit de milă, deşi e 
tovarăşul lui credincios. Ba chiar a părut să accepte insulta, căci a răspuns: “Da, 


Doamne, dar şi câinii mănâncă din firimiturile care cad la masa stăpânilor lor”. 
Ra acesta 


de care avea să se împărtăşească nu “poporul ales”, ci toate 
neamurile de pe pământ. 


Căci lisus a venit să schimbe o religie, s-o universalizeze, să schimbe mentalitățile 
oamenilor, să-i transforme. “Mare este credința ta”, a zis Mântuitorul către femeie, 
în timp ce fiica ei, acasă, se izbăvea de chinul duhului celui rău, de care era 
stăpânită. 


Ceea ce i-a deschis mintea acestei femei îndurerate şi a împins-o Să Stăruie în 
rugăciune a fost Ia i care a covârşit toată păgânătatea 
în care se născuse şi trăise până în momentul acela. Razele acestei puteri pot 
străbate orice taină a vieţii şi a lumii, dând cugetului nostru darul înţelegerii, iar 
voinței noastre, puterea neînfrântă de a lupta. Credinţa ei dărâmă întunericul 
păcatului, care oprea până acum valul mântuitor al harului lui Dumnezeu, iar 
smerenia ei este albia curată în care se adună râurile vieţii dumnezeieşti, pentru 


d face să crească bucuriile vieţii omeneşti şi să dea roade bogate. 


Femeia cananeancă este modelul pe care Sfânta noastră Biserică ni-l pune 
înainte, pentru a ne încuraja şi întări în duhul credinţei şi al rugăciunii. 


Dar minunea vindecării fiicei cananeencii ne aduce din nou aminte că lisus Hristos 
a venit în lume să tămăduiască toată boala şi neputinţa din popor (Mat. 4, 23), 
dar, în acelaşi timp, ne reaminteşte că El a adus o învăţătură nouă, o învăţătură 
dumnezeiască şi mântuitoare, pe care noi, creştinii, în calitate de ucenici ai săi, 





avem datoria sfântă să o cunoaştem şi să ne întocmim viaţa noastră de fiecare zi 
după învăţăturile Sale. 


De 
nenumărate ori lisus a suspinat alături de cel sărac, de orfan şi de bolnav. 


Sfântul Apostol Matei ne istoriseşte în Evanghelia sa că lisus străbătea satele şi 
oraşele Palestinei propovăduind Evanghelia Împărăției lui Dumnezeu şi vindecând 
neputinţele mulțimilor, de care îi era milă, că “erau necăjite şi rătăcite ca nişte oi 
care n-au păstor” (Mat. 9, 36). 


Sănătate, hrană şi viaţă, ceea ce este mai de preţ omului pe acest pământ, a dat 
Iisus celor ce credeau în El. Dar pe lângă acestea, EI s-a dat pe sine însuşi ca 
jertfă de răscumpărare a omului din robia morţii şi a păcatului. 


Până la răstignirea şi învierea Lui, sufletul avea după moarte un singur drum: 


drumul iadului. 
Acum Sufletul omului are, după moarte, două 


drumuri: al iadului şi al Raiului, şi merge pe drumul pe care şi l-a pregătit în 
viața aceasta. 


“ Îndurarea Domnului lisus Hristos, manifestată față de iudei, samarineni, 
cananeieni, drepţi şi păcătoşi, este îndurare dumnezeiască. 

Y Îndurarea lui Dumnezeu faţă de credincioşi este vie şi activă şi astăzi. 
Semnul văzut, mereu în lume, prin care Dumnezeu îşi manifestă mereu 
îndurarea Sa, este Biserica. În ea trăim strâns uniţi sub conducerea 
capului ei suprem şi nevăzut, care este Mântuitorul nostru lisus Hristos. 
În ea ne îmbrăcăm, prin Taina Sfântului Botez, în lisus Hristos, cum zice 
Sfântul Apostol Pavel: “Câţi în Hristos v-aţi botezat, în Hristos v-aţi 
îmbrăcat” (Galat. 3, 27), devenind astfel, mădulare ale trupului său. 
Îndurarea lui Dumnezeu se manifestă faţă de noi şi prin harurile pe care 
le revarsă peste fiii Săi. 


Acest har curge ca un izvor de apă 
cristalină. Oricine poate veni să guste din el, să-şi astâmpere setea 
sufletului, să-şi uşureze conştiinţa de păcate, să-şi aline durerile care nu-şi 
găsesc tămăduire în altă parte. 





Manifestarea îndurării lui Dumnezeu în lume este o înaltă şcoală dumnezeiască la 
care toţi credincioşii învăţăm că şi noi avem datoria să manifestăm o îndurare 
asemănătoare faţă de semenii noştri. Această îndurare dumnezeiască manifestată de 
Dumnezeu prin Fiul Său, prin Biserica Sa şi prin harurile Sale revărsate asupra 
credincioşilor a fost înţeleasă în toată profunzimea ei de către primii creştini. 
Îndurarea faţă de aproapele lor era virtutea cea mai scumpă, care ne-a rămas 
descrisă de prima istorie a creştinismului, Faptele Apostolilor. Aici găsim 
comunitatea către care credincioşii au tins în toate timpurile, având la temelia ei 
dragostea creştină. 


Această dragoste creştină a trecut peste veacuri şi şi-a adus roadele sale din 


belşug. Dacă ne gândim numai la sec. al IV-lea, ne apar în faţa ochilor sufleteşti 
chipurile luminoase ale Prin grija 


lor faţă de cei în suferinţă, au apărut spitale pentru bolnavi, cămine pentru copii 
abandonaţi şi bătrâni, cantine pentru săraci, văduve şi orfani. 


In lumina învăţăturii şi practicii creştine, respectată de creştinismul ortodox, 
Biserica Ortodoxă Română a organizat, de la începuturile ei, instituţii de îngrijire a 
bolnavilor, în care se manifestau mila şi îndurarea creştină învăţate de la lisus 
Hristos. 


Dacă ne gândim numai la bisericile bolniţe din jurul marilor mănăstiri, în care cu 
dragoste creştină erau îngrijiţi nu numai călugării, ci şi credincioşii care veneau să 
se tămăduiască de bolile sufleteşti şi trupeşti. În atmosfera de bunătate, 
compătimire şi răbdare care împreună formează înalta virtute a milei Sau 
îndurării, şi-au format credincioşii Bisericii noastre specificul lor de a fi, de a 
simţi şi de a trăi. Această virtute, cunoscută numai în creştinism, trebuie să o 
manifestăm în viaţa noastră de fiecare zi, față de rude, faţă de aproapele, faţă de 
străini, faţă de cunoscuţi şi faţă de necunoscuţi. 


La întrebarea: Cum poate creştinul îndeplini această învăţătură şi practică a 
Mântuitorului lisus Hristos de a da hrană, sănătate şi viaţă aproapelui său, 
răspunsul, în lumina învăţăturii creştine, este simplu. 

Acolo unde există dragoste adevărată, dragoste creştină, nimic nu este imposibil. 
Hrană,_Sănătate_şi_viaţă poate _da_fiecare_aproapelui_său_oriunde_trăieşte, 
oriunde_munceşte, oriunde_există. Avem _posibilitatea_să_dăruim_şi_ Să facem 
binele oricând şi oriunde. În jurul nostru, datorită condiţiilor nefericite de viață 
în_care_trăim,_avem_bolnavi,_ săraci, nefericiţi_cărora_trebuie_să _le_întindem_o 
mână de ajutor. De aceea, când ni se cere, când se fac colecte pentru ajutorarea 
acestor_nefericiţi, deşi de_multe_ori_nu-i_ cunoaştem, Sunt _fraţii_noştri, dacă _îi 





ajutăm pe ei din bunurile noastre materiale, înseamnă că, asemenea lui Hristos, 
dăm hrană celor flămânzi. Dacă nu putem să facem milă cu hrană trupească 


să practicăm_ îndurarea spirituală, prin 


cuvântul bun şi înțelept, care este de multe ori mai folositor decât pâinea cea de 
toate zilele. O vizită la un _ bolnav, un_ cuvânt de mângâiere, de_ încurajare, de 
îmbărbătare dau totdeauna o putere sufletească, o_ încredere în Dumnezeu şi în 
forțele_personale, care sunt factori puternici _de_uşurare a bolii. Prin_aceasta 
putem spune că am reuşit Să îmbunătăţim Starea sănătăţii bolnavului. 


Dar în viaţa creştină, o valoare încă şi mai mare o are sănătatea sufletească, a cărei 
lipsă atrage boala trupească, după cum vedem din cuvintele rostite de Mântuitorul 
către slăbănogul vindecat la lacul Vitezda: “Jază că te-ai făcut sănătos. De acum 
Să nu mai păcătuieşti, ca să nu-ţi fie mai rău” (loan 5, 14). Aici, câmpul de 
activitate al creştinului este nelimitat: ca să se 
ferească şi să scape de păcat, 


sunt numai câteva din mijloacele prin care 
ne manifestăm grija pentru sănătatea sufletească şi trupească a aproapelui 
nostru. 


Să ne străduim a împlini voia lui Dumnezeu cu convingerea că Suntem fiii 
aceluiaşi Părinte ceresc, că Biserica ne este mamă, că suntem mădularele 
trupului tainic al lui Hristos, că ne împărtăşim din acelaşi har dumnezeiesc şi 
vom Simţi îndurarea şi binecuvântarea lui Dumnezeu peste noi. 

Amin. 





Părintele Iosif Trifa — Evanghelia Duminicii a XVII-a după Rusalii - Femeia 
cananeiancă 


Femeia din Evanghelia de duminică este pusă înaintea noastră cu învăţătură despre 
cum trebuie să fie credinţa noastră. 


Cananeianca era o femeie păgână care trăia într-o ţară păgână. Cine a adus-o pe 
această femeie păgână la picioarele lui lisus? Au adus-o necazul şi credinţa ei. În 
casa ei, femeia avea un necaz mare: o fiică chinuită de diavolul. Iar în sufletul ei 
avea credinţa tare că numai singur lisus o poate ajuta. Aşa trebuie să fie, iubite 
cititorule, şi credinţa noastră. Şi noi trebuie să avem o credinţă vie şi lucrătoare 
care să ne scoată din ţara păcatelor şi să ne plece după ajutorul lui lisus 
Mântuitorul. O credinţă ce te lasă sau cu care te laşi să trăieşti în toate păcatele şi 
năravurile tale cele rele este o credință moartă şi de suflet pierzătoare. 


Pe femeia cananeiancă a plecat-o după Hristos necazul ce-l avea în casă: fiica ei 
care se chinuia cumplit cu diavolul. Şi noi avem un astfel de necaz. Diavolul 
chinuieşte cumplit cu fel de fel de patimi şi năravuri urâte şi pe fiica noastră cea 
scumpă şi iubită: sufletul nostru. Multe hotare va fi trecut sărmana femeie 
cananeiancă să-şi poată scăpa fata ei de diavolul. Ea nu putea sta acasă să-şi vadă 
fetița chinuită de diavolul. Şi tu, cititorule, stai liniştit în păcatele tale? Vezi pe 
diavolul cum îți chinuieşte sufletul şi nu te mişti? Nu pleci să-L afli pe 
Mântuitorul? 





Femeia din Evanghelie ne este apoi de învăţătură nu numai cum a plecat să-L afle 
pe Hristos, ci şi după cum s-a purtat în faţa Mântuitorului. Citiţi cu luare-aminte 
Evanghelia de mai sus şi vedeţi la câtă grea încercare a pus lisus credinţa femeii. 
Biata femeie plângea şi striga după ajutor, dar Iisus „nu i-a răspuns ei cuvânt“. A 
trebuit să se roage apostolii pentru femeie. Dar, şi atunci, lisus respinge rugarea ei. 


Pe vremea Mântuitorului, evreii se ţineau ca singurul popor ales al Domnului. Toţi 
ceilalți, păgânii, erau numiţi „goimi“, adică „câini“. De data asta — pentru a încerca 
credinţa femeii — se pune şi Mântuitorul pe punctul acesta de vedere. De aceea zice 
că: Nu este bine a lua pâinea fiilor (adică a fiilor lui Israel) şi a o zvârli câinilor 
(adică păgânilor). Dar credinţa femeii nu slăbeşte nici în faţa acestei respingeri, ci 
şi mai fierbinte şi mai stăruitoare se face. Această credinţă o apleacă la picioarele 
lui lisus cu vorbele: „Aşa este, Doamne“. Luaţi aminte! Mare taină este în aceste 
vorbe. Prin ele, femeia zicea: Aşa este, Doamne! Eu ştiu, eu cunosc că sunt o 
păcătoasă, sunt o păgână vrednică de osândă, de pedeapsă, de pieire, dar totuşi Te 
rog slobozeşte şi pentru mine o fărâmă din darul şi ajutorul Tău... 


Aşa, iubite cititorule, trebuie să fie şi credinţa noastră: tare, statornică, stăruitoare. 
Sunt atâţia oameni care cred numai până ce le merge bine, dar credinţa lor slăbeşte 
îndată ce li se respinge o mică rugăciune sau le vine un necaz ca încercare. 


Credinţa cea adevărată trebuie să ne aplece şi pe noi la picioarele Domnului 
Iisus, la Crucea Sa, cu vorbele: „Aşa este, Doamne!“ Adică, „ne cunoaştem şi 
noi, Doamne, că Suntem păcătoşi, păgâni, nevrednici de ajutor, vrednici de 
osândă, de pedeapsă, de pieire, dar totuşi cădem în faţa Ta şi cerem mila Ta“. 


În faţa Mântuitorului trebuie să te vezi, iubite cititorule, neputincios, păcătos, 
osândit, pierdut, pentru că numai peste această cunoaştere a stării tale celei 
păcătoase se pogoară darul iertării şi al mântuirii ce izvorăşte din Jertfa Crucii de 
pe Golgota. 


Femeia cananeiancă umblă să apuce şi ea o „fărâmă din masa domnilor“, adică o 
fărâmă din dumnezeiasca milă şi iertare. Nouă, creştinilor de azi, ne stă masa 
totdeauna întinsă. Pe noi nu ne respinge Mântuitorul ca pe femeia din Evanghelie, 
ci ne zice: „Orice veţi cere în numele Meu, veţi lua... cereţi şi veți lua“ (loan 14, 
13-14). Pe noi, creştinii de azi, lisus Mântuitorul ne cheamă, zicând: „Veniți, căci, 
iată, sunt gata toate“ (Luca 14, 17). Veniţi, căci, iată, am suit Golgota... Veniţi, 
căci, iată, cuiele au trecut prin mâinile şi picioarele Mele... Veniţi, căci sulița a 
străpuns coasta Mea! Totul e gata, totul am suferit pentru voi şi mântuirea 





voastră... „Cina marelui ospăț“ e totdeauna întinsă şi deschisă... Veniţi şi luaţi în 
dar viaţă şi mântuire! 


Însă vai, cei mai mulţi creştini n-ascultă această dulce şi scumpă chemare; nu „iau“ 
darurile ce li se îmbie. Nu pentru păcate îşi pierd oamenii sufletul, ci pentru că nu 
ştiu lua sau, mai bine zis, nu vor să ia darurile ce ni le-a câştigat Mântuitorul prin 
Sfântă Jertfa Sa. 


Mâinile cele mai lungi 


Într-o revistă ştiinţifică, un învăţat a pus odată întrebarea: „Care oameni şi care 
popoare ar avea mâinile cele mai lungi?“. S-au strâns multe răspunsuri. Unii 
spuneau că negrii ar avea mâinile cele mai lungi; alţii, că popoarele din Răsărit; 
alții, că hoţii de buzunare. 


Între răspunsuri a fost însă şi unul ciudat care zicea aşa: „Eu cred că mâinile cele 
mai lungi le au oamenii care se roagă din toată inima lui Dumnezeu, pentru că 
mâinile acestor oameni ajung până la cer şi iau de acolo, prin rugăciune, tot ce 
le trebuie. Astfel de mâini a avut, spre pildă, şi Ilie proorocul, care şi-a întins 
mâinile în semn de rugăciune şi a încuiat cerul şi iarăşi l-a descuiat prin 
rugăciune“. 


Minunat răspuns! Să ne fie şi nouă de învăţătură. 


Testamentul lui Alexandru Macedon 


Când era pe patul morții, Alexandru Macedon a lăsat cu limbă de moarte să fie 
astfel aşezat în sicriu, ca mâinile să-i rămână afară. 


Vreau — a spus împăratul cel care nu se săturase niciodată de prăzi şi comori — să 
vadă toată lumea că mă duc cu mâinile goale din această lume. 


(Părintele Iosif Trifa, Tâlcuirea Evangheliilor duminicilor de peste an) 





Traian Dorz - Cel care îmi ceri şi îmi dai totul 


Tu eşti Cel care îmi ceri şi îmi dai totul. 
Fără puternica Ta credinţă, 
eu Sunt un neputincios. 
Iubirea Ta îmi cere mereu să duc o mare luptă, 
atât înlăuntrul meu, cât şi afară. 


Ştiu bine că acela care vrea să sfărâme o stâncă trebuie să muncească, încă de la 
prima izbitură, cu o fericită încredere în izbânda ultimă. Credinţa întăreşte braţul, 
reînnoieşte efortul, menţine puterea. În momentul pierderii credinţei, vrăjmaşul se 
ridică, apele cresc, piatra se întăreşte şi împotrivirea învinge. 


Fă Să nu-mi pierd niciodată credinţa în iubire! Având credinţa în Tine, voi lupta 
fericit şi voi muri fericit. Prin credinţa în Tine, tot ce nu-mi reuşeşte astăzi, sigur 
îmi va reuşi mâine. Sau, în orice caz, într-un mâine. 


Tot ce nu pot atinge acum, credinţa în Tine mă asigură că voi atinge în curând. 
Sau, în orice caz, că voi atinge cândva, odată, sigur! 

Tot ce nu-mi reuşeşte în felul cum aş vrea acum, credinţa în Tine îmi dă 
încredințarea că voi reuşi în alt fel. Dar că sigur voi reuşi! 


Când ţinta mea este sfântă şi umbletul meu este curat — poate să fie ea cât de înaltă 
şi pot fi aripile mele cât de slabe sau picioarele mele cât de încete — minunea se va 
împlini! Voi ajunge, cu siguranţă! Chiar dacă acum zbor numai cu o singură aripă. 





Dumnezeu şi iubirea mi-o vor întări şi pe cealaltă. Şi ce minunat va fi când această 
aripă cu puterile ei reînnoite prin Duhul Vieţii o va ajuta şi pe cealaltă, poate prea 
obosită de efortul făcut înainte, de luptele începutului. Devenind ea mai tare. Şi în 
viitor, ca uneori în trecut. Dumnezeul meu, întăreşte-mi-o! 


Nu există vrăjmaş care să nu poată fi învins, când dragostea mea e unită cu 
neprihănirea. Şi dragostea şi credinţa, fără neprihănire, nu pot decât să mi se 
prăbuşească, nu pot să-mi fie decât nefericite. Orice virtute, care vrea să izbutească 
în lupta ei, trebuie neapărat să-mi fie unită cu neprihănirea. Să pornească împreună, 
să lupte împreună, să ajungă împreună cu ea. Până nu poate porni cea de a doua, să 
nu meargă nici cea dintâi. Să stea împreună până ce vor putea porni împreună, dar 
să nu se despartă niciodată. Căci şi plecarea îşi are vremea ei, ca şi ajungerea. 


Când îi soseşte ceasul său, orice zbor se ia frumos şi orice sfârşit biruitor aduce 
două cununi. 


Dintr-o zi ca asta n-am mai avut cui spune „părinte“. 

În locul unui grai cald, mi-a rămas atunci o tăcere rece. 

În locul unei îndrumări uşoare, mi-a rămas o experiență grea. 
În locul unei inimi mlădioase, mi-a rămas o cruce neclintită. 


Dar, deasupra tuturor, foarte aproape de Soare, mi s-a înălţat o pildă frumoasă către 
care mă întind mereu cu osteneli crâncene, cu pocăințe amare, cu tânjiri 
mistuitoare de dor, ca nişte întinderi pe vârfurile picioarelor mele şi tot nu-i pot 
atinge tălpile lui. 


Prietenul şi Dumnezeul meu, ajută-mi! 


(Traian Dorz, Prietenul tinereţii mele) 





Traian Dorz - Meditaţii la Apostolul din Duminica a 17-a după Rusalii 


„„„ Suferinţa este mijlocul prin care Dumnezeul cel Sfânt trebuie să-i treacă pe acei 
pe care vrea să-i primească lângă EI, în cerul Său. Şi pe care nu-i poate primi aşa 
cum sunt, fără a-i curăța mai întâi. 


De aceea vine şi trebuie neapărat să vină suferința în viaţa oricărui credincios 
adevărat. 


De aceea un suflet, pe care Dumnezeu vrea cu adevărat să-l aibă lângă EI în cer, 
trebuie mai întâi să fie trecut prin baia curăţitoare a suferinței, prin cuptorul durerii, 
prin focul încercării, pentru ca, acolo, în foc, să-i rămână ceea ce mai avea zgură; 
în baia aceasta, să-i rămână ceea ce mai avea întinăciune din lume; în flăcări, să-i 
ardă ceea ce mai avea gunoi, din ceea ce mai atinsese şi el, sau îl mai atinsese şi pe 
el, întinându-l... 


E cunoscută întrebarea lui Moise, pe munte, când a stat cele patruzeci de zile cu 
Dumnezeu. Și când, printre altele, el L-a întrebat odată pe Domnul: 

— Doamne, dar pentru ce oamenii cei credincioşi au, cu toţii, de trecut prin 
suferinţe în viaţa lor de pe pământ, pe când celor necredincioşi le merge 
totdeauna bine şi n-au de pătimit nimic, după cum spune şi proorocul: Acum 
fericim pe cei trufaşi... celor răi le merge bine... ei ispitesc pe Dumnezeu — şi 
scapă (Maleahi 3, 15)? 

— Moise, Moise — i-a răspuns Domnul Dumnezeu — tu să nu judeci niciodată 
lucrările Domnului Dumnezeul tău! Că tot ce face EI este făcut cu înţelepciune 
şi cu dreptate şi nimic din ce face El nu face rău. 


lată de ce este aşa: pe cei răi, pentru puţinele lor fapte bune, Dumnezeu îi 
răsplăteşte în viaţa şi în lumea asta, dându-le de toate, ca să nu ducă lipsă de nimic. 





lar pentru multele lor fapte rele îi va pedepsi în veşnicie, în viaţa şi în lumea 
cealaltă. 


Pe cei buni, pentru puţinele lor fapte rele, îi pedepseşte aici, în viaţa şi în lumea 
asta, trecându-i prin lipsuri, prin necazuri şi prin dureri, ca să-i curețe. lar pentru 
multele lor fapte bune îi va răsplăti în viaţa şi în lumea cealaltă cu toate 
binecuvântările Sale. 


Tu fă binele în temere de Dumnezeu şi în supunere faţă de voia Lui sfântă. Și nu 
mai judeca nici nu cârti niciodată împotriva voii lui Dumnezeu, căci tot ce face 
EI face bine şi cu înţelepciune, fiind numai drept şi iubitor faţă de ai Săi, în tot 
ce face... 


(Traian Dorz, din Hristos — Puterea Apostoliei) 





Traian Dorz - O, mamă, ce faci, mamă? 


O, mamă, — ce faci, mamă, 
de ce dormi somnul greu? 
— priveşte unde-i fiica 

şi unde-i fiul tău! 
I-a-ncolăcit un şarpe, 

i-a prins un duh vrăjmaş 

— tu, mamă, ce faci, mamă, 
de ce nu lupţi — ci-i laşi? 
O, mama mea cea bună, 
ia-ţi fu împreună, 

aici şi-n cer să fii 

cu-ai tăi iubiți copil. 


Ademeniri viclene 
se-ntind spre fiica ta, 

tu ştii, dar ea nu ştic, 

de ce ţi-o poţi lăsa?... 
Noroaie şi primejdii 
atrag pe fiul tău, 

tu vezi, — dar el nu vede, 
— de ce-l laşi celui rău? 





O, mamă, ce faci, mamă, 
— tu zici că mergi spre cer, 
dar fiii tăi... nu-ţi pasă 

că merg la iad şi pier? 

Tu mergi la rugăciune, 

iar fiica ta-n ce loc? 

De ce n-o duci cu tine, 

de ce-o împingi în foc? 


De mii de ori mai bine 
era de nu-i aveai, 

decât, avându-i, mamă, 
să-i laşi în iad şi-n val... 
— Ce vei răspunde-odată 
lui Dumnezeu de ei, 

de ce nu lupţi să-i mântui, 
auzi, — de ce nu vrei? 





Traian Dorz - Fii puternică şi mare 


Fii puternică şi mare 

în Hristos, credinţa mea, 

Nici nu ştii azi ce mai are 
încă Dumnezeu să-ţi dea! 


Nici gândeşti cu ce-ndurare 
bunătatea Lui mai vrea 

să-ți prefacă noaptea-n soare, 
— al lubirea, crede-n ea! 


Ține steagul sus purtându-l, 
ochii ţintă la Iisus, 

sfânt şi drept să-ţi fie gândul, 
hotărât cuvântul spus, 
neschimbat urmează-ţi rândul, 
neclintit unde-ai fost pus, 

EI te va "'nălţa "nălțându-L, 

— ai Nădejdea, ţine-o sus! 


Nu ceda un iot din drumul 
Adevărului frumos, 





oricât te-ar călca duiumul 
veacului necredincios, 
toate vor pieri în scrumul 
unui prăpăd nemilos, 

— vină focul, crească fumul, 
tu fu sigur în Hristos! 


(Traian Dorz, Cântări noi) 





Traian Dorz - Acolo unde e credinţă 


Acolo unde e credinţă, 

chiar dacă omul e căzut, 

e semn că el mai poate-ntoarce 
spre Dumnezeul Nevăzut. 


Acolo unde e durere 

şi lacrimă pentru păcat, 

e semn că s-a născut căința 
şi omul poate fi salvat. 


Acolo unde e dorinţa 

fierbinte după Dumnezeu, 

e semn că-n om lucrează Duhul 
şi-l va trezi din somnu-i greu. 


Acolo unde creşte-o rază 

de dragoste pentru Hristos, 

e semn că s-a sfârşit cu traiul 
nepăsător şi păcătos. 

Acolo unde-i libertatea 
adevărată în lisus, 





e semn că s-a sfârşit robia 
a tot ce firii e supus. 


Acolo însă unde-i mila 
şi-i sufletul adânc smerit, 
acolo numai este semnul 
că cineva-1 desăvârşit! 


Alte materiale la duminica a 17 după Rusalu: 
http://comorinemuritoare.ro/bLOGOS/alte-materiale-la-duminica-a-17-dupa-rusalii/ 





Vlad Gheorghiu - Şi eu sunt Cananeancă... 


O, după ale Tale fărâmituri, lisus, 

Şi sufletu-mi tânjeşte, de-atâtea ori răpus, 

Şi eu sunt Cananeancă. Spre prânzul Tău ceresc, 
Pentru rănitu-mi suflet, cu lacrimi, îndrăznesc. 


Doar o Fărâmitură de cazi spre mine-acum, 
Apoi numai lumină e-al vieţii mele drum. 


Belşugul mesei Tale mai mult va câştiga 
din Fărmitura care spre mine-ai arunca. 


N-am drept să-i cer aceasta, Stăpâne Preaiubit, 
Căci nu-s decât un câine prin lume rătăcit. 


Şi lângă sfinţii care atât Te-au proslăvit 
M-apropii, cu ruşine, să-Ţi cer un dar smerit. 


Din masa-Ţi plină, plină, atâta doar doresc: 
C-o sfântă Fărmitură să mă împărtăşesc. 





Smeritul colț în care s-ar stinge noaptea mea 
Va străluci de-a pururi din Fărmitura Ta. 


Eu numai către Tine nădejdea mi-o rămân 
Şi n-am să plec niciunde, iubitul meu Stăpân! 


Căci doar o fărmitură din harul-Ți nepătruns 
De vrei să-ntinzi spre mine, ştiu că-mi va fi-ndeajuns. 


O, Te iubesc, lisuse, cu sufletul meu tot. 
Nemarginea slăvită să Ți-o cuprind nu pot. 
Mi-ajunge a iubirii fărâmă să-mi întinzi 
Şi-apoi fiinţa-ntreagă în ea să mi-o cuprinzi... 





Pr. Anthony M. Coniaris - Duminica a XVII-a după Rusalii (a Canaanencei) - 
Femeia cananeiancă şi rugăciunea de mijlocire 





Îi E 


Bob Hope spunea odată: “Mă gândeam ce minunat a fost atunci când 
astronautul Gordon Cooper s-a rugat în spaţiul cosmic. Acela loc de rugăciune. 
De acolo era ca o convorbire locală!” 


Evanghelia de astăzi ne prezintă pe cineva care a avut o “convorbire locală” cu 
Dumnezeu. Ea a venit la lisus, pledând cu disperare pentru fiica sa bolnavă. Avem 
aici un minunat exemplu de rugăciune de mijlocire. 


Ce este? Rugăciunea de mijlocire este o rugăciune pentru alții, aşa după cum mama 
cananeiancă s-a rugat pentru fiica ei. Ne identificăm cu cel care suferă şi suntem 
dispuşi să luăm asupra noastră greutatea lui. Aceasta este o expresie a iubirii; îi 
iubim atât de mulţi pe ceilalți încât suntem gata să împărtăşim şi greutăţile lor, 
rugându-ne pentru ei. Marea litanie chiar de la începutul Liturghiei este un bun 
exemplu de rugăciune de mijlocire. Este o rugăciune ce îmbrăţişează totul, arătând 
grija Bisericii pentru tot şi toate din univers. 


Avem multe exemple de rugăciuni de mijlocire în Biblie. 


Y Avem rugăciunea lui lisus pentru Petru: “Simone, Simone, iată satana v-a 
cerut să vă cearnă ca pe grâu iar Eu M-am rugat pentru tine să nu piară 





credinţa ta. Și tu, oarecând, întorcându-te, întăreşte pe fraţii tăi” (Luca 
22,3 1-32). Aici vedem puterea rugăciunii lui Hristos care îl întăreşte pe 
Petru când credinţa îi este pusă la încercare. 

Y Sfântul Paul scrie tesalonicenilor: “Fraţilor, rugaţi-vă pentru noi” (1 
Tesaloniceni 5,25); iar romanilor: “neîncetat fac pomenire despre voi” 
(Romani 1,9); iar colosenilor: “nu încetăm să ne rugăm pentru voi” 
(Coloseni 1,9). 

Y Apostolul Iacob scrie: “mult poate rugăciunea Stăruitoare a dreptului” 
(Iacob 5,16). Prin rugăciunea de mijlocire, noi, creştinii, avem enormul 
privilegiu de a-i aduce pe semenii noştri la tronul harului lui Dumnezeu. 
Este iubirea în acțiune. 

Y Profetul Samuel spune: “nu-mi voi îngădui să fac înaintea Domnului 
păcatul de a înceta să mă rog pentru voi” (lRegi 12,23). 

Y Creştinul se roagă nu doar pentru cei pe care îi iubeşte, ci şi pentru cei 
greu de iubit. “rugaţi-vă pentru cei ce vă vatămă şi vă prigonesc”, spune 
lisus în Evanghelia după Matei (5,44). 

Comedianul Bob Hope era la un moment dat la bordul unui avion, în mijlocul unei 
furtuni. Avionul era zguduit iar pasagerii tensionaţi. Privind lângă el, a văzut un 
bărbat rugându-se. Găsindu-şi cuvintele chiar şi în marile crize, el l-a bătut pe 
bărbat pe umăr şi l-a întrebat: “Ascultă, poţi să mă incluzi şi pe mine în 
rugăciunea ta?” 


» 


SR 5 e 


Un om avea obiceiul ca în fiecare seară, la momentul de rugăciune, să ia cu el 
ziarul. EI citea anunţurile de naşteri şi se ruga pentru bebeluşii veniţi pe lume în 
acea zi. Citea apoi anunţurile de cununii şi se ruga pentru cuplurile tocmai 
căsătorite. Citea şi anunţurile mortuare şi se ruga lui Dumnezeu să le dea 
mângâiere celor care tocmai au pierdut pe cineva. Este foarte mare numărul de 
persoane pe care putem să le aducem la tronul harului lui Dumnezeu prin 
rugăciunea de mijlocire. 


SR 5 e 


Capelanul Senatului Statelor Unite a fost întrebat odată: “Vă rugaţi pentru 
senat?” “Nu”, a răspuns el. “Mă uit la senatori şi mă rog pentru ţară. ” 


Rugăciunea de “înălțare”. 


Acum câtva timp, o soție de preot scria că foloseşte rugăciunea de “înălțare” pentru 
o anumită persoană. Iată cum explică ea rugăciunea: “În numeroase rânduri de-a 
lungul vieţii am simţit o înălțare a spiritului care nu putea să însemne decât un 
singur lucru: cineva se ruga pentru mine. Acest sentiment mă trimitea în genunchi 





pentru a mă ruga şi eu pentru cineva. Nu încerc să îi spun lui Dumnezeu de ce are 
nevoie respectiva persoană: ştie EI bine. Tot ce urmăresc este să înalț acea 
persoană la Dumnezeu, să simtă iubirea Lui.” 


Dacă cineva nu s-a purtat frumos cu tine, înalță-l în prezenţa lui Dumnezeu. Dacă 
un copil este dificil, înalță-l la Dumnezeu ca să fie îmbrăţişat de EI. Prieteni, 
duşmani, partener, vecini, liderii lumii — pe fiecare înălțaţi-i în prezenţa iubirii lui 
Dumnezeu. Cine poate să spună cum ar arăta lumea dacă mai mulţi oameni ar 
face aceasta zi de zi? 


i se se 


O femeie casnică a găsit un nou mod de a se ruga pe când călca haine. Se gândea 
la câte linii există — linii de autobuze, linii de telefonie, linii vestimentare şi altele. 
“De ce nu şi o linie de rugăciune? ”, s-a întrebat ea. Şi-a făcut o astfel de linie cu o 
sfoară întinsă, ca pentru pus rufe la uscat. Doar că pe această sfoară-linie îşi 
punea hârtii cu numele cunoscuţilor, ale celor bolnavi, ale celor aflaţi în necazuri. 
Și în timp ce calcă, femeia se roagă pe rând pentru câte unul. 


Sfântul loan of Kronstadt scria: “Roagă-te pentru toți aşa cum te-ai ruga pentru 
tine, cu aceeaşi sinceritate şi fervoare; priveşte la infirmităţile şi bolile lor ca şi 
cum ar fi ale tale, la isnoranţa lor spirituală, la păcatele şi poftele lor, ca la ale 
tale, la tentaţiile lor, la nenorocirile şi întristările lor, ca şi cum ar fi ale propriei 
tale persoane. O astfel de rugăciune va fi acceptată cu mare bucurie de Tatăl 
Ceresc, Tatăl tuturor, a cărui iubire nelimitată îmbrăţişează toate făpturile. * 


Cineva se roagă pentru tine 


Poate că simţiţi că atunci când vă rugaţi pentru alţii, nimeni nu se roagă pentru voi. 
Vă atrag atenţia atunci Să nu uitaţi că există Cineva care mereu se roagă pentru 
noi: este acel Mijlocitor din ceruri care Stă în faţa tronului Dumnezeului Tată şi 
se roagă pentru noi neîncetat, lisus, Apărătorul nostru, care a vărsat lacrimi 
pentru noi, care şi-a vărsat şi sângele pentru noi, care se roagă pentru noi cum 
S-a rugat şi pentru Petru, să rămână tare în credinţă. 


Frank C. Laubach scria: “Majoritatea dintre noi nu vor intra niciodată în Casa 
Albă să îi dea vreun sfat preşedintelui. Probabil nici nu va avea timp să ne 
citească scrisorile. Dar putem să îi dăm ceva ce este mult mai important decât un 
sfat. Putem să îl ridicăm în prezenţa lui Dumnezeu, să îl facem avid de 
înțelepciunea divină, cel mai mare lucru pe care cineva îl poate face pentru un 
semen. Putem vizita Casa Albă cu rugăciunea de mai multe ori pe zi şi fiecare 





» 


astfel de vizită va face un canal între Dumnezeu şi preşedinte. ” (“Rugăciunea, cea 
mai mare forţă din lume”). Cu adevărat, nu este loc în care rugăciunea Să nu 
poată să ajungă, nici o uşă de care să nu poată să treacă. 


Laubach crede de asemenea în ceea ce el numeşte rugăciunile “trase” în oamenii de 
pe stradă, din autobuz sau de oriunde te-ai afla. El povesteşte cum stă în autobuz şi 
priveşte împrejur pasagerii. Alege faţa cea mai descurajată şi ţinteşte cu rugăciunea 
spre ea, spunându-i în minte de câteva ori: “lisus te va ajuta”. “Trăgând tir de 
rugăciuni într-o persoană ce stă în autobuz, repetând “lisus... lisus... lisus...” va 
avea în final efect: va fi ca şi cum ai vorbi direct cu ea.” Laubach povesteşte cum 
privirea încruntată este înlocuită de un zâmbet datorită rugăciunilor şi iubirii 
“trase” în oameni. 


Exemple vii 


O impresionantă relatare despre rugăciunea de mijlocire a spus-o odată un 
alcoolic, ce fusese dus la spital acum câţiva ani. Se afla într-o cameră cu alți trei 
pacienţi, care nu făceau decât să geamă de durere. Când a venit noaptea, el s-a 
rugat să poată să adoarmă, dar gemetele continuau. Deodată s-a hotărât să facă 
altceva: a început să se roage pentru cei trei colegi de cameră. “Fie ca Dumnezeu 
să vă dea pacea”, spunea el şoptind. Gemetele s-au oprit. “Mai mult”, spunea 
alcoolicul, “ceva s-a schimbat şi în mine. M-am simţit eliberat de tensiuni. M-am 
simțit liber. ” În scurt timp şi-a revenit şi a părăsit spitalul. 


Vă voi împărtăşi o altă experienţă ce a avut loc în propria noastră comunitate. 
Grupul de rugăciunea de vinerea se ruga pentru un credincios care trecea printr-o 
perioadă foarte dureroasă şi periculoasă după o operaţie. Exact când grupul era 
reunit în rugăciune, pacientul, care dormea, a simţit prezenţa lui Dumnezeu cum 
nu O mai simţise până atunci. ] se părea că un preot este lângă patul său, rugându- 
se. Visul a fost atât de real, încât când s-a trezit era mirat că în cameră nu mai era 
de fapt nimeni, decât el. Dar prezenţa lui Dumnezeu pe care o simţise atât de clar 
a rămas cu el, şi s-a dovedit benefică pentru acel moment al bolii lui. Mult mai 
târziu am descoperit, povestind cu el, că prezenţa lui Dumnezeu o simţise exact 
când grupul de credincioşi se ruga pentru el. 


În 1938, un călugăr a murit la Muntele Athos: arhimandritul Sofronie. Era un om 
foarte simplu, un ţăran venit din Rusia. Mult timp el a condus unul dintre atelierele 
mănăstireşti de pe Muntele Athos, unde ţărani ruşi veneau să lucreze un an sau doi, 
după care mergeau cu banii acasă la familiile lor. Într-o zi, un călugăr l-a întrebat: 
“Părinte Sofronie, cum se face că oamenii de la tine de la atelier lucrează atât de 





bine, fără să îi supraveghezi, pe când noi petrecem atâta timp urmărindu-i, iar ei 
continuă să ne înșele?” Părintele Sofronie a răspuns: “Nu ştiu. Pot doar să vă 
spun ce fac eu. Când vin dimineaţa, înainte mă rog pentru aceşti oameni cu inima 
plină de compasiune şi de iubire pentru ei, iar când intru în atelier am lacrimi de 
iubire în inimă pentru ei. Mă duc apoi în chilie şi încep să mă rog pentru fiecare în 
parte... iar când Ziua se termină le spun câteva cuvinte şi ne rugăm împreună, 
după care merg să se odihnească. ” lată rugăciunea de mijlocire combinată cu 
iubirea şi compasiunea sinceră. 


Folosirea eronată a rugăciunii de mijlocire 


Ca orice lucru bun, rugăciunea de mijlocire poate să fie folosită greşit. Oricât de 
straniu ar părea, poate să devină un mod de a ne spăla pe mâini de oameni. “Mă 
rog pentru tine” poate fi o scuză pentru a nu te implica. Aşa după cum spunea 
cineva odată: “Eram singur, iar tu te-ai dus de lângă mine ca să te rogi pentru 
mine.” 


Trebuie să subliniem aici faptul că rugăciunea este un efort comun al lui 
Dumnezeu şi al nostru. Odată ce ne-am rugat, trebuie să căutăm să facem ca 
rugăciunile să devină adevărate. Trebuie să le susţinem cu toate forţele noastre. Nu 


are sens să ne rugăm ca cei singuri şi trişti să găsească mângâiere dacă nu suntem 
noi dispuşi să facem ceva pentru aceştia. Rugăciunea nu împinge toată munca spre 
Dumnezeu. Dumnezeu nu începe să ne ajute până când nu începem noi să ne 
ajutăm. Două scurte exemple ar putea să ne ajute să înţelegem mai bine. 


SR 5 2 


Un preot i-a cerut odată Papei să se roage pentru soţia paralizată a unui prieten. 
“Putem face mai mult decât atât”, a spus Papa. S-a urcat imediat în maşină şi i-a 
spus şoferului să meargă direct la casa femeii paralizate, unde a stat cu ea ceva 
timp şi s-a rugat pentru ea, spre bucuria femeii şi a familiei ei. Rugăciunea a fost 
combinată cu o vizită pentru a arăta iubirea şi atenţia. 


SR 5 e 


Un fermier sărac a avut într-o zi un accident şi şi-a rupt piciorul. Aceasta însemna 
că trebuia să stea întins multă vreme, fără să poată lucra. Familia sa era 
numeroasă şi avea nevoie de ajutor. Cineva a organizat o întâlnire de rugăciune la 
biserică, pentru această familie. În timp ce oamenii se rugau în biserică lui 
Dumnezeu pentru acea familie, a bătut cineva la uşă. Uşa s-a deschis şi a intrat un 
băiat care a spus: “Tatăl meu nu a putut să vină seara aceasta la rugăciune, dar 





şi-a trimis rugăciunile în această căruţă. ” In spatele lui era căruţa plină cu roşii, 
cartofi, mere şi alte de-ale gurii. 


lată ce înseamnă rugăciunea de mijlocire. Nu înseamnă să scapi de implicare. Te 
motivează să ajuţi persoana pentru care te rogi în toate modurile în care poți. 


Trăieşte aşa cum te rogi 


Un om s-a aşezat seara în genunchi şi s-a rugat: “Doamne, binecuvântează-i pe 
toți, veseleşte inimile celor întristaţi şi ridică din pat pe cei bolnavi. ” A doua zi s-a 
trezit şi şi-a văzut cu nepăsare de viaţă, fără să caute să şteargă vreo lacrimă, fără 
să vadă ce face vecinul lui bolnav. Când ziua s-a încheiat, omul s-a pus din nou să 
se roage: “Doamne, binecuvântează-i pe toți”. Dar pe când se ruga, auzi o voce 
şoptindu-i: “Opreşte-te, fiinţă ipocrită. Ai încercat să binecuvântezi pe cineva 
astăzi?” Binecuvântarea lui Dumnezeu se transmite prin mâinile celor care îi 
slujesc Lui. Bărbatul şi-a ascuns fața în mâini şi a plâns: “lartă-mă Doamne, că 
am minţit. Lasă-mă Să trăiesc încă o zi, şi voi trăi aşa cum mă rog.” 


Traducere: Oana Capan 





Pr. Vasile Florea - Duminica a XVII-a după Rusalii (a Canaanencei) - Femeia 
cananeeancă 


Este lisus cel pe care îl cunoaştem noi, cel pe care Evanghelia acestei duminici ni-l 
prezintă? De ce pun această întrebare? Pentru că lisus pare să nu o asculte ci să o 
ignore pe femeia care-i cere ajutorul. Se comportă cu ea la fel cum facem noi când 
vedem venind pe cineva înspre noi şi ne uităm în altă parte pentru a nu fi văzuţi şi 
interpelaţi. 


Este acesta adevăratul lisus, care-i compară pe oameni cu câinii şi astfel umileşte 
pe această femeie şi o cataloghează ca fiind lipsită de importanță? Este acesta 
lisus? Şi ucenicii? Şi ei doreau să scape cât mai repede de această femeie. Femeia 
avea un motiv bine întemeiat pentru a insista la lisus. Fiica ei era bolnavă. Probabil 
este vorba despre o boală psihică grea care o chinuia de ani de zile şi o împiedica 
să trăiască deplin. Mama dorea însănătoşirea fiicei ei. Probabil că apelase şi la 
medici dar nu s-a găsit nimeni care să o poată ajuta cu adevărat. Femeia, 
cananeeancă fiind, auzise despre lisus şi despre puterea Lui de a vindeca atunci 
când întâlnea oameni chinuiţi de diferite boli, despre puterea Lui de a deschide noi 
perspective, care înainte nu erau vizibile, despre puterea de a face posibilă o 
schimbare radicală a vieţii. Ea mai ştia şi că lisus este evreu şi vorbeşte poporului 
evreu. Acest lucru însă nu o împiedică să-l interpeleze pe Iisus, pentru că ea avea 
nevoie de ceva de la EI, pentru că ea aştepta ceva de la lisus şi era sigură că lisus 
are ceva de dat. Mama dorea vindecarea fetei sale cu o ardoare atât de mare încât 
nimic nu o putea împiedica să obțină ceea ce şi-a propus. 


In Evanghelia acestei duminici este vorba aşadar despre încredere şi credinţă. 
Mama cananeeancă dispune de o credinţă necondiționată, o credinţă bine fondată 





în lisus, de aceea este atât de insistentă şi luptă pentru vindecarea fiicei ei. lar lisus 
simte că se aşteaptă ceva de la EI, că această femeie are o credinţă şi o încredere 
mare, că această femeie nu este dispusă să abandoneze până nu i se va împlini 
dorinţa inimii sale. lisus înţelege că trebuie să acţioneze şi de aceea îi spune: “0, 
femeie, mare este credinţa ta; fie ţie după cum voieşti” (Matei 15,28). 


Să poţi să-l abordezi pe Dumnezeu cu propria ta viaţă, să nu-l laşi în pace, să nu te 
mulțumeşti doar cu cuvinte mari şi cu consolări trecătoare înseamnă să ai 
încredere, să ai credinţă. lar aici Evanghelia se transpune în viaţa noastră. Aici 
intră în joc încrederea şi credinţa noastră. Ajunge credinţa mea până acolo încât 
să-l confrunt pe Dumnezeu cu ceea ce este important în viaţa mea, cu ceea ce 
este esenţial pentru mine? Mă încredinţez Lui pentru ca EI să facă ceva atunci 
când am nevoie de ajutor, când nu ştiu ce să mai fac, când necazul şi teama mă 
copleşesc? Mă încredinţez eu Lui Dumnezeu cu încrederea şi credinţa femeii 
cananeence ştiind că de la EI vine ajutorul, atunci când este vorba de probleme 
esenţiale? 


Femeia cananeeancă nu s-a înşelat mizând pe ajutorul lui lisus, chiar dacă părea că 
lisus nu o va ajuta. Dumnezeu i-a trezit încrederea în sufletul acestei femei şi 
vindecarea a fost răspunsul la încrederea pe care femeia i-a arătat-o. Această 


istorisire are menirea de a ne întări în vremea încercărilor. Ea ne aminteşte de 
faptul că Dumnezeu nu ne abandonează niciodată chiar dacă aparent părem 
abandonaţi. Ne aminteşte că la Dumnezeu mai este speranţă chiar şi atunci când 
noi nu mai găsim nici o soluţie, şi ne încurajează să ne deschidem inima în 
rugăciune înaintea Tatălui ceresc pentru a-i spune ce ne împovărează. lar El ne 
va ajuta să ne purtăm povara şi ne va întări pe calea pe care mergem. 


Amin. 





Pr. Gheorghe Neamţiu - Predici pentru duminicile şi sărbătorile de peste an 


"O, femeie, mare este credinţa ta;fie-ţi precum voieşti. "(Matei XV,28) 


După ce predicase şi făcuse numeroase minuni în ţinutul Genezaretului, lisus s-a 
dus în părțile Tirului şi Sidonului, două oraşe aşezate pe coasta Mediteranei, 
metropolele Feniciei, ţară cu care se mărginea, la nord-vest, Ţara Sfântă. Pe timpul 
Mântuitorului, Fenicia se mai numea şi Siro-Fenicia, deoarece făcea parte din 
provincia Siriei. Locuitorii ei erau descendenţi ai vechilor canaaneni, care locuiau 
odinioară Palestina; deci erau păgâni. Pentru acest motiv, din dispreţ, evreii îi 
numeau câini. 


lisus era cunoscut şi prin acele locuri, deoarece la predica de pe munte era prezentă 
şi lumea venită de prin părțile Siriei şi de pe lângă marea Tirului şi Sidonului. De 
aceea, cu toate că El nu voia să se ştie de prezenţa Sa acolo, totuşi nu a putut 
rămâne ascuns. 


O femeie canaaneancă, aflând de venirea Lui, alergă strigând în urma Lui: 
"Miluieşte-mă Doamne, Fiul lui David: fiica mea rău se îndrăceşte!” Aceste 
puţine cuvinte ne dezvăluie toată drama unei familii. Acea tânără era nu numai 
chinuită de diavol, ci el însuşi se înstăpânise pe trupul şi sufletul ei, torturând-o şi 
paralizându-i voinţa. E greu de închipuit scenele zguduitoare ce aveau loc în acea 
casă. Fără îndoială, fiinţa care suferea mai mult decât toţi era mama, care, cu inima 
zdrobită, îşi purta tăcută amarul, căci nimeni nu era în stare s-o ajute. De aceea, 
când auzi că lisus e prin părțile acelea, o rază de nădejde îi scăpără în suflet. 


Sosise acel lisus care, în predica de pe munte, zisese: "Fericiţi cei ce plâng, căci ei 
se vor mângâia"; acel lisus care a zis: "Weniţi la Mine toţi care sunteţi osteniţi şi 
împovăraţi şi Eu vă voi uşura"; acel lisus care vindecase şi eliberase atâtea fiinţe 





nenorocite trupeşte şi sufleteşte şi care se dovedise a fi Stăpânul stihiilor firii, 
potolind valurile înfuriate şi izgonind până şi duhurile necurate. "Dacă este cineva 
care poate să-mi ajute - îşi zicea canaaneanca - apoi acesta nu poate fi decât lisus. 
Sunt păgână, e adevărat, dar voi cădea în genunchi şi-L voi ruga. EI ştie că sunt o 
biată mamă nenorocită şi poate, gândindu-se la mama Lui, I se va face milă de 
mine". 


Fără să mai stea pe gânduri, femeia alergă după lisus şi, căzând la picioarele Lui, 
strigă: "Miluieşte-mă Doamne, Fiul lui David, fiica mea rău se îndrăceşte” 
(Matei XV,22). Ce model de rugăciune: simplă, viguroasă şi plină de încredere. 
Vrând să-l stimeze pe Iisus întocmai ca evreii, femeia Îl numeşte "Fiul lui David", 
apoi îi expune pricina durerii: "fiica mea rău se îndrăceşte" şi adaugă o implorare 
fierbinte: "miluieşte-mă". 


Dar, încă de la început, speranţa ei pare a fi înşelată. Pare a nu afla în EI acea inimă 
milostivă despre care auzise şi pe care şi-o închipuise. Cum e cu putinţă ca acest 
făcător de minuni, care vindecase şi fără să fie rugat, acum, la ruga ei atât de 
fierbinte, rămâne mut. 


"Iar EL nu i-a răspuns cuvânt” (Matei XV,23) - notează Evanghelistul. Înşişi 


apostolii erau uimiţi de purtarea Învățătorului şi, temându-se ca nu cumva 
strigătele puternice ale femeii să atragă atenția poporului şi astfel să dezvăluie 
prezenţa lui lisus, s-au apropiat de dânsul rugându-l: "S/obozeşte-o, căci strigă 
după noi” (Ibid., V,23). lisus însă refuză categoric: "Nu sunt trimis decât la oile 
cele pierdute ale casei lui Israil." Aşadar, orice speranţă părea zădărnicită. 


Totuşi o voce lăuntrică îi şoptea femeii: “Nu, nu se poate presupune aşa ceva 
despre acel lisus până acum atât de bun şi milos, gata de a veni în ajutor; nu poate 
fi atât de aspru şi neînduplecat cum ţi se pare”. Încurajată de acest glas lăuntric, 
femeia profită de momentul când lisus intră într-o casă, se strecură şi ea, şi cu o 
ultimă opintire de credinţă, se aruncă la picioarele Lui, implorându-l: "Doamne, 
ajută-mi!" În această rugăciune scurtă îşi puse toată fiinţa ei, ajunsă la o supremă 
încordare. 


Iisus, părând tot rece şi neînduplecat, îi răspunde: "Nu este bine a lua pâinea fiilor 
şi a o arunca căţeluşilor." Voia să spună: Întâi Evreii, iar păgânilor numai ce 
rămâne. În culmea amărăciunii, acea mamă, vădit cultă şi ingenioasă, dar smerită şi 
plină de încredere, cu un ultim efort apucă prompt imaginea folosită de lisus şi o 
mânuieşte cu dibăcie în favoarea sa: "Aşa e, Doamne, dar şi câinii mănâncă din 
fărâmiturile ce cad de la masa domnilor lor” (Ibid. V,27). 





Iisus din delicateţe, spre a nu o jigni pe femeie, foloseşte diminutivul "căţeluşi” 
în loc de “câini”, cum erau numiţi canaanenii de către evrei. Femeia nu se 
supără, şi prin replica ei, vrea să spună că după cum fiii nu suferă lipsa când 
câinii mănâncă ceea ce cade de la masă, tot astfel nici evreii nu vor duce lipsă 
dacă EI, lisus, ajută pe o biată păgână nenorocită. lisus, sub al cărui aparent 
refuz vibra cea mai Sfântă iubire, nu mai rezistă. Amânând ajutorul, El urmărea 
Să împingă credinţa şi încrederea femeii până la paroxism, până la suprema 
opintire; voia Să adâncească tot mai mult smerenia ei, pentru ca, odată cu 
vindecarea fiicei, ea să primească marele dar al sfiinţirii sale proprii. De aceea, 
lisus, acum când îşi atinse scopul, când acest suflet se dovedise a fi corespuns din 
plin chemării şi lucrării Lui, vibrând de bucurie, exclamă: "0, femeie, mare este 
credinţa ta; fie-ţi precum voieşti! Și s-a vindecat fiica ei în acelaşi ceas” (Ibid. 
V,28). 


Rugăciunea ei Statornică, izvorâtă din credinţă tare şi smerenie, a triumfat. Prin 
virtuțile mamei, fiica s-a vindecat. Mama e fericită că fiica şi-a recâştigat sănătatea, 
iar fiica e recunoscătoare mamei care i-a redobândit sănătatea, şi amândouă vestesc 
celor din jur minunea săvârşită de marele Binefăcător, din depărtare, numai prin 
puterea cuvântului. Mai mult, suntem îndreptăţiți să presupunem că ambele au 
dobândit harul credinţei în lisus, Mesia cel promis, şi că din păgâne ele au devenit 


învăţăcelele Lui, căci Dumnezeu nu face lucrurile numai pe jumătate. Vindecând 


trupul, EI îşi deschide calea spre suflet. Mântuitorul era, așadar, prezent prin 


credinţă şi iubire în sânul acelei familii; mama şi fiica erau acum unite în cele mai 
vii sentimente de recunoştinţă şi adoraţie faţă de Binefăcătorul lor. 


Faţă de acest luminos model de rugăciune al Canaanencei, cum se prezintă oare 
rugăciunea omului de azi, a noastră? Omul zilelor noastre se roagă mai mult din 
obişnuinţă, sau fiindcă îi vede pe alţii rugându-se, ori apelează la rugăciune cu 
îndoială, ca la o ultimă încercare. Fiind astfel lipsită de o credinţă tare în 
bunătatea atotputernică şi în Providența Aceluia căruia 1 se adresează, 
rugăciunea sa este distrată, anemică şi neputincioasă. Neavând destulă credinţă, 
omul pierde speranţa, când după cereri repetate nu obţine nimic din ceea ce el 
cere. Aceasta este o mare greşeală, deoarece el pierde din vedere că lisus, când a 
zis: "Cereţi şi veţi primi, căutaţi şi veţi afla, bateţi şi vi se va deschide”, nu a 
precizat că după două, trei zile, sau după un an de rugăciune vom fi ascultați şi 
că a mai spus: "Neîncetat vă rugaţi”; dacă ne amână îndelung, o face, 


Y pe de o parle, ca să ne dăm mai bine seama că, după cum viaţa cu tot ce 
suntem şi avem este un dar gratuit acordat fără vreun merit din partea 





noastră, tot astfel şi ajutorul pe care îl cerem nu-l merităm, deci trebuie să-l 
cerşim cu smerenie; 

Y pe de altă parte, Dumnezeu vrea ca încrederea şi credința noastră să se 
întărească şi să se adâncească tot mai mult, printr-o smerită şi statornică 
rugăciune, ca în cazul canaanencei. 


Să luăm îndemn din pilda vie a acestei femei păgâne şi să nu ne lăsăm întrecuţi de 
ea; cu atât mai mult cu cât noi, pentru a ajunge la lisus, nu suntem nevoiţi să 
alergăm, ca ea, distanţe de kilometri. EI nu trece numai o singură dată sau rar de tot 
prin localitatea noastră. Nu, El rămâne neîntrerupt în mijlocul nostru în Preasfânta 
Cuminecătură, Acelaşi care a ajutat pe Canaaneancă. 


Aici, îngenuncheaţi în faţa Chivotului la Sfânta Liturghie, unde EI stă la 


dispoziția noastră şi se interpune zilnic pentru noi la Tatăl, să-I vorbim inimă la 
Dar niciodată să nu ne 


pierdem curajul şi să nu murmurăm când, după rugăciuni repetate, nu primim 
ceea ce cerem, ci Să condiționăm totul de împlinirea voinţei Tatălui ceresc, 
deoarece, chiar şi atunci când ne refuză , El ne ascultă, dar pe un plan superior. 


alteori, împotriva tuturor 
Stăruinţelor în rugăciune, El ne lasă pradă necazurilor, bolii sau umilirilor de tot 
felul, cu scopul ca la adăpostul lor să ne putem păstra puritatea sufletească şi să 
progresăm în credinţă şi iubire faţă de Dumnezeu şi semeni, virtuţi pe care, într- 
o viață comodă şi scutită de încercări, le-am pierde. 


De abia în Cer vom vedea cum toate refuzurile lui Dumnezeu şi încercările de tot 
felul au fost pentru noi tot atâtea daruri ale nemărginitei şi nepătrunsei înţelepciuni 
a iubirii lui Dumnezeu faţă de noi şi atunci când în lumina gloriei divine ni se vor 
dezvălui toate tainele Iubirii infinite, ÎL vom binecuvânta pe Dumnezeu "pentru 
zilele în care ne-a umilit şi pentru anii în care am văzut rele” (Psalmul 89,15). 


Amin. 





Pr. Mihai Tegzeş - Duminica a XVII-a după Rusalii (a Canaanencei) - Nimeni 
nu este alungat afară din inima Domnului 


Iubiți credincioşi! Tema Evangheliei de astăzi este mântuirea pe care Domnul o 
dăruieşte gratis tuturor oamenilor şi popoarelor. Deoarece evreii din timpul lui 
lisus considerau Biblia, raportul cu Dumnezeu şi mântuirea, ca fiind proprietatea 
lor privată şi toate celelalte popoare nu aveau dreptul la mântuire, fund “câini” 
(epitet dispreţuitor), evanghelistul Marcu relatează această pericopă despre o 
femeie cananeeancă, mamă a unei fiice, o păgână şi străină, de origine siriano- 
feniciană (popor mai bogat decât cel evreu). Noi ştim că primii creştini, vor urma 
exemplul lui lisus, dar cu greu vor primi în rândurile lor persoane din rândul altor 
popoare. De fapt, lisus, prin vindecarea acestei femei demonstrează că toţi 
oamenii Sunt copiii lui Dumnezeu şi că mântuirea (vindecarea omului în 
totalitatea sa) nu este o problemă de rasă, cultură, limbă... ci toți oamenii fac 
parte din poporul ales al lui Dumnezeu prin “credinţă”, ca dar gratuit al lui 
Dumnezeu. Lumea are nevoie de această ştire pentru ca oamenii să se respecte 
între ei şi să trăiască în pace! 


Cananeeanca, o străină, primită şi ascultată de lisus, ne îndeamnă şi pe noi să îi 
primim pe străini şi să-i ajutăm, căci pe pământ nimeni nu trebuie să se simtă un 
străin. 


În Evanghelie se aminteşte de mai multe ori despre tineri care sunt blocaţi, 
stăpâniţi de diavoli sau morţi, la fel cum se povesteşte despre această mamă care 
este necăjită pentru soarta fiicei sale. 


In aceste istorisiri tragice, se observă preocuparea, dar şi îngrijorarea părinţilor 
pentru soarta copiii lor: frica de a-i pierde sau teama că se vor pierde. Părinţii din 
Evanghelie, ca şi părinții din zilele noastre, ar dori să-i apere de orice rău sau 





pericol, să le garanteze fericirea. Pe de altă parte notăm şi frica acestor copii de a se 
duce în lume, de a se maturiza: teama de a-şi urma propria vocaţie, menire în viaţă, 
de a-şi asuma responsabilitatea, de a-şi întemeia o familie, o viaţă; de a se implica 
şi de a nu mai conta pe casa părintească caldă, protectivă, apărătoare; frica de a 
dezamăgi sau de a nu fi consideraţi, aprobaţi de cei din jur; teama de a se regăsi 
singuri şi de a nu avea pe cineva pe a cărui ajutor să poată conta la greu. 


Persoanele care ar vrea să plece din casa părintească — şi acest lucru ar fi natural — 
dar care se simt ca şi încătuşate de o altă putere (diavolul) sunt persoanele 
stăpânite. Pe de-o parte viaţa le cheamă să se maturizeze, să iasă de sub aripa 
părinţilor, pe de altă parte, climatul familial, educația, părinţii, le opresc, le sufocă, 
le împiedică să-şi etaleze calitățile personale şi astfel li se accentuează şi mai mult 
frica şi dezorientarea. Minunea constă în a ieşi din această capcană, “cuşcă” 
deoarece înăuntrul ei se moare. Evanghelia este realistă şi ne atenționează că nu 
este uşor să ieşim din aceste situaţii pentru a găsi propria libertate. Mulţi oameni nu 
ies şi atunci multe boli sunt rezultatul acestei “imaturităţi”. Aceasta este şi starea 
copilei din Evanghelie. 

Din păcate, persoane “posesive” întâlnim nu numai în familie ci şi între prieteni şi 
la locul de muncă. Cineva este posesiv, când în loc să ne ajute, ne opreşte din 
dorința noastră de maturizare: nu ne permite să hotărâm singuri cum să ne trăim 
viaţa şi să ne asumăm propriile responsabilităţi, să facem un pas înainte în viaţă... 
Sunt cei care ne spun: “Stai aici, nu pleca. Dacă pleci, voi suferi”. În aceste situaţii 
suntem prinşi la mijloc: pe de o parte stau cei pe care îi iubim, cei pe care ne este 
frică să îi rănim, să-i facem să sufere şi ne simţim vinovaţi, deoarece dacă plecăm, 
îi vom face să sufere, să se simtă singuri, iar pe de altă parte simţim puterea vieţii 
care ne atrage, care ne cheamă să devenim ceea ce trebuie să devenim, să fim noi 
înşine, să urmăm calea Vieţii, să creştem, să ne maturizăm, să evoluăm. Ideile mele 
devin tot mai confuze. Mă simt blocat: aş vrea să plec, dar o putere mă opreşte, mă 
stăpâneşte. În casa mamei, unde am copilărit şi am crescut, mă simt atât de bine! S- 
o las, ar fi o tragedie, dar trebuie să plec. Vine o zi în care puii de pasăre nu mai 
pot sta în acelaşi cuib pentru că sunt prea mari, pentru că, dacă nu pleacă, nu vor 
învăţa să fie independenţi şi nu vor reuşi să zboare, să-şi caute hrana şi să trăiască. 


Este greu să alegem în viaţă, să ne croim calea şi ne este tare frică să ne depărtăm 
de cuibul părintesc, locul în care suntem apăraţi, protejaţi; pentru că ne este teamă, 
nu ştim dacă o să reuşim sau o să rezistăm, nu suntem (sau nu ne simțim) încă 
pregătiți: iar dacă mai este cineva care ne blochează, acest pas al plecării este şi 
mai riscant. 





În Evanghelie, lisus abia a discutat cu fariseii despre ceea ce este pur sau impur. 
Fariseii se uitau la formă: lege, reguli. lisus îi corectează: nu lucrurile sau 
comportamentele sunt pure sau impure ci inima, intenţia cu care acţionez face 
lucrurile să fie pure sau impure. A veni în biserică nu este un bine sau un rău, 
depinde de inima cu care vii în biserică, de cum trăieşti, de intenţiile pe care le ai. 
Apoi le spune: “Dacă un orb îl conduce pe un alt orb, ambii vor cădea în 
groapă”. Ca şi cum le-ar spune: “Mulţi dintre preoţii voştri sunt orbi, nu vor să 
vadă clar şi vă conduc şi pe voi în groapă”. Dar cum ei erau împietriţi şi nu doreau 
să înţeleagă, lisus a plecat. El dorea convertirea inimii. Dacă cineva nu vrea să 
vadă, nu va vedea. 

Unde merge lisus? Chiar la păgâni. Atenţie! Exact aici va găsi credinţa. Femeia îl 
strigă, dar EI nu o ia în seamă. Nu ne intrigă acest fapt? Noi repede sărim în ajutor, 
mai ales când este vorba să rezolvăm problemele celor dragi, dar astfel riscăm să 
nu-i ajutăm să fie responsabili. Uneori persoanele nu doresc să se vindece, nu 
doresc să se schimbe, ci doresc doar să nu mai sufere. Dacă noi intervenim repede, 
facem noi ceea ce acele persoane trebuiau să facă. De exemplu: părinții care fac 
temele în locul copiilor lor. Dar ce sens are? Părinţii ştiu să le facă, nu ei trebuie să 
înveţe să le facă! Este corect să le facă copilul, chiar dacă le greşeşte. Nu vă 
convine, părinţilor... Dar în ziua în care voi nu veţi mai fi... cine le va face 
temele? 


Multe persoane nu vor cu adevărat să iasă din situațiile lor problematice. Multe 
persoane se prezintă la specialişti pentru a fi ajutate... Li se arată un program şi 
sunt invitate să se reîntoarcă peste o lună. Marea majoritate nu se mai întorc! Le-ar 
fi plăcut să-şi rezolve problemele, dar nu doreau cu adevărat acest lucru! Prin 
urmare, nu este suficientă dorinţa de a schimba unele situaţii, ci este necesar să 
conştientizăm, să acceptăm tot ceea ce implică această schimbare şi să trecem la 
fapte. Toţi cei care se droghează, spun că n-o s-o mai facă. Doresc, dar nu este 
îndeajuns dorinţa. Dacă lisus ar fi împlinit de îndată dorinţa femeii, ea s-ar mai fi 
îngenuncheat? Probabil, nu. 


Prin refuzul Său iniţial de a o asculta, Iisus este părtinitor: “pe ei îi vindec, pe voi, 
nu, deoarece nu sunteți de ai noştri”. Ce lisus Mântuitor este acesta? Abia a 
clarificat ceea ce este pur şi impur. Nu se contrazice? Şi lisus trebuia să depăşească 
prejudecata: noi evreii suntem poporul ales, iar voi păgânii sunteţi ca şi câinii (de 
disprețuit). lisus a purificat cultura în care a trăit. Aşadar, şi eu trebuie să analizez 
bine cultura pe care o trăiesc: nu toată este bună şi corectă. Pe calea către adevărata 
libertate, trebuie să pun în dubiu tradițiile, chiar şi cele din familie sau cele 
religioase. lisus corectează prejudecățile cu privire la religia păgânilor. Şi lisus se 
maturizează din punct de vedere uman: şi El rămâne mirat în faţa credinţei unei 





păgâne. lată că lisus este un om elastic, deschis. Dacă a trebuit să-Şi schimbe 
ideile, le-a schimbat. La polul opus stă cel care rămâne mereu cu ideile şi cu 
principiile sale, cel căruia nici nu-i trece prin minte că lucrurile ar putea sta altfel 
de cum crede el, cel care nu înţelege că oamenii şi ideile lor se schimbă. Cine nu se 
schimbă niciodată, trăieşte superficial, nu vrea să depună efortul necesar pentru a 
se maturiza. 


Moartea înseamnă înţepenire (rigiditate), imobilitate, îngropăciune, îmbălsămarea 
lucrurilor şi a persoanelor. Viaţa este schimbare, devenire, metamorfoză. Nimic nu 
rămâne la fel tot timpul. Ziua de azi nu este identică, cu cea de ieri. Nici un pom nu 
este egal cu celălalt. Soţul meu, soţia, copiii mei, dacă îi privesc cu atenţie, înţeleg 
că nu mai sunt cei care erau în urmă cu un an. Totul se schimbă, se transformă. A 
creşte înseamnă a se analiza pe sine însuşi. Cel care se schimbă rămâne mereu 
tânăr, niciodată nu se va plictisi. Cine rămâne mereu la fel, este bătrân: el va fi 
convins că este normal orice i se întâmplă. 


Această femeie distrusă de suferință merge la lisus ca să mijlocească pentru fiica 
sa. Ea îşi iubeşte fiica, dar înţelege că iubirea nu este îndeajuns. Ea trebuie să vadă 
cum se iubeşte cu adevărat pentru a şti şi ea să iubească. Fiica ei este grav bolnavă, 
iar mama cere iertarea şi mila pentru ea (mamă)? Sau, de fapt, mama este obosită 
pentru tot ceea ce fiica ei i-a făcut, deoarece modul de-a se comporta al fiicei îi 
face viaţa un coşmar; sau cere mila, deoarece înţelege că dacă fiica ei este în starea 
în care este, are şi ea vreo vină? (Părinţii au vreun rol în falimentul vieții copiilor 
lor? De cele mai multe ori, da). 


Vina părinților față de falimentul în viaţă al copiilor lor reiese şi din următoarele 
exemplele: O fată de 15 ani nu mai mănâncă, deci părinţii încep să o urmărească 
şi să o asfixieze cu întrebările lor. Situaţia se înrăutăţeşte. Părinţii cer ajutor, dar 
descoperă că, de fapt, ei sunt primii vinovaţi pentru situaţia creată. 


Dacă mama se va schimba, se va vindeca şi fiica ei se va tămădui. Evanghelia ne 
spune că originea, cauza bolii se află în mama fetei... Cum din această mamă a 
venit boala, tot aşa din ea va izvori şi vindecarea. 


Ascultând această evanghelie mi-am amintit de un caz real: fată, mamă şi fiică. 
Tatăl era inexistent pentru familie: ocupat cu munca, prietenii şi barurile. Mama 
era nesigură pe ea, timidă şi fricoasă faţă de orice: nu-şi asuma nici 0 
responsabilitate. Fiica era unicul lucru pe care îl avea, asupra căreia avea putere 
şi de care era iubită. Între cele două era o relație specială. Această fată era 
viitorul ei, mândria şi ambiția ei, ajutorul şi speranța ei. Era tot ceea ce ea avea. 





Deci toate preocupările şi toate aşteptările ei le-a proiectat pe fetiță. Dar chiar 
această mare iubire este, de fapt, boala fiicei sale. Această mare grijă şi acest 
ataşament hiper-protectiv, crescând, o determină pe copilă să reacționeze: se 
revoltă faţă de mama sa, devine rebelă, fumează, şi începe tot mai mult să aibă un 
comportament rău şi absurd. Fiica încearcă să se revolte faţă de mama sa, să-i 
spună că ea este ea, şi că mama ei este mama ei, că sunt două persoane diferite. 
Dar mama ei se simte jignită şi îi răspunde: “Aceasta este recunoştinţa ta şi 
mulțumirea pentru tot binele ce ţi l-am făcut”. Acum, mama îi permite fiicei, orice, 
deoarece îi este frică să n-o piardă. Politicoasă dar îndurerată, este foarte atentă 
la fiecare mişcare, îi pune multe întrebări şi îi dă multe sfaturi. Fiica o jioneşte 
mereu şi cercul vicios continuă. De mică, nu o lăsa să se joace afară din curte, 
pentru că era prea periculos. La şcoală o conducea mereu, deoarece: “Ar putea să 
întâlnească vre-un necunoscut”. Şi cum fiica ei avea o mie de frici (“Clar, tu ca 
mamă nu i-ai lăsat un gram de autonomie”), mama se simţea şi mai datoare să fie 
alături de fiica ei. La un moment dat, fiica se revolta şi o refuză pe mama ei. 
Mama se simte trădată şi i se pare că nu-şi mai recunoaşte fiica, ascultătoare, 
drăguță şi bună. 1 se pare că are într-adevăr un “demon ”. Însă acest chin, tortură, 
în care au intrat, a însemnat salvarea pentru ambele: mama a înţeles că nu putea 
continua să trăiască în funcţie de fiica sa. Înţelese, după mai multe întâlniri, că 
putea încerca să-i dea puţină încredere fiicei sale, şi că poate nu era chiar atât de 
nebună, bolnavă, falsă şi rea cu ea, cum i se părea ei. Înţelese că fiica ei putea 
începe să gândească singură şi că toate preocupările ei de mamă, erau stresante 
pentru fata ei. Înţelese că fiica ei îi comunica un mesaj clar prin comportamentul 
ei. După puţin timp îşi abandonă soţul şi-şi află puţină linişte pentru ea, găsi 
puțină siguranță şi stimă faţă de ea însăşi. Și devenind ea autonomă, nici fiica ei 
nu mai trebuia s-o urască (s-o îndepărteze), pentru a găsi puţin spaţiu liber şi 
vital. Ele au reuşit să-şi refacă raportul şi comportamentul fiicei s-a însănătoşil. 
Ambele s-au însănătoşit. A venit la preot pentru fiica ei, deoarece avea o 
problemă, însă înţelese că, de fapt, era ea care avea o problemă. Şi în sfârşit a 
putut Să trăiască nu pentru fiica ei, ci pentru ea însăşi. Schimbându-şi inima, 
comportamentul şi fiica ei s-a însănătoşit. 


Fraţilor! Aceasta este iubirea cea mai mare: când un părinte înţelege că a greşit 
prin felul în care şi-a iubit propriul fiu şi, recunoscându-şi toate greşelile şi 
datorită greşelilor pe care le-a făcut, îşi schimbă viaţa. În acel moment, fiul 
devine în mod involuntar un “maestru”, un dar, pentru părintele său. Copiii 
noştri Sunt oglinzile noastre şi uitându-ne la ei, noi putem (în ei) să ne vedem pe 
noi. Copiii noştri, dacă îi ascultăm cu atenţie, ne demaschează (ne descoperă) şi 
ne fac să vedem în mod real cine suntem. Copiii noştri ne salvează, dacă suntem 
umili şi dacă nu ne credem atotştiutori. 





Mereu suferim din cauza nehotărârilor altora sau a situaţiilor în care ne aflăm fără 
să vrem. Când o mamă este prea slabă de caracter, prea nesigură, prea supusă, o 
fiică simte acest lucru şi, din iubire faţă de mama sa, nu-şi exprimă toată puterea sa 
interioară. O femeie a trăit cu un tată autoritar şi violent, când a devenit mare, după 
puţine luni, lăsa toţi bărbaţii pe care îi întâlnea din motive puerile. În interiorul ei 
încă îi mai era frică de figura tatei, pe care îl vedea în fiecare bărbat. lar tatăl ei se 
certa cu ea: “Cum de nu reuşeşti să discuţi cu nimeni?”. O altă fată avea un raport 
foarte frumos cu tatăl ei, mama ei era mereu ocupată cu treburile casei. Fiica nu se 
căsătorea. De ce? Deoarece în interiorul ei deja era căsătorită (cu tatăl ei) şi nu mai 
era loc pentru un alt om. La fel, o femeie a crescut cu o mamă “slabă-caracterial” şi 
nehotărâtă. Dar cu timpul, crescând fiica ei, aceasta a devenit mama mamei sale. 
Avea grijă de ea ca şi cum ar fi copilul ei, când, de fapt, era mama ei. lar acest rol 
“matern”, această fiică îl avea în toate relaţiile sale cu cei din jur. În realitate, ea 
era o persoană sufocantă (pisăloagă), deoarece niciodată nu şi-a trăit copilăria: 
comportamentul ei era anxios, era foarte atentă şi grijulie, exagera cu felul ei de-a 
fi. De fapt, ea trebuia să-şi recupereze rolul de fiică: fiică a mamei sale şi mamă 
doar pentru copiii ei (nu mamă pentru bărbatul său şi pentru părinţii săi). 


Un tânăr a devenit “partenerul” maicii sale. Tatăl lui a fugit cu o altă femeie, iar el 
şi-a luat în sinea lui un angajament: “Voi fi eu cu tine, mereu. Eu nu te voi părăsi”. 
El s-a căsătorit, dar soţia lui nu este “femeia lui, onoarea lui; nu are un rol 
primordial pentru el”. Mulţi părinți sunt “amanţii” propriilor lor copii: fiii 
povestesc totul părinților lor şi viceversa. Când copiii devin adulţi poate funcționa 
acest mecanism, dar atenţie mare când copiii sunt mici? Trebuie să fie clar că eu 
sunt părinte şi el este copil, şi că raportul nu este simetric, sau la acelaşi nivel, 
altfel nu se poate vorbi de nici un fel de educaţie. 


Viaţa fiecăruia este unică. Înseamnă că fiecare este responsabil pentru viaţa sa. 
Fiecare are locul său şi rolurile nu se pot inversa. Deoarece când se confundă 
rolurile, chiar dacă se face din iubire, atunci se nasc bolile relaţionale atât fizice cât 
şi sufleteşti (relațiile cu cei dragi se îmbolnăvesc). Fiecare are locul său, iar dacă 
invadează viaţa celuilalt, face numai daune. Tatăl trebuie să fie doar tată; iar fiul, 
să fie doar fiu. Soţul este partenerul soţiei sale şi nu tată sau fiu pentru soția sa. 
Când unul nu-şi respectă rolul, de fapt, nu-şi respectă obligaţiile (datoriile) şi 
responsabilităţile sale. Copilul unor astfel de părinți este privat de reperele 
necesare creşterii şi maturizării sale. Dacă tatăl este tot plecat, copilul nu mai ştie 
cine este tată în familia sa. Dacă mama este prea slabă caracterial, el nu mai ştie ce 
înseamnă o adevărată mamă. El se întreabă: cine mă comandă? Cine mă iubeşte? 
Al cui sunt? Dacă nu mai are puncte de reper, figuri clare de părinți sănătoşi, atunci 
copilul suferă de tulburări mentale şi afective. Dacă rolurile nu se respectă, ne 





încărcăm (sau lăsăm pe alţii să se încarce) de obligaţii care nu sunt ale noastre şi 
care mai apoi ne apasă, ne distrug, ne necăjesc ca şi când am avea un “diavol”. lată 
un exemplu: maşina trebuie să o conducă părinţii. Copiii stau în spate şi se joacă, 
povestesc. Dar cine conduce, cine este la volan, cine hotărăște unde trebuie să 
meargă, sunt părinţii. Dacă rolurile s-ar inversa şi ar trece copiii la volan, mai 
repede sau mai târziu, accidentul ar fi invitabil, s-ar produce. 


Mereu bărbaţii au o imagine despre femeie (şi însuşi femeile se identifică) ca fiind 
o creatură dulce, maleabilă, afectivă, domestică şi disponibilă. Dar aceasta nu este 
imaginea femeii din Evanghelie. Ea este hotărâtă, puternică, insistentă, 
determinată. Merge la lisus şi strigă după EI. EI nu o ia în seamă şi merge mai 
departe. Voi ce aţi fi făcut? V-aţi fi predat? Ea nu se predă, continuă să meargă 
după El. Ucenicii o judecă. În locul ei nu v-aţi fi simţit umiliţi, insultaţi, supăraţi? 
Nu v-ar fi fost îndeajuns să vă simţiţi luaţi în derâdere pentru a vă opri din a-L 
urma pe lisus şi a-l cere ajutorul? Ea nu se predă. Merge la EI, se aruncă la pământ 
şi-L imploră. EI îi mai spune încă o dată, nu. Nu v-ar fi trecut prin minte să plecaţi 
şi să nu mai doriţi să auziţi vre-o dată de EI? Nu aţi fi fost dezamăgiţi de acest om 
care ne învăţa că toţi suntem egali? Însă ea continuă. Această femeie nu se teme de 
criticile altora, nu-i este frică că va fi luată în derâdere. Ea este o eroină care nu se 
predă, şi de aceea va obţine ceea ce a cerut. Vrea vindecarea copilei sale din tot 
sufletul şi o va avea. Pentru că este dispusă la orice, chiar şi la a se schimba pe sine 
însăşi, copila sa se va însănătoşi. 


Fraţilor! A dori, înseamnă a vrea, a încerca cu toate puterile tale, a face, a te mişca, 
a îndeplini tot ceea ce poţi face şi ceea ce depinde de tine; înţelegem că această 
femeie nu s-a temut să-şi pună obrazul în joc, sau să-şi schimbe ideea despre ea 
însăşi (de ce eu, chiar dacă sunt o păgână nu aş putea fi ascultată?), înseamnă să 
găseşti soluţii noi (femeia este şmecheră: “şi câinii mănâncă din firmiturile ce 
cad...”); înţelegem că înseamnă a birui teama de-a fi respinşi de lisus; înseamnă a 
te lupta cu destinul până la capăt. 


Marele general japonez Nobunaga s-a hotărât să atace chiar dacă ar fi avut un 
soldat contra zece ai armatei dușmane. El era sigur pe el că ar câştiga, dar 
soldaţii săi aveau multe dubii. În timp ce se deplasau, au poposit lângă un 
sanctuar. După ce s-a rugat, Nobunaga a ieşit din sanctuar şi a spus: “Voi arunca 
în Sus o monedă. Dacă iese “cap” câştigăm. Destinul va hotări”. A aruncat banul 
şi a ieşit “cap”. Soldaţii au fost atât de siguri de victorie încât au câştigat cu 
ușurință războiul. În ziua următoare unul dintre ei se prezentă la Nobunaga şi-i 
zise: “Nimeni nu poate să schimbe destinul”. “Corect — răspunse Nobunaga — 
arătându-i un ban ce avea imaginea “capului” pe ambele părţi”. Puterea 





rugăciunii? Puterea destinului? Sau puterea credinţei, care este convinsă că ceva 
trebuie să se întâmple, care doreşte schimbarea în bine cu orice preț, care cade în 
genunchi şi-şi joacă toate şansele? 


Pentru noi, nu toţi oamenii sunt egali, sunt unii la care ţinem mai mult, de la care 
ne aşteptăm mai mult şi, de aceea, uneori găsim unele lucruri pe care să le 
reproşăm acestora, lucruri pe care nu le simţim faţă de toți ceilalți, faţă de care 
suntem indiferenți. Apare ocazia să ne spunem of-urile, iar persoana de la care am 
aşteptat mult, pur şi simplu să tacă. În clipa aceea avem două posibilităţi: 
resentimentul (ranchiuna) creşte, ne supărăm şi insultăm, sau ne calmăm şi 
înţelegem că am exagerat. Ne întrebăm unde am greşit apoi, în pace, fară nervi 
comunicăm părerile noastre. 


Acesta este tabloul Evangheliei de astăzi. lisus explică de ce nu o ascultă: nu are 
nimic cu păgânii, dar obligația Sa este de a-i ajuta pe cei care aparțin poporului 
ales, pe urmă apostolii vor anunţa Evanghelia şi păgânilor. Femeia ar fi putut să se 
supere, însă nu se scandalizează şi-i dă dreptate lui lisus. Femeia se opreşte, se 
analizează, nu se dă bătută ci din nou se roagă de lisus: darurile lui Dumnezeu 
(pâinea) sunt atât de multe că în momentul în care şi păgânilor li s-ar da câteva 
firmituri, evreii nu ar muri de foame. În această clipă obţine de la Lisus nu numai 


vindecarea, ci şi cel mai frumos compliment din tot Noul Testament: “/emeie, 
mare e credinţa ta: să ţi se facă după cum doreşti! * 


Cananeeanca nu cere să fie egală cu evreii, ştie că nu are nici un drept, se 
mulţumeşte cu firmiturile. lisus vrea să pună în relief marea credinţă a acestei 
femei: ea recunoaşte că vindecarea este un dar care vine de la Dumnezeu. Domnul 
nu-i ascultă pe unii pentru că sunt buni sau ră1... Domnul îi ascultă pe toți, chiar şi 
pe păgâni. Validitatea rugăciunii nu depinde de sfinţenia celui ce o face. 
Domnul priveşte la inima noastră. Pentru Dumnezeu toţi suntem copiii Săi 
preferaţi. 


Rugăciunea femeii este cauzată de interesul şi de iubirea ce o are față de fiica sa, 
dar mai cu seamă de încrederea că lisus poate să-i vindece copila. Femeia cere 
ajutorul când se simte singură şi nevoiaşă. Cei care pretind că se descurcă singuri, 
închid poarta în faţa raportului de solidaritate cu alte persoane. Stând faţă în faţă cu 
Domnul, oare suntem conştienţi de ajutorul pe care avem nevoie să-l primim de la 
Dânsul? Ataşamentul fals faţă de Domnul are ca şi consecinţă ataşamentul fals pe 
care îl avem faţă de cei din jurul nostru. Dacă noi nu simțim că avem nevoie de 
Domnul şi de iertarea Sa, de iubirea sa, acest lucru ne face să fim incapabili a 
recunoaşte aceste nevoi ca şi prezente în alte persoane. Suntem incapabili să-l 





arătăm Domnului nevoile noastre deoarece suntem prea orgolioşi (vrem doar noi 
singuri să facem totul). Orgoliul face ca oamenii între ei să nu se înţeleagă şi să-şi 
însuşească un ataşament de indiferență, suspiciune, răutate. Celălalt se 
îndepărtează atât de mult încât pentru mine va deveni un străin. 


Evanghelia de astăzi ne demonstrează cum credința dărâmă orice ziduri, orice 
diferenţe de rasă, cultură, religie dintre oameni! Toţi oamenii sunt fraţi în 
credinţă şi toţi au dreptul la darul vindecării. 





Pr. Vasile Rob - Duminica a XVII-a după Rusalii (a Canaanencei) - O, femeie, 
mare este credinţa ta 


Tema Evangheliei de astăzi este “mântuirea pe care Domnul o dăruieşte, gratis, 
tuturor oamenilor”, după cum spunea un frate în credinţă într-o predică. 


Sfântul evanghelist Marcu ne relatează despre rugăciunea unei femei disperate, dar 


şi hotărâte cu care se adresează lui lisus, pentru vindecarea fiicei sale posedate de 
diavol. 


Femeia, care era de origine siriano-feniciană, pe care poporul ales îl ura pentru 
opulenţa în care trăia şi viaţa în desfrâu a locuitorilor acestei țări. Această femeie 
vine la lisus pentru că auzise de el şi de minunile pe care le făcea şi nici măcar nu 
se îndoia de faptul că este Mesia, scăparea fiicei sale. 


Cu toate că lisus părea că nu doreşte să vorbească cu această femeie, ea nu renunţă 
şi dă o lecţie de credinţă adevărată iudeilor farisei, care, cu toate semnele evidente, 
refuză să accepte adevărul că lisus este Mesia cel promis. 


Din insistența femei se observă iubirea pe care o poartă fiicei sale, ca o mamă 
adevărată, fiind în stare de jertfă maximă pentru ea. Probabil că boala fiicei sale 
este şi urmarea păcatelor şi desfrâului acestui popor, ştiindu-se faptul că bolile, 
care uneori vin peste cei apropiaţi nouă, se datorează şi păcatelor noastre, ale 
părinților. 


Strigătul de durere al acestei femei: “Fie-ţi milă de mine, Doamne. Fiica mea este 
rău chinuită de diavol!” se părea că nu este auzit de isus pentru că şi ucenicii săi 





rămân contrariaţi de această atitudine, ştiind că niciodată nu a procedat astfel cu cei 
care i-au cerut să intervină. 


Nu numai că lisus nu intervine, ba chiar o refuză făcând aluzie şi la porecla de 
“câini” pe care iudei au dat-o acestor locuitori şi la faptul că “a fost trimis numai 
pentru oile pierdute ale lui Israel”. 


Femeia foloseşte cuvintele lui lisus cu mare dibăcie transformându-le în favoarea 
sa, ceea ce-l determină pe lisus să exclame: “O, femeie, mare este credinţa ta. Fie- 
ți ţie după cum voieşti!” Cererea acestei femei adresate lui lisus este plină de 
smerenie şi mare nădejde că până la urmă va fi ajutată. Şi, în nădejdea vindecării 
fiicei sale, aceasta îşi ia angajamentul în sufletul său de a se întoarce şi ea la 
Dumnezeu şi a nu mai cădea în ispita păcatelor. Tocmai lucrul pe care lisus dorea 
să-l obțină de la această femeie prin încercarea la care o pune înainte de a-i vindeca 
fiica, dorind ca atunci când o să-i dezlege fiica, de chinurile ce o muncesc să 
producă şi pocăinţa sinceră a mamei. 


Posedarea diavolească, din nefericire, nu a încetat să facă victime şi în tineretul de 
astăzi, care având totul la picioare, inclusiv părinţi, care din dorinţa de a nu-i 
supăra prin observaţiile pe care ar trebui să le facă, trec cu vederea toate ieşirile 


păcătoase ale odraslelor lor. Ca atunci când copii cresc şi părinții îmbătrânesc, 
aceştia să constate că odraslele lor nici măcar nu-i mai bagă în seamă şi-i 
neglijează. 


Curajul femeii canaanience este modelul curajului, smereniei şi hotărârii cu care şi 
noi trebuie să cerem Domnului tărie în lupta cu ispitele noastre zilnice, provocate 
de infirmităţile spirituale. 


Prin intervenţia în mângâierea necazurilor şi ale altor neamuri, altele decât cel 
iudeu, lisus ne face să înţelegem că, aşa după cum a spus, mântuirea se adresează 
nu numai lui Israel ci întregului neam omenesc. Şi noi, ca următori ai lui lisus, 
avem datoria să vindecăm toate nefericirile, bolnavii şi săracii cărora le trebuieşte 
mila lui Dumnezeu. 


Facerea de bine nu este determinată de timp şi de loc. Binele trebuie făcut 
indiferent de timp şi de loc. Deoarece, la fel cum Dumnezeu nu a dezamăgit-o pe 
această femeia în nădejdea ei, tot aşa nici pe noi nu ne va dezamăgi, dacă vom cere 
ajutorul său, cu credință la fel de puternică precum a fost credinţa femeii 
canaanience. 

Amin. 





Pr. loan Abadi şi Pr. Alexandru Buzalic - Duminica a XVIl-a după Rusalii (a 
Canaanencei) - Duminica femeii cananeence 


a 


Primii creştini aveau conştiinţa sfinţeniei care îl învăluie pe om în realitatea sa 
corporală şi sufletească. 


Sfântul Ignaţiu din Antiohia scria creştinilor din Efes: “Voi îl purtaţi pe 
Dumnezeu, purtaţi templul Lui, îl duceţi pe Hristos”. Când împăratul roman 
Traian îi defăima pe creştini, Sfântul Ienaţiu, i-a răspuns: 

- Nu ai voie să-i desconsideri pe purtătorii de Dumnezeu. 

- Tu eşti purtător de Dumnezeu? - l-a întrebat Traian, la care Sfântul i-a 
răspuns: 

- Da, sunt purtător de Dumnezeu. 

- De ce te consideri purtător de Dumnezeu? - l-a întrebat din nou împăratul? 

- Sunt purtător de Dumnezeu, pentru că îl am în mine pe Dumnezeu, - i-a 
răspuns Sfântul Ignaţiu. 


i e se 


Sfântul Leonid, tatăl teologului creştin Origene nu a putut să fie prezent odată la 
liturghia comunitară, de aceea aplecându-se asupra leagănului fiului său, l-a 
sărutat şi a spus creştinilor prezenţi: “Îl preamăresc pe Dumnezeu, prezent în 
trupul fiului meu, pentru că din momentul botezului, corpul său a devenit 
templu al lui Dumnezeu”. 





SR 5 e 


Sfântul Vasile cel mare scrie: “Sufletul este asemănător cerului, în el petrece 


Dumnezeu”. Astfel, corpul creştinului este sfinţit de prezenţa vie a lui 
Dumnezeu. 

toti 
SII arc cuvinte foarte asemănătoare în acest sens: “Purtându-L pe 
Dumnezeul Ceresc, suntem cerul”. 


Prezenţa lui Dumnezeu în noi este revelată de Scriptură. 

“ În prima epistolă către Corinteni Sfântul Pavel scrie: «Nu ştiţi oare, că 
trupul vostru, este templu al Spiritului Sfânt, care este în voi?» (| 
Corinteni 6, 19). 

“ În a doua epistolă către Corinteni Sfântul Pavel aminteşte creştinilor acest 
adevăr foarte important prin cuvintele: «Noi suntem templu al 
Dumnezeului celui viu» (2 Corinteni 6, 16). 

Y Sfântul Apostol loan, atrage atenţia asupra aceluiaşi adevăr: «Cine 
mărturiseşte că lisus este Fiul lui Dumnezeu, Dumnezeu rămâne întru el 
şi el în Dumnezeu. Dumnezeu este iubire şi cel ce rămâne în iubire 
rămâne în Dumnezeu şi Dumnezeu rămâne în el» (1 loan 4, 15-16). 

Prin aceste cuvinte apostolul învaţă că Dumnezeu locuieşte în inimi, în fiecare 
creştin care crede cu adevărat că lisus Hristos este Fiul lui Dumnezeu, şi care 
trăieşte precum învaţă Hristos în Evanghelie. Un astfel de creştin este un adevărat 
purtător de Dumnezeu, căci el îl poartă pe Dumnezeu în propriul său corp, în inima 
şi sufletul său. 

Y Acest lucru îl confirmă însuşi lisus Hristos: «Dacă Mă iubeşte cineva, va 
păzi cuvântul Meu, şi Tatăl Meu îl va iubi, şi vom veni la el şi vom face 
locaş la el» (loan 14, 23). 


Să pătrundem acest mister... Hristos doreşte cu ardoare să încheie o minunată 
prietenie cu fiecare om credincios. “Eu vă iubesc pe voi, iar voi Mă iubiţi pe Mine! 
Pentru această iubire a voastră față de Mine, Eu vă voi fi recunoscător într-un mod 
cu totul aparte. Voi locui în inimile voastre, în corpul vostru, ca într-un templu, ca 
într-o casă, ca într-o biserică, astfel că veţi fi o biserică vie, un templu viu, un 
tabernacol viu”. 


Este greu să înţelegi că eternul, infinitul, atotputernicul şi Preasfântul Dumnezeu, 
locuieşte în noi, în inimile şi în sufletele noastre. lisus spune: «Eu sunt calea, 
adevărul şi viața» (loan 14, 6). Ce fericire, ce privilegiu şi ce bucurie se ascunde în 
cuvintele Apostolului: «Fraţilor! Noi suntem templu al Dumnezeului celui viu» 
(2 Corinteni 6, 16). 





Harul lui Dumnezeu îl învăluieşte pe om; Dumnezeu Se coboară din Cer pentru a-l 
sfinți pe cel care-şi deschide spiritul spre iubirea infinită a lui Dumnezeu. Sufletul 
intră în legătură cu lumea lui Dumnezeu prin potenţele noastre spirituale (intelect 
şi voinţă), pentru ca odată spiritualizat să reverse harul asupra corpului pe care îl 
însufleţeşte. Astfel omul, corp şi suflet, este îndumnezeit prin har, devenind în 
locul şi timpul în care trăieşte, o prezenţă vie a lui Dumnezeu. Să nu uităm că 
drumul care Îl urmează pe lisus, este o cale a încercărilor prin care luptăm cu 
păcatul din noi, în timp ce cu ajutorul virtuţilor sădite de harul divin “urcăm” spre 
Dumnezeu. Dumnezeu Se coboară ca omul să poată urca în sfinţenie. 


Fiecare om tinde spre fericire, fiind însetat de bucurie, dar ea este oferită numai 
de către Dumnezeu. Dumnezeu linişteşte această sete a inimii noastre printr-o 
fericire ce vine atunci când EI locuieşte în noi. 


În timpul Dumnezeieştii Liturghii, Fiul lui Dumnezeu devine prezent pe altarele 
noastre sub chipul pâinii şi al vinului, dar această minune nu poate fi percepută 
prin intermediul simţurilor noastre. 

În Sacramentul Sfântului Botez, Preasfânta Treime “pătrunde” în sufletul copilului, 
dar nimeni dintre cei prezenţi nu vede această lucrare a grației lui Dumnezeu. 


Acest mister este ascuns şi numai prin intermediul ochilor credinţei putem să-l 
cunoaştem. 


Sfântul Pavel îi avertizează pe credincioşi cu cuvintele: «Nu ştiţi oare, că voi 
sunteţi templu al lui Dumnezeu şi că Spiritul lui Dumnezeu locuieşte în voi? De 
va strica cineva templul lui Dumnezeu, îl va strica Dumnezeu pe el, pentru că 
sfânt este templul lui Dumnezeu, care sunteţi voi.» (| Corinteni 3, 16-17). 


Când Dumnezeu Se coboară în sufletul omului, îndumnezeindu-l prin graţia Lui, 
acesta nu mai poate purta umbra suferinţei. Sfântul Francisc de Assisi şi alți sfinţi 
care au purtat stigmatele Mântuitorului, au simţit durerea fizică care, prin grația 
divină, a devenit izvorul bucuriei nespuse şi flacără mistuitoare a iubirii. 


Graţia lui Dumnezeu care se revarsă ca râuri de apă vie astâmpără setea noastră de 
fericire. Devenim Temple ale Spiritului Sfânt, indiferent dacă corpurile sunt 
înveşmântate în brocarturi scumpe sau în haine rupte, pentru că sfinţenia nu trebuie 
judecată după aparenţe. Apostolul Pavel ne învaţă: «Noi suntem templu al 
Dumnezeului celui viu, precum Dumnezeu a zis: “Voi locui în ei şi voi umbla şi 
voi fi Dumnezeul lor şi ei vor fi poporul Meu ”» (2 Corinteni 6, 16-17). 





Rugăciune 


O, Dumnezeule Creator, Tu ai deschis ochii inimilor noastre pentru a Te putea 
cunoaşte pe Tine, Singurul, şi Cel Preaînalt în ceruri, Sfântul, care domneşte 
printre sfinți. Tu înjoseşti semeţia celor orgolioşi, potoleşti poftele păgâneşti, iar pe 
cei trufaşi îi umileşti. Tu îmbogăţeşti şi sărăceşti, ridici viaţa, mântuieşti şi creezi 
viaţa; Singurul binefăcător al sufletelor şi Dumnezeul oricărui corp. Tu priveşti în 
abis. 


Te uiţi la faptele omeneşti, în primejdii devii Ajutor, iar pentru cei aflaţi în 
disperare Salvator. Creatorule şi Păzitorule al tuturor sufletelor! Tu înmulţeşti 
popoarele pe pământ şi dintre toate îl alegi pe cel mai plăcut Ție, prin lisus Hristos, 
Fiul Tău Preaiubit, prin care ne-ai învăţat şi sfințit... 


Te rugăm, Doamne, fi ajutorul şi sprijinul nostru. Pe cel apăsat de greutăţile vieții 
întăreşte-l, pe cel înjosit mângăie-l cu harul Tău, pe cel căzut ridică-l, arată-Te 


celor flămânzi. Fie ca să Te cunoască toate popoarele şi să Te mărturisească, că Tu 
eşti Dumnezeu Unul, iar lisus Hristos este Fiul Tău, şi noi poporul Tău, oile 


Turmei Tale. Amin. 


(După Sfântul Clemente Romanul) 





Părintele Alexandru - Predică la Duminica Cananeencei 


În această Duminică, care se numeşte a Cananeencii, citim despre cele petrecute, 
atunci când lisus împreună cu ucenici Săi, se aflau prin ţinuturile fenicienilor, 
mergând către Tir şi Sidon. Aflăm astfel despre o femeie cananeancă a cărei fucă 
era posedată de duhuri rele şi care auzise pesemne că Mântuitorul va trece prin 
acele locuri. Nu cunoaştem numele acestei femei, dar lucru sigur, putem învăţa 
multe de la ea. 


Evanghelia ne spune că văzându-L pe lisus, femeia a început să strige către EI: 
"Miluieşte-mă, Doamne, Fiul lui David! Fiica mea este rău chinuită de demon”. 
Vedeţi dar, cum o mamă adevărată se identifică cu boala şi suferinţa copilului: 
ea nu Striga "miluieşte pe fiica mea” ci "miluieşte-mă pe mine”, pentru că 
suferinţa copilului este şi suferinţa ei. 


Alt lucru pe care îl observăm, este că femeia deşi nu era din seminţia lui Israel, s-a 
adresat exact cui trebuia. Ea a văzut ceea ce mulţi iudei nu văzuseră şi anume 
că lisus era Domnul; "miluieşte-mă Doamne" a zis ea, aşa cum zicem şi noi de 
atâtea ori când suntem în nevoi şi necazuri şi Strigăm către El. 

Iisus însă nu i-a răspuns ci a mers mai departe. Femeia aceasta însă, nu S-a 
lăsat şi a alergat după EI, iar când a ajuns în faţa Sa, i s-a închinat şi L-a rugat 
din nou: "Doamne ajută-mă”. Vedem dar că ea nu se lasă descurajată, chiar 
dacă Domnul nu îi răspunde pe loc, ci Stăruieşte în rugăciunea sa, şi aleargă 





după EL, rugându-L în continuare, pentru că ea crede din tot sufletul în EI şi în 
bunătatea Sa nemărginită. 


Dar vedem că lisus nu o ajută imediat, ci îi încearcă credinţa în continuare, 
spunându-i: "Nu este bine să iei pâinea copiilor şi s-o arunci câinilor”. 


Două lucruri trebuiesc observate aici: 
1. Iisus i se adresează femeii aşa cum i S-ar fi adresat un iudeu, pentru că iudeii 
se considerau "copiii" lui Dumnezeu, iar pe vecinii lor de alte credinţa îi 


considerau "câini". Totuşi o să vedem că EI face aceasta cu un anumit Scop. 


2. În textul original al Evangheliei este folosit cuvântul grec “kynarion”, care s- 
ar traduce "căţel" sau poate chiar "căţeluş”, aşa că ne putem da seama că de 
fapt o privea cu blândeţe pe acea femeie. 


Dar femeia nu se descurajează la aceste vorbe şi nici nu îi reproşează ceva, nici 
nu se întoarce de la EI, ci li acceptă cuvintele şi spune doar atâta: "Da, Doamne, 


dar şi câinii mănâncă din fărâmiturile care cad de la masa stăpânilor lor." 


Sunt poate momente când şi noi ajungem la disperare, când aşteptăm ajutorul 


Domnului, iar acesta întârzie să ne vină. Inţelept este însă să facem ca această 
femeie şi să continuăm să ne rugăm Lui cu evlavie şi smerenie, pentru că El ne 
aude. 


După aceste cuvinte ale femeii, vine şi răspunsul mult aşteptat al Domnului: "0, 
femeie, mare este credinţa ta; fie ţie după cum voieşti”. lar Evanghelia ne spune 
că fiica ei se vindecă pe loc. 


Desigur, este normal să ne întrebăm, de ce oare a trebuit Domnul să o încerce 
atât pe femeie? Nu ne cunoaşte El mai bine decât noi înşine? 

„iar Duminica 
viitoare, vom vedea exact cum pătrunde El în sufletul celui care se roagă şi cum 
deosebeşte imediat pe fariseu de cel ce se roagă cu credinţă şi cu smerenie. 


De aceea, s-ar putea spune că EI a făcut toate acestea nu ca să o încerce neapărat pe 
acea femeie, ale cărei suferinţe, le ştia cu mult înainte să-L fi strigat ea, ci mai 
curând ca să dea o lecţie ucenicilor, care la rândul lor, prin Sfântul Apostol şi 
Evanghelist Matei, să ne înveţe pe noi. 


Să privim dar încă o dată cum s-au petrecut lucrurile: 





Când femeia începe să strige către El, se face că nu o aude. Şi atunci ucenicii 
fac exact cea ce era de aşteptat: îl roagă pe Domnul să slobozească pe acea 
femeie. Și astăzi, după aproape două mii de ani, Apostolii şi toți Sfinţii Bisericii 
roagă pe Domnul pentru noi. De aceea noi ţinem în casă, la loc de cinste 
icoanele lor, şi ne rugăm lor. Pentru că ei intervin pentru noi către Dumnezeu. 


Apoi însă, când Domnul le spune "Nu sunt trimis decât către oile cele pierdute 
ale casei lui Israel”, ei nu mai zic nimic, deşi văzuseră cu proprii lor ochi de 
atâtea ori, pe Domnul vorbind şi  vindecând  Ssamarineni şi alte 
neamuri. Nedumerirea apostolilor creşte şi mai mult când îl aud pe Blândul 
Păstor, spunându-i femeii că nu se dă pâinea copiilor la câini. Ei nu zic nimic de 
data asta, ci aşteaptă să vadă ce o să urmeze. 


Dar când femeia rămâne atât de neclintită în credinţă şi smerenia ei şi Îi cere 
Domnului o firimitură, nu o bucată de pâine, atunci totul devine clar pentru ei. 
Domnul o miluieşte şi vindecă pe fata ei într-o clipă. "O, femeie, mare este 
credinţa ta; fie ţie după cum voieşti” zice Domnul şi într-adevăr mare a fost 
credinţa dar şi stăruința acelei femei. 


lată deci ce putem învăţa de la acea femeie sărmană, care poate că nu ştia nici să 
scrie, dar pe de altă parte, era mai înţeleaptă decât cei mai învăţaţi dintre farisei: 


; nu întâmplător ne spune 
şi ne mai spune că Dar speranţa pe 
care o vedem, nu este speranţă, spune el, ci 


Iubiţi creştini, în viaţa fiecăruia dintre noi, se întâmplă uneori Să fim în 
suferinţă. Dar atâta timp cât ştim că: 


Se cuvine deci să ne rugăm Lui în orice Situaţie cu încredere şi Stăruinţă, 
asemenea femeii cananeence, iar milostivirea Sa se va cobori asupra noastră, 
după cum ne-a promis El când a zis "cereţi şi vi se va da”. 





Părintele Teofan Popescu şi Dosoftei Dijmarescu - Femeia cananeancă — 
Predici de la Mănăstirea Putna. Lecţia gândirii şi atitudinii duhovniceşti de 
care ne-am înstrăinat: “Neascultarea conştiinţei este cea care ne împiedică să 
fim oameni duhovniceşti” 


Predica părintelui Teofan Popescu (Putna) la Duminica femeii canaanence 
(2011) 


Rezumat: 

- Întâlnirea dintre Mântuitorul lisus Hristos şi femeia cananeancă este, într-un fel, 
un episod singular în sfintele evanghelii, prin felul în care se comportă Mântuitorul 
cu această femeie, care poate fi chiar smintitor pentru cei neavizaţi, cel puţin 
atitudinea pe care o are la început. 


- Femeia aceasta păgână vine şi strigă: “Doamne, Fiul lui David, miluieşte-mă! 
Fiica mea este rău chinuită de un diavol”. Mântuitorul, însă, contrar felului Său 
de a fi, tace în faţa acestui strigăt deznădăjduit al femeii, apoi spune în mod 
surprinzător, ca şi când ar fi total dezinteresat “Nu sunt trimis decât numai către 
oile cele pierdute ale casei lui Israel.” Cu toate insistenţele femeii, Mântuitorul 
pare de neclintit, ba chiar devine brutal şi o jigneşte spunându-i: “Nu este bine să 
iei pâinea copiilor şi s-o arunci câinilor”. Foarte puţini ar fi rezistat la un examen 
atât de dur. Însă, femeia se smereșşte încă o dată şi Îi dă un răspuns plin de 
înţelepciune şi de credinţă: “Da, Doamne, dar şi câinii mănâncă din firimiturile 
ce cad de la masa stăpânilor lor”. În continuare, Mântuitorul dezvăluie de ce a 


p 


avut această atitudine, prin cuvintele: “Mare este credinţa ta; fie ţie cum voieşti!”. 





- Aşa cum observă mai mulți Sfinţi părinţi, nimănui nu i-a spus Mântuitorul: 
“Mare este credinţa ta! Fie ţie cum voieşti!”, nici chiar apostolilor. Dumnezeu, 
ştiutorul inimilor, a cunoscut cine se afla în faţa lui şi şi-a dat seama că această 
femeie va rezista la un astfel de examen. Altfel este destul de greu, dacă omul nu 
poate duce o astfel de probă, să-l pui la o astfel de încercare, se poate sminti, se 
poate rătăci. 


- Nu numai Dumnezeu cunoscuse credinţa femeii, dar şi femeia simţise focul 
dragostei dumnezeieşti. Nu era numai numai un Simplu Strigăt de disperare 
pentru fata ei îndrăcită, ci ea simţea că dincolo de aceste cuvinte dure prin care 
Hristos o îndepărta, se afla, de fapt, dragostea dumnezeiască. 


- De multe ori, inima unei femei credincioase care se înarmează cu dragostea, cu 
smerenia cu buna cuviinţă, poate să simtă mai bine tainele dumnezeieşti decât 
bărbatul. 


- Mântuitorul lisus Hristos nu a regizat acest examen numai pentru femeie, ci şi 
pentru ucenici. Mai întâi îi scoate puţin în lumea păgână, pentru a putea face ei 
singuri comparaţia între felul de a gândi al majorităţii evreilor cu care tocmai se 
confruntase şi credinţa smerită a unei femei, o păgână, care nu stătuse până atunci 
în preajma lui Hristos, al cărui neam nu fusese pregătit pentru venirea lui Mesia, 
aşa cum fusese pregătit poporul ales. 


- Astfel, la început, Mântuitorul îi răspunde femeii exact cu mentalitatea rigidă pe 
care o aveau iudeii nerecunoscători. 


- Hristos îi atenționează pe apostoli că în viaţă apar de multe ori Situaţii din 
acestea paradoxale, neaşteptate, şi că trebuie să fii foarte atent fiindcă nu ştii, de 
fapt, unde este lucrarea lui Dumnezeu. Niciodată nu este bine, mai ales în 
probleme de credinţă să mergi pe nişte reţete, pe nişte lucruri fixe. Tot timpul 
trebuie să fii aproape de Hristos, să vezi ce vrea Hristos cu omul acela, în 
situaţia respectivă. 


- În faţa ucenicilor au fost puse două mentalități: una de stăpân, care crede că totul 
i se cuvine, şi care în felul acesta, dispreţuindu-i pe ceilalți pierde totul, şi 
mentalitatea omului care s-a smerit, cerând doar câteva firimituri şi a primit totul 
pentru smerenia sa. 


- Sfântul loan Gură de Aur spune că prin cuvintele: “Mare este credinţa ta; fie 


p 


ție după cum voieşti!”, Mântuitorul vrea să-i spună femeii că pentru credinţa 





puternică pe care o are, ar putea să ceară lui Dumnezeu lucruri mult mai mari 
decât vindecarea fiicei ei. 


- După ce are loc întâlnirea cu femeia cananeancă, Domnul nostru lisus Hristos se 
întoarce lângă Marea Galileii, în ţinutul iudeilor, şi vindecă mulți oameni: orbi, 
şchiopi, ologi, muţi. Îi aduceau la picioarele Lui şi El îi vindeca. Şi iarăşi, apare 
această comparaţie: pe femeia cananeancă atât de greu a miluit-o, iar pe aceştia îi 
vindecă imediat. Spune PIINE: “Tocmai de asta a miluit-o 
atât de greu pe această femeie, fiindcă avea credinţă mult mai puternică”. lată, 
deci, cât de departe este înţelepciunea lui Dumnezeu de gândirea noastră! 


- Această femeie a dat dovadă de multe calităţi de care avem şi noi nevoie. În 
primul rând, stăruința în rugăciune. Nimic nu se poate realiza fără stăruinţă, cu 
atât mai mult nici un lucru duhovnicesc. ÎN III spunea într-o predică că 
atunci când Stăruim la rugăciune nu înseamnă că Dumnezeu are nevoie de 
stăruința noastră, ci înseamnă că trebuie să fim cu adevărat convişi noi înşine că 
vrem Să ne ajute Dumnezeu [nu să ne rugăm formal sau neatent]. 


- Smerenia, dragostea, curajul aceste femei sunt evidente. Ea a avut curajul să 


insiste cu bună cuviinţă, asumându-și să se smerească în faţa lui Hristos, dar şi 
a conaţionalilor ei, care cu siguranţă o judecau. 


- Femeia cananeancă a dat dovadă şi de bună cuviinţă, ea ştie să păstreze 
limitele. Tonul ei nu este unul obraznic, violent. Spunea că 
atunci când se pierde buna cuviinţă este semn că Sunt nişte goluri mari 
duhovniceşti pe undeva. 
- Dacă nu luăm în serios credinţa şi stăruința în rugăciune, putem şi noi, noul 
“popor ales”, să cădem în aceleaşi capcane şi să ne îndepărtăm de Dumnezeul cel 
Viu. 

Predica Părintelui Dosoftei Dijmarescu (Putna) - 2012 
Rezumat: 
- Toate încercările noastre sunt trepte către Dumnezeu. 
- Pe care dintre noi nu ne-ar tulbura să fim numiţi câini? Câţi nu am cădea în 


deznădejde dacă cineva în care ne-am pus toate speranţele ne-ar vorbi aşa? Și 
câţi dintre noi nu am pleca smintiţi dacă duhovnicul ne-ar alunga făcându-ne 





câini, aşa cum S-a întâmplat cu această femeie? Şi astăzi, cuvântul câine nu are 
nici pe departe încărcătura negativă pe care o avea pe atunci la poporul evreu. A 
numi pe cineva câine, era una dintre cele mai mari jigniri. Auzind acest cuvânt, un 
om obişnuit s-ar fi simțit umilit, înjosit, îndepărtat, şi aici s-ar fi putut termina 
discuţia. Mai rău decât atât, este faptul că din cuvintele spuse, din împărțirea pe 
care o face între copii (adică fii) şi câini, Mântuitorul pare că o consideră pe 
această femeie, definitiv separată de EI, de ajutorul Lui, nu doar în acel moment, ci 
oricând. E ca şi cum i-ar fi spus: “Eşti câine şi nu fiu, şi nu vei primi niciodată 
ajutor”. 

- Printr-un adânc discernământ, femeia Simte în inimă că în ciuda cuvintelor, nu 
poate fi despărțită fără voia ei de Cel care i le-a spus şi face ceea ce trebuie 
pentru a se uni cu EL. Încredinţarea ei îşi trage seva din dragostea pe care o avea 
pentru fiica ei şi este întărită de smerita cugetare, şi astfel, ea trăieşte într-o stare 
de pocăință în acest dialog. Îl poartă pocăindu-se. Această stare se vede din faptul 
că nu spune “Miluieşte pe fiica mea”, ci spune “Miluieşte-mă!”, adică îi asuma ea 
cauza durerii, a păcatului. Nu zice că e al fiicei, ci îl ia asupra ei. Pătimirea fiicei 
devine pătimirea ei. 


“Da, Doamne, dar şi câinii mănâncă din firimiturile ce cad de la masa 
stăpânilor lor”. Nu L-a contrazis cu nimic pe Mântuitorul, nu s-a smintit că este 
alungată, nu a cârtit că nu-i este ajutată fiica. Nu a făcut nimic din ceea ce ar 
presupune drepturile: am dreptul să-mi fie vindecată fiica, am dreptul să mi se 
vorbească politicos, am dreptul să nu fiu insultată. Îşi asumă tot, nu 
deznădăjduieşte, ci se smereşte şi dă glas credinţei adânci pe care o are în 
Dumnezeu. 


- Această femeie nu se smereşte gratuit, de faţadă, ci ea se smereşte pentru că se 
simte în păcat. Puterea demonilor asupra fetei îi confirmă că undeva s-a despărțit 
de Adevăr, de Dumnezeu. Dar crede nelimitat că Cel ce l-a făcut pe om îi poartă de 
grijă şi Cel care a dat odată viaţă întregii lumi şi fiecărui om în parte, poate să 
intervină salvator de câte ori este nevoie. 


- De ce nu cere ea decât firimituri? Pentru că smerenia înseamnă realism, ştia că 
nu are nevoie de mai mult. O mică bucăţică de pâine are toate calităţile pe care le 
are pâinea. O picătură de har este întreg Dumnezeu în ea. Nu se lăcomeşte 
pentru că ştie că este de ajuns ca Dumnezeu Să-Şi plece ochii asupra ei şi 
vindecarea va veni. 





- După acest urcuş de trei trepte, după cele trei probe la care a supus-o, Hristos i-a 
spus: “0, femeie, mare este credinţa ta! Fie ţie după cum voieşti!”. Şi s-a 
tămăduit fiica ei în ceasul acela. Primeşte tămăduirea cerută pentru că ea deja 
are în suflet comuniunea cu Hristos, iar aceasta alungă boala. Boala fiicei, 
mijlocită de păcat, nu îşi mai află loc acolo unde a venit harul dumnezeiesc. 


- Dincolo de vindecarea fiicei, femeia cananeancă a primit confirmarea că 
gândirea ei era corectă, că cerea ceva după Dumnezeu, că voia ei avea 
binecuvântarea Lui. A mai primit Starea de fiu al Tatălui ceresc, de copil, de la 
care părea că este exclusă pentru totdeauna, şi astfel, prin adânca ei smerenie, 
această femeie se alătură acelor persoane din Noul Testament precum Zaheu 
vameşul, ori tâlharul răstignit de-a dreapta Mântuitorului, care ajung dintr-o 
mişcare a inimii, o profundă dăruire lui Dumnezeu, ajung la El. De acum, pentru 
că a devenit copil şi ştie gândul Tatălui şi poate pune în lucrare acest gând, ei i se 
spune: “Fie ție după cum voieşti! De acum mintea ta este mintea Mea şi eşti 
slobodă să faci ceea ce vrei, căci prin har, ceea ce vrei tu este adevărul, este voia 
Mea”. Acum este cu adevărat slobozită. Acum, ea este asemenea fiului risipitor 
care primeşte inelul în mână, semnul stăpânirii. 


- Devenind fiică după har a lui Dumnezeu, ea devine acum şi părinte 
duhovnicesc pentru fiica ei, a cărei înviere duhovnicească i se dăruieşte. 


- Cuvintele femeii nu sunt doar înțelepte, ele reprezintă gândirea sau logica 
duhovnicească, iar cele trei trepte ale dialogului, pe care le-a urcat, corespund a 
trei moduri de gândire, la trei feluri de oameni, fiecare după ce treaptă se află. 


- Există trei feluri de oameni: 
> trupeşti, 
> sufleteşti şi 
> duhovniceşti. 


“Omul trupese caută odihnă, iubeşte laudele, nu vrea să-şi taie voia înaintea 
celorlalți, se apără pe sine însuşi şi caută toate cele ce sunt spre odihna sa. 

nu vrea să nedreptăţească dar nici nu vrea să fie nedreptăţit. Nu 
osândeşte dar nici nu vrea să fie osândit. Dacă suferă vreo nedreptate nu 
cârteşte, însă se întristează că i-au făcut aşa ceva oamenii. 
lar omul duhovnicesc, dacă este nedreptăţit se bucură, dacă i se taie voia se 
veseleşte, şi orice rău i S-ar întâmpla se vede pe sine însuşi vinovat”. 





- Străbaterea celor trei trepte de către femeia de astăzi ne-o arată ca pe un om 
duhovnicesc, cu o gândire duhovnicească. 


- Şi minţile noastre, ale tuturor, se mişcă între aceste trei gândiri, dar a le cunoaşte 
nu reuşesc decât cei care ating adâncurile conlucrării cu Dumnezeu. Lipsa sau 
prezenţa acestor înţelepţi ai duhului care cunosc sau ştiu cum se trece dintr-o stare 
în alta, dă înălțimea duhovnicească a unei societăți. O explicaţie pentru 
agresivitatea de astăzi a oamenilor, este faptul că elitele conducătoare au coborât 
ştacheta de la gândirea duhovnicească, la cea de mijloc, iar de-aici au căzut, firesc, 
în cea trupească. Logica duhovnicească spune că cel puternic să se sacrifice 
pentru a-l ajuta pe cel slab, cel drept să ierte celui ce a greşit atunci când acesta 
se întoarce, cel ce iubeşte, să nu se lepede de cel ce nu iubeşte. Aceasta este 
logica dragostei şi a unităţii, este logica lui Dumnezeu, aşa gândesc cei ce sunt 
fii ai lui Dumnezeu după har. 


- Dacă oamenii şi societatea nu merg după această logică duhovnicească, ei 
coboară la o gândire sufletească: Nu am nimic cu tine dacă nu ai nimic cu mine, 
Nu îți fac rău dacă nu-mi faci rău, şi ştim cu toţii că legile nu pedepsesc lipsa de 
iubire, ci doar facerea răului. Cine însă se mărginește la această gândire de mijloc, 
va cădea şi de aici, căci dacă nu ne străduim pentru binele celorlalţi, pentru a-i iubi, 
harul Duhului Sfânt nu mai rămâne în noi şi cădem mai jos. Şi aşa ajungem la 
omul trupesc şi la logica animalelor: cel mai tare îl înghite pe cel slab. Şi de aici 
începe o societate a indiferenţei, a urii, o cultură a morții duhovniceşti, o 
insensibilitate față de durerea aproapelui. De aici şi avortul — indiferența faţă de 
curmarea unei vieţi nenăscute. 


- Omul care are o gândire duhovnicească este vas al Duhului Sfânt, cuvintele lui 
sunt purtătoare de Duh Sfânt, iar pentru cei care-i cer îndrumare şi îl ascultă, 
căile pe care-i conduce sunt căile Duhului Sfânt. Toţi oamenii pe care-i cinstim 
ca sfinţi au avut această gândire, este gândirea ortodoxă. 


- Când ne apropiem de Sfintele Taine, doar această gândire permite fiecăruia dintre 
noi, în chip nemincinos şi nefăţarnic să gândească despre sine că este cel mai mare 
păcătos şi în acelaşi moment să se îndrepte spre împărtăşirea cu Trupul şi Sângele 
lui Hristos. EBIBIRIOII, ia fiecare Sfântă Liturghie şoptea: 
“Doamne, iartă-mă, că iarăşi cu nevrednicie slujesc Ţie”. 


- Din gândirea duhovnicească izvorăşte o putere duhovnicească. Este puterea 
omului de a întâmpina orice problemă prin cuvintele “Facă-se voia Ta”. 





- Gândirea duhovnicească este asociată cu o demnitate duhovnicească. Demnitatea 
obişnuită, chiar şi în formele ei cele mai înalte, poate fi infectată de mândrie dacă 
omul nu este foarte atent la mişcările sufletului său. În schimb, demnitatea 
duhovnicească este aceea în care omul se simte responsabil faţă de chipul lui 
Dumnezeu cu care a fost înzestrat şi pe care nu doreşte să-l întineze. Şi cum 
esenţa chipului lui Dumnezeu în noi este smerenia şi dragostea, demnitatea 
duhovnicească este lipsită de mândrie. 


- Tot aşa există şi o bărbăţie, un curaj duhovnicesc. 

- Această gândire întreţine dragostea duhovnicească în care iubirea pentru om are 
în primul rând în vedere cum să-l ajute să se mântuiască şi să trăiască în iubirea lui 
Dumnezeu. 


- Neascultarea conştiinţei, atât în lucrurile mici cât şi în cele mari, este cea care 
împiedică dobândirea gândirii duhovniceşti. 


- În afară de neascultarea conştiinţei, în epoca contemporană mai este ceva care ne 
împiedică foarte mult să dobândim gândirea duhovnicească. Ştim de la Sfinţii 
Părinţi că mâncarea multă îngroaşă mintea, iar băutura multă întunecă mintea. 
Astăzi, cuvântul acesta poate fi completat cu: privitul la televizor suceşte mintea. 


lar o minte sucită cu greu se va putea transforma să devină duhovnicească, pentru 
că mintea sucită va crede mereu că este întreagă, limpede, deşi ea nu mai vede 
realitatea aşa cum o vede Dumnezeu, ci distorsionat. 


- Mintea femeii păgâne s-a vindecat în comuniunea cu Hristos. Din această 
comuniune ea a dobândit gândire duhovnicească. Astfel, sândirea duhovnicească 
nu se poate păstra decât în Biserică, în dreapta credinţă, şi la rândul ei, îl 
păstrează pe om în dreapta credinţă. Abaterea de la ea înseamnă slăbirea legăturii 
cu Dumnezeu, chiar dacă omul nu conştientizează acest lucru, ajungând chiar să 
spună binelui rău şi răului bine. 


- Doar această gândire poate să-l păzească pe om şi de mândrie şi de deznădejde, îi 
dă posibilitatea să facă binele şi să se smerească în acelaşi timp. În absenţa ei, omul 
fie nu lucrează binele şi devine trupesc, fie îşi face un scop din a-şi lăuda virtuțile 
şi rămâne sufletesc, social, şi din lhpsa smeritei cugetări nu se mai urcă pe treapta 
duhovnicească. 


- Această serie de duminici, Postul Mare şi toată perioada această până la 
Pogorârea Duhului Sfânt, este ca o metanie liturgică a întregului an, ca o lungă 
rugăciune “Doamne lisuse...” , în care mai întâi omul, alături de Dumnezeu, se 





pleacă până jos, până în Vinerea Mare, înviază alături de EI şi se ridică până la 
Pogorârea Duhului Sfânt, la zidirea Bisericii. 





Puterea lacrimilor şi a strigătului mamei îndurate şi ce înseamnă a te ruga 
pentru un altul ca pentru tine însuţi 


NI 


Arhim. Mihail Daniliuc (2016): Strigătul femeii cananeence şi strigătul 
mamelor noastre 


Ori de câte ori se citeşte Evanghelia numită a femeii cananeence, unde ni se 
relatează întâlnirea dintre Hristos-Viaţa şi o mamă copleșită de griji şi durere din 
pricina suferinței fiicei sale, ne revin în memorie dragostea şi jertfa, lacrima şi 
necazul, dorul şi bucuria fiecărei mame. Într-un fel sau altul, orice mamă se 
aseamănă cu personajul evanghelic îndrăgit şi apreciat de Mântuitorul Hristos care, 
privind la credinţa şi stăruința ei, i-a tămăduit copila bolnavă. 


La drept vorbind, în strigătul zbuciumatei mame nu se regăseşte oare rugăciunea 
tuturor mamelor noastre? Văzându-și copiii doborâţi de boli fizice ori sufleteşti, ele 
se roagă, stăruie, varsă lacrimi lângă icoane sau în biserici, implorând mila 
Domnului, precum femeia cananeancă: „Miluieşte-mă, Doamne, fiica, fiul meu 
este bolnav, rătăcit, dezorientat, neîmplinit profesional sau familial. Este pătimaş, 
impulsiv, neadaptat, încăpățânat, nu socializează, nu merge la biserică, nu se roagă, 
nu ţine sărbătorile. De postit, nici atât, nu ascultă de nimeni, nu vrea să-şi croiască 
vreun viitor, trăind în delăsare.Fumează sau consumă alcool. Nu s-a cununat, 
iroseşte prea uşor banii, se ceartă cu frații lui, crede că noi, părinţii, îi dorim 
răul”... lată cuvinte auzite adesea din gurile multor femei care ajung la Hristos, în 





Biserica Slavei Lui, răvăşite de supărare, rugându-l pe slujitorul Casei lui Dumne- 
zeu să le asculte obida. Apoi scriu acatiste, înşiruind cerințe duhovniceşti ori 
materiale pentru odraslele lor. 


Probabil majoritatea preoţilor au asistat, la fel ca mine, la scene înduioșătoare, când 
câte o credincioasă, năpădită de durere şi emoție, pregăteşte pomelnicul pentru 
dumnezeiasca Liturghie şi, cu mâinile tremurânde, înăsprite de muncă, îşi aşterne 
oful pe hârtia stropită cu lacrimi grele de bune nădejdi, dar şi de uşurare, că a auzit- 
o Hristos şi că Biserica, prin rugăciunile ei, va mijloci, ca altădată ucenicii 
Domnului: „Slobozeşte-o, Doamne, că strigă!”. Cu toţii am plâns în viaţa noastră, 
dar niciodată lacrimile mamei nu se pot confunda: ele apar aidoma unui diamant ce 
taie-n două oglinda zilelor. 


În Taina Sfântului Maslu, relatarea întâlnirii dintre grijulia mamă şi Mântuitorul 
Hristos este redată prin evanghelia a şasea. 


Oare ce a stat la baza selectării fragmentului cu pricina din multitudinea de 
vindecări și întâmplări minunate prezentate în sfintele Evanghelii? Dumne- 
zeieştii Părinți, prin inspirata lor alegere, au urmărit lucrarea lui Dumnezeu de 
identificare, de îngrijire, de vindecare a tuturor celor bolnavi trupește şi sufletește, 
realizând o veritabilă „antropologie” a căderii şi ridicării omului din păcat. 


Din această perspectivă, răspunsul Sfântului loan Gură de Aur ar putea să ne 
lămurească. Referindu-se la comportamentul Mântuitorului Hristos, care inten- 
ționat se preface că nu aude strigătul disperat al cananeencei ce dorea tămăduirea 
copilei, dumnezeiescul părinte spune că atât tăcerea Domnului, cât şi întârzierea Sa 
în a da un răspuns favorabil femeii de alt neam şi de altă religie decât evreii ascund 
dorinţa Lui de a reliefa marea-i credință. Dacă EI n-ar fi lăsat-o să ceară stăruitor 
vindecarea fiicei, ucenicii nu ar fi remarcat atât de clar trei mari virtuţi ale sale: 
credința puternică, smerenia profundă şi rugăciunea stăruitoare. 


În cazul evangheliei a şasea de la Sfântul Maslu, Biserica a rânduit aici minunata 
relatare nu doar pentru că Desăvârşitul Taumaturg - lisus izbăvitorul - a vindecat-o 
pe copila neputincioasă, ci spre a ne arăta că lipsa de credință reprezintă o boală, că 
mândria constituie, de asemenea, o boală, la fel cum absenţa rugăciunii ori a 
perseverenţei în rugăciune înseamnă tot o suferință. Așa ni se atrage atenția că, în 
măsura în care căutăm cu osârdie vindecarea de bolile trupești, cu aceeaşi râvnă se 
cuvine să-L rugăm pe Domnul a ne tămădui şi de cele sufleteşti. 





Una dintre afecțiunile spirituale întâlnite foarte frecvent astăzi se întrezărește tot 
din cuprinsul amintitei pericope evanghelice: se observă lesne faptul că mama s-a 
identificat pe deplin cu boala fiicei, devenind glasul copilei ce nu se putea ruga, 
fiindcă ajunsese posedată de un demon. Ea nu a spus: „Doamne, miluiește pe fiica 
mea”, ci „Doamne miluieşte-mă!, Doamne ajută-mă!”, arătând că necazul proge- 
niturii a devenit propria durere a mamei. Este cu adevărat o maladie cronică a 
zilelor noastre indiferența, lipsa de compasiune cu cei aflaţi în nevoi. 


Vă propun un mic test: câți dintre noi, întâlnindu-se cu Hristos pe calea vieții 
pământene, l-ar cere ceva pentru altul mai bolnav, mai sărac ori mai obidit decât 
el? Rămâne ca fiecare să caute în forul său interior răspunsul la această provocare. 
Am convingerea că mamele - da, mamele! - ar trece un asemenea examen cu mare 
ușurință, căci ele suferă atunci când fii ori fiicele lor cad betejiți de boală. Suferă 
chiar mai mult uneori, fiindcă o mamă trăieşte atât viaţa ei, cât şi pe a copiilor săi. 
Vă închipuiţi? O mamă cu cinci copii „trăieşte” simultan şase vieţi, cinci dintre ele, 
ale copiilor, pulsând, parcă mai stăruitor. 


Revenind la strigătul mamelor din zilele noastre, da, multe dintre ele strigă după 
Hristos pentru mulți, foarte mulţi tineri suferinzi. Pe lângă afecțiunile trupești, cele 
spirituale se ivesc mai des ca oricând. O sumedenie de odrasle, la vârste extrem de 
fragede, se lasă antrenate în tot soiul de scăderi: tutun, alcool, droguri, indife- 
rentism religios, relativizarea credinței și tradiţiilor neamului lor, dezordine senti- 
mentală şi sexuală, lhpsă de orizont, alături de nenumărate altele. Avem, aşadar, 
nevoie de mame, de părinţi, în genere, foarte credincioși, extrem de răbdători şi cu 
nezdruncinată credință, pentru salvarea urmaşilor lor. Numai așa vor auzi cuvântul 
cel izbăvitor al Mântuitorului Hristos: „omule”, sau „femeie, mare este credința ta. 
Fie ție după cum voieşti!”. 


Pr. Constantin Sturzu (2012): Al treilea chip al rugăciunii 


Femeia cananeianca ne învaţă că rugăciunea poate să ia şi un alt chip, al treilea, 
care este o sinteză a celorlalte două şi, în acelaşi timp, mai presus de ele: să ceri lui 
Dumnezeu ceva pentru un altul ca pentru tine însuți. 


Multe sînt locurile din Evanghelii care scandalizează logica lumească, dar parcă 
nici unul nu e mai greu de înțeles pentru un neinițiat (în sensul duhovnicesc al 
cuvintului) ca pericopa ce se va rosti mâine în biserici (de la Matei 15, 21-28). 
Cum să nu te sminteşti când vezi cum lisus, mult-milostivul iubitor de oameni, 





refuză a ajuta o femeie disperată, la capătul puterilor, a cărei fiică era “rău chinuită 
de demon” (v. 22)? Cum să nu empatizezi cu acea cananeiancă zdrobită de durere 
şi să nu resimţi din plin tăcerea, indiferentă şi, mai apoi, jignirea aduse de Cel care 
făcuse atâtea minuni pentru alții, cu mult mai puţină credință şi smerenie decât 
această femeie. Dar să vedem cum au decurs lucrurile acum aproximativ două mii 
de ani şi să revedem scena petrecută undeva “în părțile Tirului şi ale Sidonului” (v. 
21). 


Femeia care s-a apropiat de Domnul era de alt neam, fiind descendentă a lui 
Canaan. Acest popor era tratat de majoritatea iudeilor din acele timpuri cu dispreţ, 
fiind un neam idolatru. Lucru deloc surprinzator, de-a lungul istoriei sau chiar în 
zilele noastre, existând la unele popoare o aversiune şi o desconsiderare a celorlalți 
până la a-i trata ca pe animale (a se vedea ce se întâmplă şi acum în unele țări 
africane). 


Această femeie îndrăzneşte să se apropie de un iudeu (lisus din Nazaret), convinsă 
fiind ca Acesta o poate izbăvi, precum pe alţii, și pe fiica sa de demonul ce o 
chinuia. Cred că nu puţini sunt aceia care au văzut, mai ales la slujba sfântului 
maslu, cât de îngrozitor se manifestă cei îndrăciți. Cât de dificil este chiar și să 
asculți urletele lor, să vezi o fiinţă umană cum se răneşte, adesea, prin mişcări 
evident controlate de un duh străin. Ei bine, acea femeie avea în casa ei, zi de zi, 
parte de astfel de scene care, cu siguranţă, o sleiseră de puteri şi o copleşeau. Mai 
mult, nimic nu e mai dureros pentru o mamă decât să-şi vadă copilul chinuindu-se 
în felul acesta, încât la groaza de a sta în casă permanent cu un posedat se adaugă 
şi suferința unei inimi care empatiza întrutotul cu fiica sa. Așa încât, venirea lui 
lisus pe acele meleaguri parea sa-i aducă, în sfârşit, o rază de speranţă. 


Numai că strigătul ei de ajutor nu găseşte, într-o primă etapă, nici un ecou în inima 
lui lisus (sau cel puţin aşa pare). Văzând că insistența ei este tratată cu tăcere de 
Mântuitorul, ucenicii intervin pentru ea: “Slobozeşte-o, că strigă în urma noastră” 
(v. 23). Fie că erau impresionați de suferinţa femeii, fie că nu-i mai puteau suporta 
strigătele de ajutor ce se auzeau în urma lor (căci lisus continua să meargă, în acest 
timp, împreună cu însoțitorii), cert e că cei mai apropiaţi ucenici Îl roagă să dea 
curs acestor insistente rugăminți. Nici intervenţia lor însă nu-L clinteşte pe 
Domnul, care pare a se scuza pentru neintervenția Sa: “Nu sunt trimis decât către 
oile cele pierdute ale casei lui Israel” (v. 24). Cu alte cuvinte, se pliază pe 
aşteptările iudeilor care vedeau în Mesia un eliberator al poporului ales, nicidecum 
un Mântuitor al tuturor neamurilor. Ucenicii înghit in sec: e adevărat, cam așa 
fuseseră ei învățați să gândească, încât e un foarte bun prilej să constate că, totuşi, 





această atitudine e una inumană. Incă una din multele lecţii pe care le primeau de 
la Hristos... 


Dar femeia insistă, nici măcar aceste cuvinte rostite de Domnul nu o descurajează. 
Atunci lisus vine si mai “aruncă” un cuvânt, mai greu decât anteriorul, în care 
sintetizează tot disprețul iudeilor pentru păgâni: “Nu este bine să iei pâinea copiilor 
şi s-o arunci câinilor” (v. 26). Spune apăsat ceea ce mulţi dintre ucenici vor fi 
gândit sau discutat între ei atunci când venea vorba de cei care nu se închinau 
Dumnezeului Celui Viu. lar aceştia se ruşinau deja, ascultând cum Domnul spunea 
în faţa unei cananeence ceea ce ei doar gândiseră până atunci. 


Cât despre biata femeie, ce mai putea să facă în aceste condiţii când, practic, era 
redusă la statutul de animal, e drept, unul apropiat omului, dar totuşi un animal 
căruia nu-i oferi același tratament pe care-l aplici propriei familii, mai ales 
copiilor? S-a lăsat ea descurajată? S-a întors ea mâhnită de aceste cuvinte jig- 
nitoare, dezamagită că primea un refuz categoric acolo de unde aştepta iubire şi 
vindecare? Nicicum. Ci din inima ei smerită ţâşnește un răspuns cutremurător: 
“Da, Doamne, dar şi câinii mănâncă din fărâmiturile care cad de la masa stăpânilor 
lor” (v. 27). Nu neagă, ci işi asumă statutul de câine si, astfel, Îl învinge pe 
Mântuitorul cu propriile Sale cuvinte, căci pare a-l spune: “Dacă eu sunt câine, 


precum bine zici, de ce nu pot primi nu pâinea întreagă, ci doar nişte fărâmituri, 
nişte resturi de mâncare? Căci şi acelea sunt bune, mă mulțumesc cu ele.” 


Două uimiri şi un răspuns 


[...] Suntem uimiţi, în faţa acestui episod, uimiţi de două ori. Pe de o parte ni se 
pare incredibilă insistența cananeencei, întrebându-ne de unde a găsit resurse 
pentru a merge mai departe cu rugămintea ei. Pe de altă parte, ne uimeşte faptul că 
cineva L-a putut copleşi pe Dumnezeu şi, mai ales, a putut să primească de la El 
darul de a i se face “după cum voieşte”. Cum au devenit posibile aceste lucruri? Ne 
sunt ele la îndemână şi nouă, celor de astăzi? 


Răspunsul îl putem afla cercetând modul în care se roagă femeia cananeiancă. Ea 
nu spune: “Doamne, miluieşte-o pe fiica mea!” sau “Doamne, ajut-o pe fiica 
mea!”, ci “Miluieşte-mă, Doamne!” şi “Doamne, ajută-mă!”. Adică se roagă pentru 
o altă persoană ca şi cum s-ar ruga pentru dânsa. E ca atunci când noi cerem un 
favor cuiva pentru un al treilea şi-i spunem: “Fă-o ca pentru mine, te rog!” Se ştie 
cât de important este să ne rugăm pentru ceilalți şi orice om va fi spus, măcar o 
dată în viaţă, “Doamne ajută-l pe cutare!” De asemenea, este la fel de important să 





ne rugăm pentru noi înşine, mai ales cu rugăciunea “Doamne lisuse Hristoase, Fiul 
lui Dumnezeu, miluieşte-mă pe mine păcătosul/ păcătoasa!”. 


Dar femeia cananeiancă ne învaţă că rugăciunea poate să ia şi un alt chip, al treilea, 
care este o sinteză a celorlalte două şi, în acelaşi timp, mai presus de ele: să ceri lui 
Dumnezeu ceva pentru un altul ca pentru tine însuţi. Asta este rugăciunea pe care 
Dumnezeu nu numai că o ascultă întotdeauna, dar ÎI şi bucură şi Îi deschide cel mai 
larg baierele harului, copleşind cu daruri pe un astfel de rugător. 


Am găsit şi în zilele noastre aceeaşi reţetă a rugăciunii care nu poate da greș, 
admirabil gătită de un meşter - bucătar de cuvinte -, despre care v-am mai vorbit de 
Crăciun: Marius lordăchioaia. lată şi poemul său, intitulat “ce este rugăciunea”, 
care ţine loc de concluzie a acestui articol: 


“a te ruga pentru cineva/ înseamnă/ a-i îmbrăca sufletul cu carnea ta/ a-i încălzi 
inima cu suflarea ta/ a-i hrăni fiinţa cu viaţa ta/ a-l vizita în temniţa sa lăuntrică/ a-l 
găzdui peste noapte în inima ta.../ a te ruga pentru cineva/ înseamnă/ a-i oferi lui 
Dumnezeu trupul/ cu care/ să-l poată iubi...” 


SR 5 e 


Protos. Ștefan (Mănăstirea Putna) - Predică la Duminica a XVII-a după 
Rusalii (a Cananeencei) - 29 ianuarie 2017 


(min. 3:45): 


*... Poate n-ar fi venit dacă era în joc doar sănătatea ei, dacă era în joc doar 
persoana ei. Însă această femeie avea o durere mai mare decât poate să fie orice 
durere proprie, şi anume boala fiicei sale. Nu ea era bolnavă, ci fiica ei era bolnavă. 
Această femeie suferea nu alături de fiică, ci suferea chiar mai mult decât fiica sa. 
Căci atunci când iubeşti devii vulnerabil, devii foarte uşor de rănit. Atunci când 
iubeşti suferi îndoit, pentru că suferinţa celui iubit se dublează în tine, se conjugă 
cu suferinţa ta. 


Femeia aceasta a venit chiar dacă nu avea aceeaşi credinţă cu a iudeilor, cu a lui 
Hristos, a venit un alt mod, un alt chip prin care se asemăna cu El. Această femeie 
a venit nu să ceară pentru ea, nu să-şi curme suferinţa proprie, ci a venit mânată de 
iubire. (...). 





Însă nu a fost atât de uşor precum pare, căci această femeie cananeeancă a avut de 
luptat nu doar cu ipocrizia şi cu disprețul iudeilor care trăiau în vremea ei, care îi 
considerau pe cananeeni ca nişte câini (spurcaţi - n.n.), nu erau socotiți alături de 
oameni. Ea a avut de dus [şi] o altă luptă: o luptă cu sinele, cu propria mândrie, cu 
propriul orgoliu, cu propria demnitate, am putea să spunem. 


Și Hristos a cunoscut, ca Dumnezeu, acestea, aşa încât a pus-o la încercare. Nu atât 
pentru a dovedi celorlalți valoarea ei, cât de a curăța şi mai mult pe această femeie, 
de a o lămuri ca aurul în topitoare. Mântuitorul se făcea că nu aude, iar ea striga 
mai departe: Doamne, ai milă de mine! Spunea: ai milă de mine, nu de fiica mea. 
(...) Când Hristos se prefăcea că nu o aude, ea striga mai tare. Şi a strigat atât de 
tare şi a insistat în rugăciunea ei, până acolo încât ucenicii Îl rugau pe Mântuitorul 
[ca să o facă bine, cel puţin ca să nu îi mai supere cu strigătele ei]. (...) “ 


i se se 


Părintele Zaharia de la Essex: .„.„Suferi-voi certarea Domnul pentru că am 
29 
păcătuit Lui” 


- Mulţi dintre noi am citit scrierile Sfântului Siluan Athonitul şi ştim din ele acea 
descoperire pe care a avut-o de la Dumnezeu: „Ține-ţi mintea în iad și nu 
deznădăjdui”. Ne puteţi spune cum trebuie să înţelegem aceste cuvinte? 


- La Sfântul Siluan, lucrul acesta se petrecea într-un chip harismatic. Și asta din 
clipa în care Sfântul loan de Kronstadt s-a rugat pentru el, când Sfântul Siluan i-a 
trimis notița în care îi spunea: „Părinte, roagă-te pentru mine să nu mă ţină la ea 
lumea” (când voia să plece în Sfântul Munte şi să se facă monah). ŞI, cînd Sfântul 





loan a început să se roage pentru el, a simțit flăcările iadului în jurul lui. Şi aceasta 
până a ajuns la Sfântul Munte. Trăia această prezenţă harismatică a iadului. Și ce 
este iadul? Iadul este cunoștința acelui loc din care lipseşte Dumnezeu. ladul este 
absenţa lui Dumnezeu. Dreptul lov zice „iad este casa mea”. 


Pentru Sfântul Siluan, aceasta era o stare harismatică care îl însoțea continuu. ŞI a 
găsit această expresie în cuvântul lui Hristos, cînd Hristos i-a spus, după 
cincisprezece ani de luptă cu gîndurile mândriei, cum să-și smerească duhul: 
„Ţine-ţi mintea în iad şi nu deznădăjdu'”. 


Pentru noi, creştinii, taina aceasta se descoperă în grade diferite. Cînd omul 
cunoaşte harul Domnului și vrea să trăiască după Duhul lui Hristos, vede în sine 
însuşi o împărțire, vede cum o parte din sine însuși stă împotriva Acestuia şi începe 
să urască acea parte, şi să se osândească pe sine ca fiind vrednic de iad pentru că 
nu e slobod să se predea pe de-a-ntregul dragostei lui Hristos. Aceasta se petrece 
dintr-o mare însuflare de rugăciune, pocăință, dragoste și mulțumire față de 
Domnul. Aceasta li se întâmplă sfinților, părinților şi nouă tuturor, atunci când 
vedem că nu putem răsplăti Dumnezeului nostru pentru toate „câte sunt drepte, 
câte sunt curate, câte sunt vrednice de iubit, câte sunt cu nume bun, orice vârtute şi 
orice laudă”, după cum spune în capitolul 4 al Epistolei către filipeni. Cînd vedem 
că suntem neputincioşi să facem aceasta, atunci ne urâm pe noi înşine, și suntem 
gata să ne osândim pe noi înşine la iad pentru că nu putem răsplăti după cuviință 
adevăratului nostru Dumnezeu și binefăcător și Mântuitor. 


Un alt chip, mult mai scăzut, în care se lucrează această taină a osândirii noastre la 
iad fără a deznădăjdui se petrece în viaţa de zi cu zi. În viaţa noastră de zi cu zi 
vedem de multe ori că, în condiţiile şi în felul în care trăim, Dumnezeu nu este de 
față. E ca şi cum am fi în iad. Fiindcă trăim fără mîngâierea cea nestricăcioasă a 
Sfântului Duh. Trăim părăsiți, fără atingerea de viaţă purtătoare a Domnului. Asta 
este viaţa noastră de zi cu zi. lar noi, în loc să cădem într-o întristare bolnăvicioasă 
sau să deznădăjduim şi să părăsim dorința noastră de a ne mântui, zicem: „Asta 
merit pentru felul cum sunt!”. Pentru negrija şi nerecunoştința mea, merit să trăiesc 
aşa cum trăiesc, adică fără ca Domnul să trăiască înlăuntrul meu, fără a putea intra 
în prezența Domnului. 


Inţelegeţi? E la un nivel mult mai scăzut, când ne vedem sărăcia şi zicem: „Sunt 
vrednic de asta pentru păcatele mele!”. Şi e ceea ce spune prorocul Miheea: 
„Suferi-voi certarea Domnului pentru că am păcătuit Lui”. 





(extras din interviul publicat in revista “Familia ortodoxă”, nr. 1/120 (ian. 
2019): Părintele Zaharia de la Essex: „Să zidim Biserica cea sfântă a lui 
Dumnezeu înlăuntrul nostru”) 





Puterea rugăciunii pentru copii lor a părinţilor cu inima zdrobită: 
“Dumnezeu aude întotdeauna rugăciunile părinţilor care nu se dau bătuţi, nu 
trece niciodată cu vederea inima înfrântă” 


Rugăciunile părinţilor 


Biblia ne dă câteva exemple de părinţi a căror credinţă şi rugăciune pentru copiii 
lor a fost mai puternică decât a apostolilor înşişi. Cunoaştem foarte puţin, ba chiar 
aproape nimic, despre cei mai mulți din aceşti părinţi. Putem presupune că erau 
oameni obişnuiţi. Erau însă oameni care ajunseseră la limitele lor, la culmea dis- 
perării, cu privire la cea mai importantă persoană din viaţa lor: propriul lor copil. 


O caracteristică comună la acestor părinţi e că ei nu se dau bătuţi. 


Să-l luăm pe tatăl fiului „lunatic” (Mt 17, 14-21). Acest om se apropie de Iisus şi 
spune: „Fie-Ți milă de fiul meu că este lunatic şi pătimeşte rău, căci adeseori 
cade în foc şi adeseori în apă, şi l-am dus la ucenicii Tăi şi n-au putut să-l 
vindece”, 


Acest sărman tată avea un băiat despre care Matei spune că a fost vindecat de o 
formă de posesie demonică. Oricare era condiția fiului, e limpede că băiatul era 
angajat într-un comportament autodistructiv. Tatăl era la capătul puterilor. Îl 
adusese pe băiat la ucenici, cărora li se dăduse puterea să scoată demoni, dar n-au 
putut face nimic. Atunci tatăl a luat el însuşi în mâini problema şi i-a prezentat-o 
lui Dumnezeu. Iar lisus i-a vindecat fiul. 





Cel mai remarcabil detaliu în vindecarea acestui băiat e că nu l-a vindecat credința 
băiatului însuşi. El nici măcar nu voia să fie vindecat. Nici credinţa preoților (adică 
a apostolilor) la care băiatul a fost adus, şi care n-au putut face nimic pentru el. Ci 
credinţa tatălui. Ce fel de credință? Tatăl băiatului vine îngenunchind înaintea 
Domnului, implorându-L din tot sufletul. N-ar fi acceptat un „nu” drept răspuns. 
Ucenicii înşişi au fost uimiţi şi L-au întrebat pe lisus de ce ei înşişi nu-l putuseră 
vindeca pe băiat. 


„Dacă aţi avea credință cât un grăunte de muştar, veţi zice muntelui acestuia: 
Mută-te de aici dincolo, şi se va muta; şi nimic nu va fi vouă cu neputinţă. Dar 
acest neam de demoni nu iese decât numai cu rugăciune şi cu post” (Mt 17, 20-21). 


Ce fel de credinţă cere Domnul? Această credință poate fi mică cât grăuntele de 
muştar, aproape invizibil pentru ochiul omului. Dar când e zdrobit, grăuntele de 
muştar scoate foc la gustarea ei. La fel era şi inima tatălui: zdrobită, frântă de 
disperare pentru fiul său. Şi în această stare, rugăciunea sa a avut flacăra fierbinte 
pe care i-o dăduse credinţa. El n-a spus despre fiul său „e fără speranță”, „e de 
mulți ani în starea aceasta”, „depinde de el să vrea să fie vindecat” ori „e propriul 
său stăpân”. 


Marcu ne mai spune un detaliu important despre acest tată: acesta înţelesese că 
propria sa credinţă în Dumnezeu nu era desăvârşită. Marcu ne spune că „tatăl 
copilului strigă şi spunea cu lacrimi: „Cred Doamne, ajută necredinţei mele!” (Mc 
9, 24). Tatăl şi-a luat toate nedesăvârşirile şi greşelile, cunoscute doar de el singur, 
şi le-a pus jos la picioarele lui lisus. Apoi a cerut din nou ajutor pentru fiul său. Şi 
lisus l-a vindecat. Dumnezeu aude întotdeauna rugăciunile părinţilor care nu se dau 
bătuţi. 


Un alt exemplu e femeia cananeancă (Mt 15, 21-28). Ea nu era evreică, cu alte 
cuvinte nu avea religia dreaptă. Ea vine la lisus fără un să aibă cu ea un soţ, din 
orice motiv era aceasta. Poate că era o păcătoasă. Mărturiseşte cine e Hristos atunci 
când strigă „Miluieşte-mă, Doamne, Fiul lui David! Fiica mea este rău chinuită de 
demon!” La început Domnul o ignoră, nerăspunzându-i nici un cuvânt. Cât de 
adeseori nu se simte un părinte ignorat de Dumnezeu! Ca şi tatăl lunaticului, şi 
această femeie se dusese la apostoli care, obosiţi de ea, au alungat-o şi l-au cerut şi 
lui lisus s-o alunge! 


De ce a ignorat-o lisus? Ea suferea în contul fiicei sale. Ne putem doar imagina 
starea acestei femei, mai ales dacă presupunem că nu avea un soţ, dar avea o fiică 





foarte bolnavă. Domnul ignoră cererea ei. Atunci inima ei se rupe: „lar ea, venind, 
s-a închinat Lui, zicând: Doamne, ajută-mă!” 


lisus îi răspunde cu o insultă: „Nu este bine să iei pâinea copiilor şi s-o arunci 
câinilor.” 


Un copil era cea mai importantă persoană într-o familie, în timp ce în Palestina 
câinele era un animal necurat. Dar cuvintele lui lisus nu o descurajează pe această 
femeie. O inimă zdrobită, umilită, nu mai e afectată de insulte, cum nu mai e 
afectată nici de mândrie. Nu-i mai rămăsese nimic pentru ea însăşi de dragul fiicei 
sale. Dacă Hristos se referea la ceva din viaţa ei personală, era gata să măr- 
turisească: „Da, Doamne, aşa e”. Dar a făcut aceasta în contextul rugăciunii ei dez- 
interesate pentru fiica sa. „ŞI s-a tămăduit fiica ei în ceasul acela”. Nu se dăduse 
bătută. 


Nici unul din aceşti părinţi nu era un sfânt. Unul era lipsit de credinţă, celălalt era 
probabil imoral. Ceea ce aveau în comun era o iubire care nu voia să se dea bătută. 
Această iubire i-a făcut să îngenuncheze înaintea Fiului lui Dumnezeu, să-şi 
mărturisească nedesăvârşirile şi să ceară vindecare pentru altcineva decât ei înşişi. 
Dumnezeu nu trece niciodată cu vederea „inima înfrântă şi smerită“ (Ps 50,17). 


Potrivit Sfântului Chiril al Alexandriei, aceasta e singura jertfă primită de Dumne- 
zeu. Dar oferirea acestei rugăciuni e o răstignire care trebuie suferită pentru a 
dobândi învierea copilului. Fără răstignire, nu există înviere. 


Vechiul Testament ne relatează şi el despre mulţi părinţi nedrepţi a căror pocăință 
şi rugăciune aprinsă la Dumnezeu pentru copiii lor a fost ascultată. Iacob şi David 
sunt primul exemplu. Când Dumnezeu face un dar unui copil ca răsplată a rugă- 
ciunii unui părinte sau bunic disperat, acest dar nu e niciodată luat înapoi. Copilul 
poate folosi, abuza sau poate să nu folosească deloc acel dar. Oricare ar fi cazul, îl 
va avea însă întotdeauna. 


Rugăciunea e o componentă esenţială a faptului de a fi părinte. Aşa că s-ar putea 
spune: pe de-o parte, nu trebuie cruţată nuiaua (Pr 13, 24); dar, pe de altă parte, 
mâinile şi genunchii trebuie coborâte în rugăciune. Părinţii trebuie să le vorbească 
copiilor lor despre Dumnezeu, dar trebuie să vorbească şi cu Dumnezeu despre 
copiii lor. Menţinerea echilibrului între acestea două tine îi revine fiecărui părinte, 
întrucât fiecare părinte şi fiecare copil e unic. Dar nu trebuie să neglijeze rugă- 
ciunea fierbinte, stăruitoare. Ci să desferece puterea ei. Dacă vindecarea nu se 
limitează la credinţa noastră sau a altora, ci ţine de voinţa tainică şi de scopul lui 





Dumnezeu, totuşi rugăciunea noastră e o componentă indispensabilă în conlucrarea 
cu Dumnezeu. Dumnezeu lucrează atunci când ne rugăm stăruitor (cf. Le 18,7-8). 


Pentru cei care nu sunt părinți: aduceţi-vă aminte să vă rugaţi altruist pentru 
ceilalți. Un lucru e să ne rugăm pentru noi înşine, dar cu totul altul atunci când ne 
rugăm altruist pentru alții. O rugăciune de la altcineva e un lucru de care are nevoie 
fiecare din noi. 


Dumnezeu aude rugăciunile stăruitoare pentru alţii. Dacă nu avem credinţă de a 
aduce astfel de rugăciuni, să strigăm: “Cred, Doamne - ajută necredinţei mele!” 
Dacă atunci când ne apropiem de Dumnezeu ne simțim păcătoşenia, atunci să ne 
mărturisim căderile şi slăbiciunile, punându-le la picioarele lui lisus şi strigând din 
nou “Doamne, ajută-ne!”. 


(în: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 





Da, Doamne, ca un câine ... “Cine va încerca să se înfrunte cu răul în afara lui 
însuşi, fără ca înainte să-l fi învins pe cel rău înlăuntrul său...” 


Mitropolitul Naum al Strumiţei: Femeia caneneiancă 


[...] Citind Sfânta Evanghelie observăm că, după ce femeia şi-a îndreptat rugă- 
minţile sale către Hristos, El nu-i răspunde cu nici un cuvânt, ci o nesocoteşte cu 


totul. Într-un sfârşit, ucenicii Lui, ei înşişi miraţi, pentru că niciodată nu-L văzuseră 
aşa aspru şi „nemilostiv”, L-au rugat să o ajute. Dacă nu pentru că s-au întristat 
mult pentru ea, măcar pentru că voiau să se elibereze de acea tulburare care numai 
contenea. Hristos însă rămâne cu o cu un fel de a fi şi o purtare neschimbate: EI 
nici nu o priveşte: Nu sunt trimis fără numai către oile cele pierdute ale casei lui 
Israil. 


Tot ceea ce se întâmplă este o înjosire şi o durere peste măsură pentru femeie. Dar 
ea din nou se apropie şi, închinându-I-se, Îl roagă cu îndărătnicie, neluând seama la 
„umilirea” sa, la secătuirea sa sufletească şi trupească. Atunci Hristos rostește 
cuvântul Său, foarte greu şi smintitor pentru ea, prin care o aseamănă cu animalele 
necuvântătoare, cu câinii. Aceasta este deja vârful „înjosirii”. În faţa unei întâm- 
plări asemănătoare, adesea omul îşi pierde nădejdea, prețuirea şi încrederea față de 
cel care i-a pricinuit ocara şi durerea sufletească. De obicei, urmează o uimire 
neplăcută, durere sufletească, gânduri şi întunecarea minţii, înfruntare cu tot felul 
de ocări, blesteme şi îndepărtare faţă de cel care răneşte. 


Dar nu şi în această întâmplare evanghelică. Femeia primeşte cu smerenie cuvântul 
lui Hristos şi, socotindu-se nevrednică de luare aminte, ajutor şi milă, ca un câine, 





cere să 1 se dea doar din frimiturile care le cad copiilor de la masă, câtă vreme ei 
mănâncă pâinea. Cere ceea ce de obicei primesc câinii. Şi, îndată auzim cuvântul 
lui Hristos, de încuviinţare şi de adeverire a nevoinţei ei întru credinţă, smerenie şi 
ascultare: O! femeie, mare este credinţa ta; fie ţie precum voieşti! Într-o clipă, cea 
care era nespus de „înjosită”, se miluieşte şi se înalță datorită ascultării şi credinţei 
sale desăvârşite în Hristos şi datorită chipului împreună unirii cu El. 


Să însumăm până aici: ce se întâmplă, de fapt, cu femeia cananeiancă prin întâ- 
Inirea ei cu Hristos? 


In primul rând, ea primeşte purtarea lui Hristos (desăvârşita nebăgare în seamă) 
faţă de ea, cu alte cuvinte, lucrarea Lui. 


În al doilea rând, primeşte cuvântul Lui (defăimător din cale afară) pentru ea, iar cu 
aceasta şi învăţătura Lui. 


În al treilea rând, ea primeşte voia şi purtarea Lui de grijă pentru ea (chipul 
deplinei smerenii) cu privire la mântuirea ei. Şi fiindcă primeşte lucrarea, cuvântul, 
purtarea de grijă şi voia lui Hristos, neîndoios primeşte deîndată şi harul lui Hristos 
şi împărtăşirea personală cu EI. Ruga ei are deja o altă însuşire şi valoare în faţa 
Lui: Şi s-a tămăduit fiica ei dintru acel ceas. 


Greutatea vieţii duhovniceşti şi a morţii duhovniceşti pentru noi, creştinii, este să 
fim în înţelegere şi să lucrăm împreună cu pronia dumnezeiască pentru noi, cu voia 
dumnezeiască pentru noi, cu dumnezeiescul cuvânt pentru noi, cu lucrarea dumne- 
zeiască pentru noi. Despre aceasta am mai vorbit, căci din clipa în care femeia 
cananeiancă, în chip smerit şi cu mulţumită, ceea ce înseamnă cu o adevărată 
ascultare, a primit pronia, voia, cuvântul şi lucrarea lui Hristos, în aceeaşi clipă ea 
a dobândit harul dumnezeiesc şi pe Însuşi Hristos. Din acea clipă rugăciunea ei a 
avut o altă însemnătate în faţa Domnului: Şi s-a tămăduit fiica ei dintru acel ceas. 
/Mt. 15, 28/ După cum spun Sfinţii Părinţi, celui care împlineşte voia lui Dumne- 
zeu şi Dumnezeu 1-0 împlineşte pe a lui. 


Insă, la ceea ce vreau să luaţi aminte în predica de astăzi şi din ceea ce trebuie să 
tragem învăţătură e cu totul altceva. 


In primul rând, chiar dacă anumite lucruri care se întâmplă fără voie în viaţa 
noastră ni se par rele, noi ca adevărați creştini, trebuie să avem credinţă şi 





cunoştinţa că întotdeauna când le primim în chip smerit şi cu mulţumită faţă de 
Dumnezeu, la sfârşit Domnul le va preface şi rândui pentru binele nostru şi pentru 
mântuirea noastră în El. 


Vă aduceţi aminte de multpătimitorul drept lov. Ce a grăit după toate nenorocirile 
ce i s-au întâmplat? Gol am ieşit din pântecele mamei mele, gol mă voi şi întoarce 
acolo, Domnul au dat, Domnul au luat, cum au plăcut Domnului, aşa s-au şi făcut, 
fie numele Domnului binecuvântat. /lov 1, 21/ Şi ce i-a răspuns femeii sale după 
înspăimântătoarea boală care l-a lovit când ea i-a zis: Până când vei răbda, zicând: 
iată voi aşteptă încă puţină vreme nădejdea mântuirei mele?... ci zi vreun cuvânt 
către Domnul, şi mori. lar el căutând la dânsa a zis: pentru ce ca o femeie fără de 
minte ai grăit? Dacă am luat cele bune din mâna Domnului, să nu răbdăm şi cele 
rele? Întru toate acestea ce s-au întâmplat lui, n-a greşit lov cu buzele sale înaintea 
lui Dumnezeu. /lov 2, 9-10/ 


În al doilea rând, în Biserică noi nu participăm pentru sănătate, pentru reuşită în 
muncă sau pentru putere şi bani, nici chiar pentru mântuire (în sine) - ci doar 
pentru El. De aceea, întotdeauna când mergem la Biserică pentru ceva şi nu pentru 
EI şi întotdeauna când în Biserică cerem ceva (fie ea şi mântuirea), iar nu pe EI, noi 
de fapt clădim cu Dumnezeu o legătură de simbriaş, şi nu o legătură slobodă, 
fiiască şi de iubire. Boala şi sănătatea, viaţa şi moartea le primim de la Dumnezeu 
cu aceeaşi recunoştinţă. 


În al treilea rând, având din cercare tocmai o astfel de credinţă şi cunoştinţă 
lucrătoare şi având tocmai o astfel de dragoste neprecupețită, femeia cananeiancă 
nu a stricat legătura ei fiiască faţă de Dumnezeu din pricină că aşteptările ei nu s-au 
potrivit pentru acea clipă cu purtarea lui Hristos faţă de ea, ci dimpotrivă, neîn- 
doielnic, acea legătură s-a împlinit şi desăvârşit. 


Oricum, toate acestea nu înseamnă şi nu lasă să se înţeleagă nelucrarea noastră, ci 
lupta jertfelnică împotriva răului - dar înainte de toate în noi, şi după aceea în afara 
noastră... Cine va încerca să se înfrunte cu răul în afara lui însuşi, fără ca înainte 
să-l fi învins pe cel rău înlăuntrul său - sau înainte de a-L face pe Cel Bun să 
locuiască în el, un astfel de om, negreşit, se va lupta împotriva răului din afară cu 
răul care va ieşi din el (pentru că nici nu poate, nici nu ştie într-un alt fel) şi, după 
Sfinții Părinţi, va deveni sluga celui rău. 


Insă cum să ne luptăm în acest răstimp cu răul din afara noastră? Inainte de a 
dobândi rugăciunea minţii şi a inimii - doar cu ascultare desăvârşită faţă de părin- 





tele duhovnicesc! Altă cale Părinţii nu ne-au lăsat! Fie numele Domnului bine- 
cuvântat!” 


(din: Mitropolitul Strumiţei, Naum, “Nici Eu nu voi spune vouă...”, Editura 
Predania, 2015) 





Ce ne aduce înaintea lui Dumnezeu şi face să se împlinească cererile cele bune 

ale inimii? Marea deosebire dintre îndrăzneala la Dumnezeu a celor smeriți şi 

tupeul celor mândri şi “şmecheri”. Predica Arhim. Melhisedec de la Lupşa la 
Duminica femeii cananeence 


Predica Arhim. Melhisedec Ungureanu (Man. Lupșa) la Duminica a 17-a 
după Rusalii (17 februarie 2013): 


Transcriere rezumativă 


[i] 


Canaaneanca a ajuns în faţa lui Hristos, a stat de vorbă faţă către față cu 
Dumnezeul nostru. Ce a adus-o în faţa lui Hristos? Durerea sufletului ei, văzându- 
şi fiica chinuită de un duh rău. Durerea pentru aproapele e dată de dragostea pentru 
el. Deci: 


= dragostea a adus-o în faţa lui IHristos. Însă vedem o mulţime de mame 
sfâşiate de durere pentru copiii lor, totuşi asta nu le duce pe toate mamele 
înaintea lui Hristos. 

= credinţa a adus-o în faţa lui Hristos, EI Însuşi spunându-i: O, femeie, mare 
este credinţa ta! Fie ţie cum voieşti! Şi s-a tămăduit fiica ei în ceasul acela. 


Totuşi, ea a avut ceva în plus, care a învrednicit-o să ajungă în faţa Lui, Şi din 
dialogul pe care îl prezintă Sfântul evanghelist Matei, vedem că acest lucru era: 





> smerenia, care se vede din răspunsul ei la cuvântul Domnului - Nu este bine 
să iei pâinea fiilor şi s-o arunci câinilor! Ea spune: Aşa este, Doamne, dar 
şi câinii mănâncă din fărâmiturile care cad de la masa stăpânilor lor. 


După acest cuvânt Hristos îi fericeşte credinţa prin cuvintele: O, femeie, mare este 
credinţa ta... Am putea spune că femeia canaaneancă s-a „luptat” cu Hristos şi prin 
smerenia ei L-a biruit şi L-a făcut să îi asculte cererea. 


Privind mai adânc, însă, vedem că Hristos a ajutat-o pe femeie să ajungă la această 
stare de smerenie înaintea Sa, pentru că EI, Dumnezeul nostru Cel smerit, Se 
descoperă inimii celei smerite. 


Smerenia duce dragostea noastră înaintea lui Dumnezeu. Smerenia face să crească 
credinţa noastră. Smerenia este ceea ce Hristos vrea să ne împărtăşească nouă ca 
înţelegere, ca şi cunoaştere. 


Dacă un suflet ajunge să vorbească cu Dumnezeul Cel Viu şi Adevărat, ceva în el 
se înveşniceşte, pentru că EI Insuşi este veşnic, este Cel ce Este. 


Femeia canaaneancă ne arată trei etape pe care smerenia le lucrează în viaţa 
omului: 


1. Indrăzneala - cea a îndrăznit să vină în calea lui lisus, să-l ţină calea, I-a ieşit în 
întâmpinare, El a trecut pe lângă ea şi ea a strigat stăruitor până când au intervenit 
apostolii, sensibilizaţi de durerea ei. 


Am putea să ne întrebăm: bine, dar tot îndrăzneţii lumii acesteia căpătă şi de la 
Dumnezeu? Pentru că mulți în lumea de astăzi sunt îndrăzneți, sunt “tupeişti”, iar 
oamenii aceștia sunt cei care intră în față; însă îndrăzneala ca lucrare a smereniei e 
foarte diferită de îndrăzneala ca lucrare a mândriei, a celor care se socotesc pe ei 
mai buni decât ceilalți, iar acest lucru se vădeşte în cea de-a doua treaptă, după 
cum spune Sfântul loan Cuvântătoul de Dumnezeu, că cel care păcătuieşte nu are 
îndrăzneală înaintea lui Dumnezeu. Oamenii “şmecheri” ai lumii acesteia pot să 
creadă că ajung înaintea lui Dumnezeu, dar în momentul când se apropie de 
Dumnezeu, lumina conştiinţei începe să-i mustre pentru păcatele lor; 


2. Stăruinţa - femeia nu numai că a venit în faţa lui Hristos, ci a stăruit. Nu s-a 
descurajat când n-a băgat-o în seamă Hristos, ci smerenia 1-a dat puterea să rămână 
stăruitoare, stare care i-a dat şi mai multă credinţă. I-a spus lui Hristos: Doamne, 
ajută-mă!, dar EI n-a ajutat-o când i-a spus Doamne, ajută-mă!, ci i-a spus: Nu este 





bine să iei pâinea fiilor şi s-o dai câinilor. Deci El părea de neînduplecat, dar 
smerenia ei a ajutat-o să nu se descurajeze în cererea el. 


Şi astfel a ajuns la cea de-a treia treaptă: 

3. Înveşnicirea dragostei ei - dragostea ei de mamă, care purta durerea fiicei ei, a 
căpătat ceva din caracterul dumnezeiesc al dragostei lui Dumnezeu. Abia atunci 
Hristos i-a spus: O, femeie, mare este credinţa ta! Fie ţie cum voieşti! Şi s-a 
tămăduit fiica ei în ceasul acela. 


Noi de multe ori ne socotim prea păcătoşi pentru a avea îndrăzneală în faţa lui 
Dumnezeu, însă femeia canaaneancă ne arată că tocmai smerenia îți dă îndrăz- 
neală. Când te smereşti înaintea lui Dumnezeu poţi să îndrăzneşti înaintea Lui, 
chiar dacă eşti păcătos, chiar dacă eşti cel mai mare păcătos. 


Credem noi că ne smerim dacă nu îndrăznim să-l cerem lui Dumnezeu lucrurile 
duhovniceşti după care tânjeşte inima noastră sau să înălțăm la Dumnezeu cereri 
pentru semenii şi fraţii noştri. Ne descurajăm uşor, Îi cerem lui Dumnezeu o dată, 
de două ori, de trei ori, şi, dacă vedem că Dumnezeu nu ne aude, credem că nu ne 
ascultă şi nu-l pasă de noi şi ne dăm înapoi. 


Dar femeia canaaneancă ne învaţă că, dacă noi ne smerim și ne osândim înaintea 
lui Dumnezeu şi ne socotim vrednici de această aşa-zisă neauzire a Lui, atunci 
cererea noastră este ascultată. Ca atunci când femeia a spus: Aşa este, Doamne..., 
adică a fost de acord cu Hristos. Ne învaţă femeia să acceptăm şi să ne socotim 
nevrednici de a fi ascultați și de a ne fi primită cererea, dar să ştim că Dumnezeu 
ascultă orice cerere, orice strigăt şi orice suspin al fiecărei inimi. 


Prin încercările la care ne supune în viaţa aceasta, Dumnezeu vrea, încet-încet, să 
ne învrednicească să stăm înaintea feţei Lui şi să auzim şi noi, înveşnicindu-ne 
dragostea, ca femeia canaaneancă: Mare este credinţa ta! Fie ție cum ai voit! şi să 
primim şi noi să ne fie îndeplinită cererea, care este a ne fi mântuite sufletele 
noastre şi ale celor pentru care ne rugăm. 


Dacă ne cercetăm sincer, vedem că sunt adevărate cuvintele Sfântului Siluan care 
spune că oamenii, în ziua de astăzi, s-au făcut mândri şi rari sunt cei care ajung la 
iubire. Mulţi se mântuiesc prin suferințe, prin încercări. Dacă noi ajungem să 
înțelegem că starea aceasta de neîndrăzneală, pe de o parte, sau de tupeu, în 
extrema cealaltă, în faţa lui Dumnezeu este o lucrare şi o mişcare a mândriei, 
străină de dragostea lui Dumnezeu, dacă noi înţelegem că dragostea lui Dumnezeu 
poate să pătrundă în inimile noastre numai dacă ne smerim înaintea lui Dumnezeu 





şi ne recunoaştem starea de păcătoşenie, pe de o parte, dar recunoaştem și 
dragostea Lui, care biruieşte orice păcat în lumea aceasta, şi dragostea noastră 
poate să se înveşnicească şi noi putem să ne învrednicim de acest mare har de a sta 
înaintea lui Dumnezeu, de a avea o relație şi un dialog personal cu EI. 


Să dea Dumnezeu ca încet-încet să învăţăm să ne smerim, căci Sfântul Siluan 
spunea că smerenia este poartă deschisă dragostei. Amin. 





Părintele Savatie Baştovoi — Hristos şi hananianca 


Citiţi şi: Duminica hananeencei - sau cum să ne agăţăm de Hristos cu încredințare 
neclătinata — cuprinzând tâlcuirile minunate făcute aceleeasi pericope evanghelice 
de Sfântul loan Gură de Aur şi de părintele Nicolae Steinhardt 


Răspuns către Valentina: “Cred că ştiu de ce mi-ai cerut lămurire pentru această 
întâmplare stânjenitoare din Evanghelie. Într-adevăr stânjenitoare. Ce poate fi mai 
brutal decât să apostrofezi o femeie sărmană care îţi cere ajutorul, un ajutor care stă 
în puterea ta să 1-l acorzi. Hristos era atotputernic şi, probabil, femeia ştia asta. De 
aceea vine la El cu nădejde, cerând ajutor pentru fiica sa bolnavă. Dar ce face 
Hristos cu ea? EI procedează cu ea ca un evreu ordinar, o bruftuluieşte, zicându-i: 
“Nu se cade a lua pâinea de la gura copiilor şi a o da câinilor“. O face pe sărmana 
femeie căţea împreună cu fiica ei, în auzul tuturor! Ce poate fi mai tipic jidovesc 
decât această faptă a lui Hristos? Fiţi de acord că este o mojicie. 


Dar să vedem cum se împacă ea cu Evanghelia iubirii şi cum de Hristos, care ne 
cheamă să învăţăm de la EI cu blândeţe, a fost în stare să comită aşa o bădărănie 
că aceasta? Hristos ştie toate. EI ştia şi ceea ce va face femeia, ştia şi cum se vor 
uita la asta mulţimea de evrei care se înghesuiau în jurul Lui, atenţi să-L prindă 
greşind în faptă sau în cuvânt. Se vede că de această dată în jurul lui Hristos erau 
foarte mulţi necredincioşi, mai mulţi ca de obicei, care căutau să-L ispitească. Fără 
îndoială, mulți îi puneau întrebări prosteşti şi acum, că cele despre dajdia cuvenită 
Cezarului, despre căsătoria de după înviere, despre sâmbătă şi cred că şi multe 
altele. Ne putem închipui un bâlci în care Hristos e asaltat de iudeii guralivi şi plini 





de sine. Hristos rabdă toate acestea, rabdă, pentru că printre întrebările neghioabe 
se întâmplau şi unele care puteau da prilej la predica iubirii. Dar /Iristos, am 
văzut-o de atâtea ori, ştia să întoarcă până şi atacurile răutăcioase în lecţii de 
înțelepciune dumnezeiască şi iubire. Cred că într-o astfel de împrejurare 1 s-a 
adresat şi femeia noastră după ajutor, cerându-l să-l tămăduiască fiica, atunci când 
ceilalți îl atacau cu întrebări ispititoare şi răutăcioase. 


Dar ce face Hristos? Oare se grăbeşte EI să o vindece pe fată, ca să-şi arate puterea 
Sa miraculoasă celor care Îl atacau? Nu. El o bruftuluieşte. El o face căţea 
împreună cu fiica ei, arătându-se cu nimic mai bun decât gloata de iudei care-L 
înconjura. 


Hristos avea acest obicei de a ispiti EI însuşi pe cei care 1 se adresau. De exemplu, 
atunci când vin bătrânii evreilor şi-L întreabă: “Cu ce putere faci Tu acestea?“, 
Hristos le răspunde cu o întrebare, ca un jidan ordinar: “De unde era botezul lui 
Ioan, din cer sau de pe pământ?” lar când aceia s-au eschivat de la răspuns, de 
frică să nu nimerească în vreo capcană, EI le răspunde: “Arunci nici eu nu vă voi 
spune cu ce putere fac aceasta“. 


Hristos ştia ce părere aveau iudeii despre Dânsul. Îl credeau copil din desfrânare şi 


îndrăcit. Şi, când colo, o hananiancă, o “necurată” dintre neamuri, vine şi-l cere să- 
I tămăduiască fiica îndrăcită. Faptul că Hristos mai scosese draci nu schimba deloc 
situația. El continuă să rămână în ochii evreilor un îndrăcit, căci socoteau că cu 
domnul dracilor, cu Beelzebul scoate el dracii. Femeia însă a arătat faţă de el atâta 
nădejde şi dragoste, i-a căzut la picioare şi cred că şi alte gesturi şi cuvinte de 
umilire a rostit şi a făcut. lar asta a revoltat, fără îndoială, şi mai mult pe evreii 
pizmătăreţi. Cred că mulți au şi fost gata să strige: “Cine eşti tu, că primeşti să ţi se 
închine, că scris este, lui Dumnezeu unuia să 1 Te închini!?” Hristos, însă, le-o ia 
înainte, ticsindu-le ca pe un căluş în gură această replică neaşteptată, replică pe 
care numai un evreu putea să o dea: “Nu se cuvine a lua pâinea de la gura 
copiilor şi a o arunca câinilor“. 


Pentru noi această replică este şocantă, dar pentru o hananiancă era ceva obişnuit. 
Această femeie poate că auzea în fiecare zi apostrofări de acest fel şi chiar injurii 
din partea evreilor. Aşa erau evreii, credeau că totul li se cuvine numai lor. Ei nici 
nu-l considerau oameni pe cei dintre neamuri. Aşa că, femeia n-ar fi trebuit să se 
supere. Da, aşa ar fi fost dacă această replică ar fi ieşit din gura unui evreu 
oarecare, dar ea a ieşit din gura lui Hristos. Hristos nu trebuia să răspundă aşa. El 
era bun. EI învăţa despre dragoste şi despre milă, nu era ca ceilalți evrei. De aceea 





a şi îndrăznit femeia să se apropie de EI. Ea ÎI iubea. Şi, când colo, Iisus este şi El 
ca ceilalți. 


Însă acest răspuns n-a pus-o în încurcătură doar pe femeie. Şi mai mare a fost 
confuzia iudeilor. “Ce e cu acesta? Tot timpul învăţa despre dragoste, ne mustra 
pentru că nu avem milă, şi acum el însuşi procedează ca şi noi?“ Sigur că evreii s- 
au recunoscut în această replică. Aşa ar fi răspuns oricare dintre ei. Dar de ce a 
răspuns aşa lisus? 


Am zis: mulţi Îl socoteau nebun, îndrăcit, dar mulţi Îl bănuiau că ar fi vreun 
proroc. De aceea unii îi adresau întrebări pentru a-şi bate joc, alții pentru a se 
convinge că într-adevăr este cineva. Pe toţi aceştia Hristos îi întâmpină şi EI, la 
rândul Lui, cu întrebări-capcană, care descopereau adevărata intenţie şi identitate a 
celor ce se apropiau de El. 


Pe cei care credeau sincer în EI şi-l cereau ajutorul, Hristos îi ispitea: “Crezi tu că 
pot să fac Eu aceasta? Crezi tu că pot să fac aceasta pentru tine?*. Dacă vom fi 
atenţi, vom vedea că mai toate confruntările lui Hristos cu oamenii se rezumau la 
această întrebare. Ca şi lui Petru, Hristos le cere tuturor celor care intrau în vorbă 
cu El răspuns la întrebarea: “Cine zic oamenii că sunt Eu? Dar tu, tu ce zici?” 
Acelaşi lucru s-a întâmplat şi în cazul femeii hananience. Vom vedea că această 
replică dură, pe care i-o aruncă Hristos, nu era decât o formă a aceleiaşi întrebări: 
“Cine zic oamenii că sunt Eu, cine zici, tu, femeie, că sunt Eu?. 


Acelaşi lucru îl întreabă Hristos şi pe tânărul bogat. Hristos procedează cu el cam 
ca şi cu femeia hananiancă. Tânărul 1 se adresează: “Învăţătorule bune, ce bine să 
fac ca să dobândesc viaţa cea veşnică?” La care Hristos îi răspunde cu reproş: 
“De ce-mi spui “bunule”, nimeni nu este bun, decât numai unul Dumnezeu”. Cu 
alte cuvinte: “Crezi tu, într-adevăr, că Eu sunt Dumnezeu şi de aceea îmi spui 
“bunule” sau mă iei peste picior? Dacă într-adevăr crezi, fericit eşti, că pe această 
piatră a credinţei tale se va zidi Biserica, iar dacă nu crezi şi mă numeşti aşa, află 
că eşti un viclean şi călcător de lege, chiar acum, în clipa în care mă întrebi ce bine 
să mai faci pentru a dobândi împărăţia, chiar acum faci cel mai mare rău, călcând 
legea, numind “bun”, cum numai Dumnezeu este, pe cineva care nu este Dumnezeu 
în ochii tăi”. Într-adevăr, s-a dovedit că tânărul a pus această întrebare cu vicleşug 
şi din prea bună părere de sine. De aceea şi Hristos încheie cu o dezaprobare: 
“Adevărat, adevărat vă zic că mai uşor îi este unei cămile să treacă prin urechile 
acului, decât unui bogat să intre în Împărăţia Cerurilor”. 





Altfel se sfârşeşte dialogul cu hananianca. Acest dialog este identic cu cel al lui 
Petru, atât doar că este încifrat. Atunci când, la lacrimile femeii, Hristos răspunde: 
“Nu este bine a lua pâinea de la gura copiilor şi a o da câinilor”, de fapt El o 
întreabă: “Cine crezi tu că sunt Eu, că vii la Mine după ajutor? Oare nu crezi şi tu, 
ca aceştia, că sunt un nebun şi un îndrăcit? Ce vei face dacă şi Eu sunt om ca toţi 
oamenii? Aşadar, de ce-ai venit la Mine, nu vezi că şi eu sunt un jidan oarecare, 
plin de sine şi răutăcios care te alungă de la sine ca pe o căţea?” La care femeia 
răspunde: “Nu Te cred, eu ştiu că Tu eşti bun, Te văd că eşti batjocorit de cei de 
un neam cu Tine, căci dacă ai fi fost într-adevăr un jidan şovin, aşa cum vrei să 
pari, ei Te-ar fi primit şi Te-ar fi considerat ca pe unul de-al lor. Dar aşa, ei te 
batjiocoresc. Cum îmi spui Tu că eşti rău şi nemilostiv, când şi vocea şi chipul Tău 
îmi arată că Tu eşti bun, Tu eşti Hristosul, Fiul lui Dumnezeu Celui viu! Sau crezi 
că nu Simt cum arde inima mea când îmi vorbeşti? Niciodată inima mea nu a mai 
ars aşa, cred că acesta este focul dragostei despre care Te-am auzit vorbind de 
atâtea ori. Nu spune că din cauza evreilor nu vrei să faci Tu milă cu fata mea, că 
ştiu că ai tămăduit şi sâmbăta, călcând legea evreilor, şi că nimic nu Te opreşte să 
faci binele. Te-ai sfădit cu evreii în sinagogă, ştiu eu, că nu Te lăsau să 
tămăduieşti şi să faci milă. Nu, Tu nu eşti rău, Tu eşti bun. Știu că ai venit la evrei, 
că ei sunt poporul lui Dumnezeu, eu sunt o păcătoasă, o căţea dintre neamuri, dar 
Bunule, oare câinii nu mănâncă şi ei din firimiturile care se aruncă de la masa 
stăpânilor? “ 


Şi ce răspunde Hristos? “O, femeie, mare este credinţa ta! Cum să te hrăneşti tu 
cu resturi? Cum să te hrănesc Eu cu resturi de la masă, când tu eşti stăpâna? Nu 
mai spune aşa! Dacă ai şti cât mă bucur că ai răbdat această ispitire a Mea! Dacă 
ai şti cum se chircea inima Mea în Mine, de frică să nu cedezi în faţa aparenţei 
Mele asprimi şi să-Mi întorci spatele. O, câtă bucurie Mi-a făcut credinţa ta! Vino, 
Eu te voi arăta tuturor! Vino, că vreau să Mă laud cu smerenia ta, cu dragostea 
ta!” Apoi cred că s-a adresat iudeilor, ca de obicei, deşi evanghelistul nu ne-o mai 
spune: “O, puţin credincioşilor, mândrilor, îngâmfaţilor! Voi, pe care v-am numit 
stăpâni, pe care v-am numit copii ai Mei, uitaţi-vă la aceasta, pe care vol o 
nesocotiţi, adevărat vă spun, că la nimeni dintre voi n-am văzut atâta credinţă!” 


Credinţa acestei femei a fost într-adevăr mare, mai mare decât a apostolilor. Când 
au văzut această purtare a lui lisus, care erau de atâta vreme cu EI, care ar fi trebuit 
să-L recunoască, s-au smintit, şi-au pierdut credinţa. Fi chiar au crezut că Hristos 
se poartă cu răutate, de aceea au şi început să-L roage să arate milă faţă de sărmana 
femeie: “Slobozeşte-o, căci strigă în urma noastră“. Femeia însă nu şi-a pierdut 
credinţa, nici nădejdea, nici dragostea. De aceea şi Hristos exclamă: “O, femeie, 
mare este credinţa ta, mai mare decât a acestor ucenici ai mei! Ei nu întotdeauna 





reuşesc să scoată diavolii, deşi se socotesc apostoli şi prieteni ai Mei, dar tu, o 
femeie simplă, prin ceea ce ai făcut tu acum, ai alungat dracii din fiica ta. Du-te şi 
să-ţi fie ție după voinţa ta “. 


Iată, cred eu, sensul acestei purtări stranii a lui Hristos, purtare care nu te-a 
Smintit doar pe tine, ci chiar şi pe Apostoli. Ea însă a arătat frumuseţea 
sufletească a acestei femei, a arătat-o cunoscătoare a tainelor dumnezeieşti, căci 
ea a înţeles vorbirea încifrată a lui Hristos, vorbirea în pilde, pe care nici 
Apostolii nu o înțelegeau întotdeauna. De data asta ea s-a arătat mai înţeleaptă 
decât apostolii şi mai credincioasă. 


Femeia a înţeles că Hristos doar se preface a fi răutăcios. Hristos, ca un Orator 
desăvârşit, acum a luat chipul şi felul de a vorbi al celor pe care voia să-l combată: 
iudeii necredincioşi. Hristos a răspuns în replici tipice evreieşti: “Du-te de aici, 
numai evreii sunt aleşi şi, dacă se cuvine a ajuta pe cineva, aceştia sunt evreii, nu 
tu, care eşti o păcătoasă dintre neamuri“. Evreii erau nemilostivi, ei nu ajutau pe 
nimeni, nici măcar pe fraţii şi părinţii lor, motivând că lucrul, obiectul cerut este 
închinat Domnului. Aşa face şi Hristos: “Du-te, n-am poruncă să te ajut, numai 
pentru evrei am poruncă“. Viclemia şi răutatea evreilor era atât de mare, încât 
Dumnezeu le dă poruncă să nu amâne pe altă dată ajutorul pe care li-l cere cineva, 
dacă stă în puterea lor: “Nu spune prietenului tău: du-te şi vino iară, mâine îţi voi 
da, atunci când ai ceea ce-ţi cere“. lar Hristos, având puterea să o ajute pe femeie, 
îi zice: “Nu se cuvine“. Sigur că în toată această purtare a Sa, Hristos a desenat un 
iudeu tipic, pentru ca ei să se vadă dintr-o parte. 


Acest fel de a vorbi, ca din gura păcătosului, substituindu-se ascultătorului, a fost 
pregătit de proroci, în special de Eccleziast, despre care Sfântul Grigorie de Nyssa 
crede că e Însuşi Hristos. Ecleziastul face de multe ori afirmaţii şocante, contrare 
înţelepciunii dumnezeieşti, ca de exemplu: “Mi s-a părut un lucru bun Să 
mănânce şi să bea cineva şi, cu bucurie, să aibă folos din munca sa“. Ca mai 
încolo să adauge: “Mai bine e să mergi la casa de doliu, decât la casa de ospăț“. 
lată cum dezleagă aceste contradicții Sfântul Grigorie cel Mare: 


“Cartea lui Solomon se numeşte Eccleziast, ceea ce înseamnă, de fapt, orator. Într- 
un discurs oratoric se fac afirmaţii prin care să fie oprită discordia din sânul unei 
mulțimi agitate. Cei mulţi au păreri diferite, dar, prin argumentaţia oratorului, sunt 
conduşi la o singură opinie. Aşadar, cartea se numeşte Orator, pentru că, în ea, 
Solomon a luat asupra sa modul de a gândi al unei mulțimi revoltate: el cercetează 
felul în care ar fi tentată să judece o minte nepricepută. Ca într-o anchetă, la câte 
păreri le dă el naştere, la tot atâtea personaje li se substituie“. 





Aşa cred că au fost şi cuvintele şi purtarea Mântuitorului față de femeia 
hananiancă. Prin purtarea Sa, El a manifestat tipul evreului, pe care l-a corectat 
prin deznodământul neaşteptat. Hristos parcă ar fi spus: “lată, aşa sunteţi voi, 
evreii, nemilostivi şi plini de sine, vă lăudaţi cu neamul vostru, însă a arăta 
dragoste şi a face milă e mai bun. Judecaţi şi voi, din ceea ce aţi văzut: mai întâi, 
când am fost brutal şi răutăcios, şi mai apoi, când am arătat milă, ce este mai 
potrivit cu voia lui Dumnezeu? Aşadar, faceţi şi voi cele bune“. 


Să nu ne mire că Hristos S-a prefăcut, ştiind că prefăcătoria este un păcat. Acesta 
nu este decât un fel de a comunica, un alt nivel al limbajului, al predicii, pe care 
Hristos, Eccleziastul desăvârşit, o stăpânea cum nu se poate mai bine. Să nu uităm 
că Hristos se adresează oamenilor şi singurul lui scop este acela de a se face 
înţeles. Pe calea spre Emaus, când se arată celor doi ucenici după înviere, 
evanghelistul Luca ne spune că Hristos “S-a prefăcut că vrea să meargă mai 
departe“, iar ucenicii L-au oprit să rămână la ei. Dar parcă ce poate să însemne 
mustrarea: “0, până când voi fi cu voi şi vă voi răbda pe voi!” Oare nu tot El a 
ZIS: “Și iată, Eu Sunt cu voi până la sfârşitul veacului?” 


Aşa că, mi se pare că dialogul dintre Hristos şi femeia hananiancă n-a fost altceva 
decât o declaraţie de dragoste reciprocă. Atât doar că ei şi-au vorbit cu cuvinte 


sucite, ca doi îndrăgostiţi, care nu vor ca şi alții să le priceapă taina lor. Taina 
dragostei”. 


(în: Ileromonah Savatie Bastovoi, Dragostea care ne Sminteşte, Editura 
Marineasa, Timişoara, 2003) 





Arhimandritul Simeon Kraiopoulos: „Fie binecuvântat! Oricâte aş pătimi, 
sunt puţine...” - Noi am rezista precum cananeanca? Cum reacţionăm la 
jigniri, la încercări, la suferinţe? 


taina 


CE Căutlca 


În anii prigoanelor, pentru martiri lucrurile erau aşa cum le ştim, iar în veacurile 
care au urmat pentru anahoreţi deasemenea. În vremurile noastre viaţa este cum ne- 
o facem, aşadar tu alegi locul şi cum vei trăi, fie că vei merge să vieţuieşti în 
pustiu, la mânăstire, sau îți vei întemeia o familie. 


Oriunde ne-am afla, însă, toţi vom trece prin lucruri asemănătoare cu cele de care 
am pomenit [pătimiri, suferinţe, n.n.] şi tot parcursul nostru va fi între limite. Toate 
acestea sunt inevitabile, cu voia sau fără voia noastră ele vor veni. Adică, nu vom 
pătimi doar câteva necazuri, acum că suntem pe calea lui Dumnezeu, ci El va 
îngădui să ni se întâmple mai multe. Este un adevăr mărturisit şi în această 
însemnare. 


Am spus şi altă dată, referindu-ne la femeia cananeancă, că Hristos nu S-ar fi 
purtat cu altă femeie, aşa cum S-a purtat cu cananeanca, pentru că ştia că n-ar fi 
îndurat. Pe cananeancă aproape a călcat-o în picioare. A numit-o neam de câine, şi 
ea a primit mărturisind, confesându-se Domnului: „Da, sunt o cățea, dar şi câinii 
mănâncă din fărâmiturile care cad de la masa stăpânilor lor!” Și Domnul i-a 
ZIS: »;0, femeie, mare este credinţa ta, fie ţie după cum voieşti!” 





Mulţi sunt cei care n-ar rezista acestor cuvinte. Deseori realizez că ar fi multe de 
spus unui suflet sau altuia: „De ce faci asta? De ce spui aşa? De ce iei lucrurile în 
felul acesta?” 


Câte n-ar fi de spus cuiva? Dar nu pot fi grăite pentru că omul nu le poate duce. 


EI vrea să-l iei cu binişorul să nu cumva să-l necăjeşti, să-l sileşti, dar cum se va 
folosi astfel? 


Aşa stând lucrurile, se pare că toți creştinii îşi plâng soarta. Mai rar să găseşti câte 
unul care să spună: „Binecuvântat fii, Doamne, oricâte am pătimi, sunt puţine. Şi 
altele ni se cuvin, dar Dumnezeu are milă de oameni şi nu lasă să vină mai multe 
pe noi!” 


Acum îi auzi, tot mai mult, pe creştini zicând: „Avem necazuri, strâmtori, ne 
confruntăm cu această problemă, o avem pe cealaltă! Ah, ce mai pătimesc!” 


Ce să facă Dumnezeu cu noi, creștinii de astăzi, care nu îmbrățişăm deloc duhul 
creştinesc, adevărul acesta, să ne lăsăm, să ne predăm lui Hristos? S-o facem, 
fraţilor! 


Desigur, aceasta nu înseamnă că în ceasul în care te predai, te pui pe leneveală. 
Oare te vor lăsa toate aceste griji prin care treci, ca să stai de-o parte? Ele vin una 
după alta şi te zoresc, de aceea trebuie să crezi, să te rogi mai mult, ca să rezişti, 
dar să n-o faci patetic, ci pentru că doreşti să te laşi în mâinile lui Dumnezeu. 


Cei care doresc, chipurile, să inventeze singuri condiţiile martiriului fac o mare 
greşeală şi, totodată, un păcat. Asemenea provocări nu sunt acceptate. De aceea, 
Biserica a interzis să meargă cineva de bunăvoie, cu de la sine putere, la martiriu. 


Când eşti chemat să dai mărturie, să primeşti cu mulţumire, dar să nu mergi tu de 
unul singur. Acest lucru ar fi o exagerare. Şi nu numai atât, ci şi un pericol de a se 
mândri cineva şi, în cele din urmă, în exaltarea şi în mândria lui, de a lăsa martiriul 
şi toate celelalte, adică să-L trădeze şi să se lepede de Domnul. 


„Minunat este că Dumnezeu, 

acolo unde nu te-ai aşteptat şi n-ai înţeles, 

Şi-a vădit iconomia, pogorământul Său, 

şi nu ţi-a arătat milă, ci te-a lăsat să suferi şi să pătimeşti mai rău decât durere, 





tocmai pentru ca să te miluiască”. 


(din: Arhim. Simeon kraiopoulos, Taina Suferinţei, Editura Bizantină 2007) 


(sursa online a transcrierii: Catehetica — Fără cârtire să le primim pe toate ca 
din mâna lui Dumnezeu) 





Pr. loan V. Covercă - Predică la Duminica a 17 - a după Rusalii (a femeii 
cananeence) 


Astăzi la Sfânta Liturghie am ascultat o pericopă evanghelică în care s-a vorbit 
despre o femeie din părțile Tirului şi Sidonului, care a venit la Mântuitorul şi L-a 
rugat stăruitor să vindece pe fiica ei care era stăpânită de diavol. 


Domnul lisus Hristos trece din Galileea dincolo de Iordan, în Canaan, în vatra unor 
ținuturi locuite de păgâni şi pe care Dumnezeu le blestemase pentru idolii lor iar pe 
locuitorii de acolo îi izgonise când a adus pe israeliți înapoi din robia egipteană. 


Prin aceste ţinuturi a predicat Sfântul apostol Petru cuvântul Sfintei Evanghelii, iar 
Sfântul apostol Pavel în drumul său spre Ierusalim, a aflat aici mai mulţi creştini 
(Fapte XXV, 3). 


Domnul lisus nu a intrat în Tir şi Sidon - cetăţile păgâne aşezate la poalele 
Libanului - ci în împrejurimile lor. lar acest lucru l-a făcut după ce avusese o 
discuţie cu fariseii despre lucrurile care îl spurcă pe om şi-l fac neplăcut în faţa lui 
Dumnezeu. 


Scârbit şi saturat de sâcâiala şi invidia fariseilor, Domnul iese din hotarele patriei 
sale şi întâlneşte o femeie cu care întreţine un dialog de o bogăţie şi frumuseţe fară 
asemănare şi inegalabil. 


Femeia aceasta deşi străină de neam şi de credinţă se apropie de Domnul şi rămâne 
la oarecare distanță păstrând buna-cuviinţă a situației sale şi nu numai că se 





adresează Domnului, ci strigă din adâncul sufletului, adică îşi exprimă cu glas 
mare rugăciunea ei fierbinte:,Miluieşte-mă Doamne, Fiul lui David! Fiica mea este 
rău chinuită de diavol" (Matei XV, 22). Minunat şi plăcut mod de adresare! Acesta 
dovedeşte credinţa ei că lisus Cel căruia 1 se adresează este Mesia, Mântuitorul 
lumii. Strigătul ei izvora din această credință puternică şi mare în Hristos, din 
durerea ei neostoită de mamă, din nenorocirea cea mare şi din milă faţă de propriul 
său copil. 


Iubiţi fraţi, nu este prima dată când Sfânta Scriptură aminteşte despre demonizați. 
Domnul Hristos a mai vindecat pe îndrăcitul din Capernaum (Marcu I, 21-28), pe 
îndrăcitul din Gadara (Luca VIII, 26-40) şi pe tânărul lunatic (Matei XVII, 14-21; 
Marcu IX, 14-29; Luca IX, 37-43). De data aceasta Domnul este rugat să vindece 
de această cumplită boală pe fiica unei femei străină de neamul şi credinţa evreilor. 


Din cuvintele mele de învăţătură despre vindecările celorlalți îndrăciţi vă amintiți 
cât de mult pătimeau şi cât de îngrozitor erau chinuiţi aceşti stăpâniţi de necuratul. 
Am putut constata că există diferite grade de suferinţă şi de crize pe care le produc 
duhurile necurate, iar fiica acelei sărmane femei era chinuită în ultimul grad. Starea 
acestei copile producea mamei o profundă durere. Ştiu prea bine părinţii cât de 
mult suferă şi ei împreună cu copiii lor. 


Femeia aceasta îndurerată de boala fetiţei nu zice: miluieşte pe fiica mea, ci zice: 
„miluieşte-mă”. Copila într-adevăr suferă, dar eu ard de durere. Nu îndrăzneşte 
această femeie nici să cheme pe Domnul în casa ei aşa cum o făcuseră alţii şi nici 
să aducă pe fata ei la Domnul, ci numai strigă „miluieşte-mă”. 


lată un exemplu vrednic de urmat de către toți părinţii vremurilor noastre care 
trebuie să se roage permanent pentru copiii lor. Să se roage nu numai pentru 
tămăduirea lor de bolile trupeşti ci mai ales de bolile lor sufleteşti care devin din ce 
în ce mai multe, mai mari şi mai grele. 


Să nu înceteze părinţii a se ruga „Doctorului sufletelor şi al trupurilor”. De câte ori 
se roagă părinţii pentru copiii lor: Doamne miluieşte pe fiul meu că rău pătimeşte 
în păcatul neascultării de părinţi, de profesori, de îndrumătorii lui de bine, de mai 
marii lui, de conducătorii țării, de păcatul desfrânării, de păcatul egoismului, al 
trufiei, al mâniei, al iubirii de ceartă, al nesupunerii, de păcatul iubirii de aur şi de 
argint nemuncit, de păcatul vrajbei şi al clevetirii, miluieşte-mă şi-l scapă pe el de 
duhurile necurate şi pierzătoare! 





De ce părinţii nu supraveghează cu atenţie pe copiii lor şi nu-i învaţă şi îndrumează 
să se ferească de aceste păcate pierzătoare de suflet, căci odată cuprinși de unul din 
aceste păcate devin robi ai lor şi treptat, treptat, precum fiul risipitor, ajung nişte 
epave ale societăţii şi un pericol pentru tot poporul dreptcredincios. 


Rugăciunile fierbinţi către Dumnezeu, rugăciunile stăruitoare şi grija deosebită faţă 
de proprii lor copii i-ar îndepărta pe aceştia de microbul răutății pe care îl seamănă 
vicleanul în sufletele lor ca să-i robească prin păcat. 


Sunt numeroase cazurile când rugăciunile părinților au întors la căinţă pe fiii lor 
porniţi pe căile pierzării. Să ne amintim numai de Sfânta Monica, cea care prin 
rugăciunile ei fierbinţi către Dumnezeu a făcut ca fiul ei cel desfrânat şi înrăit în 
păcate să devină Fericitul Augustin. 


La rugăciunile sincere şi stăruitoare Domnul nostru lisus Hristos a răspuns întot- 
deauna fiind mişcat de suferinţa oamenilor. 


Dar, iată, vedem de data aceasta ceva cu totul neobişnuit. Domnul Cel prea bun şi 
prea milostiv, arată atâta indiferenţă la rugăciunile fierbinți ale cananeencii, 
precum nu se mai găseşte nicăieri în istoria minunilor Sale. „lar Domnul nu i-a 
răspuns nici un cuvânt” (Matei XV, 23). 


Comentând acest verset Sfântul loan Gură de Aur zice: „Domnul aduce la Sine pe 
iudeii care L-au recunoscut. Când Îl hulesc ei, EI îi roagă, când îl ispitesc, EI nu-i 
părăseşte. Pe cananeeancă însă, care aleargă şi-L roagă, fară a se sprijini, nici pe 
lege, nici pe prooroci, şi care îi arată atâta evlavie, pe ea nu o învredniceşte nici 
măcar de un răspuns. „Care alta nu s-ar fi smintit, când a văzut că realitatea nu 
corespunde cu ceea ce gândea ea? Ea auzise că „EI mergea prin sate vindecând, iar 
pe femeia aceasta care venea la EI o respinge”. 


Nu-i răspunde nici un cuvânt pentru că ştiutorul inimilor cunoştea credința 
puternică din adâncul sufletului ei. O credinţă puternică în stare să suporte orice 
încercare şi descurajare. Tocmai de aceea femeia aceasta nu se sminteşte, nu se 
supără, nu se descurajează şi nu se depărtează. Ea nu zice cum poate ar fi fost 
îndreptățită: cum acest om atât de vestit prin iubirea sa nemărginită faţă de oameni, 
arată atâta nepăsare şi indiferență față de nefericirea mea? Nu rosteşte aceste 
cuvinte pe care adesea le auzim din gura credincioşilor noştri, ci ea cu şi mai mare 
încredere în bunătatea lui Dumnezeu îşi arată credinţa ei mare şi puternică prin 
rugăciunile ei repetate. 





Este uşor de înţeles că atât de mult şi stăruitor se ruga această femeie încât a 
înduioşat şi pe Sfinţii apostoli, încât cu toţii într-un cuget s-au apropiat de 
învățătorul lor şi L-au rugat: „Slobozeşte-o că strigă în urma noastră” (Matei XV, 
23). 


Oare intervenţia ucenicilor Domnului era numai pentru ca să scape de ea, pentru că 
striga în urma lor? Cu siguranţă că nu. Rugăciunile stăruitoare ale acestei femei i-a 
impresionat atât de puternic, i-a mişcat atât de mult şi i-a umplut de mirare atitu- 
dinea Domnului Hristos, încât nu puteau să tacă; această convorbire ajunsese la o 
tensiune atât de înaltă, iar durerea sfâşietoare a mamei copilei bolnave a scos pe 
învăţăceii lui lisus din cadrul rolului lor încât simțeau ei nevoia imperioasă să-L 
roage pe Domnul s-o dezlege din legăturile cu care satana legase pe sărmana ei 
fiică. 


Iată răspunsul Domnului: „Nu sunt trimis decât către oile cele pierdute ale casei lui 
Israel” (vers. 24). Acest răspuns a amuţit pe ucenici, iar femeii cananeence i-a dat 
grai. Ea şi mai mult stăruia. Socotind că rugăciunea ei de la distanţă poate este o 
necuviinţă, iar strigătele ei nu exprimă destulă evlavie, smerenie şi dragoste, se 
apropie, cade în genunchi la picioarele Domnului şi 1 se închină zicând: „Doamne 
ajută-mă” (vers. 25). O rugăciune răbdătoare şi fierbinte care conţine un singur 
cuvânt: „ajută-mă”. Sufletul ei era atât de plin de simţire încât limba nu putea rosti 
prea multe cuvinte. Lacrimile care izvorăsc dintr-o inimă zdrobită şi smerită, 
suspinele fără cuvinte sunt deja de ajuns căci „noi nu ştim să ne rugăm cum 
trebuie, ci însuşi Duhul se roagă pentru noi cu suspine negrăite” (Romani VIII, 26). 


Dealtfel ce alte cuvinte puteau să înlocuiască această scurtă rugăciune? Ea spune 
totul: Doamne ajută-mă, priveşte-mă ca pe una din făpturile tale. Ajută-mă, fiindcă 
eu cred că poţi să mă ajuţi, încă mai cred că şi vrei, cu toate că acum mă refuzi. lată 
o rugăciune vrednică de urmat, iată curajul, iată speranţa pe care ţi le dă rugăciunea 
fierbinte! 


Minunatul dialog continuă căci Domnul îi răspunde: „Nu este bine să iei pâine de 
la gura copiilor şi să o arunci câinilor.” Dar cu neputinţă de crezut! Nici femeia nu 
deznădăjduieşte, nu se descurajează, ci dă un răspuns extraordinar, parcă inspirat 
de Cel în faţa căruia stătea, de Duhul Sfânt care luminează pe cei neştiutori şi 
întăreşte pe cei slabi. Înțelegerea ei creşte; nu-l mai numeşte pe Mântuitorul „Fiul 
lui David” ci de data aceasta răspunde: „Da, Doamne, dar şi câinii mănâncă din 
fărămiturile care cad de la masa stăpânilor lor” (vers. 27). Noi păgânii nu aşteptăm 
mulțimea de binefaceri pe care le primeşte poporul lui Dumnezeu cel ales, pe care 
Fiul lui David le revarsă din belşug, ci doar micile fărămituri care cad de la masa 





cea îmbelşugată şi acestea sunt îndeajuns pentru noi neamurile cele înfometate. 
lată câtă înţelepciune şi smerenie în acest răspuns al femeii cananeence! lată că 
acolo unde există credinţă vie şi adevărată există şi înţelepciune, cum Dumnezeu 
celor smeriţi le dă înţelepciune iar celor mulți le dă grai. 


Cine ar fi putut să rostească aceste cuvinte pline de har şi de Duhul Sfânt decât cel 
inspirat de Duhul Sfânt, căci după cuvântul proorocului Isaia „se va odihni peste el 
Duhul lui Dumnezeu, duhul înţelepciunii şi al înţelegerii, duhul sfatului şi al tăniei, 
duhul cunoștinței şi al bunei credinţe” (Isaia XI, 2). 


Dacă Mântuitorul a ascultat rugăciunea sutaşului roman din Capernaum şi i-a 
vindecat slujitorul, a vindecat pe îndrăcitul din Gadara, pe samarineanul bolnav de 
lepră împreună cu cei nouă, ca şi pe mulţi alții pe care îi consemnează Sfânta 
Scriptură, cum ar fi lăsat în zbuciumul durerii şi în ghearele deznădejdii pe această 
femeie care a dat dovadă de o credinţă mare şi puternică? 


Mântuitorul a mai dorit prin aceasta ca religia Sa cea nouă şi dumnezeiască să 
depăşească hotarele unui popor şi să devină un bun comun al întregului neam 
omenesc. Aici întrevedem universalismul învăţăturii Mântuitorului, vedem pu- 
nându-se baza unei religii noi, ale adevăratei religii. Credinţa aceasta mare şi 


încercată a fost răsplătită de Domnul cu prisosință. Pe lângă faptul că o laudă 
pentru credinţa ei: „O, femeie, mare este credinţa ta” Mântuitorul îşi descoperă 
bunătatea, dragostea faţă de creaturile Sale şi mila Sa, căci îndată îi îndeplineşte 
rugăciunea spunându-i: „fie ţie după cum voieşti, şi s-a tămăduit fiica ei din ceasul 
acela”. 


Deşi se văd clar şi alte virtuţi la această femeie cum sunt: smerenia, răbdarea, 
rugăciunea, bunătatea, dragostea, Domnul laudă credinţa acesteia ca fiind izvorul 
tuturor celorlalte virtuţi. De aceea în relaţiile omului cu Dumnezeu credinţa este 
firul de legătură. Fără credință nu putem face nimic, iar Sfântul apostol Pavel 
spune că „fără credinţă nu este cu putinţă să fim plăcuţi lui Dumnezeu” (Evrei XI, 
6). 


lată dar cât de mult folos aduce o credință smerită, o credinţă fierbinte, mare, pu- 
ternică, o credinţă stăruitoare în rugăciune. Credinţa mamei a vindecat pe fiică de 
chinurile groaznice, a învins şi a izgonit pe satana, a biruit refuzul de la început al 
Domnului şi a devenit pildă pentru toate generaţiile viitoare de creştini. 


Să urmăm exemplul femeii cananeence şi să ne rugăm neîncetat lui Dumnezeu să 
ne întărească în credinţă. Să păstrăm cu sfinţenie nealterată credinţa în care ne-am 





născut, şi să ne silim ca această credinţă a noastră să rodească prin fapte bune şi 
prin dragoste față de Dumnezeu şi de aproapele, iar roadele credinţei noastre să fie: 
„dragostea, bucuria, pacea, îndelunga răbdare, bunătatea, facerea de bine, credin- 
cioşia, blândeţea şi înfrănarea poftelor” (Galateni V, 22-23). 


Să rugăm pe Bunul Dumnezeu să reverse harul Său cel ceresc asupra noastră şi 
asupra tuturor celor ce 1 se roagă cu credinţă. Să dea pace sufletelor noastre, pace 
în familiile noastre, pace unuia cu altul la locurile noastre de muncă, pace în 
întreaga lume, iar între oameni dragoste şi bună înţelegere. Amin. 


Sursa: Pr. loan V. Covercă (Glasul Bisericii nr. 1-3, 1982). 





Pr. Eugen Tănăsescu - Dumnezeu nu ne vrea proşti 


Textul despre care vorbesc descrie vindecarea fiicei unei femei cananeence, adică 
de alt neam decât cel evreiesc. Biserica nu-i ştie numele, Evanghelia nu l-a păstrat, 
dar pentru alesele ei virtuţi o numeşte cu „C” mare, semn al unei personalități: 
Cananeeanca. 


Contextul este următorul: această femeie păgână (din punctul de vedere al popo- 
rului iudeu, socotit popor ales) vine cu mult curaj la Hristos şi îi cere ajutorul, 
pentru a-i vindeca fiica, ce era „chinuită de un demon”. Dar nu demonizarea fetei 
este subiectul principal, ci felul în care ea primeşte ajutorul de la Hristos. 


Iniţial, Hristos nu o bagă în seamă, apoi urmează un moment delicat, în care pare 
că o jigneşte, asemănând-o cu un câine, dar sfârşitul este apoteotic: un simplu 
răspuns al femeii va smulge admiraţia şi lauda din partea Domnului. Or, ca să 
ajungă Dumnezeu să te admire, trebuie să ai nişte calităţi. Până la urmă şi noi, 
oamenii, facem la fel. Admirăm pe cei care ne surprind plăcut prin calitățile lor. 


Sunt oameni care nu cred în ajutorul lui Dumnezeu. Li se pare o himeră, o poveste 
pentru naivi sau, spus mai vulgar, pentru proşti. Alţii cred că Dumnezeu îi poate 
ajuta, dar se plâng de faptul că nu prea mai simt acest ajutor. În realitate, şi unii şi 
alții ignoră un adevăr elementar, aplicabil şi în societate: ca să primeşti un ajutor, 
trebuie să ştii ce şi cum să ceri. Asta presupunând că, în iarna vrajbei noastre, se 
mai găsesc oameni care să ajute, întrucât avem de-a face cu o specie pe cale de 
dispariţie. Sau, mai grav, care transformă ajutorul în trafic de influenţă şi corupţie. 





Dialogul dintre Hristos şi cananeeancă ne transmite câteva lucruri despre acest „ce 
şi cum” să ceri, pe care încerc să le sistematizez. 


1. Credinţa presupune, înainte de toate, cunoaşterea lui Dumnezeu. Adică să ştii 
exact cine este Dumnezeu. Femeia spune: „Miluieşte-mă, Doamne, Fiul lui 
David!”. Scurt, dar de profunzime teologică. Femeia nu apela la Hristos ca la un 
şaman, ci Îl cunoştea foarte bine, ştia exact cui se adresează: Fiului lui Dumnezeu 
cel Întrupat, Mesia, numit şi Fiul lui David, cel pe care poporul evreu îl aştepta. 
Teologic vorbind, femeia era mai cultivată în teologie decât mulţi dintre cei ce 
pretindeau a fi „aleşi” de Dumnezeu, deşi făcea parte dintr-un alt popor. Ceea ce 
înseamnă că credinţa, ca şi cunoaştere a lui Dumnezeu sunt universale, aparținând 
oricui şi le doreşte, fără discriminare. 


2. Rugăciunea trebuie însoţită de stăruință. Mărturisirea teologică a femeii este 
întâmpinată de către Hristos cu o paradoxală răceală. Mai întâi, nu-i răspunde în 
niciun fel. Imediat intervin ucenicii, care par deranjaţi de insistenţele femeii: 
„Elibereaz-o, că strigă în urma noastră”, asemenea multor oameni, care astăzi sunt 
deranjaţi de strigarea în public a credinţei şi ar dori-o eliberată, adică scoasă din 
zona de interes public. Hristos le răspunde cu un aer exclusivist: „Nu sunt trimis 
decât către oile cele pierdute ale casei lui Israel”. În realitate, Domnul încerca 


răbdarea şi stăruința acestei femei, nu pentru că ar fi vreun sado-masochist, ci ca să 
fie mărturie de stăruinţă şi de luptă pentru idealurile înalte, iubirea de mamă fiind 
ceva unic şi înălțător. lar femeia confirmă, căci, însoţind credinţa cu stăruința, 
„venind, s-a închinat Lui, zicând: Doamne, ajută-mă”. Este cea mai simplă formă 
de a te adresa divinității: te închini şi ceri ajutorul. Mai târziu, înțelegând profun- 
zimea acestui gest, creştinii au început să se salute între ei cu Doamne ajută, semn 
al dorinţei de bine pentru aproapele tău. De aici însă, lucrurile devin şi mai 
interesante 


3. Credinţa, rugăciunea, cunoaşterea şi stăruința trebuie fundamentate pe iubire şi 
pe smerenie. Știindu-i virtuțile alese ale sufletului, Hristos vrea şi mai mult de la 
femeia păgână. Prin urmare, îi dă o replică ce pare vulgară, jignitoare sau chiar 
umilitoare: „Nu este bine să iei pâinea copiilor şi s-o arunci câinilor”. Cum ar veni, 
îi zice cam aşa: „voi, cananeeni, fiind păgâni, sunteţi ca nişte câini care nu au 
dreptul de a se hrăni cu pâinea de la masa celor aleşi, cu învăţăturile înalte ale 
credinţei în Dumnezeu”. Însă femeia dă dovadă de o inteligență sclipitoare. 
Smerindu-se şi trecând peste aparenta jignire (înţelepţii învaţă şi din mustrări, 
proştii nu pricep nimic nici din laude), ea recunoaşte că, într-adevăr, păgânii nu pot 
avea acces la credinţa autentică. Dar mai înţelege foarte bine că asta nu se întâmplă 
din cauza lui Dumnezeu, care iubeşte pe orice om, întrucât este făcut după chipul 





Său, ci din cauza alegerii greşite pe care o fac păgânii, de a nu urma adevăratei 
credinţe. Aşa că replica ei va fi o culme a teologiei creştine: „Da, Doamne, dar şi 
câinii mănâncă din fărâmiturile care cad de la masa stăpânilor lor”. Adică ea îşi 
recunoaşte păgânismul, dar afirmă că Dumnezeu nu poate fi atât de crud încât să 
fie indiferent față de omul pe care l-a creat. Chiar dacă greşeşte şi alege să devină 
păgân, omul tot mai are posibilitatea de a se îndrepta. În fond, Hristos este cel ce 
oferă lumii întregi iertarea şi îndreptarea. Pe care femeia le exemplifică foarte 
inteligent prin fărâmituri. Aici este maximul teologiei creştine, cum spuneam, 
pentru că pâinea nu este doar aliment al trupului, ci şi hrană spre viaţă veşnică, 
Hristos autodefinindu-Se ca Pâinea care s-a coborât din Cer. În acest moment, 
femeia a teologhisit despre centrul şi esenţa vieţii creştine, Sfânta Împărtăşanie: 
Trupul şi Sângele Domnului. 


4. Ajutorul lui Dumnezeu este doar răsplata comuniunii cu El. Sunt mulți oameni 
care cred că ajutorul de la Dumnezeu vine în mod automat, dacă împlineşti 
anumite ritualuri. Asta este mai mult superstiție. Ritualurile îşi au rolul lor bine 
definit, dar nu garantează partea de contribuţie personală a omului în relația sa cu 
Dumnezeu. Comuniunea nu este automatism. Noi ştim foarte bine asta, dar ne 
încăpățânăm să uităm sistematic: când dorim comuniunea cu cineva, nu ne 
mulţumeşte ritualismul, formalismul sau eventualele gesturi frumoase, dacă ele nu 
vin din inima celui de lângă noi. Prin urmare, ajutorul lui Dumnezeu nu este 
altceva decât răspunsul Lui la iubirea noastră, la dorinţa noastră de comuniune. 


Tocmai de aceea cei care, de regulă, acuză pe credincioşi de habotnicie, superstiție 
sau prostie, sunt tocmai cei care au o inimă împietrită, care funcționează doar 
automatist. Dar credinţa nu este deloc aşa. Ea este cunoaştere, stăruinţă şi iubire. 


Dumnezeu nu ne vrea habotnici, superstiţioşi sau proşti, ci ne vrea fu ai Inţele- 
pciunii şi ai lubirii stăruitoare. 





Pr. Eugeniu Rogoti - Credinţa neașteptată 


14 feb, 2021 


Biserica reia astăzi pericopa evanghelică despre femeia cananeeancă din cauza 
perioadei întinse între Paştile anului trecut şi cel din anul curent. 


Pasajul evanghelic ne este prezentat adesea în legătură cu miracolele pe care le 
aşteptăm de la Dumnezeu şi felul în care ar fi bine să ne raportăm la ele, pentru a şi 
avea parte de ele. Credinţa fermă a femeii cananeence în faptul că lisus o va putea 
vindeca pe fiica sa ne este pusă în faţă la Taina Sfântă a Maslului, atunci când Îi 
cerem lui Dumnezeu vindecarea trupească. 


De fapt, pasajele de la această taină ne îndeamnă să avem credinţă în faptul că 
Domnul ne poate ajuta, numai să fim şi noi darnici şi ajutători la rândul nostru. Să 
învăţăm ce înseamnă iubirea aproapelui, iertarea datoriilor, împlinirea misiunii, 
lepădarea de cele lumeşti care ne trag înapoi, săvârşirea faptelor bune şi lipsa 
judecării celui de lângă noi, chiar dacă acela ar avea mari probleme cu etica. Pe 
lângă toate acestea ne este prezentată şi pilda femeii de neam şi credinţă străină 
care strigă din urma Mântuitorului, acceptă aşa-zisa batjocorire, prin care erau de 
fapt învăţaţi o lecţie cei care se considerau mai presus de restul lumii. 


Femeia acceptă să fie umilită, fără a se supăra şi fără a cere dreptate sau egalitate; 
acceptă să cerşească doar pentru ca fiica ei să aibă parte de sănătatea atât de impor- 
tantă pentru tot omul care face umbră acestui pământ. Femeia simbolizează sufletul 
nostru şi ne arată cum ar trebui să fie acesta dacă doreşte să primească milă de la 
Dumnezeu. Sufletul plin de smerenie, lipsit de orgoliu, gata să fie umilit sau batj- 
ocorit de dragul aproapelui său, din dorinţa de a primi cele bune şi de folos. 





În timpul slujbelor la care participăm auzim toate aceste îndemnuri pentru binele şi 
mântuirea sufletelor noastre, dar adesea ele sună în urechile şi minţile noastre ca 
nişte poezii frumoase, fără a ni le asuma întru totul. Slujbele ne postează în faţa lui 
Dumnezeu exact ca pe această femeie cananeeancă, umilă şi cerşetoare, pentru că 
ea ştie că oricât ar lucra, oricât s-ar strădui sau ar încerca, fără mila primită în dar 
de la lisus Mântuitorul nu va putea obţine ceea ce-şi doreşte cel mai mult. lată că 
suntem îndemnați să cerşim. Mai mult ca oricând, deşi toate slujbele noastre sunt 
pline de „Doamne, ai milă sau miluieşte-ne pe noi!”. 


Pilda vie şi cu persoane în carne şi oase pe care le-o oferă Mântuitorul celor care-L 
înconjurau, insistând asupra ei, de unde şi părelnica „nebăgare în seamă iniţială”, 
ne aşază în postura corectă pe care suntem chemaţi să o avem în faţa lui Dumne- 
zeu. Sigur că teologia noastră vorbeşte de îndumnezeire, de înfiere, de lucruri mai 
presus de cuget, însă toate acestea nu sunt accesibile decât după trecerea prin 
smerenia însoţită de marea credinţă de care a dat dovadă femeia cananeeancă. Ea a 
primit izbăvirea şi împlinirea rugăminţii. Noi suntem îndemnați să-i urmăm pilda 
de smerenie, care premerge „bunătăţilor celor viitoare”. 





“Sufletul nostru este bolnav, viaţa se veştejeşte, ceva moare în noi, iar noi 
trebuie să învăţăm de la cananeanca să strigăm din bezna deznădejdii, din 
adâncul inimii descurajate, din inima necazului ce pare să nu aibă dezlegare; 
să strigăm şi să plângem Domnului” 


14.02.2021 


Mitropolitul Antonie de Suroj: Predică la Duminica a 17-a după Rusalii 
(Femeia cananeancă) 


Cananeanca care s-a apropiat de Hristos şi L-a rugat să-i vindece fiica demonizată 
era o păgână. În vremea aceea, evreii, singurii care crezuseră în singurul Dumne- 
zeu adevărat, nu stabileau relaţii cu păgânii, se fereau şi plecau din calea lor. Dar 
iată că femeia aceasta se apropie de Hristos. Aceasta ne spune deja că ea a văzut în 
Domnul ceva ce nu a văzut în alţii, că a simţit ceva în Hristos. Cu intuiţia, cu inima 
sa a prins ceva ce îi inspiră încredere şi a ridicat de pe umerii ei frica că va fi 
alungată. Şi cananeanca 1 s-a adresat Mântuitorului cu cuvintele pe care le găsim şi 
în Evanghelia după Marcu, în gura orbului Bartimeu: lsuse, Fiul lui David (Marcu 
10, 47). Însăşi adresarea aceasta reprezintă o mărturie de credință. Bineînţeles, nu 
în Hristos ca Fiu al lui Dumnezeu, dar în Mântuitorul ca în Cel născut din viţa 
regească a lui David, din care urma să se nască Mântuitorul lumii: Miluieşte-mă 
Doamne, Fiul lui David! Fiica mea este rău chinuită de un demon (Matei 15, 22). 


Dar Hristos Îşi continuă drumul, fără să răspundă la strigătul ei. Ucenicii însă l-au 
zis: Slobozeşte-o, că strigă în urma noastră, urmărindu-ne cu strigătul speranţei şi 





deznădejdii sale (cf. Matei 15, 23). „Slobozeşte-o” nu înseamnă „alung-o”, ci 
„Chiar nu-ţi este milă? Şi ea este om sau nu? Sau ar trebui să ne ferim de unii ca 
aceştia? Oare durerea omenească din inima păgânilor nu este atât de grea, chi- 
nuitoare ca şi în noi? Slobozeşte-o, ca să plece în pace...”. 


Și Hristos le zice: Nu sunt trimis decdt către oile cele pierdute ale casei lui Israel 
(Matei 15,24). Dar cananeanca îi răspunde: Doamne, ajută-mă (Matei 15, 25). Ea 
nu-i răspunde la remarca făcută ca nu a fost trimis la ea, ci crede pur şi simplu că 
Domnului 1 se va face milă de ea. Nici măcar nu-L contrazice, nu afirmă: „Cum 
aşa, şi eu sunt om!” Nicidecum, cananeanca nu face decât să creadă. 


Și Hristos îi mai încearcă o dată credinţa. Bineînţeles că ştia măsura credinţei ei, 
precum şi cananeanca ştia că Domnul cunoştea totul dinainte. Insă ucenicii tre- 
buiau să măsoare intensitatea credinţei la care e capabil un păgân. 


Aşa că lisus 1-a spus: Nu este bine să iei pâinea copiilor şi să o arunci la câini 
(Matei 15,26). Cuvintele acestea ni se par atât de crude şi de necruțătoare... Dar 
cred că le putem înţelege, dacă ne imaginăm chipul Mântuitorului, care şi-a aplecat 
privirea atentă, gânditoare şi compătimitoare la ochii ridicaţi ai acelei femei. Ea a 
ascultat cuvintele acestea, precum a auzit şi alte cuvinte grele, dar le-a ascultat, 
văzând în acelaşi timp chipul Iubirii dumnezeieşti îndreptate către ea. Şi ea le-a 
răspuns, oarecum zâmbind: Da, Doamne, dar şi câinii mănâncă din fărâmiturile 
care cad de la masa stăpânilor lor (Matei 15,27). Poţi să spui asemenea cuvinte 
numai din profunzimea credinţei şi din înţelegerea faptului că cuvintele acelea dure 
nu vin dintr-o inimă aspră. 


Ca şi în alte cazuri, Mântuitorul răspunde aici la credinţă cu iubirea şi puterea Sa 
de a vindeca, de a milui şi de a mântui: O, femeie, mare este credinţa ta; fie ţie 
după cum voieşti. Şi s-a tămădduit fiica ei în ceasul acela (Matei 15, 28). 


Aici mai vedem o dată în plus că nu există limite ale milostivirii lui Dumnezeu, că 
EI nu-i împarte pe oameni în credincioşi şi necredincioşi, în ai săi şi în străini. Pen- 
tru Dumnezeu nu există oameni străini, toţi sunt ai Săi. În plus, Domnul nu 
aşteaptă şi nici nu ne cere încredere naivă, ci credinţă adevărată, efortul credinţei şi 
al pregătirii de a ne încredința lui Dumnezeu, ba chiar pregătirea să ajungem la 
Dumnezeu prin strigăte, rugăciune şi credinţă. lată calitățile pe care trebuie să le 
învăţăm de la cananeancă. Amin. 


11 octombrie 1981 





Atât de banală şi de apropiată ni se pare povestirea despre femeia cananeancă, pe 
care Hristos a auzit-o când cerea cu insistență vindecarea copilului ei; şi cât de 
multe putem învăţa de la ea! Femeia aceasta a venit în zbucium sufletesc, cu inima 
sfâşiată, fiindcă fuca ei era bolnavă. Şi a putut să ceară vindecarea ei, a putut să 
mijlocească mila lui Dumnezeu. Dar Hristos Se făcea că nu aude. lar când aceasta 
Îi cerea ajutorul în mai multe rânduri şi cu mai multă insistență, Mântuitorul i-a 
răspuns: „Am venit ca să aduc mila şi vindecarea fiilor lui Israel”. Dar femeia L-a 
privit şi a văzut că pe chipul Său nu există asprime, nici indiferenţă crasă. Probabil 
că ea a citit un zâmbet pe faţa Domnului, zâmbetul unei iubiri infinit de gingaşe, 
care-i spunea: „Cere! Insistă! Continuă, fiindcă ai dreptate...”. 


Și cananeanca cerea iarăşi: Da, la masa mănâncă stăpânii, iar câinii se hrănesc din 
fărâmiturile ce cad de la masa lor! Şi convorbirea aceasta, atât de caldă şi de 
umană, ne mai arată o dată umanitatea lui Dumnezeu, firea Sa cu adevărat umană, 
capacitatea Sa de a auzi întotdeauna, de a răspunde cu inima sa şi de a se întoarce 
către noi cu un zâmbet pe faţă, spunându-ne: „Oare ceri de la Mine cu toată 
convingerea? Eşti încrezător?”. lar când Îi zicem: „Da, Doamne, sunt încrezător! 
Vin la Tine din toată profunzimea nevoii mele, din tot abisul convingerii mele, nu 
la altcineva, ci la Tine, Domnul şi Dumnezeul meu”, atunci Hristos ne răspunde. 


Dar Mântuitorul nu numai că răspunde rugăminţii ei, ci împlineşte mai mult de 
atât. EI îi învaţă pe ucenicii Săi, iar după ei şi pe noi toţi, ceva extrem de important. 
Din secol în secol auzim povestirea aceasta şi, dacă ne gândim la noi înşine şi la 
categoriile pe care le-au folosit în antichitate atâţia scriitori atunci când vorbeau 
despre om, la sufletul său şi la om în general - oare nu putem deprinde ceva concret 
şi extrem de practic? Venim la Dumnezeu cu nevoia noastră, Îi cerem ajutorul şi ca 
să ridice de pe umerii noştri povara, da. Dar nu se întâmplă ca după o vreme scurtă 
să ne abatem, să dăm din umeri şi să spunem: „De ce să venim la Dumnezeu? De 
ce să ne mai rugăm? Oricum este nepăsător şi nu va răspunde. Nu există nici răs- 
puns, şi nici măcar un ecou. Strig către cerul pustiu, unde este El? Mai merită să 
mă rog, în general?” 


Și atunci cananeanca ne spune: „Da, merită să ne rugăm deoarece Domnul nu te 
încearcă din asprime, ci numai te întreabă prin tăcerea Sa: „Crezi cu adevărat? Vrei 
cu adevărat să te tămăduieşti? Chiar ai venit la Mine? Ai venit la Mine ca la ultima 
ta nădejde? Eşti pregătit să primeşti ceea ce ceri cu smerenie, nu ca ceva datorat, ce 
ți se cuvine pe drept, ci ca pe un dar al milostivirii şi al grijii gingaşe a lui Dumne- 
zeu?” 





Acum ne apropiem de săptămânile pregătitoare ale Postului mare. De obicei, în 
duminica aceasta se citeşte Evanghelia referitoare la orbul Bartimeu. Evangheliştii 
Marcu şi Luca ne transmit povestirea despre omul acesta orb, care încercase totul 
ca să se vindece - şi discernământul, şi înţelepciunea altor oameni, precum şi capa- 
cităților lor, şi nu în zadar. 


Pe neaşteptate, s-a întâmplat că Hristos să treacă pe alături. Hristos nu venea la 
Bartimeu, ci trecea pe calea unde stătea orbul şi cerea milostenie, fiindcă era sin- 
gurul lucru care îi rămăsese de făcut. Și Bartimeu nu aştepta mai mult vindecarea, 
nici nimic altceva, spera numai să supravieţuiască şi să se poată hrăni. Dar pe 
neaşteptate s-a aprins în inima sa speranța: Cineva trecea pe alături şi mulțimea 
părea să sune în mod neobişnuit. Nu era o caravană, şi nu erau doar nişte trecători. 
Era o mulţime adunată, o mulţime concentrată într-un mod diferit şi neobişnuit. 
Venindu-şi în fire, orbul i-a întrebat cine trece. Şi când a auzit Cine, a început să 
strige după ajutor. Şi Hristos i-a oferit ajutorul: i-a întors vederea, a vindecat 
orbirea sa. 


Privind la aceste două pasaje, oare nu putem învăţa ceva foarte important? Sufletul 
nostru este bolnav, viaţa se veştejeşte - vorbesc despre viaţa veşnică, nici măcar nu 
mă refer la viaţa trupului nostru; ceva moare în noi, iar noi trebuie să învăţăm de la 
cananeanca şi de la Bartimeu să strigăm din bezna deznădejdii, din adâncul inimii 
descurajate, din inima necazului ce pare să nu aibă dezlegare, din întunericul 
păcatului şi din prăpastia celor care ne distrug; să strigăm şi să plângem, spunând: 
„Cred în Tine, Doamne, am încredere în tăcerea Ta, aşa cum aş fi crezut şi în 
cuvântul Tău”. lar atunci, dacă vom căpăta încrederea aceasta, vom auzi glasul 
Domnului: „Vezi! Du-te acasă şi nu te mai teme”. lar „acasă” reprezintă adâncurile 
fiinţei tale, locul unde eşti viu, fiindcă copilul din tine este viu, sufletul tău este viu 
ŞI viaţa s-a întors! 


Să păşim în aceste săptămâni de pregătire pentru post cu această însufleţire uimi- 
toare venită de la Domnul, cu această nădejde şi chiar încredere pe care EI ne-o 
oferă. Să păşim pe calea aceasta şi să fim pregătiţi să venim de la orbire la vedere, 
atunci când va veni postul. Amin. 


6 februarie 1989 


(Din: Mitropolitul Antonie de Suroj, Predici la Octoih, Editura Egumeniţa, 
2020) 





Duminica hananeencei - sau cum să ne agăţăm de Hristos cu încredințare 
neclătinată 


Astăzi auzim la Sfânta Liturghie unul dintre cele mai “tari” texte evanghelice: 
duminica vindecării fiicei femeii din Canaan (Hanaan). După cum ne arată 
Sfântul loan Gură de Aur şi, aproape identic, şi p. Nicolae Steinhardt, textul 
şochează prin faptul că lisus pare a respinge, chiar brutal, încercările femeii 
hananeence de a primi milă şi ajutor. Cu alte cuvinte, parcă nu reuşim să ne 
recunoaştem Dumnezeul. 


In adevăr, se întâmplă cu totul altceva. Nu reuşim, de fapt, să o înţelegem pe 
hananeeancă, aşa cum nu reuşim să-L cunoaştem nici pe Dumnezeul nostru. 


De aceea, noi suntem străini atât de Dumnezeul nostru, “care dragoste este”, cât 
şi de această femeie cu o inimă pe măsura Făcătorului său. Dialogul ne este 
inaccesibil şi stăm şi ne mirăm, ca apostolii sau ca iudei de pe margine. 


+ Ne mirăm, pentru că nu pricepem credinţa femeii. 

4 Ne mirăm, pentru că nu pricepem lucrarea lui Dumnezeu cu ea. 

+ Ne mirăm, pentru că vedem că, în loc să hulească pe Domnul, aşa cum 
femeia lui lov indemna şi făcea, mai mult Îl iubeşte, cu cât Acesta pare că o 
respinge. 

+ Ne înspăimântăm, pentru că simţim ca în locul hananeencei am claca, am 
ceda (şi cedăm!) la mult, mult mai puţin decăt încercarea sa. 





O asemenea dragoste neclătinată a avut femeia hananeancă în Hristos, încât 
nimic nu a putut-o sminti. Ştia, cunoştea, simţea cu toată făptura ei că El este 
Mântuitorul. De aceea, pentru ea, toate cuvintele lui lisus au lucrat sfinţenia, şi nu 
au smintit. 


Desigur, nu trebuie să uităm că fiica ei era îndrăcită. Câr chin pe această femeie! 
O mucenicie, aceasta fusese viaţa ei, în aşteptarea nădejdii de mântuire...Şi, 
când simţi că Moartea îţi stă înfiptă în spate şi că loc de întoarcere nu ai, când 
vezi că hăul se deschide la picioarele tale şi că văpaia Iadului te înconjoară, 
atunci cu adevărat poţi spune “şi câinii mănâncă de la masa stăpânilor lor”. 
Pentru că.nu mai ai “pretenţii” de la Dumnezeu, ci vrei doar să scapi cu viaţă la 
“aşternutul picioarelor Lui... “: 





Ce înseamnă a te ruga pentru cineva?/ De ce e lumea în criză?/ Fragilitatea 
omului şi mila lui Dumnezeu/ Cum ne irosim, ucişi de ceea ce n-am trăit... 
(Recomandări duhovniceşti) 


Ziarul de laşi: Pr. Constantin Sturzu - Al treilea chip al rugăciunii 


Femeia cananeiancă ne învaţă că rugăciunea poate să ia şi un alt chip, al treilea, 
care este o sinteză a celorlalte două şi, în acelaşi timp, mai presus de ele: să ceri lui 
Dumnezeu ceva pentru un altul ca pentru tine însuţi. 


Multe sunt locurile din Evanghelii care scandalizează logica lumească, dar parcă 
nici unul nu e mai greu de înţeles pentru un neinițiat (în sensul duhovnicesc al 
cuvântului) ca pericopa ce se va rosti mâine în biserici (de la Matei 15, 21-28). 
Cum să nu te sminteşti când vezi cum lisus, mult-milostivul iubitor de oameni, 
refuză a ajuta o femeie disperată, la capătul puterilor, a cărei fiică era “rău chinuită 
de demon” (v. 22)? Cum să nu empatizezi cu acea cananeiancă zdrobită de durere 
şi să nu resimţi din plin tăcerea, indiferența şi, mai apoi, jignirea aduse de Cel care 
făcuse atâtea minuni pentru alţii, cu mult mai puţină credinţă şi smerenie decât 
această femeie. Dar să vedem cum au decurs lucrurile acum aproximativ două mii 
de ani şi să revedem scena petrecută undeva “în părțile Tirului şi ale Sidonului” (v. 
21). 


Femeia care s-a apropiat de Domnul era de alt neam, fiind descendentă a lui 
Canaan. Acest popor era tratat de majoritatea iudeilor din acele timpuri cu dispreţ, 
fiind un neam idolatru. Lucru deloc surprinzător, de-a lungul istoriei sau chiar în 
zilele noastre, existând la unele popoare o aversiune şi o desconsiderare a celorlalți 
până la a-i trata ca pe animale (a se vedea ce se întâmplă şi acum în unele ţări 
africane). Această femeie îndrăzneşte să se apropie de un iudeu (lisus din Nazaret), 





convinsă fiind că Acesta o poate izbăvi, precum pe alții, şi pe fiica sa de demonul 
ce o chinuia. Cred că nu puţini sunt aceia care au văzut, mai ales la slujba Sfântului 
Maslu, cât de îngrozitor se manifestă cei îndrăciţi. Cât de dificil este chiar şi să 
asculți urletele lor, să vezi o ființă umană cum se răneşte, adesea, prin mişcări 
evident controlate de un duh străin. Ei bine, acea femeie avea în casa ei, zi de zi, 
parte de astfel de scene care, cu siguranţă, o sleiseră de puteri şi o copleşeau. Mai 
mult, nimic nu e mai dureros pentru o mamă decât să-şi vadă copilul chinuindu-se 
în felul acesta, încât la groaza de a sta în casă permanent cu un posedat se adaugă 
şi suferința unei inimi care empatiza întrutotul cu fiica sa. Aşa încât, venirea lui 
lisus pe acele meleaguri părea să-i aducă, în sfârşit, o rază de speranţă. 


Numai că strigătul ei de ajutor nu găseşte, într-o primă etapă, nici un ecou în inima 
lui lisus (sau cel puţin aşa pare). Văzând că insistența ei este tratată cu tăcere de 
Mântuitorul, ucenicii intervin pentru ea: “Slobozeşte-o, că strigă în urma noastră” 
(v. 23). Fie că erau impresionați de suferinţa femeii, fie că nu-i mai puteau suporta 
strigătele de ajutor ce se auzeau în urma lor (căci lisus continua să meargă, în acest 
timp, împreună cu însoțitorii), cert e că cei mai apropiaţi ucenici Îl roagă să dea 
curs acestor insistente rugăminți. Nici intervenţia lor însă nu-L clinteşte pe 
Domnul, care pare a se scuza pentru neintervenţia Sa: “Nu sunt trimis decât către 
oile cele pierdute ale casei lui Israel” (v. 24). Cu alte cuvinte, se pliază pe 
aşteptările iudeilor care vedeau în Mesia un eliberator al poporului ales, nicidecum 
un Mântuitor al tuturor neamurilor. Vcenicii înghit în sec: e adevărat, cam aşa 
fuseseră ei învăţaţi să gândească, încât e un foarte bun prilej să constate că, 
totuşi, această atitudine e una inumană. Încă una din multele lecţii pe care le 
primeau de la Hristos... 


Dar femeia insistă, nici măcar aceste cuvinte rostite de Domnul nu o descurajează. 
Atunci lisus vine şi mai “aruncă” un cuvânt, mai greu decât anteriorul, în care 
sintetizează tot disprețul iudeilor pentru păgâni: “Nu este bine să iei pâinea 
copiilor şi s-o arunci câinilor” (v. 26). Spune apăsat ceea ce mulți dintre ucenici 
vor fi gândit sau discutat între ei atunci când venea vorba de cei care nu se 
închinau Dumnezeului Celui Viu. lar aceştia se ruşinau deja, ascultând cum 
Domnul spunea în faţa unei cananeence ceea ce ei doar gândiseră până atunci. 


Cât despre biata femeie, ce mai putea să facă în aceste condiţii când, practic, era 
redusă la statutul de animal, e drept, unul apropiat omului, dar totuşi un animal 
căruia nu-i oferi acelaşi tratament pe care-l aplici propriei familii, mai ales 
copiilor? S-a lăsat ea descurajată? S-a întors ea mâhnită de aceste cuvinte 
jionitoare, dezamăgită că primea un refuz categoric acolo de unde aştepta iubire 
şi vindecare?  Nicicum. Ci din inima ei Smerită [âşneşte un răspuns 





cutremurător: “Da, Doamne, dar şi câinii mănâncă din fărâmiturile care cad de 
la masa stăpânilor lor” (v. 27). Nu neagă, ci îşi asumă statutul de câine şi, astfel, Îl 
învinge pe Mântuitorul cu propriile Sale cuvinte, căci pare a-l spune: “Dacă eu 
sunt câine, precum bine zici, de ce nu pot primi nu pâinea întreagă, ci doar nişte 
fărâmituri, nişte resturi de mâncare? Căci şi acelea sunt bune, mă mulţumesc cu 


>» 


Două uimiri şi un răspuns 
[...] Suntem uimiţi, în faţa acestui episod, uimiţi de două ori. 


» Pe de o parte ni se pare incredibilă insistența cananeencei, întrebându-ne 
de unde a găsit resurse pentru a merge mai departe cu rugămintea ei. 

» Pe de altă parte, ne uimeşte faptul că cineva L-a putut copleşi pe Dumnezeu 
şi, mai ales, a putut să primească de la EI darul de a i se face “după cum 
voieşte”. 


Cum au devenit posibile aceste lucruri? Ne sunt ele la îndemână şi nouă, celor de 
astăzi? Răspunsul îl putem afla cercetând modul în care se roagă femeia 
cananeiancă. Ea nu spune: “Doamne, miluieşte-o pe fiica mea!” sau “Doamne, 
ajut-o pe fiica mea!”, ci “Miluieşte-mă, Doamne!” şi “Doamne, ajută-mă!”. Adică 
se roagă pentru o altă persoană ca şi cum s-ar ruga pentru dânsa. E ca atunci când 
noi cerem un favor cuiva pentru un al treilea şi-i spunem: “Fă-o ca pentru mine, te 
rog!” Se ştie cât de important este să ne rugăm pentru ceilalți şi orice om va fi 
Spus, măcar o dată în viaţă, “Doamne ajută-l pe cutare!” 


De asemenea, este la fel de important să ne rugăm pentru noi înşine, mai ales cu 
rugăciunea “Doamne Iisuse Hristoase, Fiul lui Dumnezeu, miluieşte-mă pe mine 
păcătosul/ păcătoasa!”. Dar femeia cananeiancă ne învaţă că rugăciunea poate 
Să ia şi un alt chip, al treilea, care este o sinteză a celorlalte două şi, în acelaşi 
timp, mai presus de ele: să ceri lui Dumnezeu ceva pentru un altul ca pentru tine 
însuţi. ASta este rugăciunea pe care Dumnezeu nu numai că 0 ascultă 
întotdeauna, dar ÎI şi bucură şi Îi deschide cel mai larg baierele harului, 
copleşind cu daruri pe un astfel de rugător. 


Am găsit şi în zilele noastre aceeaşi reţetă a rugăciunii care nu poate da greş, 
admirabil gătită de un meşter — bucătar de cuvinte -, despre care v-am mai vorbit 
de Crăciun: Marius Ilordachioaia. lată şi poemul său, intitulat “ce este 
rugăciunea ”, care ţine loc de concluzie a acestui articol: 





“a te ruga pentru cineva înseamnă 
a-i îmbrăca sufletul cu carnea ta 
a-i încălzi inima cu suflarea ta 
a-i hrăni fiinţa cu viaţa ta 
a-l vizita în temniţa sa lăuntrică 
a-l găzdui peste noapte în inima ta... 
a te ruga pentru cineva înseamnă 
a-i oferi lui Dumnezeu trupul 
cu care să-l poată iubi... ” 


Oameni şi demoni [Marius lordachioaia]: mila 
“,.. puterea Mea se desăvârşeşte în slăbiciune.” 
(2 Corinteni 12, 9) 


Toţi cerem milă. 

cu disperare, cu teamă ori cu furie 

în biserici, pe străzi, în fabrici şi-n cârciumi 
din cioburile unei oglinzi ori 

dintr-un pat tot mai îngust şi 

mai alb de spital. 


Strigând, gemând, suspinând, horcăind 
alergând până la sufocare după viaţă 
sau Zăcând beţi pe o bancă în parc 

cu inimile ca nişte frunze uscate 

toţi cerem milă. 


însă puţini o acceptă când vine 

ca o nevăzută ploaie de vară; 

temându-se să nu le spele 

măştile purtate cu dârzenie ca nişte scuturi 
grabnic se leapădă de setea 

propriilor inimi... 


şi dintre creştini 
doar câţiva primesc 
să poarte crucea 
nesfârşitei ei 
slăbiciuni... 





Daruri nedăruite 


Mulţi fac milostenie cu banul lor 
unii şi cu o bucată din pâinea lor 
dar puţini 

cu ei înşişi. 


“în dar aţi primit, în dar să daţi” nu e 
un privilegiu moral 
ci legea duioasă a vieții... 


ah, trupurile şi sufletele noastre 
daruri nedăruite! 

îmbolnăvite uscate 

curând ucise pe veci 

de frică 

de a le pierde ! 


în mâinile lui Hristos 

ar fi săturat întreaga Zidire 

dar noi ne ducem puţinele zile şi ne stingem 
cu pumnii Strânşi şi cu dinţii scrâşnind 
zadarnic încercând să păstrăm 

ce n-am avut niciodată... 

striviți de ceea 

ce n-am dăruit 

ucişi 

de ceea 

ce n-am trăit... 


Doxologia: Laurenţiu Gheorghe - Capcana deznădejdii 


În acest moment asistăm la un impas al tuturor măsurilor de ieşire din criză. 
Austeritatea nu dă roade, la fel nici aruncarea pe piaţă a unor sume colosale 
destinate repornirii economiei. La nivel național, nici schimbarea guvernelor, nici 
păstrarea lor nu dau roade. Puternicii zilei par a nu mai avea nici un as în mânecă şi 
au început să se certe între ei, într-un joc al acuzațiilor gratuite despre cine 
agravează criza. Germania arată spre Statele Unite, Statele Unite spre Germania. 





Cei care îşi puseseră speranţele în China acum se tem de prăbuşirea ei catastrofală. 
Toate busolele fie se învârt haotic fie indică cu obstinație dezastrul. Cuvântul 
speranţă a dispărut din vocabularul tuturor, prezente sunt doar criză, dezastru, crah, 
disperare. 


În acest context cum să mai fii uluit când îi vezi pe stradă pe oameni că nu mai au 
nădejde, când vezi cum totul s-a oprit şi toți aşteaptă pasiv deznodământul care 
pare implacabil, şi cei care cred că va fi mai rău dar şi cei, din ce în ce mai puţini, 
care cred că va fi mai bine. Nimeni nu face nici o mişcare. 


Și iată de ce stăm pe loc, previzibil ca în povestea cu drobul de sare. Toată agitația 
această aparentă ascunde un adevăr simplu, de fapt toată lumea vrea să stea pe loc. 
Am ajuns într-un moment faustic în care am strigat clipă opreşte-te şi acum sperăm 
neîntemeiat că nu va veni Mefistofel să ne ia sufletele. Tragem de mefistofel timp 
în speranţa că asta este fericirea, că lucrurile trebuie să rămână aşa cum au fost şi 
până acum, fără să realizăm că aşa ne vindem sufletele, că aşa ne aşezăm 
confortabil într-un mormânt adânc, fără ieşire. 


O lume se va prăbuşi, dar este această lume, lumea reală? Este această lume, lumea 
corectă, nu aşa s-a întâmplat întotdeauna în istorie, nu toţi au crezut că „nu se vor 
clinti în veac” nu toți au crezut că o lume mai bună ca a lor nu va mai exista 
vreodată? Şi cu toate acestea acum, prost trăind, trăim mai bine decât ei au gândit 
vreodată. Nu am ajuns şi noi oare la capătul iluziilor noastre de grandoare? 


Comunismul credea că va instaura raiul pe pământ, capitalismul promitea 
paradisul, şi unii şi alţii s-au înşelat. Raiul nu e posibil pe pământ decât dacă 
oamenii îşi schimbă firea şi fac cele ale binelui şi părăsesc cele ale răului. Dar 
această opţiune nu depinde de contextul istoric, de câte divizii ai sau de fluxul 
capitalului mondial. Această opţiune este independentă de context, depinde doar de 
voinţa ta de a-L urma pe Hristos. 


Lumea noastră este în criză din acelaşi motiv din care toate „lumile” anterioare au 
fost în criză, pentru că s-a depărtat de Adevăr şi şi-a croit o realitate proprie pe care 
a crezut-o sustenabilă la infinit. Nu este şi nici nu are cum să fie. În loc să ne 
concentrăm eforturile agitându-ne pentru a sta pe loc, ar trebui să ne eliberăm de 
iluziile găunoase ale „realității” acesteia şi să acceptăm că nu mai merge aşa şi că 
ar trebui să ne schimbăm, nu cu mijloacele „sistemului”, care se dovedesc acum 
neputincioase, ci cu mijloacele Adevărului care „niciodată nu vor trece”. 





E nevoie de puţin curaj, Dumnezeu e cu noi şi ne spune „Îndrăzniţi, Eu am biruit 
lumea!”. Să nu deznădăjduim, lumea va pieri pe graiul ei, dar noi nu vom pieri 
odată cu ea dacă ne ancorăm ferm în Adevăr, dacă facem binele indiferent de 
greutăţi şi dacă dăm slavă lui Dumnezeu. E simplu, trebuie doar să crezi. 


Nicoleta Ginevra Baciu - Copacii speranţei 


Dimineaţa devreme, în curtea Mănăstirii Golia, pe ger. Zăpada îngheţată se aşterne 
neatinsă pe dalele de piatră şi printre copaci. Doar pe aleea ce duce spre intrarea în 
biserică sunt întipăriţi câţiva paşi ce-şi păstrează secretul ...or fi de bărbat, or fi de 
femeie... Din biserica înaltă răzbat cântările slujbei, câte o pală de vânt mai face să 
scârțâie trist copacii desfrunziți, pe aleea din dreapta curții se aude un târn 
măturând regulat zăpada. O femeie în vârstă de tot, aplecată din şale, curăţă încet, 
fără de nici o grabă, dală după dală. Zici că este Sora Timpului şi odată cu fiecare 
strat de zăpadă, mătură câte o sută de ani din trecutul împovărat de păcate al lumii: 
hâşti! o dată, se duce zăpada şi o sută de ani, hâşti! a doua oară, se duce altă zăpadă 
şi altă sută de ani. 


Când deodată, ce să vezi, în toată această nemişcare îngheţată, un copăcel abia ițit 
pe după alții, îşi poartă fructele mici şi portocalii cu mândrie, pe ramurile de tot 
desfrunzite. Ba nu un copăcel, doi. lată şi perechea lui, chiar peste drum. Şi stând 
aşa, în stânga şi în dreapta curţii, îşi fac singuri curaj şi-şi apără comoara, globii 
MICI, roşcaţi, ce stau mănunchi pe ram, podoabă minunată de fructe în zăpadă. 
Cum s-or chema asemenea copaci? O fi ştiind poate Sora Timpului de taina lor? 


„Care copaci, maică? A, uite că nici nu i-am observat. Ai dreptate, da chiar au 
fructe, ca să vezi. Nu sunt maică măceşe, că ăla e arbust. Agrişe? Nici atât. Ei, 
sunt şi ei aşa maică pe lume, nişte copaci fără nume. ” 


Un călugăr grăbeşte pe aleea principală spre biserică. Poate ştie ceva de copăceii cu 


9) 


fructe? „Ştiţi, ăştia sunt copaci din aceia, fără nume.” 


Dinspre birourile editurii, vine un tânăr, suflându-şi în palme de frig. Trece pe 
lângă copacii cu fructe şi coteşte spre Stăreţie. Ştie el ceva despre numele acestor 
copaci”? „Vedeţi, ăştia nici nu sunt copaci propriu-zis. Sunt şi ei aşa ceva, fără 
nume. ” 


Copăceii îşi clatină trist colorata podoabă de fructe. Zăpada nu-i sperie. Aşteaptă. 





Asemeni lor, întâlneşti câteodată, un om minunat, apărut de niciunde. Cult, 
inteligent, educat, îşi vrăjeşte ascultătorii cu talentul său de povestitor, pare să nu 
existe nici un subiect despre care să nu-ţi poată da explicaţii amănunțite. Audienţa 
pare încremenită, purtată într-un vis frumos, un vis cu oameni eleganţi, cu vorba 
aleasă, cu purtări delicate. Apoi omul se ridică şi pleacă. L-ai întâlnit la petrecerea 
de Revelion a cumnatei. Vrei să ştii, cine e, cum îl cheamă pe omul acesta? Nimeni 
nu-ți poate răspunde exact, e un amic al nu ştiu cui, de fapt nimeni nu-şi mai 
aminteşte nici cine l-a invitat, darămite cum îl cheamă. Într-un târziu îşi aminteşte 
cineva că e vânzător la toneta din colţ, aceea cu lenjerie de lână, dar numele, vezi, 
chiar îi scapă. „Are facultate?” „Da, sigur. Master sau doctorat, cum îi zice, mă rog 
chestii de astea moderne, da ce să-i faci, cu vremurile astea...” 


Și ne mai întrebăm cu uimire, unde ne sunt specialiştii? Specialiştii noştri sunt în 
țară. E drept, cei mai tineri dintre ei au plecat. Informaticieni cu diplome meritoase 
culeg afine în Anglia, absolvenţii de drept îngrijesc bătrâni imobilizați, în Italia. 
Dar cei mai mulţi dintre adevărații noştri profesionişti de elită sunt în ţară. 
Vorbitori fluenţi a trei sau patru limbi străine dorm în adăposturi de noapte pentru 
săraci, doctori în ştiinţe, cu teze foarte bune, fac tehnoredactare în birouri de 
traduceri, finanţişti cu studii aprofundate vând ciocolate prin magazinul vreunui 
văr mai înstărit şi mai milos. Şi asta în timp ce, faimoasele criterii autohtone de 
competenţă, atât de trâmbiţate peste tot, pun în posturi colosale din ierarhiile 
sociale şi profesionale, oameni care ne reprezintă prin cele Europe şi ne fac 
pretutindenea, de tot ...plânsul. 


Adevăraţii specialişti, care şi-au investit ani fără număr în taina cărţii şi a profesiei, 
rămân doar nişte copaci plini de rod cărora nimeni nu le ştie numele. Nişte copaci 
plini de rod în zăpadă, în zăpada unei societăţi îngheţate, care a hotărât că totul 
se cumpără şi se vinde, care nu mai găseşte de mult, nici un loc oamenilor ei de 
valoare. Oamenii aceştia, care ar putea să ne reprezinte cu cinste oriunde, în limbi 
străine vorbite aproape de perfecţiune, care sunt atât de delicaţi încât nu ar putea 
jigni nici să vrea, ocupă pretutindeni în ţară posturi mult sub nivelul lor de 
pregătire, trăiesc din salarii mizere şi sunt adesea examinaţi pentru competenţă, de 
şefi care nu au nici a zecea parte din cunoştinţele lor. 


Oamenii aceştia, specialiştii noştri, îşi poartă rodul de cultură şi profesionalism, pe 
care nu îl mai vrea nimeni, cu simplitate, tristeţe şi decenţă. Trec printre noi, ne 
înmărmuresc prin erudiţia şi bunul lor gust, apoi îşi continuă existenţa lor cenuşie, 
fără proteste, fără a se plânge, fără a lăsa în urmă un nume. Cum îl cheamă pe omul 
acesta? Cum se cheamă copacul acesta? Acesta, cel ce rodeşte în iarnă, cum se 
numeşte el? 





Copăceii din curtea Goliei îşi leagănă grijulii fructul în ger. Privesc întrebători spre 
Crucea cea mare din vârful turlei, iar Ea le răspunde cu glas de mamă: „Răbdare, 
răbdare, răbdare...” Şi copăceii aşteaptă, aşteaptă. Aşteaptă Primăvara sau poate, 
cine ştie, măcar vreun condeier zgribulit care să le dea un nume: Copacii speranţei. 


Catehetica: Cât de minunat vindecă Dumnezeu pe Om 
Cel mai adesea rostim rugăciunea "Doamne miluieşte” într-un mod sec fără a 
conştientiza că rostind-o trebuie să fim pe poziţia cerşetorului, a aceluia care este 
sigur de faptul că are nevoie de milă. Chiar şi în Biserică uneori rostim / cântăm 
această rugăciune în chip triumfalist. Atunci când suntem în suferință avem 
frângerea inimii şi ne poziţionăm oarecum corect, ne punem în poziţia aceluia care 
cu adevărat cere, cerşeşte de la Dumnezeu ceva. În alte condiţii însă, când facem 
pocăință pentru vindecarea orbilor propriile păcate şi nemernicii nu ne jelim 
autentic, nu ne vedem chiar păcătoşi, avem întotdeauna puncte de referință către 
alți semeni mult mai păcătoşi decât noi. Din această perspectivă 

ne explică cum ne vindecă Dumnezeu, de ce îngăduie suferinţa ca o 
şcoală peste sufletul nostru. Şi iată ce ne spune sfinţia sa: Întotdeauna Domnul 
depăşeşte aşteptările noastre. 


N-ar fi mare lucru pentru Dumnezeu ca atunci când venim şi ne ungem, să ne 
vindece pe toţi fără osebire. N-ar fi mare lucru, dar nici n-ar avea însemnătate, n-ar 
avea valoare. De altfel, Dumnezeu o va face, aşa cum o şi face. Noi suntem datori 
să alergăm la harul Lui şi să cerem ceea ce avem nevoie, dar vindecarea aceasta nu 
are valoare. Are valoare să vii la Sfânta Taină şi să pleci cu încrederea şi cu 
certitudinea că s-a întâmplat, întocmai, ce ai cerut. Acelaşi lucru este valabil şi 
pentru cele duhovniceşti. 


Omule, este cu neputinţă ca Dumnezeu să te lase în păcat, în patimi, în slăbiciunile 
tale, cu rănile păcatului. EI te va vindeca, dar vrea ca tu să crezi aceasta, chiar 
înainte de vindecare şi mai ales, să crezi până într-atât, ca şi cum deja te-ai 
vindecat. Adică, atunci când participi la Taina Sfântului Maslu, în paralel să alergi 
la Domnul cu rugăciunea şi cu pocăinţa pentru ca să te vindece, să te facă un om 
nou. Și crezând că va face aceasta vei rămâne sub harul Lui şi vei pleca la casa ta, 
ca şi cum aşa s-au întâmplat lucrurile. Cu această certitudine, cu această credinţă să 
pleci. 


Este lucrul de cea mai mare valoare şi este cu neputinţă ca după aceea Dumnezeu 
să nu-ţi vindece sufletul, să nu-l sature, să nu nască înlăuntrul tău o stare prin care, 
dacă-mi este îngăduit să vorbesc aşa, să înnebuneşti de mulţumire şi de fericire. 





Nu-ţi va veni să-ți crezi ochilor, tu cel care aveai impresia că niciodată nu vei fi 
îndreptat, nu vei fi vindecat, nu vei deveni aşa cum vrea Dumnezeu. Vei constata 
că eşti un om nou, mult mai mult decât puteai să-ţi închipui, să-ți doreşti, decât 
reuşeai să cuprinzi cu mintea şi cu dorinţa ta. 


Darul pe care-l oferă Dumnezeu sufletului nostru depăşeşte întotdeauna ceea ce 
cerem, ceea ce nădăjduim, întrece orice aşteptare a noastră. 


Însă, şi în neputinţele trupeşti şi în cele sufleteşti Domnul doreşte să vadă credinţa, 
certitudinea despre care am vorbit. 


Dacă primim aceste învățături, dacă le lăsăm să intre în sufletele noastre şi arătăm 
credinţă şi certitudine cât timp stăm aici, dar şi după ce plecăm de aici, înţelegeţi 
ce se va întâmpla în sufletul nostru? Vă daţi seama cât de schimbaţi vom fi, cât de 
schimbaţi vom pleca şi cât de schimbaţi vom trăi oriunde ne-am afla? 


(Taina Suferinţei — Arh. Simeon kraiopoulos — Editura Bizantină 2007) 
Fragilitatea Omului 


Omul, odată cu vremea, a simţit cum îi cresc puterile. Ştiinţa şi tehnica, cele două 
expresii ale geniului său pământean, l-au făcut să se creadă stăpânul lumii, 
începutul şi sfârşitul lucrurilor, puternicul conducător şi modelator al vieţii. O 
certitudine desăvârşită părea că l-a cuprins. Dar, când s-a crezut mai tare, a căzut 
pe sufletul său un grăunte de greutate şi s-a spart ca un porțelan. 


Adesea omul îşi uită cine este; se socotește Dumnezeu. Cu adevărat el este faţă a 
lui Dumnezeu, are putere şi lumină, dar are şi slăbiciune, întuneric. Când omul uită 
aceste lucruri, trece prin grele încercări. 


Fiinţa noastră este uneori atât de esenţial lovită, încât ne putem sfărâma. Sunt 
împrejurări când nu avem nici preţul unei frunze. Fragilitatea fiinţei noastre este o 
realitate de care trebuie să ţinem seama pentru a putea cultiva frumuseţea şi birui. 


(Îndemn la simplitate — Ernest Bernea — Editua Vremea — Bucureşti — 2006) 


Am putea concluziona fără să greşim că omul devine fragil atunci când se desparte 
de Dumnezeu. Omul este creat de Dumnezeu după chipul Său, iar asemănarea i-a 
oferit-o prin virtute. Această luptă a omului de a ajunge la asemănarea cu 
Dumnezeu îi crează şi puterea de a învinge deoarece prin însăşi lupta sa se 





însoţeşte cu Dumnezeu. Omul doar în neputinţă, în boală, în încercări îşi realizează 
fragilitatea şi atârnarea de Dumnezeu. 


Deci omul devine puternic, împăcat, liniştit şi fericit doar când ajunge să se ridice 
la înălțimea de fiu a lui Dumnezeu şi de împreună stăpânitor. Cât timp nu lucrează 
poruncile evanghelice se poziţionează ca un uzurpator al stăpânirii lui Dumnezeu. 
În pilda cu Zaheu Vameşul vedem că Dumnezeu se coboară chiar spre omul cel 
mai decăzut, cel mai păcătos cu condiția că acesta în exerciţiul libertăţii să-şi 
dorească întâlnirea cu El. 





Pr. asist. dr. Alexandru Atanase Barna - Evanghelia de Duminică - Pâine şi 
firimituri sau despre teologie 


14 feb, 2021 
Duminica a 17-a după Rusalii (a Cananeencei) Matei 15, 21-28 


Fragmentul evanghelic din această duminică aduce în prim plan un dialog cel puţin 
neobișnuit. O femeie străină cere cu o insistenţă ieşită din comun ajutorul Dumne- 
zeirii. La prima vedere putem vedea doar efectele aplicării unei mentalități izvorâte 
din înţelegerea strictă a Legii Vechi, care limitează accesul străinilor, al neevreilor, 
la cunoaşterea lui Dumnezeu, Cel Unul Adevărat. Dar putem vedea în desfăşurarea 
concretă a evenimentului - înţeles ca dialog şi ca minune - şi o aşezare a Mân- 
tuitorului într-o situație inedită, în care ne învaţă din nou, ca în Predica de pe 
munte, că Legea Veche se împlineşte şi se desăvârşește în cea Nouă, cea din urmă 
depăşind-o prin putere şi prin lucrare. 


Dar putem înţelege şi că dialogul evanghelic din această duminică, prin modul în 
care se desfăşoară şi prin tensiunea pe care o întreţine, nu face altceva decât să ne 
spună, folosindu-se de exemplul concret al contactului străinilor cu lucrarea lui 
Dumnezeu, că există graniţe clare între ceea ce se poate şi ceea ce nu se poate 
împlini, cunoaște sau spune. Putem înţelege refuzul inițial al Mântuitorului doar ca 
o şansă acordată străinei din Canaan de a-și mărturisi mai clar credinţa, încrederea 
şi fidelitatea, dincolo de un refuz inițial categoric. 





Un cititor modern simte un şoc atunci când citește în Evanghelie - cartea vieții și a 
vindecării - un refuz din partea Mântuitorului nostru lisus Hristos. Dar poate nu 
este un refuz. Ci o lecţie nouă. Rândurile de mai jos pleacă de la invitaţia de a 
vedea în refuzul inițial al Mântuitorului mai mult decât o aplicare ad literram a 
Legii Vechi, ci o lecţie inedită de teologie. 


Teologia, „pâinea cea de toate zilele” 


Frumuseţea rezumată a dialogului dintre femeia cananeeancă şi Mântuitorul este 
concentrată în raportul fascinant între posibil și imposibil, între cunoaștere și 
necunoaștere, între afirmativ şi negativ. Din afirmația categorică: „Nu este bine să 
iei pâinea copiilor şi s-o arunci câinilor” ar trebui să învăţăm, dincolo de şocul ini- 
țial al refuzului, un adevăr teologic şi gnoseologic: că există niveluri de viață şi 
cunoaştere, care se împărtăşesc omului în mod direct proporțional, ţinându-se cont 
de condiţia existenţială şi morală a fiecăruia. 


Putem să înţelegem la o lectură rapidă că străinii sunt câini, dar mai degrabă, la o 
lectură ancorată în realitatea propriilor noastre neputinţe, aflăm că suntem cu toţii 
câini, nu prin apartenenţa la un neam, la o etnie, ci prin condiția noastră exis- 
tențială, prin statutul nostru de fiinţe căzute, legate de pământ şi de instinct, cu o 
cunoaştere limitată şi cu multe dependențe şi patologii identificabile în viaţa bio- 
logică, psihică şi în cea duhovnicească. lar pâinea - care în viaţa și în teologia 
Bisericii este numele Domnului (loan 6, 35, 48), al vieţii, „pâinea noastră cea de 
toate zilele” (Matei 6, 11), al Euharistiei (1 Corinteni 10, 16) - nu este doar un 
drept pe care îl au cei egali în demnități, ci pentru noi, oamenii, este un dar, pe care 
îl putem primi în funcție de condiţia noastră existenţială şi de nivelul nostru 
duhovnicesc. 


O exegeză spirituală a acestui fragment are în vedere sensul pâinii înțeleasă ca 
teologie. Teologia deplină - cunoaşterea cea mai profundă, neintermediată, neli- 
mitată și nesfârşită - nu ne este accesibilă. Aceasta nu reprezintă un fapt scandalos, 
ci o realitate firească în tradiția biblică, apostolică și în cea patristică, pe scurt, în 
teologia Bisericii Ortodoxe. 


În teologie cunoaştem adevărul revelat, exprimat în Sfânta Scriptură, în teologia 
patristică, în mărturisirile de credinţă ale Bisericii, dar există şi un mai mult care nu 
ne este accesibil. Există multă necunoaştere, în sensul de depăşire a ceea ce se poa- 
te cunoaşte. Ceea ce cunoaştem se numește teologie catafatică (sau afirmativă), iar 
ceea ce nu putem cunoaşte, decât prin depăşirea prin experienţă a ceea ce se cu- 
noaște obiectiv, se numeşte teologie apofatică (sau negativă). 





Masa Stăpânilor 


Ceea ce cunoaştem în teologie sunt firimiturile care cad de la masa comuniunii 
supracerești a Sfintei Treimi, a Adevăraţilor noştri Stăpâni - Tatăl, Fiul şi Duhul 
Sfânt, comuniune la care sfinții, copiii, prin depăşirea condiţiei păcătoase, au ac- 
ces. 


Mărturisirea fascinantă a străinei din fragmentul evanghelic din această duminică: 
„Dar şi câinii mănâncă din fărâmiturile ce cad de la masa stăpânilor lor” aduce în 
lumina acestei exegeze o nuanţă deosebit de impresionantă. În fond, dă sens vieţii 
noastre în Biserică şi teologiei pe care noi o studiem și o trăim. Fără a anula 
diferența dintre ceea ce se poate cunoaște şi ceea ce nu se poate cunoaşte, dintre 
catafatic şi apofatic, dintre posibil şi imposibil, dintre masă şi pământ, femeia cana- 
neeancă mărturiseşte că, deşi rămânem străini, adică în condiția noastră căzută, 
avem şansa de a cunoaşte şi de a ne hrăni din Adevăr. Firimiturile la care avem 
acces în cunoașterea lui Dumnezeu din timpul acestei vieţi reprezintă teologia aşa 
cum o putem cunoaşte şi trăi acum și aici, o teologie care este pentru noi în egală 
măsură hrănitoare, mântuitoare şi adevărată. Chiar dacă este puţin, chiar dacă sunt 
mici fragmente de cunoaştere, firimituri din pâinea Adevărului, ele ne hrănesc cu 
aceeaşi intensitate şi putere a „pâinii Vieţii”, pentru că ele sunt pentru noi în mod 


deplin „pâinea Vieţii”, aşa cum poate fi ea împărtăşită unor oameni care încă simt, 
trăiesc, gândesc şi lucrează prea puţin ceresc şi mult prea legat de pământ. 


Gândire unitară vs gândire împrăștiată 


Semantica firimiturilor (le putem înţelege ca bucăţi din pâinea cerească a teologiei, 
care nu se schimbă din punct de vedere al naturii sau al conţinutului prin faptul că 
devin firimituri, ci doar se lasă împărtășite, împrăștiate şi căzute pe pământ, în 
minţile şi inimile noastre, în forma în care pâinea cerească poate fi primită de către 
noi) este legată de modul neunitar (segregat, împrăștiat) în care noi gândim și 
cunoaştem. 


Sfântul Maxim mărturisitorul se exprimă în felul următor: „Cuvântul simplu şi 
desăvârşit al cunoștinței este împărțit în multe firimituri, potrivit cu starea duhov- 
nicească a celor ce îl primesc” (Întrebări și nedumeriri, 168). Teologia unitară (în 
care toate se unesc într-o singură cunoaştere, pâinea care uneşte în ea toate firi- 
miturile) este accesibilă numai celor desăvârșiţi, copiilor sfințeniei, sau celor în- 
dumnezeiți. Nouă, celor care suntem pe cale, ne rămâne urmarea teologiei ca hrană 
şi cunoaștere, ce-i drept împrăștiată şi împărțită în multe cuvinte şi forme, în multe 
firimituri, dar nu mai puţin adevărate şi nu mai puţin vindecătoare. 





Teologia este vindecătoare 


Atunci când înţelegem viaţa din perspectiva relaţiei dintre pâine şi firimituri, dintre 
masa stăpânilor şi statutul nostru teluric, vedem că oamenii pot acționa în mai 
multe moduri. Ei pot lua cu asalt masa cerului într-o revoluție a necredinței. Sau 
pot izola şi absolutiza fiecare firimitură de Adevăr la care au acces, într-o revoluţie 
a ştiinţei. 


Ceea ce ne învaţă Sfânta Evanghelie din această duminică este caracterul salvator 
şi vindecător al teologiei la care noi avem acces, al asumării statutului de oameni 
care cunosc parțial Adevărul, sub forma firimiturilor, dar care se vindecă prin 
Acesta de nefirescul demoniac al lumii. Când femeia cananeeancă şi-a declarat 
condiția de om căzut atent la lucrarea Revelaţiei, credinţa ei a fost recunoscută, „O, 
femeie, mare este credinţa ta”, iar fiica ei s-a tămăduit pe loc de lucrarea posesivă 
şi rău chinuitoare a diavolului. 


Femeia şi fiica sa sunt două lumi. Lumea teologiei aşa cum o cunoaştem noi astăzi 
şi lumea așa-zis normală, dar, de fapt, secularizată, nonteologică. Dacă teologia 
(femeia cananeeancă) este corect ancorată la izvoarele cunoaşterii adevărate - prin 
asumarea şi primirea cu credinţă a firimiturilor ca dar al unei realități superioare - 
şi dacă iubește cu iubire de mamă cealaltă lume (fiica), aceasta din urmă se va vin- 
deca de domnia „stăpânitorului lumii acesteia” (loan 16, 11), se va îmbiserici. 


Dacă acceptăm, în mod corect, marele dar (aparent) mic al lui Dumnezeu oferit 
nouă, firimiturile cunoașterii celei adevărate, fără să limităm adevărul la ceea ce 
ştim noi și să greşim prin aceasta, ca o absolutizare a firimiturii, şi fără să refuzăm 
cunoaşterea Adevărului doar pentru că nu putem exprima mai mult, atunci ne 
vindecăm în primul rând mintea și inima de modul lor de a fi străine față de 
Dumnezeu și de a gândi și simţi împotriva lui Dumnezeu, în logica diavolului care 
îl separă şi îl înstrăinează pe om de Dumnezeu. ȘI apoi, dezpătimind-o şi eliberând- 
0, vindecăm şi lumea, cu sufletul şi cu toate iubirile ei. 





Ierom. Maxim Morariu - Ruga unei inimi de mamă 





ESI DEP PI 0 SEE 


feb. 13, 2021 


Plasată în cel de-al cincisprezecelea capitol al relatării evanghelice a lui Matei, 
pericopa la care suntem îndemnați să medităm astăzi, este una complexă şi cu un 
mesaj peren. O zdravănă răfuială cu fariseii vine să deschidă unitatea tematică. O 


banală spălare rituală pe mâini, reproşată ucenicilor lui Hristos, ÎL determină pe 
Învățător să rostească cuvinte grele la adresa lor. Undeva, înspre sfârşitul con- 
versaţiei, va spune despre ei că sunt: „călăuze oarbe, orbilor; şi dacă orb pe orb va 
călăuzi, amândoi vor cădea în groapă”. 


Deosebit de interesante sunt accentele pe care, ca de obicei, Fiul lui Dumnezeu le 
pune. Cum face îndeobşte, reproşează tagmei celor ce se pretindeau a fi împli- 
nitorii Legii, lipsa unei dimensiuni mistice a vieţii lor. Golite de apetenţa înspre așa 
ceva, comportamentele religioase nu sunt altceva decât forme de manifestare a 
bigotismului.Salvarea vine din interiorizarea învățăturilor sfinte. Trecerea lor prin 
filtrul inimii, înainte de transformarea în fapte sociale. Interesante sunt analogiile 
folosite de Dânsul pentru a ilustra acest aspect. Bun biolog, prezintă aspecte de 
natură practică, vizibile cu ochiul liber, pentru ca apoi să insiste asupra faptului că 
inima poate fi deopotrivă punctul de start al mântuirii, sau al pierzaniei. „Căci din 
inimă ies: gânduri rele, ucideri, adultere, desfrânări, furtişaguri, mărturii min- 
cinoase, hule.”, zice Domnul. 


Supărat pe opacitatea inimii reprezentanților religiei iudaice a vremii, Hristos va 
pleca în părțile Tirului şi ale Sidonului. E important de notat starea sufletească în 





care se găsea. E posibil să fie chiar legată de atitudinea inițială a Invăţătorului. 
Aici, o femeie a locului, care era însă păgână, II va interpela. Nu în mod civilizat, 
ci strigând în urma Lui. 


Celălalt sau adevărata împlinire a dragostei 


Mesajul ei era unul clar. ÎL rostise în puţine cuvinte, spre a nu-l răpi Celui ce trecea 
pe cale timp preţios: „ Miluieşte-mă, Doamne, Fiul lui David! Fiica mea este rău 
chinuită de un demon”. Scriptura ne învaţă că adevărata împlinire a dragostei se 
realizează tot mereu prin celălalt. Hristos vorbește chiar despre superlativul iubirii, 
ce constă în jertfirea pentru aproapele. Din acest punct de vedere, ea era așadar 
întru totul în concordanţă cu Învățătura Lui. Și totuşi, Domnul îi dă, cel puţin în 
aparenţă, ignore. Se preface că nu vrea să aibă de-a face cu ea. 


Slobozeşte-o, că strigă în urma noastră! 


Cei care mediază o întrevedere cu El sunt ucenicii. Nu pentru că ar fi înțeles ceva 
din discuția anterioară cu fariseii. Pentru că le era ruşine. Erau extrem de stânjeniți 
de neobrăzarea femeii, care se ţinea după ei strigând. Într-un mod asemănător celui 
cu care, unii dintre cerşetori ne obosesc în locuri mai mult sau mai puţin aglo- 
merate, cu strigătele şi plânsetele lor. Lumea începuse să-i privească şi de bună 
seamă, să-i judece. Aşa se face că ei 1 se vor adresa lui lisus cu celebrele cuvinte: 
„Slobozeşte-o, că strigă în urma noastră”. Deşi ştiau că are puterea de a o tămădui, 
nu erau siguri că o va şi face. Din nesiguranța cu care o spun reiese acest fapt. Îşi 
doreau totuşi, să-şi poată continua călătoria în linişte, fără a mai fi hărțuiţi de stri- 
gătele gălăgioasei urmăritoare. 


Ce-i drept, Hristos însuşi se arată destul de ţepos. Le răspunde, poate că nu fără o 
notă de ironie în glas, că e trimis doar către oile pierdute ale casei lui Israel. Or ea 
era cananeeancă. Nu era fiică a poporului ales şi fireşte, nu-i împărtășea credinţa și 
năzuinţele cu caracter mesianic. 


Pâinea - între copii şi câini 


Totuși, discuția cu ucenicii duce la o uşoară încetinire a pasului. lar acest lucru îi 
permite femeii să-L ajungă din urmă. Reverenţios, cum era altminteri firesc într-o 
societate ce nu se sinchisea prea mult de chestiunile privitoare la gender equality, 
femeia 1 se închină, ca unui Om mare, şi-L numeşte: „Doamne!” De această dată, 
Cel în cauză nu o mustră pentru titlu, cum făcuse cu alţii ce nu-şi găsiseră cuvintele 
potrivite. Ţine însă să-şi delimiteze clar aria căreia i se adresează. O face ca un 





evreu veritabil. Ca un fariseu, s-ar putea spune: „Nu este bine să iei pâinea copiilor 
ŞI s-o arunci câinilor”. 


Scopul Lui nu este acela de a o jigni. De aceea, pasajul trebuie privit în context. În 
limbajul vremii, oamenii operau cu imagini şi comparații. Conceptele vor veni mai 
târziu să le încarce inimile şi să le dezvolte limbajul. De aceea, ea înțelege clar 
spusele lui. Intră în logica Mântuitorului și răspunde într-un mod care aproape că-L 
lasă perplex. Ştie cum îi vedeau evreii pe cei dintre neamuri și nu-l reproşează 
„epitetul” de câine. Dar, de această dată, nu-L lasă pe EI să pună accentele. O face 
ea. Îi arată că nu statutul e important, ci fapta. „Şi câinii mănâncă din fărâmiturile 
care cad de la masa stăpânilor lor”, îi va răspunde. Va arăta prin aceasta că nu-l 
cere luna de pe cer. Nu are pretenţia de a fi ridicată la demnitatea de fucă. Nici de a 
sminti. Dar îi vorbeşte dintr-o inimă de mamă. Căci numai o mamă ar fi capabilă să 
se lase atât de călcată în picioare. 


Dialogul a făcut obiectul multor creaţii artistice şi va mai face. E păcat că nu s-a 
bucurat de o reprezentare cu receptare pe măsura celei a fiului risipitor! 


O mamă îngenuncheată nu-l poate lăsa indiferent pe Dumnezeu. Să nu uităm că şi 
Fiul are una. Şi ştie ce înseamnă iubirea ei. Ca atare, după o aparentă respingere, îi 
oferă nu doar cele solicitate, ci şi recunoaşterea credinţei. Nu a celei instituționale, 
ci a nimbului de căldură și apetenţă mistică ce-i dogorea sufletul. Unul pe care, în 
ciuda corectitudinii lor dogmatice, fariseii nu-l aveau. 


Universalitatea chemării creştine 


Dincolo de tămăduirea în sine, episodul reprezintă şi unul dintre momentele în care 
Hristos enunță universalitatea chemării mântuitoare. Odată ce a început a face 
minuni şi pentru neamuri, va mai face. Ba mai mult, devreme ce i-a lăudat credința 
femeii, va lăuda şi credinţa neamurilor ce-L vor urma. Episodul este așadar unul cu 
valoare ecumenică şi-ar merita o lectură atentă şi în această cheie. Din motive de 
spațiu și timp, ne vom limita însă doar la semnalarea acestei dimensiuni. 


În loc de concluzii - despre actualitatea mesajului pericopei 


Dimensiunea ecumenică este şi unul dintre aspectele ce-i dau actualitate pericopei. 
Un accent bine pus este acela că nu corectitudinea dogmatică mântuieşte, ci modul 
în care este ea implementată în viață. Uneori, deşi incorecți din punct de vedere 
doctrinar, anumiţi oameni pot fi mai aproape de Dumnezeu prin ceea ce trăiesc. 
Pot aduce o mărturie frumoasă. 





Pe de altă parte, aspectul emoţional nu este nici el neglijabil. În centrul povestirii 
se găseşte rugăciunea unei mame. Nu pentru oricine, ci pentru fiica bolnavă. Şi e 
una pe care Dumnezeu nu o refuză. Cum nu face cu nicio mamă de pe cuprinsul 
pământului. Din smerenia demnă şi consecvenţa femeii cananeence am putea în- 
văţa și noi. Ce anume? Să insistăm în rugăciune, să nu ne simţim jigniţi, sau răniți 
în amorul propriu de anumite refuzuri şi să ne vedem lungul nasului în relația cu 
Divinul. Cum a făcut ea. Şi dacă am reuși să transformăm orice strigăt către cer 
într-o rugă a inimii de mamă, bine-ar mai fi! Îndrăzniţi! 





Vasile-Robert Nechifor - Cananeeanca sau paradoxul ridicării prin coborâre 


12 feb, 2021 


Discursul teologic ortodox nu încearcă să restrângă adevărul de credinţă, să îl 
circumscrie unui concept, ci, mai degrabă, contemplă măreţia lui Dumnezeu spre 
conştientizarea nimicniciei noastre. Deşi smerenia este înţeleasă uneori ca umilință, 
ajungând să capete chiar sens peiorativ, atunci când vorbim despre adevărata sme- 
renie, întrevedem starea omului liber sau eliberat de patimi în faţa lui Dumnezeu. 


Într-o formulare corectă, Dicţionarul Explicativ al Limbii Române intuieşte această 
nuanţă, definind smerenia ca „o atitudine plină de bună-cuviinţă” (DEX, 1998, p. 
997). Această stare corespunde unei înțelepciuni proprii firii lhbere, deoarece pre- 
supune privirea dincolo de orice prejudecată şi patimă şi identificarea măsurii 
corecte în relația cu Dumnezeu şi cu oamenii. Omul smerit nu este omul fără 
inițiativă sau sărăcit din punct de vedere social, ci, dimpotrivă, este omul care, din 
iubire faţă de Dumnezeu şi de semeni, nu îşi dă lui întâietate, ci se face tuturor 
toate, după îndemnul şi exemplul Sfântului apostol Pavel (| Cor. 9, 22). Măsura 
iubirii dă măsura smereniei de care e capabil fiecare om. 


Cazul femeii cananeence din Evanghelia Duminicii a 17-a după Rusalii este edi- 
ficator în acest sens. Iubirea faţă de fiica ei, greu chinuită de diavol, o pune pe 
femeie într-o stare de profundă smerenie. Deşi Mântuitorul a refuzat iniţial să o 
asculte, credinţa femeii a rămas adamantică, iar nădejdea sa, de neclintit. Cunos- 
cându-i inima, Hristos o încearcă, oferindu-i şansa să se smerească treptat, căci mai 





întâi nu-i răspunde, apoi spune ucenicilor că nu este trimis să se îngrijească decât 
de fiii lui Israel, pentru ca, la final, să îi spună femeii direct, asemănând-o cu un 
câine, că nu merită să se înfrupte de la masa stăpânilor. Femeia îşi asumă acest 
coborâş fără să cârtească, pentru a primi la urmă cununa aprecierii Mântuitorului, 
care exclamă: „O, femeie, mare este credinţa ta!” (Matei 15, 28) 


Precum aurul în topitoare, la fel a fost lămurită şi credinţa acestei femei, împli- 
nindu-se cuvântul lui Hristos că: „oricine se înalță pe sine se va smeri, iar cel ce se 
smereşte pe sine se va înălța” (Luca 18, 14). 


La finalul pasajului evanghelic, Sfântul apostol Matei concluzionează că „s-a tămă- 
duit fiica ei din ceasul acela” (Matei 15, 28). Mântuitorul nu porunceşte demonului 
să iasă din copilă, nici nu spune „să se vindece fiica ta”, ci doar „fie ție cum vo- 
ieşti!”, arătând prin aceasta că smerenia este o armă puternică împotriva duhurilor 
necurate. 


De altfel, viețile sfinților, mai ales ale vieţuitorilor în pustie, sunt pline de mărturii 
privind puterea smereniei pentru înfruntarea şi înfrângerea diavolului. 


Intr-o lume în care orice remarcă poate fi considerată ofensatoare şi condamnabilă, 


exemplul cananeencei străbate istoria, fiind pildă de nesfârşită iubire, neştirbită 
nădejde şi nestrămutată credinţă. Cananeeanca rămâne exemplu de râvnă, care nu 
şi-a încetat rugăciunea, deşi părea că toată lumea îi era împotrivă. Nu a fost descu- 
rajată nici de tăcerea lui Hristos, nici de ocara apostolilor, nici de dojana Mân- 
tuitorului, ci pe toate le-a îndurat fără să deznădăjduiască. Îndrăzneala i-a fost 
socotită rugăciune, iar smerenia i-a adus laudă. Din acest motiv, ceea este para- 
doxal în cazul adevăratei smerenii este taina înălțării prin coborâre neîncetată. 





Constantin Rus - Evanghelia de Duminică - Cananeeanca, o credinţă vie într- 
o smerenie desăvârşită 


10 feb, 2019 
Duminica a 17-a după Rusalii (a Cananeencei) Matei 15, 21-28 


A fost odată un tânăr chemat să aibă grijă de un bătrân bolnav şi, uneori, foarte 
dificil, care era pe moarte. Acest tânăr nu avea experiență în astfel de cazuri, dar 
căuta cu nerăbdare să-l ajute pe bătrân, încercând întotdeauna să-şi păstreze bună- 
voinţa şi îngrijorarea în inima sa pentru cel muribund. 


Într-o zi, când bătrânul se apropia de moarte, acesta a început să fie deosebit de 
agresiv verbal, aproape aducându-l pe tânăr în pragul disperării. Într-un moment de 
neînțelegere, cel mai vârstnic a început să îl mustre pe tânăr până la lacrimi, aproa- 
pe lovindu-l. Tânărul a fugit, simțind că a avut loc o mare nedreptate. După ce a 
plâns timp de vreo oră, revenindu-şi din şoc, tânărul şi-a dat seama că nu era cu 
putinţă să „câştige”. Bătrânul avea nevoie de ajutor şi singurul mod în care putea 
să-l ajute în continuare era să-i ceară iertare şi să-l accepte ca atare. 


Cu ajutorul lui Dumnezeu, tânărul s-a întors în camera unde se afla muribundul și 
i-a cerut iertare pentru ce s-a întâmplat. 





La aceasta, bătrânul i-a spus ceva care l-a surprins şi l-a uimit... Privindu-l atent în 
timp ce tuşea, bătrânul zise: „Dacă poţi cere iertare chiar şi atunci când nu ești de 
vină, va exista întotdeauna speranţă pentru tine...” 


Şi tăcerea poate fi un răspuns 


De multe ori în viețile noastre suferim ceea ce par a fi nedreptăţi. Fie din diferite 
împrejurări ale vieţii, fie că este vorba de alți oameni. Ne îmbolnăvim, suferim, ne 
pierdem slujbele, unii ne urăsc şi ne vorbesc de rău, iar această listă ar putea con- 
tinua. Și poate părea uneori că, din cauza unei pierderi majore din viaţa noastră 
(poate a unui om iubit), chiar Dumnezeu Însuși este nedrept... 


În Evanghelia de astăzi, auzim o istorisire minunată și totuși neobişnuită a unei 
femei din părțile Tirului şi ale Sidonului, femeie ce îi simbolizează pe cei care nu 
sunt evrei şi care totuşi doresc să vină la Hristos. Ea vorbeşte despre o mare neon- 
rocire din viaţa ei: fiica ei, pe care o iubea ca pe ochii din cap, era posedată de un 
demon, o stare care poate fi înţeleasă numai de cei care au experimentat-o sau vă- 
zut-o. După ce Domnul a auzit-o, Evanghelia spune cu uimire că „EI nu i-a răspuns 
nici un cuvânt”. 


De câte ori nu ni s-a întâmplat şi nouă aceasta? Îl implorăm pe Dumnezeu să ne 
ajute, îi spunem durerile noastre cumplite, greutățile, pierderile sau nedreptăţile și, 
totuşi, EI nu ne răspunde. Limbajul pe care Dumnezeu îl folosește adesea când ne 
vorbeşte personal este unul al tăcerii. Este un limbaj care trebuie să genereze un 
răspuns special dacă dorim să continuăm conversaţia noastră cu Dumnezeu: umi- 
linţa şi perseverenţa stăruitoare. 


Adesea, Dumnezeu ne oferă o perioadă de aşteptare pentru a ne arăta nouă şi celor 
de lângă noi cum reacţionăm în faţa greutăților, deoarece virtuțile atunci se mani- 
festă. Dumnezeu ne iubeşte „cu o iubire veşnică” şi din cauza acestei iubiri ne face 
să aşteptăm, „păstrându-ne bunătatea Sa” (Ieremia 31, 3). Trăim într-o lume în care 
este pentru aproape orice un „buton de comandă”, în care se cumpără de pe inter- 
net, o societate de consum cu ritm alert, care uneori ne condiționează de niște 
aşteptări nerezonabile. Totuşi, aşa cum ne aminteşte Domnul, „Căile Mele nu sunt 
ca şi căile voastre şi gândurile Mele nu sunt ca şi gândurile voastre” (Isaia 55, 8). 


Ce oare L-a determinat pe Mântuitorul s-o laude în cele din urmă pe aceasta: „O, 
femeie, mare este credinţa ta”, şi ce anume ar trebui să învăţăm noi de la ea? Ei 
bine, trei lucruri cred că ar trebui să râvnim la această păgână, socotită prea uşor de 
'poporul ales” câine: credinţa ei, deşi mentalitatea vremii îi era potrivnică; stă- 





ruinţa, în pofida „ignorării” şi „jignirii” cu care a fost tratată aparent până și de 
Hristos; şi înțelepciunea, cu care ne-a cucerit pe toți. Ea îşi va fi zis, în simplitatea 
ei, dar cu intenția omului care se agaţă plin de speranţă de orice simte că i-ar putea 
aduce împlinirea rugăciunii: „Nu-i adevărat, acest Mesia pe care cu L-am văzut că 
învaţă atât de înţelept şi de puternic trebuie să fi fost trimis şi pentru mine, şi pen- 
tru poporul meu. Dacă este Dumnezeu, trebuie să fie şi al nostru, al tuturor, pentru 
că nu putem avea fiecare Dumnezeul său”. 


Rugăciunea, dezlegarea cea bună a necazurilor 


Stăruinţă! ... Spun unii: L-am rugat o dată, de două ori, de trei ori, de zece ori, de o 
sută de ori şi nu am primit ceea ce L-am rugat. Nu înceta de a-L ruga până ce pri- 
mești. Oriunde ai fi, de-L chemi, EI te aude. Darul pune capăt rugăciunii. Atunci să 
sfârşeşti rugăciunea, când primeşti ceea ce ceri; dar mai bine spus, nici atunci, ci 
chiar şi atunci să stărui în rugăciune. De nu primeşti, cere ca să primeşti! De 
primeşti, mulţumeşte că ai primit! Rugăciunea e singura dezlegare, cea mai bună, a 
necazurilor ce ni se întâmplă. Prin stăruință ajungem vrednici de ceea ce nu suntem 
vrednici. 


Avem multe pilde de stăruință în rugăciune. Pe cananeeancă, pe vameş, pe tâlharul 
de pe cruce, pe prietenul din pildă, care a cerut trei pâini, pe care nu le-a dobândit 
atât pentru prietenie, cât pentru stăruință. Fiecare dintre aceştia, dacă ar fi spus: 
„Sunt păcătos, mi-e ruşine, aşa că nu trebuie să mă duc să mă rog”, n-ar fi dobândit 
nimic. Dar pentru că fiecare dintre ei nu s-a uitat la mărimea păcatelor lor, ci la 
bogăţia iubirii de oameni a lui Dumnezeu, a îndrăznit, a prins curaj şi, deşi era pă- 
cătos, a cerut mai mult decât merita, şi fiecare a dobândit ceea ce a voit. Puternică 
este arma rugăciunii. 


Înţelepciunea!... A ştiut să răspundă înţelept, nu obraznic. Femeia răspunde cu o 
înțelepciune care-L „cucereşte” şi pe Mântuitorul Hristos, dar şi pe noi. Era înţe- 
leaptă: „Da, Doamne, aşa este, cum zici Tu, dar şi câinii mănâncă din fărâmiturile 
ce cad de la masa stăpânilor lor, şi pentru aceasta Te rog, dă-mi și mie o fărâmitură 
pentru copilul meu”. 


Calea spre Dumnezeu, dacă noi într-adevăr dorim să-L cunoaștem, este calea de 
Jos. Cuvântul „cananeeancă” înseamnă „umilință”, iar femeia cananeeancă devine 
o femeie a umilinței (o imagine a coborârii), după ce a primit tăcerea Domnului, 
dar totuşi stăruieşte în cererea ei, nu pentru ea, ci pentru fiica ei, plină de credinţă, 


iar pentru aceasta Domnul o mustră, spunând: „Nu este bine să iei pâinea copiilor 





şi s-o arunci câinilor”, la care ea îi răspunde: „Da, Doamne, dar şi câinii mănâncă 
din fărâmiturile care cad de la masa stăpânilor lor”. 


Acest dialog ne-ar putea părea unul nebunesc şi chiar o oarecare indignare poate 
apărea în inimile noastre când îl citim. Cu toate acestea, un principiu spiritual 
foarte profund ne este dezvăluit dacă dorim să-l înţelegem şi să-l asimilăm: acest 
fel de umilință este o virtute divină. 


Răsplata vine pe măsura examenului pe care l-ai trecut 


Umilinţa, ne spune Sfântul Siluan Athonitul, este lumina în care privim Lumina 
neacoperită, care este Dumnezeu. Întocmai vieţii înseşi, smerenia ne poate fi dată 
numai din afara noastră, de obicei prin umilire. Orice s-ar întâmpla în viaţa noastră, 
dacă putem să întâmpinăm acel lucru cu umilinţă şi certitudinea că Dumnezeu ne 
iubeşte, că Dumnezeu vrea mântuirea noastră și că într-un fel EI deţine controlul 
deplin (chiar şi asupra lucrurilor rele), atunci vom putea să primim acel dar preţios 
al smereniei care ne permite să credem că rugăciunile noastre sunt ascultate înain- 
tea lui Dumnezeu, întocmai ca ale femeii cananeence. 


După ce femeia își înclină capul în smerenie la această incredibilă mustrare, 


Domnul o binecuvântează şi îi spune: „O, femeie, mare este credinţa ta! Fie ţie 
după cum voieşti! Şi s-a tămăduit fica ei din ceasul acela”. Hristos a iubit-o sufi- 
cient pentru a o testa, pentru a o smeri. Cananeeanca e răsplătită în conformitate și 
proporțional cu greutatea examenului la care a fost supusă şi potrivit calității 
răspunsurilor date. Domnul pare a fi voit să-i spună: „Aferim! Așa te-am vrut!” 


Și noi, când suntem zdrobiţi şi când ne pare că durerea şi suferinţa se abat asupra 
noastră fără încetare, trebuie să perseverăm în dialogul nostru cu Domnul. Doar 
printr-o acceptare umilă a împrejurărilor din viaţa noastră şi o voință de a ne asuma 
responsabilitatea pentru tot ce ni se întâmplă, pentru toate eșecurile, nenorocirile şi 
necazurile noastre, numai astfel ni se va da puterea de a le birui şi, prin mila lui 
Dumnezeu, de a urca pe scara virtuţilor prin ele. Hristos nu voia să rămână ascunsă 
virtutea femeii. Deci n-a spus cuvintele acelea ca s-o ocărască, ci ca s-o atragă şi să 
descopere comoara ascunsă în inima el. 


Lucrurile de care trebuie să fim siguri privind pe Dumnezeu 
Pe de altă parte, nici nu trebuie să deznădăjduim gândindu-ne că Dumnezeu ne va 


abandona şi că EI este nemilos şi nu ne iubește. Mesajul creştin este opus mesajului 
lumii: Sfântul apostol Pavel ne spune că cel pe care-l iubeşte Domnul îl ceartă 





(Evrei 12, 6), adică, face ca drumul să-i fie mai greu, mai anevoios în viaţă, ase- 
menea lui lov, pentru a ne aduce la o cunoaştere mai profundă a noastră înşine, la o 
asemănare mai mare cu Fiul Său, care este imaginea întruchipată a smereniei, şi, de 
asemenea, pentru a contribui la o mai mare compasiune și iubire față de semenii 
noștri care trec prin încercări asemănătoare. Pentru că există două lucruri de care 
trebuie să fim întotdeauna siguri: Dumnezeu ne iubește şi vrea să fim mântuiţi, 
îngăduind întotdeauna în viaţa noastră acele lucruri care ne apropie de EI şi de 
mântuire. 


În mod cert, nedreptatea nu va lipsi din viaţa noastră. Dumnezeu ne va vorbi 
deseori prin tăcere. Cu toate acestea, dacă ne putem pleca capul şi persevera în 
smerenie, încrezându-ne în iubirea lui Dumnezeu, care este în lisus Hristos, 
Domnul nostru, va exista mereu speranță pentru noi. 


Într-adevăr, va exista întotdeauna speranţă pentru noi dacă, aflându-ne în mijlocul 
unei nedreptăţi aparente, ne putem înfrâna mândria şi asuma responsabilitatea, cel 
mai adesea cerând iertare de la Dumnezeu şi de la semeni, chiar dacă nu este vina 
noastră. A-i învinovăţi pe alţii este calea lumii căzute, dar asumarea vinovăţiei este 
calea lui Hristos care ne conduce la viață. Într-adevăr, nu există cuvânt mai mare 
sau mai puternic care să reprezinte mai bine profunzimea nemărginită a umilinței 
decât 'lartă-mă”, urmat de „Ajută-mă”. 


Aceasta a venit Mântuitorul să ne înveţe: cum să fim mai buni. Cum să bată inima 
noastră pentru alții. Aţi observat desigur toți, ascultând Evanghelia, că femeia 
cananeeancă nu a zis: „Doamne, ajută pe fiica mea”, ci a zis: „Doamne, ajută-mă”, 
pe mine, gândindu-se la fiica ei. Când vom fi şi noi în stare să zicem: „Doamne, 
ajută-mă ca părinții mei, fratele meu, vecinul meu, cutare să se însănătoşească, sau 
să aibă parte de bine”, şi aceasta să fie ca şi când Dumnezeu ne-ar ajuta pe noi? La 
o astfel de rugăciune vom auzi şi noi răspunsul: „Mare este credinţa ta, fie ţie pre- 
cum voieşti”. Amin! 





PS Sebastian al Slatinei şi Romanaţilor - Predică la Duminica a XVII-a după 
Rusalii — Femeia cananeiancă - credinţă, stăruinţă şi înţelepciune 


Dreptmăritori creştini, Evanghelia de astăzi ne relatează că într-o zi Mântuitorul 
lisus Hristos a venit să propovăduiască în părțile Tirului şi ale Sidonului, iar aici a 
întâlnit o femeie cananeiancă ce l-a strigat cu durere: ,„Milueşte-mă, Doamne, Fiul 
lui David! Fiica mea este rău chinuită de demon.” Avea o fiică demonizată. 
Domnul, însă, ca şi cum nu ar fi auzit-o, nu i-a răspuns nici un cuvânt, aşa încât 
ucenicii au simţit nevoia să intervină, mijlocind la învățătorul lor: „„Miluieşte-o, 
Doamne, că strigă în urma noastră!” 


Ei bine, spre uimirea ucenicilor şi a noastră, Hristos a dat atunci un răspuns cât se 
poate de surprinzător: „Nu sunt trimis decât numai pentru oile cele pierdute a lui 
Israel!...” Adică..., a fost trimis doar pentru evrei!... 


Să fie oare chiar aşa? Nu, ci lisus Hristos a venit în lume pentru întreg neamul 
omenesc, nu numai pentru evrei, greci, ruşi, sau mai ştiu eu care alţii se pretind 
aleşi în chip special de Dumnezeu. EI S-a întrupat pentru toți oamenii deopotrivă, 
indiferent de neam sau rasă: deci şi pentru români, şi pentru ţigani, şi pentru 
africani, şi pentru australieni, pentru toți. De ce, atunci, a răspuns aşa?! Ei bine, 
răspunzând astfel, Hristos nu a făcut decât să evidenţieze mentalitatea iudeilor din 
vremea aceea, care se aşteptau ca Mesia să vină numai pentru ei, în timp ce pe 
ceilalți îi considerau „spurcaţi” şi deci nedemni de chemarea sfântă la mântuire. 
După ce a adus în discuţie această concepţie egoistă însă, Domnul a demonstrat-o 





într-un mod care nu a mai lăsat loc la nici un comentariu în mintea celor ce au fost 
martori minunii de astăzi. Vom vedea mai jos! 


Auzind femeia afirmaţia aceasta, care de altfel îi era cunoscută, şi intuind 
universalitatea misiunii lui Hristos, a insistat şi, apropiindu-se, L-a rugat: 
„Doamne, ajută-mă”. Şi atunci Domnul ne mai uimeşte o dată... După ce „a 
ignorat-o”, prefăcându-Se că nu o ia în seamă, preluând aceeiaşi mentalitate a 
iudeilor o numeşte,,câine”: „nu este bine să iei pâinea copiilor şi să o arunci 
câinilor”.Şi aceasta nu pentru că aşa o considera EI, ci pentru a sublinia acelaşi 
dispreţ al „celor aleşi” față de neiudei, mentalitate pe care, de asemenea o va 
respinge prin ceea ce a urmat. 


De reţinut că Domnul nu a vorbit de la Sine; nu Şi-a exprimat propriul crez, ci a 
dat glas acelei mentalități potrivit căreia toţi cei care nu făceau parte din poporul 
ales erau consideraţi spurcaţi şi, pentru aceasta, erau numiţi „câin!”. 

Iubiţi credincioşi, toate aceste afirmaţii şi cuvinte, aparent scandaloase şi 
jignitoare, nu vor decât să evidenţieze o mentalitate egoistă, dispreţuitoare şi, 
pentru aceasta, nedreaptă, care însă va face să strălucească şi mai mult credinţa 
şi stăruința acestei femei, ce nu se lasă impresionată de concepţia condamnabilă 
a iudeilor, potrivit căreia cananeienii nu puteau spera nici o clipă la Mesia. Ea 
nu se lasă intimidată, ci Stăruie şi dă Mântuitorului un răspuns care arată că nu 
era numai credincioasă, ci şi înţeleaptă: „Da, Doamne, dar şi câinii mănâncă 
din fărâmiturile care cad de la masa stăpânilor”. 


Vedeţi ce înţeleaptă a fost femeia? Ea nu s-a lăsat cuprinsă de orgoliul rănit al 
omului jignit; ştia foarte bine care era crezul iudeilor despre cananeieni. Nu s-a 
simţit izgonită şi respinsă. A simţit ce?... Să stăruiască; să insiste, rugându-L iar: 
„Doamne, ajută-mă”, în ciuda dispreţului iudeilor aflaţi de faţă. „Ajută-mă!”... cu 
disperare şi cu dragostea pe care numai o mamă o poate simţi față de propriul 
copil. 


Ei bine, atât de impresionat a fost Hristos de credinţa, stăruința şi înţelepciunea 
acestei femei, precum şi de faptul că nu s-a supărat şi că nu s-a simţit jignită, încât 
i-a spus: „0, femeie, mare e credinţa ta! Fie ţie după cum voieşti!” Şi mai adaugă 
evanghelia că „s-a fămăduit fiica ei în chiar ceasul acela”. 


Aceasta este pericopa evanghelică de astăzi şi cred că învățămintele ce se impun 
sunt uşor de deprins de fiecare dintre noi. Şi noi putem fi uneori femeia aceasta 
care a alergat după lisus. Câţi nu avem de cerut de la EI: fie îndreptarea unui copil 
care nu ne mai ascultă, fie reîntoarcerea cu dragoste a soţului sau a soţiei în 





familie, fie înţelepţirea unui vecin care ne mută hoţeşte hotarul, fie îmblânzirea 
duşmanului care ne ponegreşte ori ne bârfeşte, sau mai ştiu eu ce alte situaţii ne pot 
aduce în viaţă în postura femeii cananeience. 


Ce oare L-a determinat pe Hristos s-o laude în cele din urmă pe aceasta: „O, 
femeie, mare este credinţa ta” şi ce anume ar trebui să învăţăm noi de la ea? Fi 
bine, trei lucruri cred că ar trebui să râvnim la această păgână, socotită prea uşor 
de,,poporul ales” câine: 

Y. credinţa ei, deşi mentalitatea vremii îi era potrivnică, 

Y. stăruința, în pofida „ignorării” şi „„jignirii” cu care a fost tratată aparent 

până şi de Hristos, şi 
Y. înțelepciunea,cu care până la urmă ne-a cucerit pe toți. 


Ea îşi va fi zis, în simplitatea ei, dar cu intuiţia omului care se agaţă plin de 
speranţă de orice simte că i-ar putea aduce împlinirea rugăciunii:,,Nu-i adevărat, 
acest Mesia pe care eu L-am văzut că învaţă atât de înţelept şi de puternic trebuie 
să fi fost trimis şi pentru mine şi pentru poporul meu. Dacă este Dumnezeu, trebuie 
să fie şi al nostru, al tuturor, pentru că nu putem avea fiecare Dumnezeul său”. 


Stăruinţa!... Sunt între noi oameni credincioşi care dacă nu li s-a împlinit astăzi 
rugăciunea, mâine nu se mai roagă... Păi, dacă nu s-a împlinit?... A venit cineva 
cu pomelnic la altar şi a plătit rugăciuni. Şi, dacă a văzut că nu i s-a împlinit 
„rugăciunea”, după aceea a venit şi i-a cerut banii înapoi, pentru că nu 1-a fost 
ascultată cererea, ca şi cum ar fi fost vorba de nelivrarea unui simplu „produs” 
achitat. Ei bine, femeia de astăzi nu a făcut aşa! A insistat. A stăruit. Şi o să vă mai 
spun ceva: cred că Hristos a aceptat să intre pentru câteva momente în jocul 
mentalităţii evreilor şi pentru a-i încerca stăruința şi credința acestei femei. Să 
vadă, îşi iubeşte îndeajuns de mult fiica, ori se va supăra şi va pune mai presus de 
dragostea ei de mamă orgoliul rănit de „jignirea” cu care, de altfel, ar fi trebuit să 
fi fost deja familiarizată? 


Sunt între noi oameni care ar dori să „negocieze” cu Dumnezeu, eventual de pe 
poziţii egale! Oameni care, dacă au avut într-o zi ghinion şi s-a întâmplat să nu fie 
serviţi cum se cuvine de doamna de la lumânări, ori părintele a fost prea ocupat sau 
insuficient de dispus să-i asculte şi nu le-a citit rugăciunea când au vrut ei, au făcut 
stânga împrejur, le-au întors spatele, au plecat şi pe la biserică nu au mai dat. 


Ce face femeia de astăzi? Fa stăruie. Nici gând să se simtă jignită! Ea nu ştie ce 
este acela orgoliu, căci iubirea jertfelnică alungă mândria. Ea o ţine una şi 
bună:,,Doamne, Te rog să mă ajuţi! Ştiu că poţi, pentru că eşti Mesia, Te rog să mă 





ajuţi!” Şi insistența şi stăruința ei L-au determinat pe Hristos să-i împlinească 
rugăciunea în faţa tuturor, chiar dacă nu era din neamul ales al lui Israel. 


Înţelepciunea!... A ştiut să răspundă înţelept, nu obraznic, cum facem noi adeseori: 
suntem jigniți, jignim şi noi; m-ai făcut „câine”, mă voi răzbuna pentru asta! 
Femeia răspunde cu o înţeleciune care-L,, cucereşte” şi pe Mântuitorul Hristos, dar 
şi pe noi. Era înţeleaptă: „Da, Doamne, aşa este, cum zici Tu, dar şi câinii mănâncă 
din fărâmiturile ce cad de la masa stăpânilor lor, şi pentru aceasta Te rog, dă-mi şi 
mie o fărâmitură pentru copilul meu”... 


lată, dragii mei, câte lucruri putem învăţa de la o păgână care, potrivit mentalități 
vremii, nici nu avea ce căuta în faţa lui lisus, căci aceasta era crezul iudeilor despre 
cananeieni. Un „câine”! Un „gunoi”! Şi totuşi, această femeie vine şi ne îndeamnă 
pe noi astăzi la credinţă, stăruinţă şi înţelepciune, iar nu să ne supărăm atunci când 
nu suntem ascultați de Dumnezeu. În prima fază nici ea nu a fost ascultată. Hristos 
părea că nu o aude, pentru ca apoi, la atenționarea ucenicilor, să spună poporului 
rătăcit în egoism şi naționalism: „Nu, nu sunt trimis decât către oile cele pierdute 
ale lui Israel; n-am nici o treabă cu cananeienii”, iar în cele din urmă să dea glas 
concepţiei absolute intolerabile a iudeilor despre păgâni. Aceasta era mentalitatea, 
iar Hristos a reacționat astfel ca să le arate iudeilor că şi EI este din neamul lor şi că 
vine pe filiera Legii lor, pentru ca apoi să poată aduce „„deschiderea” necesară 
Legii, spre înţelegerea şi îmbrăţişarea şi a cananeienilor, şi a samarinenilor, şi a 
păgânilor de tot felul, adică a întregului neam omenesc. 


Învăţăm, aşadar, din evanghelia de astăzi, cum Stăm faţă de Dumnezeu. 
Înţelegem că nu avem voie să ne supărăm pe El atunci când nu ne ascultă sau 
întârzie să ne împlinească cererea, ci doar să insistăm. Nu avem voie să ne 
simţim jigniţi de faptul că El pare a nu ne auzi. Noi doar să stăruim! Nu m-a 
ascultat astăzi? Nu mă duc să-i cer banii părintelui înapoi, ci voi înteţi rugăciunea 
ŞI mă voi ruga şi mâine şi poimâine ş.a.m.d., pentru că s-ar putea ca Dumnezeu să 
dorească să-mi încerce credinţa, aşa cum a încercat-o şi pe a cananeiencii astăzi. S- 
a prefăcut că nu o aude: „la să vedem, stăruie în credinţă, sau pleacă şi nu vrea să 
mai Mă vadă în veci!” Aceiaşi atitudine să o avem şi noi faţă de Dumnezeu, pentru 
că EI uneori ne încearcă, dorind să vadă dacă avem credinţă, iar apoi dacă aceasta 
este dublată şi de răbdare şi stăruinţă, ori este încununată şi de înţelepciune... Știm 
să stăruim? Sau doar să cerem, ba încă ne lipseşte şi răbdarea de a aştepta să ni se 
împlinească rugăciunea? Suntem înţelepţi, sau ne supărăm precum copiii şi nu mai 
venim la biserică pentru că nu m-a mulțumit atitudinea părintelui într-o zi sau 
alta?... 





Să-L rugăm pe Dumnezeu, deci, să ne dea şi nouă aceste virtuţi ale femeii 
cananeience de astăzi: credinţa puternică, Stăruinţa în rugăciune, dar şi 
înțelepciunea şi puterea de a nu ne supăra vreodată pe Dumnezeu Sau pe 
oamenii din jurul nostru, ci să le găsim totdeauna acestora scuze. Este o mare 
virtute să le găseşti oamenilor scuze atunci când ei nu şi le cer. Să te gândeşti aşa: 
„Poate că a fost indispus vecinul şi de aceea mi-a vorbit aşa de glacial astăzi. 
Poate că a fost ocupat şi de aceea nu a avut vreme şi pentru mine prietenul meu. 
Poate că m-a confundat, şi de aceea mi-a vorbit aşa de urât persoana aceea”.Scuze 
de tot felul, care pot menţine şi susține relațiile dintre noi, aşa încât să nu ne 
supărăm neînţelepţeşte unii pe alţii. Să ne scuzăm şi să ne iertăm unii pe alţii, ca să 
rămânem în comuniune şi să ne laude şi pe noi Dumnezeu aşa cum a lăudat-o pe 
femeia cananeiancă astăzi:,,Omule, sau femeie, mare este credinţa ta. Fie ție după 
cum voiești”, Amin! 





Înaltpreasfinţitul Ioachim, arhiepiscop al Romanului şi Bacăului - Firmiturile 
Cinei celei de Taină vor hrăni toate popoarele lumii 


HRISTOS VINDECANID FIICA CAMANEENCEI 


În Duminica a XVII-a după Rusalii, Sfânta Biserică ne invită să urmăm exemplul 
vieţii virtuoase a femeii cananeence care, asumându-și suferința fiicei sale posedate 
de diavol, se ruga cu smerenie şi nădejde Fiului lui David, mărturisind totodată 
dumnezeirea Sa. 


Sfântul evanghelist Matei ne relatează în capitolul al XV-lea al evangheliei sale 
faptul că lisus, înconjurat de Sfinţii apostoli, se afla „în părțile Tirului şi ale Sido- 
nului”, porturi feniciene situate pe țărmul de Est al Mării Mediterane locuite de 
păgâni, care se închinau idolilor Baal şi Astarta. Ajuns în afara hotarelor Ţării 
Sfinte, Hristos Domnul transmite apostolilor care erau educați în spiritul Legii 
Mozaice un mesaj misionar şi anume faptul că Evangelia are valoare universală, iar 
venirea Sa în lume, ca Fiul al lui Dumnezeu, nu era circumscrisă geografic 
granițelor Palestinei şi valabilă doar pentru cei ce îşi revendicau originea ca popor 
născut din patriarhul Avraam. 


De altfel, textul scripturistic ne relatează în repetate rânduri întâlnirea dintre Hri- 
stos Domnul şi oameni de alte credinţe decât cea mozaică, cărora le laudă puterea 
credinţei şi pe care îi arată ca exemple de urmat pentru cei care, deşi făceau parte 
din poporul ales, pierdeau din vedere esențialul Legii şi valoarea spiritului ei, 
rămânând captivi literei şi împlinirii formale a preceptelor. Nu atingerea de cor- 
purile celor decedați sau dialogul cu închinătorii la idoli întinează, ci formalismul 
și fariseismul, nu praful de pe sandale trebuie scuturat, ci de închistarea în 





prejudecăţi trebuie să ne eliberăm. Acesta este motivul pentru care Hristos spune, 
nu de puţine ori, că noul popor ales născut din credinţa în adevăratul Dumnezeu va 
cuprinde nu doar pe fiii lui Israel, ci şi pe „mulţi de la răsărit şi de la apus care vor 
veni şi vor sta la masă cu Avraam şi cu Isaac și cu Iacov în Împărăţia cerurilor. Iar 
fiii împărăției vor fi aruncaţi în întunericul cel mai dinafară” (Matei 8, 11-12). 


Cuvinte mărturisitoare 


De data acesta, în ţinuturile locuite de păgâni, Hristos este întâmpinat de o femeie 
cananeeancă ce striga: „Miluieşte-mă, Doamne, Fiul lui David! Fiica mea este rău 
chinuită de un diavol”. 


Nu este prima dată când Hristos Domnul aude pe cineva numindu-l astfel. 


Y Bartimeu, orbul, rostește cuvinte asemănătoare, arătând că vedea mai bine 
esența lucrurilor decăt liderii religioși ai lui Israel, pentru care lisus era 
doar un Învățător din Nazaret. 

Y La rândul său, femeia cananeeancă, stăpânită de suferinţa pentru fiica ei 
care era posedată de diavol și de neputinţa vindecării acesteia, striga aceste 
cuvinte arătând că recunoștea în lisus pe Fiul lui David, adică pe Mesia cel 
prezis de profeți, singurul capabil să aline suferința oamenilor și să vindece 
rana mereu deschisă a umanităţii înstrăinate de Dumnezeu. Cuvintele sale 
pline de speranţă erau o mărturisire de credință. Doar lisus, Fiul lui David 
îi putea vindeca fiica posedată de diavol. 


De altfel, această pericopă evanghelică împlineşte tripticul duminicilor care zugră- 
vesc chipuri de oameni înzestrați cu virtuţi profunde dincolo de statutul, de înfă- 
țişarea sau de numele lor şi care înțeleg să depună un efort personal suplimentar 
pentru a putea fi ascultați de Dumnezeu şi a fi dați astfel ca exemplu de viețuire și 
de mărturisire a credinţei şi creștinilor de astăzi în vederea trăirii autentice a 
perioadei liturgice a Triodului care va începe cu Duminica Vameşului şi Fariseului. 


Și vameşul Zaheu care mărturiseşte din sicomor dumnezeirea lui Hristos şi po- 
căința pentru nedreptățile săvârșite, dar și Bartimeu, orbul, care vede în lisus pe 
Fiul lui David şi strigă cu atât mai tare cu cât cei prezenţi încercau să-l oprească, 
sunt exemple care, alături de femeia cananeeancă, ne motivează să ne smerim Și să 
fim mărturisitori ai credinţei, dacă dorim cu adevărat să ne schimbăm viaţa și să 
fim în comuniune cu Dumnezeu. 





Revenind la relatarea textului Evangheliei de astăzi, observăm că lisus, auzind 
cuvintele rostite de această femeie, întârzie să îi răspundă, dar procedează astfel nu 
pentru că în calitate de evreu nu trebuia să se oprească din drumul său pentru a 
vorbi cu un străin care era și păgân, ci pentru a arăta ucenicilor credința adevărată, 
mărturisitoare a acestei străine, intensitatea rugăciunii şi stăruința ei. 


Darul lui Dumnezeu nu poate fi trăit egoist 


A lăsat-o pe femeie să strige în urma lor până ce ucenicii lui au intervenit pentru a 
cere ei înşişi lui Hristos să Se oprească, spre a răspunde rugăciunii disperate a 
acesteia. Însă, oprindu-Se, Hristos nu răspunde femeii, ci rosteşte o sentinţă care 
concentra în ea mesajul exclusivist al mentalități iudaice şi pretenția de supe- 
rioritate a credinței mozaice: „nu sunt trimis decât către oile cele pierdute ale casei 
lui Israel” (Matei 15, 24). 


Făcând această remarcă, Hristos vrea să arate ucenicilor unde poate conduce înţe- 
legerea unilaterală a preceptelor Legii şi trăirea egoistă a darului lui Dumnezeu, de 
aceea, în continuarea pericopei evanghelice, răspunzând rugăciunii stăruitoare a 
femeii, Hristos Domnul îi spune: „Nu este bine să iei pâinea copiilor şi s-o arunci 
câinilor” (Matei 15, 26). 


Atitudinea Mântuitorului lisus Hristos de până la acest moment şi cuvintele rostite 
arată de fapt mentalitate specifică fiilor lui Israel, pretenția de superioritate față de 
celelalte popoare şi modul în care erau evaluaţi închinătorii la idoli. 


Cuvintele adresate femeii de către Mântuitorul sunt dure, ele arătând faptul că cei 
care nu se închinau adevăratului Dumnezeu erau considerați de către evrei ca fă- 
când parte din rândul animalelor, al necuvântătoarelor. Acest este motivul pentru 
care Hristos, prin atitudine şi cuvinte, urmând logica preceptelor iudaice, arată o 
oarecare detaşare faţă de problemele femeii de neam străin care cerea ajutorul unui 
evreu. De altfel, până în acest punct al Evangheliei se poate observa un permanent 
dialog între mentalitatea iudaică și credința şi dorința popoarelor străine de a 
cunoaşte pe Dumnezeu, între permanenta atenție a Domnului față de cei de alt 
neam şi necesitatea integrării lor, lucru pe care apostolii îl observă şi pe care îl vor 
pune în practică după Rusalii. 


Motivația prezenţei lui Hristos în tinutul Tirului și al Sidonului este aşadar dorința 
de a arăta apostolilor un exemplu de credință profundă mărturisită de un păgân, 
universalitatea mesajului evangheliei şi necesitatea recuperării celor înstrăinați de 
Dumnezeu. 





Ascultând cuvintele aspre ale Mântuitorului, femeia cananeeancă nu s-a simţit jig- 
nită, nu s-a tulburat, ci a acceptat ceea ce a afirmat Hristos, adică superioritatea 
credinței evreilor şi nedesăvârşita credință a conaţionalilor ei, spunând: „Da, 
Doamne”. Prin aceste cuvinte femeia a arătat că, alături de credință şi răbdare, avea 
şi înțelepciune şi smerenie. Ea se recunoaște inferioară evreilor care aveau Legea 
descoperită de Dumnezeu şi care, pe drept, se puteau numi fii ai lui Dumnezeu, 
chemaţi să cineze în Împărăţia cerurilor la masă cu patriarhii Vechiului Testament, 
gustând din pâinea nemuririi, însă dorea să fie părtaşă şi ea la această cină, fie și în 
postura celui care se mulțumea cu ceea ce prisosea mesenilor: „dar şi câinii mă- 
nâncă din fărâmiturile ce cad de la masa stăpânilor lor” (Matei 15, 27). Era 
conştientă de valoarea Dumnezeului lui Israel, dorea vindecarea fiicei ei şi trăirea 
bucuriei de a fi în comuniune cu Fiul lui David. 


Fără a fi teolog, cananeeanca afirmă profetic un adevăr de credinţă pe care Hristos 
îl va împărtăşi ucenicilor la Cina cea de Taină, atunci când a săvârşit prima Sfântă 
Liturghie. Firmiturile Cinei celei de Taină vor hrăni toate popoarele lumii, aşe- 
zându-L pe Hristos în inima umanităţii întregi, pentru a o elibera de sub stăpâ- 
nirea patimilor și a o uni cu Dumnezeu. La această cină, femeia cananeeancă de- 
venea părtaşă încă de pe acum, împărtășindu-se în mod plenar din firimiturile cu- 
vântului lui Dumnezeu, care i-au vindecat sufletul și propriul copil. 


Aceste cuvinte ale femeii sunt punctul culminant al unui dialog ce arată per- 
manenta discrepanţă între pretenţia de superioritate a evreilor căzuţi în formalismul 
Legii, care nu puteau recunoaşte în lisus pe Mesia cel prezis de profeţi, și 
mărturisirile de credinţă ale păgânilor care vedeau în lisus pe Fiul lui Dumnezeu 
întrupat. 


De altfel, nu este singura mărturisire de credință venită din partea unui păgân, și 
sutaşul din Capernaum (Matei 8, 5-10), dar şi femeia samarineancă (loan 4, 5-42) 
Îl uimesc pe Hristos cu credinţa lor şi ÎL fac să exclame: „la nimeni în Israel, n-am 
găsit atâta credinţă” (Matei 8, 10). 


Să ne rugăm unii pentru alții 


De altfel, cananeeanca este un model pentru cei care înţeleg să găsească în Dumne- 
zeu izvorul vindecării propriilor neputințe şi hrana pentru viața veşnică. lubirea 
profundă pentru fiica ei, puterea de a se jertfi şi a lua asupra ei suferinţa propriului 
copil, stăruința în a cere ajutorul lui Dumnezeu fără a-și pierde speranța, mijlocirea 
ajutorului şi milei lui Dumnezeu în numele copilei care, posedată fiind, nu se mai 
putea ruga pentru sine, smerenia profundă, recunoașterea propriei neputinţe, cre- 





dința puternică şi vie în ajutorul Fiului lui David, umilinţa în faţa judecății lui 
Dumnezeu şi nădejdea în iubirea milostivă a lui Dumnezeu sunt tot atâtea virtuţi 
care înnobilează chipul topit de suferință al cananeencei din evanghelie. 


Suferința fiicei devenise propria ei suferință, îşi asumase viața copilului ei, de 
aceea când cere de la Hristos milă, nu-l spune: „Doamne, ajută pe fica mea!” sau 
„Doamne, ai milă de fiica mea!”, ci Îi spune: „Miluieşte-mă, Doamne!” sau „Doa- 
mne, ajută-mă!”. Toate aceste cuvinte nu erau născute din faptul că îşi dorea să fie 
eliberată de povara suferinţei pe care boala copilului o aşezase pe umerii ei, ci din 
neputința unei mame care își vedea copilul suferind fără a putea face ceva pentru 
vindecarea lui. Nu cerea nimic pentru ea, ci tot efortul îl depune pentru reabilitarea 
copilului bolnav, în cuvintele ei recunoscându-se fiecare mamă care cere ceea ce 
numai Dumnezeu poate oferi: bucuria viețuirii împreună sub ocrotire divină. 


Cuvintele smerite ale femeii cananeence nu au rămas fără ecou în inima Fiului lui 
David, care, lăudând marea ei credinţă, i-a împlinit rugăciunea vindecându-i fiica: 
„O, femeie, mare este credinţa ta; fie ție după cum voiești! Și s-a tămăduit fiica ei 
în ceasul acela” (Matei 15, 21-28). La rugăciunile cananeencei pline de iubire 
milostivă pentru fiica ei a răspuns iubirea lui Dumnezeu, care i-a vindecat copila 
chiar în ceasul acela, fără a-i cerceta credinţa şi a-i vedea chipul, arătându-ne 
importanța rugăciunii unora pentru alții şi valoarea credinţei curate. 


Totodată, intervenţia apostolilor și stăruința rugăciunii femeii cananeence, ne duc 
cu mintea la rolul mijlocitor al sfinţilor şi al Bisericii care, în fiecare Sfântă 
Liturghie, se roagă pentru cei în suferinţă şi pentru cei pentru care nu are cine să se 
mai roage. 


Neliniștile şi rugăciunile femeii din Evanghelie ne fac să ne gândim la cei care sunt 
în suferință şi care nu se mai pot ruga pentru ei înşişi, la cei care sunt în spitale, la 
cei pe care boala îi face să nu mai poată comunica cu membrii familiei, la cei aban- 
donați. În toate aceste situaţii, dar şi în multe altele, rugăciunea și împreuna 
pătimire cu cel suferind poate aduce ca răspuns iubirea milostivă a lui Dumnezeu și 
vindecarea celui bolnav. 


Să reținem aşadar din pericopa evanghelică citită astăzi că mântuirea nu îi este 
refuzată nici unui om, indiferent de neamul din care provine, câtă vreme îl caută cu 
credinţă pe adevăratul Dumnezeu, cel „Care voieşte ca toţi oamenii să se mân- 
tuiască şi la cunoştinţa adevărului să vină” (Timotei 1, 2, 4) sau câtă vreme ne 
rugăm unii pentru alţii, cu credință, nădejde şi dragoste! 





Sursa: eprb.ro 





Inaltpreasfinţitul Calinic, arhiepiscopul Sucevei și Rădăuţilor: „Rugăciunea 
sârguitoare ÎI sensibilizează pe Dumnezeu” 

Preacuvioşi şi prea cucernici părinţi, iubiți credincioşi şi credincioase, cititori şi 
cititoare, episodul cu femeia canaaneancă, de etnie siro-feniciană, adeptă a unei 
religii păgâne, este relatat de Sfinţii evanghelişti Matei (15, 21-28) şi Marcu (7, 24- 
30). 


Canaanenii erau cei despre care se spune că locuiau „întru întuneric” şi „în latura 
umbrei morţii” (Isaia 9, 1), adică, spune Sfântul evanghelist Luca, erau păgâni; se 
închinau la idoli (cf. Luca 7, 26). 


Aşadar, după ce Iisus, în Ghenizaret, a vorbit despre cele care spurcă pe om (Matei 
15, 1-20), a fost nevoit să părăsească hotarele Ţării Sfinte pentru că fariseii şi 
cărturarii s-au scandalizat de cele auzite. Astfel, El a preferat ţinuturile învecinate 
ale Tirului şi Sidonului (Matei 15, 21), două orășele străvechi ale Feniciei. 


Plecarea s-a produs în perioada unor evenimente care, de altfel, cereau singurătate; 
printre acestea, se numără: mărturisirea lui Petru, Schimbarea la Faţă ş.a. Mai mult, 
atitudinea fariseilor şi cărturarilor față de lisus prevestea începutul Săptămânii 
Sfintelor Sale Pătimiri. 


Tirul era un centru comercial, asediat de-a lungul timpului fie de Salmanasar (721 
î.Hr.), fie de Nabucodonosor (588 î.Hr.), fie de Alexandru Macedon (332 î.Hr.). 
Abia pe la 126 î.Hr. a intrat sub stăpânire grecească. Sidonul - numele i se trage de 





la Sidon, nepotul lui Noe (Facerea 10, 15-19) - era de asemenea un centru comer- 
cial, fiind chiar mai vechi decât Tirul. 


Deşi erau păgâni, vestea despre Hristos ajunsese şi la canaaneni. Se răspândise în 
toată Siria, spune Sfântul evanghelist Matei (4, 24). Deci, ajunsese şi în ţinuturile 
Feniciei, de unde provenea şi femeia adusă în discuţia textului biblic. 


Fenicia se afla pe atunci în provincia romană a Siriei. Tradiţia spune că femeia se 
numea lusta, iar fiica ei se numea Veronica. Atunci când L-a văzut pe Domnul 
trecând cu Sfinţii Săi apostoli pe cale, canaaneanca s-a manifestat întocmai orbului 
de la Ierihon. A început să strige în urma lor: „Miluieşte-mă, Fiul lui David! Fiica 
mea este rău chinuită de un demon.” (Matei 15, 22) 


Sfântul evanghelist Marcu spune că episodul s-a petrecut pe când Mântuitorul era 
în casă, pentru că voia ca nimeni să nu ştie despre prezenţa Sa (7, 24). Cu toate că 
S-a ascuns, El nu putea să rămână tăinuit. Credinţa femeii L-a descoperit. Locul în 
care s-a petrecut minunea contează mai puţin; important este faptul că femeia nu a 
încetat să ceară, tot mai stăruitor, ajutorul Lui. Suferinţa fiicei sale devenise sufe- 
rinţa ei. Era resimţită intens de ea, ca mamă. Sigur, se subînţelege că mila cerută de 
ea consta în vindecarea fiicei sale. 


La strigătul femeii, Mântuitorul a fost aparent insensibil. Spune referatul: „nu i-a 
răspuns nici un cuvânt” (Matei 15, 23). Femeia s-a întâlnit cu un refuz categoric; 
dureros de categoric. Se pare că lisus a dorit ca atitudinea Lui să fie mijlocul prin 
care să se descopere mulțimii prezente credinţa femeii. Ca şi în alte dăţi, şi acum 
Mântuitorul a vrut să sublinieze stăruința omului, care stă la începutul oricărei 
transformări spirituale. 


Apostolii, sensibilizaţi de suferinţa prin care trecea femeia pentru fiica ei, dar şi 
agasaţi de insuportabilului ei strigăt, s-au apropiat de lisus şi i-au zis: „Slobozeşte- 
O, că strigă în urma noastră” (Matei 15, 23). Adică, mai pe înţelesul nostru, dă-i ce- 
i cere şi să ne lase în pace. 


Însă, cu toate insistenţele lor, şi de această dată Mântuitorul a vrut să lase impresia 
că toate chinurile pe care le îndura copila nu intrau în sfera activităţii Sale. De 
aceea, EI a răspuns: „Nu sunt trimis decât către oile cele pierdute ale casei lui 
Israel” (Matei 15, 24). A vorbit pe limba iudeilor. 


Cum adică, să fi fost trimis doar pentru păcătoşii din Israel? În acest caz, ce va fi 
căutat lisus în afara hotarelor lui Israel? 





Se pare că pedagogia înţelepciunii dumnezeieşti este dincolo de puterea de înţe- 
legere a omului. Sigur, opera Sa mântuitoare a început în Israel, dar nu putea fi 
limitată doar la fiii lui Israel. El Însuşi a spus: „Am şi alte oi care nu sunt din stau- 
lul acesta. Şi pe acelea trebuie să le aduc, şi vor auzi glasul Meu şi va fi o turmă şi 
un păstor” (loan 10, 16). 


Nu venise încă timpul ca să se facă din cele două lumi una, cum spune Sfântul 
apostol Pavel (cf. Efeseni 2, 14). 


Aşadar, începutul Evangheliei către neamuri îl face Însuşi Hristos. Nu ştim în ce 
măsură femeia va fi auzit cuvintele Mântuitorului: „Nu sunt trimis decât către oile 
cele pierdute ale casei lui Israel”, însă ştim că ea a continuat tenace să-i ceară aju- 
torul. Nu putea să scape ocazia. 


Psalmistul David zice: „Săracul acesta a strigat şi Domnul l-a auzit pe el şi din 
toate necazurile lui l-a izbăvit” (Psalmii 33, 6). Credea în milostivirea lui Dumne- 
zeu, încredinţată fiind şi de întâmplări similare, şi, ajungându-L, I-a alergat în față, 
a căzut în genunchi şi s-a închinat Lui, zicând: „Doamne, ajută-mă!” (Matei 15, 
25). Rugăciunea i-a fost însoţită de gesturi liturgice. O rugăciune pe cât de scurtă, 
pe atât de profundă. 


Profunzimea rugăciunii constă în dorinţa femeii ca Hristos să o facă părtaşă aju- 
torului Său cel atotputernic. Rugăciunea este o rezultantă a credinţei dar, în acelaşi 
timp, ea este cea care întreţine credinţa. 


EI însă, şi de această dată, i-a răspuns dureros de jignitor: „Nu este bine să iei pâi- 
nea copiilor şi s-o arunci câinilor” (Matei 15, 26). Răspunsul lui lisus viza nu atât 
pe femeie, cât pe toți cei din neamul său. Iudeii se credeau fiii lui Avraam şi, 
implicit, fiii Împărăției. Or, toţi cei care nu erau evrei, şi mai ales urmaşii celor ce 
nu au crezut în Lege, erau socotiți a fi asemenea câinilor. Erau consideraţi fără o 
conduită morală sănătoasă. 


Femeia, a cărei credinţă a fost dublată de o imbatabilă insistenţă, a zis: „Da, Doa- 
mne, dar şi câinii mănâncă din fărâmiturile care cad de la masa stăpânilor lor” 
(Matei 15, 27). Interesant este că femeia nu a contestat spusele Mântuitorului ci, 
dimpotrivă, le-a confirmat, spunând: „Da, Doamne” şi celelalte. Însă ea, făcând 
parte din categoria celor care iau Împărăţia cu sila (Matei 11, 12), a continuat să 
insiste. 





Deşi recunoştea întâietatea iudeilor în catalogul lui Dumnezeu, femeia îndrăzneşte 
să-l amintească lui Hristos că şi câinii mănâncă din fărâmiturile ce cad de la masa 
aşa-zişilor copii. Vorbea, de fapt, în numele neamului său, perceput ca abandonat 
de Dumnezeu. 


Atunci lisus, impresionat de stăruința femeii, 1-a zis: „O, femeie, mare este credința 
ta; fie ție după cum voieşti!” (Matei 15, 28). lisus a apreciat sinceritatea şi sta- 
tornicia credinţei ei. Nu se putea ca insistenţele ei să rămână fără răspuns. Mân- 
tuitorul Însuşi a spus: „Şi toate câte veţi cere, rugându-vă cu credință, veţi primi” 
(Matei 21, 22). 


În acest caz, era rugăciunea unei mame sfâşiate sufleteşte de durerea fiicei ei. De 
aceea, neîntârziat i-a fost împlinită cererea pe care I-a adresat-o Mântuitorului: „Şi 
s-a tămăduit fiica ei din ceasul acela” (Matei 15, 28). Când s-a întors acasă, spune 
Sfântul evanghelist Marcu, „a găsit pe copilă culcată în pat, iar demonul 1eşise” 
(Marcu 7, 30). 


Vindecarea s-a săvârşit de la distanţă. Demonul a ieşit chiar în momentul în care 
Mântuitorul i-a spus: „Fie ţie după cum voieşti” (Matei 15, 28). Însă, odată cu 
vindecarea fiicei sale, şi femeia a fost integrată în rândul copiilor adevăraţi ai lui 
Dumnezeu. De altfel, păgânii, prin minunile săvârşite de lisus în ţinutul lor, au fost 
cei dintâi care au grăbit lucrarea mântuirii în rândul neamurilor, aceasta fiindu-le 
dăruită de Însuşi Hristos. 


După aceasta, Hristos, ieşind din părţile Tirului, s-a dus prin Sidon, la Marea 
Galileii, trecând şi prin hotarele Decapolei, unde a vindecat un surdo-mut, încât toți 
erau uimiți peste măsură: „Toate le-a făcut bine: pe surzi îi face să audă şi pe muţi 
să vorbească” (Marcu 7, 31-37). 


Fie ca şi noi, asemenea canaanencei, adumbriţi de lumina smereniei, să ne hrănim 
din fărâmiturile milostivirii lui Dumnezeu căzute din Pâinea Vieţii - Hristos! 


In aşteptarea acestora, să priveghem şi să fim tari în credinţă (cf. 1 Corinteni 16, 
13), întocmai femeii a cărei cerere de trei ori a fost respinsă, dar care tot de atâtea 
ori a stăruit. 


Sursa: Arhiepiscopia Sucevei 





PS Varlaam indică sursa salutului creştin „Doamne ajută!” 


Iulian Dumitraşcu 
14.02.2021 


Preasfinţitul părinte Varlaam Ploieşteanul a indicat duminică la Catedrala Patriar- 
hală una din sursele salutului creştin „Doamne ajută!”. 


In predica sa, episcopul vicar patriarhal a scos în evidenţă că aceste cuvinte, „Doa- 
mne ajută”, reprezintă cea de a doua rugăciune a femeii cananeence către Mân- 
tuitorul Hristos. 


„A devenit un salut foarte frecvent întâlnit între creştini, dorind ca nu numai pe 
noi să ne ajute Dumnezeu, ci şi persoanele pe care le întâlnim în drumul nostru ”, a 
explicat Preasfinţia sa. 


Prima ei rugăciune, Miluieşte-mă, Doamne sau Doamne miluieşte, a devenit ,„res- 
pirația fiecărui creştin care are o viaţă duhovnicească aleasă, fiind cea mai repe- 
tată rugăciune în cântările Bisericii”, a mai spus ierarhul. 


Laolaltă, cele două rugăciuni au devenit, potrivit părintelui episcop, „foarte frec- 


vente şi populare” în spiritualitatea creştină. 


Virtuţile cananeencei 





PS Varlaam Ploieşteanul a vorbit şi despre virtuțile principale ale cananeencei. 
Credinţa puternică. Ea strigă către Hristos cerând ajutor în favoarea fiicei sale mila 
de mamă. O virtute apreciată de Mântuitorul nostru lisus Hristos de fiecare dată 
când a întâlnit o mamă sau un tată în suferinţă pentru suferințele îndurate de copiii 
lor. Şi pentru această femeie suferinţa fiicei sale a devenit propria suferinţă. 


Cunoaşterea identității Celui căruia 1 se adresează. Dacă pentru mulți dintre iudei 
lisus era Nazarineanul sau Fiul lui losif, iată că pentru această femeie păgână care 
nu-L întâlnise niciodată pe lisus, EI este descris ca fiind Fiul lui Dumnezeu. 


Dialogul Mântuitorului 


In ceea ce priveşte tactica duhovnicească a Mântuitorului Hristos, utilizată la întâl- 
nirea cu femeia cananeancă, episcopul a pus în lumină cuvintele Sfântului loan 
Gură de Aur. 


„Evanghelia ne pune înaintea conştiinţei şi inimii noastre icoana unei femei pro- 
venind din păgâni, dar care are un suflet plin de virtuţi, pe care a dorit să le 
CUnOască şi cei care erau împreună cu El”. 


„De aceea, Sfântul loan Gură de Aur tâlcuieşte tăcerea de mai întâi şi mai apoi 

dialogul Mântuitorului, destul de dur din această perspectivă, cu femeia cana- 
99: 

neancă ”. 


„El a tăcut la început, iar mai apoi a încercat să o respingă pe această femeie, 
ştiind băgăţia duhovnicească a sufletului ei şi dorind ca evreii care erau împreună 
cu EI să vadă cum şi în sufletul unui păgân poate străluci virtuţi esenţiale care îl 
pun pe om într-o legătură specială cu Dumnezeu”. 


Episcopul vicar patriarhal a lansat îndemnul de a ne însuşi valorile sufleteşti ale 
cananeencei. 


„Ne rămâne datoria să imităm în viaţa noastră virtuțile acestei femei pe care 
Evanghelia a reţinut-o tocmai cu scopul de a fi model şi dascăl pentru noi, spre 
slava lui Dumnezeu şi spre a noastră mântuire. Amin”. 





Ips Timotei - Atitudinea Mântuitorului Hristos, modelul generozităţii fără 
margini 


+ Timotei Prahoveanul, 
episcop-vicar al Arhiepiscopiei Bucureştilor 
1] feb, 2021 


Evanghelia Duminicii a 17-a după Rusalii ne propune întâlnirea cu smerenia 
autentică şi stăruința, virtuţi revelate prin dragostea şi nespusa grijă a unei mame 
față de fiica ei bolnavă, aprig chinuită. 


Avea mare nădejde că Fiul lui Dumnezeu îi va vindeca fiica. Auzise, asemenea 
altora, despre minunile nenumărate şi cuvintele înălțătoare pe care Domnul le 
rostea. Și-a pus ultima speranță în milostivirea lui Dumnezeu. leşind din hotarele 
ținutului ei, L-a întâmpinat cu nădejde și a strigat către EI: Miluieşte-mă, Doamne, 
Fiul lui David, fiica mea rău este chinuită de un demon (Matei 15, 22). 


Cuvintele Sfântului loan Gură de Aur referitoare la această pericopă evanghelică, 
roade ale inspirației divine, sunt pline de înţelepciune. 


Dumnezeiescul Hrisostom ne spune de ce s-a dus Hristos la păgâni, deşi spusese 
ucenicilor Săi: În calea păgânilor să nu mergeţi, şi în vreo cetate de samarineni să 
nu intraţi (Matei 10, 5). Hristos nu era obligat să împlinească ce le ceruse uce- 
nicilor. EI, ducându-se în acel ţinut, S-a ascuns, dar nu S-a putut tăinui, pentru că a 
intrat într-o casă, iar oamenii, aflând, au venit la EI. După cum nu era în ordinea 





firească a lucrurilor ca Domnul să Se ducă să propovăduiască mai întâi păgânilor, 
tot aşa nu era propriu iubirii Sale de oameni să alunge pe cei care se apropiau către 
EI. 


Sfântul loan Gură de Aur ne îndeamnă să ne uităm cât de mult merita această 
femeie cananeeancă să 1 se facă binele, mai precis să 1 se răspundă la cererea-i de 
mamă. N-a îndrăznit să se ducă la Ierusalim, se temea și se socotea nevrednică. 
Dacă nu ar fi fost această smerenie, s-ar fi dus şi la Ierusalim. Se vede aceasta din 
tăria rugăminţii ei, din decizia de a ieşi din hotarele în care locuia. Hristos a ieşit 
din hotarele Lui, iar femeia din hotarele ei. Așa au putut să se întâlnească, spune 
Sfântul loan Gură de Aur. 


Evanghelistul o învinuieşte pe femeie pentru a pune în lumină minunea şi a o putea 
lăuda mai mult. Când auzi de cananeeancă, te gândești la popoarele pline de fără- 
delegi, care au răsturnat legile lui Dumnezeu. Aducându-ţi aminte de ele, gândeşte- 
te şi la puterea venirii lui Hristos în locul acela. 


Cananeenii au fost îndepărtați din mijlocul iudeilor pentru a nu-i strica, dar ei s-au 
arătat mai înţelepţi decât iudeii, că au ieşit din hotarele lor şi s-au apropiat de 
Hristos. 


Miluieşte-mă, miluieşte-mă! Strigătul ei a strâns împrejur mulțime de lume, o 
priveliște care stoarce lacrimi. Să vezi o femeie strigând cu asemenea sfâșiere de 
inimă, o mamă rugându-se pentru fiica ei, iar fiica, atât de greu bolnavă! Mama nu 
a îndrăznit s-o aducă pe îndrăcită înaintea Învăţătorului. A lăsat-o acasă și a venit 
ea să se roage. Îi spune numai boala, fără să mai adauge ceva. Nu spune Miluieşte 
pe fiica mea, ci Miluieşte-mă, ai milă, Doamne, de mine! Fata nu-și dădea seama 
de grozăvia bolii. Ea suferea, însă, mii şi mii de dureri, ne spune Sfântul loan Gură 
de Aur. 


Pe iudeii nerecunoscători Domnul îi miluia necontenit, pe cei care ÎI huleau nu-i 
părăseşte, iar pe femeia cananeeancă care aleargă către EI, care ] se închină și arată 
multă credinţă, deşi nu fusese crescută în spiritul Legii și al Profeților, Mântuitorul 
nu-i oferă răspuns, chiar o respinge. Pe care om nu l-ar fi înduioșat boala fetei sau 
rugămintea mamei făcută pentru suferinţa şi încercarea ei? 


Cananeeanca, însă, nu s-a scandalizat. Ucenicii, deși au suferit pentru nenorocirea 
femeii, nu au îndrăznit să-l spună miluieşte-o, ci L-au rugat: Slobozește-o că strigă 
în urma noastră! 





Când a auzit cuvintele: Nu sunt trimis decât către oile cele pierdute ale casei lui 
Israel (Matei 15, 24), femeia a tăcut şi a plecat? Nu! A stăruit mai mult! Noi nu 
facem așa. Când nu dobândim ce cerem, încetăm a ne ruga, dar ar trebui tocmai 
atunci să stăruim mai mult. 


Femeia n-a deznădăjduit! Când a văzut că mijlocitorii nu aveau putere, s-a folosit 
de o nerușinare vrednică de laudă, spune Sfântul loan Gură de Aur. Mai întâi nici 
nu îndrăznea să vină în faţa lui lisus, dar apoi I-a zis: Doamne, ajută-mă! Ce în- 
seamnă asta? Ai mai multă îndrăznire decât apostolii? Ai, oare, mai multă putere? 
Nu am nici îndrăznire şi nici putere şi chiar sunt plină de ruşine! Dar îndrăznirea 
nerușinată I-o pun în față, în loc de rugăciune! Poate va avea milă de îndrăznirea 
mea! 


După acest dialog, femeia îşi pregăteşte apărarea, slujindu-se de cuvintele 
Domnului. Cananeeanca rabdă, crede, deşi este ocărâtă. Alţii, deşi au fost tămă- 
duiți, L-au răsplătit pe Domnul cu lucruri potrivnice. Femeia, însă, a avut atitu- 
dinea sutaşului slujitor al armatei imperiale, care a zis şi el: Nu sunt vrednic să intri 
sub acoperământul meu (Luca 7, 6). 


Hristos nu a vrut să rămână ascunsă virtutea femeii! Domnul nu a spus cuvinte 


pentru mustrarea mamei îndurerate, ci pentru a atrage şi a descoperi comoara 
ascunsă în inima ei... 


Femeia cananeeancă avea înlăuntrul inimii ei comoara răbdării, smereniei şi rugă- 
ciunii. A înţeles mai mult decât cei care cunoşteau Legea şi mergeau la templu să 
se roage. A înțeles că şi câinii, în traducerea Sfântului loan Gură de Aur căţeii, 
mănâncă din firimiturile care cad de la masa domnilor, a stăpânilor lor. 


Ea mărturisea că face parte din seminția lui Avraam şi nu a fost niciodată roaba 
nimănui. Din Dumnezeu suntem născuţi. Atunci când Domnul a spus: O, femeie, 
mare este credinţa ta; fie ţie după cum voieşti! (Matei 15, 28), a încununat-o, după 
ce-i testase şi, totodată, îi vădise răbdarea, credinţa, smerenia și nădejdea că Dom- 
nul o va vindeca. 


Și s-a tămăduit fiica ei în ceasul acela (Matei 15, 28). Altădată, tot faţă de un străin 
de Legea celor aleşi, Domnul a spus: Nici în Israel n-am văzut atâta credință (Luca 
o) 





Sunt exemple de oameni care, întâlnindu-L pe Mântuitorul lisus Hristos, au primit 
belşug de binecuvântări. Dispreţuiţi în ochii unora, erau apreciaţi de Domnul, iar 
pilda sau tăria credinţei lor a rămas pilduitoare peste veacuri. 


Apostolii au fost biruiți atunci în încercarea lor! Nu au reuşit nimic! lar femeia 
cananeeancă a reușit! Atât de puternică este rugăciunea stăruitoare, spune Sfântul 
loan Gură de Aur. 


Hristos vrea ca pentru nevoile noastre să ne rugăm mai degrabă noi înşine, decât 
alții pentru noi. Apostolii aveau mare îndrăznire, dar cananeeanca a arătat mare 
stăruinţă. 


Referindu-se la aceeași pericopă evanghelică, Sfântul Teofilact, arhiepiscopul Bul- 
gariei, spune că ucenicii, împovăraţi de strigătele femeii, Îl roagă s-o slobozească. 
Ei nu vorbeau ca nişte nemilostivi, ci mai mult ca să-L înduplece pe Domnul, iar El 
răspunde că este trimis numai pentru iudeii care sunt oi pierdute, din pricina rău- 
tăţii celor cărora au fost încredințate, iar prin aceasta vădește sau arată şi mai mult 
credinţa femeii. 


Mare este credinţa ta; fie ţie după cum voieşti (Matei 15, 28) arată că de nu ar fi 
avut credință, nu ar fi dobândit împlinirea cererii. Aşadar, cananeeanca este şi 
semn al Bisericii dintre păgâni, spune Sfântul Teofilact. Pentru că şi păgânii, 
lepădaţi fiind mai înainte, mai pe urmă s-au înălțat întru rânduiala fiilor şi de Pâine 
s-au învrednicit, adică de Trupul Domnului. Eu sunt pâinea vieţii; cel ce vine la 
Mine nu va flămânzi şi cel ce va crede în Mine nu va înseta niciodată (loan 6, 35). 
Alţii câini s-au făcut, părându-li-se că din firimituri se hrănesc, adică din micimea 
şi simplitatea slovei. Țineau mai mult la literă decât la cuvântul care dă viață. Tirul 
înseamnă ţinere, Sidonul, vânător, iar cananeeanca, gătită spre smerenie. 


Cuvintele înseamnă foarte mult pentru vremurile de acum, când întâlnim persoane 
disprețuite, puţin apreciate pentru viaţa lor, credinţa şi atitudinea pe care o au faţă 
de Evanghelie. Unora, însă, li se poate întâmpla ca prin credință puternică să ajun- 
gă în aceeaşi stare în care s-a aflat la întâlnirea cu Domnul femeia din neamul 
cananeenilor (cananeiţilor). 


S-ar putea întâlni şi în vremea noastră, ca şi în alte vremuri, oameni care oferă 
exemple de urmat celor care se consideră drepţi. Păcătoşi la prima vedere, oameni 
care se luptă sau nu înţeleg încă lupta duhovnicească, dar care se schimbă mai mult 
decât ceilalți, când se întâlnesc cu Domnul şi cu tainele credinţei. 





Femeia cananeeancă este un exemplu plin de nădejde pentru cei care au credinţă şi- 
L caută pe Domnul, pentru cei care, aflându-se învolburaţi de valurile vieţii şi în- 
cercări, se străduiesc să primească milă, chiar dacă nu o merită. 


Măcar că suntem nevrednici, credința şi stăruința noastră să fie asemenea femeii 
cananeence. 


Fericiți sunt oamenii a căror credință poate muta munţii împotrivirilor şi ai 
despărțirilor, prăpăstiile care s-ar putea umple ca rod al credinţei și întoarcerii că- 
tre Dumnezeu. 





Preafericitul părinte patriarh Daniel - Predică la Duminica a XVII-a după 
Rusalii - Credinţă tare izvorâtă din iubire îndurerată 


Sfânta Evanghelie din Duminica a XVII-a după Rusalu, numită şi Duminica femeii 
cananeence, ne învaţă multe adevăruri despre puterea credinţei şi despre lucrarea 
lui Dumnezeu în viaţa oamenilor. 


Femeia cananecancă era de alt neam şi de altă credință decât evreii. Tirul şi 
Sidonul erau porturi situate pe ţărmul de est al Mării Mediterane, făcând parte din 
Fenicia, astăzi ele se află pe teritoriul Libanului. Deci, aceste oraşe nu făceau parte 
din Palestina sau Țara Sfântă, iar faptul însuşi că Mântuitorul lisus Hristos trece 
dincolo de graniţele țării Sale natale are o semnificaţie deosebită. Deşi spune “nu 
sunt trimis decât către oile cele pierdute ale casei lui Israel“ (Matei 15, 24), 
totuşi, lisus iese din teritoriul Ţării Sfinte şi merge către două oraşe-state sau cetăţi 
locuite de păgâni, care se închinau nu adevăratului Dumnezeu mărturisit de evrei, 
ci unor idoli, cei mai renumiţi fiind Baal şi Astarta. Ieşirea Mântuitorului lisus 
Hristos dincolo de pământul lui Israel este deja o prefigurare a faptului că 
Evanghelia Sa va fi propovăduită nu numai poporului evreu, ci şi altor neamuri sau 
popoare. Prezenţa lui lisus în părţile Tirului şi ale Sidonului este, aşadar, o 
anticipație a predicării Evangheliei Sale şi printre păgâni, deoarece Dumnezeu 
cheamă toate popoarele la mântuire în lisus Hristos. 


Hristos descoperă credinţă mare la o femeie dintr-un popor păgân 


Întrucât Mântuitorul lisus Hristos a întâlnit adesea ostilitatea unora dintre evrei şi o 
lipsă de receptivitate a acestora faţă de Evanghelia Sa, El vrea să arate ucenicilor 
Săi că poate descoperi credinţă acolo unde evreii nu se aşteaptă. 





Înţelepciunea şi atitudinea misionară a lui lisus se arată în faptul că, pe de o parte, 
EI trece hotarele Palestinei şi ajunge în patria femeii păgâne, iar pe de altă parte, 
refuză să-i răspundă acesteia la prima cerere a ei de-a vindeca pe fiica sa bolnavă, 
chinuită de diavol. BEI spune că atât tăcerea 
Mântuitorului, cât şi întârzierea Sa în a da un răspuns favorabil acestei femei de 
alt neam şi de altă religie decât evreii ascund intenţia Lui de a evidenția mai bine 
credința mare pe care o avea ea. Dacă EI nu lăsa femeia să insiste atât de mult, să 
stăruie îndelung în rugăciunea ei, ucenicii Săi nu ar fi putut vedea atât de clar trei 
mari calități sau virtuţi ale acestei femei cananeence, şi anume: credinţa puternică, 
smerenia adâncă şi rugăciunea stăruitoare. 


Credinţa vie se dovedeşte prin stăruința în rugăciune 


După felul cum Îl roagă pe Iisus, zicând: “Miluieşte-mă, Doamne, Fiule al lui 
David!“ (Matei 15, 22), această femeie mărturisea credinţa ei că în lisus din 
neamul lui David lucrează puterea lui Dumnezeu, că în EI se săvârşeşte lucrarea 
vindecării sau eliberării oamenilor de păcate, de boli şi de diavoli. Întrucât auzise 
că lisus din Nazaret este prooroc, ca şi David, şi mai ales că este un mare doctor 
vindecător de suflete şi de trupuri, femeia caneeancă mărturisea credinţa ei vie că 
numai lisus poate vindeca pe fiica ei bolnavă şi, ca atare, ÎI ruga, zicând: 


*Miluieşte-mă, Doamne, Fiul lui David!“ 


După ce lisus vede că femeia cananeeancă se închină Lui şi-L roagă, zicând: 
“Doamne, ajută-mă!*, El doreşte să arate celor din jur şi smerenia ei, zicând către 
femeie: “Nu este bine să iei pâinea copiilor şi să o arunci câinilor!“ (Matei 15, 
26). Prin aceasta lisus exprimă, de fapt, mentalitatea oricărui evreu din timpul Său, 
adică pretenţia evreilor de-a fi superiori tuturor popoarelor. În acest sens, se pare că 
mulți dintre evreii din timpul Mântuitorului considerau popoarele din jur ca fiind 
un fel de “câini“, adică mai mult animale domestice decât ființe umane. La prima 
vedere, Mântuitorul dă impresia că intră în logica evreilor sau a conaţionalilor Săi, 
nu însă pentru a dispreţui pe femeia cananeeancă, ci pentru ca toţi să poată vedea 
smerenia şi răbdarea ei. 


De fapt, Mântuitorul lisus Hristos vrea să pună în contrast orgoliul şi pretenţia de 
superioritate a evreilor cu realitatea credinţei smerite pe care o are o femeie de 
neam păgân. Din smerenie, femeia cananeeancă a îndurat pretenția de superioritate 
a evreilor, şi anume că ei sunt fu ai casei lui Dumnezeu, iar popoarele păgâne sunt 
“câini“. Auzind aceste cuvinte aspre, femeia nu se tulbură şi nici nu ÎI contrazice pe 
Mântuitorul lisus Hristos, ci, având o smerenie uimitor de profundă, Îi răspunde, 
zicând: “Aşa este, Doamne!“ (Matei 15, 27). Totuşi, vedem că în marea şi adânca 





smerenie a femeii acesteia nu se află nici un semn de descurajare, ci foarte multă 
înţelepciune. Întrucât era o femeie smerită şi mult răbdătoare, ea a găsit un răspuns 
înţelept pentru a dobândi, totuşi, vindecarea fiicei sale. De aceea a zis: “Aşa este, 
Doamne!*, şi îndată a mai adăugat: “dar şi câinii se satură din fărâmiturile care 
cad de la masa stăpânilor lor“ (Matei 15, 27). Văzând credinţa ei vie, stăruința ei 
în rugăciune, multa ei smerenie, şi primind un răspuns neaşteptat de înţelept din 
partea acestei femei de alt neam şi de altă religie decât evreii, Hristos Domnul a 
exclamat, în semn de prețuire, zicând: *O, femeie, mare este credinţa ta; fie ţie 
după cum voieşti! lar Evanghelia precizează: Şi s-a tămăduit fiica ei din ceasul 
acela“ (Matei 15, 28). Astfel făcând, lisus a ajuns la scopul urmărit de EI, şi 
anume, a arătat ucenicilor Săi că păgânii vor crede în numele Lui mai uşor decât 
mulţi dintre evrei. 


Femeia cananeeancă — pildă de credinţă, smerenie şi rugăciune pentru toţi 
oamenii 


Arătând ucenicilor Săi marea credință a femeii cananeence, Mântuitorul şi 
Invăţătorul lisus Hristos o prezintă pe aceasta ca fiind un dascăl pilduitor pentru 
toţi oamenii. Ce a învăţat Biserica de la această femeie cananeeancă? 


Mai întâi, III Fa se ruea, zicând: 
“Miluieşte-mă, Doamne..., fiica mea este rău chinuită de diavol“ (Matei 15, 22). 
Deci, femeia nu zicea: “Doamne, miluieşte pe fiica mea!“, ci “Miluieşte-mă!“, adică 
“Ai milă de mine!“. De ce? Deoarece ea s-a identificat pe deplin cu suferinţa fucei 
sale şi devenise glasul fiicei sale care nu se mai putea ruga, întrucât era posedată de 
un demon. 


lată de ce rugăciunea ei, “Miluieşte-mă, Doamne“ sau “Doamne, miluieşte-mă!“, a 
devenit rugăciunea cea mai scurtă şi cea mai frecventă a Bisericii, adică rugăciunea 
ritmică a Bisericii sau respirația spirituală a ei ca Trup tainic al lui Hristos Cel 
Înviat, plin de Duh Sfânt. În mod paradoxal, această rugăciune este cea mai 
concentrată şi cea mai cuprinzătoare rugăciune a Bisericii, deoarece mila lui 
Dumnezeu înseamnă iubirea Lui Smerită şi milostivă, vindecătoare şi 
mântuitoare pentru toţi oamenii. 


De la această femeie cananeeancă mai învăţăm şi o altă rugăciune, şi anume, 
rugăciunea PI. Este rugăciunea izvorâtă din adâncul inimii, 
mai ales când omul simte că nici unul dintre oameni nu-l mai poate ajuta, ci numai 
Preamilostivul Dumnezeu Cel atotputernic. Prin această rugăciune, omul exprimă, 





în acelaşi timp, limita puterilor sale omeneşti şi speranţa izvorâtă din credinţa că 
numai Dumnezeu îl poate salva dintr-o situaţie de limită între viaţă şi moarte. 


Prin rugăciunea pentru alţii ne întâlnim cu Hristos 


“Ajutorul meu (este) de la Domnul, Cel ce a făcut cerul şi pământul“ — spune 
psalmistul (Psalmul 120, 2). Deşi nu se ruga folosind cuvinte din psalmi, femeia 
cananeeancă a intuit, totuşi, esenţa psalmilor, întrucât ea cerea ajutor de la lisus din 
Nazaret în Care era prezent şi lucrător Dumnezeu şi putea să vindece pe fiica ei. 
Din credinţa vie, smerenia adâncă şi rugăciunea Stăruitore a femeii cananeence, 
învăţăm şi noi cât de mare este nevoia de a ne ruga pentru alţii. Ca mamă 
îndurerată, ea se ruga, zicând: “Doamne, miluieşte-mă!“ şi “Doamne, ajută-mă!:. 
Nu cerea nimic pentru ea însăşi, ci totul pentru fiica ei rău chinuită de diavol. Atât 
de mult se identifica mama îndurerată cu suferința fiicei sale bolnave, încât 
suferinţa fiicei sale a devenit suferința sa proprie. Aici vedem cum se manifestă 
iubirea milostivă, compătimirea sau împreună-pătimirea cu omul suferind. Acestei 
iubiri milostive şi smerite a mamei îndurerate a răspuns iubirea milostivă, smerită 
şi vindecătoare a lui lisus Hristos, Mântuitorul lumii. 


Evanghelia ne arată că există situaţii în viaţa omului când el nu se mai poate ruga 
pentru sine însuşi: fie că nu mai are luciditatea minţii pentru a formula o rugăciune, 
fie că e copleşit de prea multă suferință. În astfel de situaţii, este o mare 
binecuvântare să ai mamă credincioasă sau tată credincios, soţie credincioasă sau 
soţ credincios, copii credincioşi sau prieteni credincioşi, care se roagă stăruitor 
pentru tine. 


În femeia cananeeancă din Evanghelia de astăzi vedem o prefigurare a Bisericii lui 
Hristos, care se roagă pentru toți oamenii aflați în boală şi în nevoi. Niciodată 
Biserica nu se roagă numai pentru sine, ci şi “pentru pacea a toată lumea“, “pentru 
îmbelşugarea roadelor pământului“, “pentru vremuri cu pace“, pentru cei bolnavi, 
pentru cei robiţi, pentru cei în necazuri şi în nevoi etc. Biserica invocă harul sau 
ajutorul lui Dumnezeu pentru întreaga lume, deoarece lumea întreagă există 
prin mila Sau iubirea milostivă a lui Dumnezeu. Din rugăciunea femeii 
cananeence pentru fiica ei, vedem puterea rugăciunii fiecărui credincios pentru cei 
care se află în suferință, “pentru cei care nu ştiu, nu vor sau nu mai pot să se roage 
pentru ei înşişi“, după cum spunea vrednicul de pomenire Justinian Patriarhul 
României în timpul regimului comunist. 


Și astăzi este mare nevoie de rugăciune pentru alţii, nu numai pentru noi înşine; 
mai ales rugăciune pentru oamenii care se află în suferință, “pentru tot sufletul 





necăjit şi întristat”, cum se spune în rugăciunile noastre bisericești. Maica 
Domnului Rugătoarea (Oranta) este icoana Bisericii în stare de rugăciune, pentru 
că ea este “iubire cu smerenie pentru cei pe care nu îi mai iubeşte nimeni“, cum se 
spune în rugăciunea finală din Acatistul Bunei-Vestiri. Ca atare, Biserica în 
totalitatea ei trebuie să fie iubire cu smerenie sau iubire smerită şi milostivă, mai 
ales pentru cei pe care nu îi mai iubeşte nimeni sau nu mai au pe nimeni care să-i 
ajute. 


Aşadar, din Evanghelia de astăzi învăţăm că fiecare om care se apropie de lisus 
Hristos, în stare de credinţă, smerenie şi rugăciune, va fi ascultat de EL, mai ales 
când acesta se roagă pentru cei care nu se mai pot ruga pentru ei înşişi. Un astfel 
de om milostiv şi rugător va simţi bucuria pe care a primit-o în suflet femeia 
cananeeancă atunci când Mântuitorul lisus Hristos i-a zis: “mare este credinţa ta; 
fie ţie după cum voieşti!* (Matei 15, 28). La iubirea smerită şi milostivă a celui ce 
se roagă pentru cei care suferă răspunde Hristos-Domnul prin iubirea Sa smerită şi 
milostivă, vindecătoare şi dătătoare de bucurie, spre slava lui Dumnezeu şi 
mântuirea oamenilor. Amin! 





„Credinţa vie se arată prin stăruința în rugăciune” 


loan Bușagă 
- 30 ian, 2017 


„Când Dumnezeu nu răspunde imediat la rugăciunea noastră şi tace, nu înseamnă 


că este indiferent, ci nu răspunde imediat pentru ca noi să creştem în duhul 
rugăciunii”, a spus patriarhul Bisericii Ortodoxe Române ieri, 29 ianuarie, în 
cuvântul de învăţătură. Preafericirea sa a participat la Sfânta Liturghie, săvârşită în 


Paraclisul „Sfântul Grigorie Luminătorul” din Reşedinţa Patriarhală. 


Evanghelia Duminicii a 17-a după Rusalii (Matei 15, 21-28, „a Cananeencei”) rela- 
tează vindecarea pe care Mântuitorul lisus Hristos o săvârşeşte faţă de o fiică chi- 
nuită de diavol la cererea mamei sale, o femei cananeancă, străină de neam şi de 
credinţă în raport cu iudeii. Mântuitorul lisus Hristos a ieşit din hotarele Țării 
Sfinte, în părţile Tirului şi ale Sidonului, atât pentru a prefigura propovăduirea 
Evangheliei Sale la toate popoarele, cât şi pentru a arăta ucenicilor Săi că poate 
găsi între păgâni oameni foarte credincioşi. Astfel, o femeie din acele ţinuturi a 
strigat către Domnul Hristos, cerând vindecarea fiicei sale rău chinuite de diavol. 
Însă Mântuitorul nu a răspuns imediat cererii femeii cananeence, nu pentru că ar fi 
dispreţuit-o, ci pentru a arăta ucenicilor virtuțile ei, şi anume credinţa vie, smerenia 
adâncă şi rugăciunea stăruitoare. 


„Totdeauna credinţa vie se arată prin stăruința în rugăciune. Când Dumnezeu nu 
răspunde imediat la rugăciunea noastră şi tace, nu înseamnă că este indiferent, ci 





nu răspunde imediat pentru ca noi să creştem în duhul rugăciunii, să stăruim, să 
insistăm. Darurile primite de la EI, cum sunt viaţa, sănătatea, vindecarea, sunt da- 
ruri scumpe, iar darurile scumpe se obțin cu osteneală, cu stăruinţă, cu insistenţă. 
Dumnezeu doar amână răspunsul, nu-l refuză. El nu răspunde imediat, nu răs- 
punde nici când este solicitat de ucenicii Săi, ca să arate şi mai mult cât de adâncă 
este smerenia, cât de adâncă este credinţa acestei femei cananeence, de neam pă- 

gân, şi cât de stăruitoare este rugăciunea ei ”, a explicat părintele patriarh Daniel. 


În rugăciunea femeii cananeence, şi anume „Doamne miluieşte-mă!”, este con- 
centrată cererea cea mai importantă, deoarece „mila lui Dumnezeu este iubirea 
Lui milostivă, vindecătoare, sfinţitoare, dătătoare de sănătate, bucurie, viaţă şi 
mântuire. Din această rugăciune a femeii îndurerate şi smerite învăţăm şi noi că, 
atunci când avem lucruri mari de rezolvat, nu trebuie să înmulțim rugăciunea prin 
cuvinte multe, ci să o intensificăm, să o facem fierbinte, să strisăm din adâncul 
sufletului cu tot cugetul nostru, cu toată simţirea noastră, cu toată puterea noastră 
duhovnicească «Doamne, fie-Ți milă de noi!». De asemenea, învăţăm de la 
această femeie, care a devenit dascăl al credinţei, formula de rugăciune «Doamne, 
ajută-mă». Prin aceasta se vede recunoaşterea limitelor puterilor omeneşti, dar şi 
speranţa că putem rezolva o situaţie dificilă, de limită între viaţă şi moarte, numai 
cu ajutorul lui Dumnezeu ”, a spus prea fericitul părinte patriarh. 


Rugăciunea femeii cananeence este şi model de rugăciune pentru cei aflaţi în su- 
ferinţă, pentru că durerea ei s-a identificat cu suferinţa fiicei sale, devenind atât 
glasul durerii fiicei ei chinuite de demoni, cât şi rugătoare pentru ea. În rugăciunea 
pentru alții, pentru cei care nu se mai pot ruga, a subliniat patriarhul Bisericii 
Ortodoxe Române, Domnul Hristos răspunde cu iubirea Sa smerită, milostivă şi 
vindecătoare. „Fiecare om care se apropie de lisus Hristos cu credinţă vie, sme- 
renie adâncă şi rugăciune stăruitoare va fi ascultat de El, mai ales când acesta se 
roagă pentru cei care nu se mai pot ruga pentru ei înşişi. Astfel vom simţi şi noi 
bucuria în suflet pe care a simţit-o femeia cananeancă când Domnul lisus 1-a spus: 
«Mare este credinţa ta; fie ție după cum voieşti!»” (Matei cap. 15, vers. 28). 

